
PREFAŢĂ 


După studiul vieţii şi operei lui T. Maiorescu +), 
era firesc să ne ocupăm şi de acţiunea învățăturii 
lui în cele trei generații următoare. O astfel de lu- 
crare presupune întrebuințarea unei îndoite metode. 
Mai întâi metoda critică, adică studiul principiilor 
estetice și al aplicărilor pe teren, ale marelui critic, 
raportate şi la chipul în care au fost înțelese, con- 
tinuate, deformate sau chiar respinse de urmași, 
metodă ce duce la un studiu critic de caracter 
definitiv, în limitele răspunderii autorului. 

Acestei genealogii ideologice i s'a dat fundalul 
unei cercetări de istorie literară pentru a stabili şi 
natura legăturilor personale dintre T. Maiorescu și 
urmașii săi, cel puţin a celor crescuţi în atmosfera 
magistraturii lui critice. 

Intru cât nu e o creaţie subiectivă ci una obi- 
ectivă, o astfel de cercetare nu poate avea decit un 
caracter imperfect şi provizoriu; ea se bazează pe 
un număr limitat de acte scrise, cele orale neputind 


1) E. Lovinescu, T. Maiorescu, 2 vol. Ed. Fundaţia pentru 
literatură şi artă Regele Carol TI, 1940, 

fi întrebuințate ; corespondența scriitorilor abia 
acum se adună în importanta colecţie a lui I. E. 
Torouţiu şi e încă departe de a da roadele aştep- 
tate. Cind vor ieşi la lumină documente noi, partea 
aceasta istoriografică, pinză încă în stativele istoriei, 
va trebui refăcută. 

Urmînd destinul tuturor fenomenelor biologice, 
în studiul criticei postmaioresciene am înglobat şi 
studiul reacțiunilor împotriva difuziunii ideilor ei; 
acestui fapt i se datorește prezența mișcării critice 
sămănătoriste, poporaniste, moderniste într'o carte 
închinată posterităţii critice a lui T. Maiorescu. 
Viaţa ideilor e dialectică. 


E. LOVINESCU 
Noembrie 1942, 

I. 
CARACTERELE ACESTEI GENERAȚII 


1) T. Maiorescu”omul celor două revoluţii: revoluţia cul- 
turală încheiată la 1873; revoluția estetică la 1886. 2) Se 
poale spune că de la 1895 atât T. Maiorescu cât şi Convor- 
birile literare îşi devin postumi. 4) Inliia generație post- 
maioresciană, caraclerele ei. 


1. Critica culturală a lui T. Maiorescu se cuprinde 
în următorul ciclu de articole: 


Despre scrierea limbii romine, 1866. 

O cercetare critică asupra poeziei romine, dela 1867. 
Asupra poeziei populare, 1867. 

Contra școalei Barnuţiu, 1868. 

Limba romînă în jurnalele din Austria, 1868. 
In contra direcției de astăzi, 1868 

Observări polemice, 1869, 

Direcţia nouă, 1872. 

Beţia de cuvinte, 1873. 

Răspunsurile „Revistei Contimporane“, 1873. 


Cu aceste zece articole publicate în spaţiul a 
şapte ani, 1866 — 1873, se încheie ciclul primei 
lui activităţi susţinute, îmbrăţişind mai multe pro- 

bleme, privite însă toate dintr'o concepţie unitară, 
ale culturii romîne, pusă pe temeliile false ale 
unor forme fără fond. Această epocă militantă con- 
stitue lupta pentru restaurarea „adevărului“ în toate 
domeniile culturii: în limbă, în literatură, în ştiinţă, 
în şcoală, în concepţiile juridice şi de stat. 

Odată cu intrarea în parlament (Mai 1871) şi 
apoi în ministerul Lascăr Catargi (7 Aprilie 1874), 
activitatea lui T. Maiorescu devine excluziv politică; 
el nu-şi mai expune ideile în Convorbiri literare, ci 
la tribuna Camerei. 

Revoluţia lui culturală se sfirşeşte, astfel, la 1873, 
de cînd şi-ar fi supravieţuit, dacă w'ar fi fost urmată 
de o nouă revoluţie: revoluția estetică, cristalizată 
în articolul Comediile d-lui Caragiale din 1885. T. 
Maiorescu este, prin urmare, omul a două revoluții: 
cea dintîi împotriva formei fără fond; cea de a doua 
în slujba eliberării fenomenului. estetic din sim- 
bioza elementelor cu carc se amestecă adese, punînd, 
astfel, bazele ideologice ale criticei estetice, fără a 
o fi practicat sau măcar a-i fi înţeles legitimi- 
tatea, aşa cum avea să se desvolte chiar sub ochii 
lui într'una din cele mai însemnate discipline a 
timpurilor noastre. In amîndouă revoluțiile el n'a 
plecat .de la o idee originală, originalitatea fiind 
nespus de rară și T. Maiorescu ne avînd nici un 
fel de inventivitate: în prima, a pornit de la istori- 
cismul german și de la evoluționismul englez; în 
cea de a doua de la estetica idealistă a lui Platon, 
filtrată întîi prin Hegel şi apoi prin Schopenhauer. 

Meritul lui stă în a le fi aplicat în chip judi- 
cios împrejurărilor vieţii noastre culturale. 

A doua revoluţie, cca mai importantă, deși su 
formulat la 1885, cu adaos schopenhauerian, îşi 
adînceşte rădăcinile în articolul O cercetare critică 
din 1867... Pe cînd întiia revoluţie s'a manifestat 
printr'o activitatea masivă, dînd Junimii o formulă 
ideologică unitară, capitol important în evoluţia 
culturii romîne, şi Convorbirilor literare un pres- 
tigiu ncegalat pînă acum, a doua s'a manifestat 
printr'o activitate sporadică, provocată de împreju- 
rări exterioare, prefețe de cărţi (Comediile d-lui 
Caragiale, 1885); Eminescu și poeziile lui, 1889; 
scurte polemici (Poeți și critici, 1886; Contraziceri ? 
1892) sau şi mai scurte rapoarte academice. Se 
poate "afirma, aşadar, că adevărata activitate mai 
susținută a lui T. Maiorescu s'a încheiat la 1873; 
absorbit de catedră, de politică, de avocatură, de 
viaţa socială, tot ce a publicat după această dată 
are un caracter ocazional. 


2. Strîns legate de personalitatea lui, Convor- 
birile literare îi urmează destinul. Rolul lor istoric 
şi ideologic de creaţie se încheie şi el odată cu 
încheierea activităţii lui; după 1886 ele îşi devin 
postume, prelungindu-se într'o viaţă moartă care 
durează de peste jumătate de veac. Marele glasuri 
care au contribuit la strălucirea Junimii ieşene au 
amuţit: T, Maiorescu nu mai scrie; P. P. Carp şi 
Th. Rosetti sunt. acum numai bărbaţi de stat; 
V. Alecsandri, M. Eminescu, I. Creangă, Vasile 
Conta plutesc în lumea umbrelor; I. Slavici, A. D. 
Xenopol pleacă de la revistă, ca şi Caragiale, G. 
Coşbuc şi Al. Vlahuţă — printe: tineri abia se înalţă 

steaua incertă încă a lui Duiliu Zamfirescu; în 
aşteptarea erupției sămănătoriste întreaga noastră 
literatură trecea, de altfel, printr'o fază de sleire. 

Dc la mutarea ei la București (1885), revista își 
pierduse nu numai colaboratorii principali, forţa 
propulsivă a unui ideal comun, ci şi climatul spi- 
ritual al Iașilor. Dacă T. Maiorescu nu mai scria 
decît rar, Iacob Negruzzi nu mai scria de loc, așa 
că activitatea lui de „secretar perpetuu“ nu mai 
avea nici un rost; obosit, voia să lreacă direcția 
altora, O sarcină nu, se suportă voios de cît prin 
conștiința unci misiuni de împlinit; cînd a dispărut, 
sarcina devine o povară. Plănuită mai de mult, 
cl nu şi-a putut realiza intenţia dc cît la 1 Ianuarie 
1895, la începutul anului al XĂVIII al revistei. 

Ne avînd în jurul lui un grup de scriitori for- 
muţi şi, mai ales, un cap vrednic de conducere, T. 
Maiorescu s'a gîndit la studenţii lui, selectaţi la 
lucrările scrise, în discuţiile de acasă ; le-a deschis 
mai întîi paginile Convorbirilor, i-a ajutat apoi să 
obţină burse în străinătate, le-a ușurat calea cate- 
drelor universitare. Aceşti tincri redactori ai revistei 
sunt: Mihail Dragomirescu, S. Mehedinţi, P. P. Ne- 
gulescu, C. Rădulescu-Motru, I. A. Rădulescu-Pogo- 
neanu, D. Evolceanu, pentru a nu pomeni decît pe 
cci ce au avul un rol efectiv în conducerea noilor 
Convorbiri. 

Dela 1 Ianuarie 1895 putem, aşa dar, privi ciclul 
existenței Junimii, a Convorbirilor literare şi a lui 
T. Maiorescu ca definitiv încheiat—iar pe cei ce 
sc încearcă să le ducă mai departe spiritul, îi putem 
considera ca îutîia gencraţie postmaioresciană. 

3. Caracterele acestei prime generaţii sc vor 
desprinde din capitolele ce urmează; e o generaţie 
de ucenici, formaţi la şcoala şi la glasul profeso- 
vului, aleşi din mulţimea studenţilor, introduşi de 
pe băncile Universităţii în „familia“ junimistă, spri- 
jiniţi în caxjera lor literară, universitară şi acade- 
mică; deşi unii l-au părăsit, politiceşte, în suflete 
le-au rămas pururi amintirea şi recunoştinţa; nici 
unul nu Pa hulit şi nu i-a dat sărutul trădării, semn 
al întipăririi adînci lăsate într'inşii. Ei sunt crea- 
torii unci adevărate literaturi apologetice în jurul 
„profesorului“, cu caractere de exaltare şi de idea- 
lizare sub forma simplei evocări, a comemorării, 
prin articole, amintiri, discursuri, întreţinînd în 
jurul lui un adevărat cult, aşa cum s'a dovedit 
în recenta aniversare a centenarului, cca mai im- 
punătoare din istoria culturii noastre. La aceasta a 
contribuit şi existenţa Convorbirilor literare, mauzo- 
leul amintirii maioresciene de peste o jumătate de 
veac şi prezenţa la posturile de comandă culturale 
a foştilor elcvi. 

Dintr'o generaţie de „cult“, care n'a adus nici un 
fel de ubiecţie operei lui T. Maiorescu, singur Mi- 
hail Dragomirescu reprezintă o adevărată posteri- 
tate critică: el a continuat însă linia criticismului 
estetic cu cexageraţiile ce-i sunt fireşti. 

Prin faptul că n'a făcut nici critică, nici lite- 
ratură apologetică, prezenţa lui Duiliu Zamfirescu 
în această generaţie postmaioresciană ar putea mira, 
dacă nu ne-ar fi rămas dcla dînsul o corespondenţă, 
carc, în afară de marea ci valoare literară,—consti- 
tue tezaurul cel mai însemnat pentru cunoaşterea 

lui T. Maiorescu şi a postumității lui totuşi antumă, 
pe care o considerăm că începe la 1895—adică odată 
cu trecerea direcţiei Convorbirilor literare în sar- 
cina celei dintîi generaţii postmaioresciene. 

II. 


MIHAIL DRAGOMIRESCU 


1. Legălurile lui M. Dragomirescu cu T. Maiorescu şi de- 
buturile lui la Convorbiri literare. 2. M. Dragomirescu la 
conducerea efectivă a Convorbirilor literare (1595—1900)' 
3. Ruptura şi întemeierea Convorbirilor (1907) devenite 
apoi Convorbiri critice. 4, Critica ştiinţifică și Eminescu, 
prima formulare a criticei lui M. Dragomirescu. 5, Privire 
generală asupra Ştiinţei literaturii. 6, Concluzie. 


1. Intiia generaţie postmaioresciană a dat cul- 
turii noastre cîteva personalități distinse în diferite 
discipline, universitari şi academicieni, dar n'a pro- 
dus decît un singur critic, carc, părăsind apoi cercul 
Convorbirilor literare, şi-a croit un destin propriu 
în Convorbiri (1907) : pe Mihail Dragomirescu. 

Pentru a expune pe scurt şi în clemente strict 
obicctive natura legăturilor personale dintre dascăl 
şi discipol, ne vom referi, în bună parte, la arti- 
colul lui Mihail Dragomirescu: Legăturile mele cu 
„Convorbirile literare“, întrucît corespondenţa lor 


1) M. Dragomirescu, art. cit, în Convorbiri lit. Număr ju- 
bilar, 1867—1937, LXX, 1—5. Ianuarie—Mart. 1937, p. 88, 

nu s'a publicat pînă astăzi și nu voim să ne folosim 
de amintiri proprii sau de informaţii oralc. 


Legăturile vin, fireşte, din epoca studenţiei, din 
atenţia ce i-a acordat profesorul chiar dela exa- 
menul primului an, urmată de invitaţii la serate 
şi la masă. Cu tot felul lui academic, protocolar, 
prin contrast probabil, T. Maiorescu pare a fi pre- 
uit irupţia tînărului rural pus pe dispută într'o 
asistență de studenţi obedicnţi. 


Incă din 1890, din preajma aniversării de un 
sfert de veac, Iacob Negruzzi voind să sc retragă 
dela direcţia revistei, T. Maiorescu se gîndise la 
cîţiva din studenţii lui, deveniți deocamdată colabo- 
ratori, ca la nişte urmaşi posibili la conducerea ci. 


Apariţia în publicistică a acestei prime generaţii. 
postmaiorescicne se leagă de lupta dintre „criti- 
ca estetică“ şi cca „ştiinţifică“, adică între T. Mu- 
iorescu şi I. Gherea. Poziţia estetică, adică a „artei 
pentru artă“, fusese expusă de T. Maiorescu în cele 
două articole din 1885 şi 1886 Comediile d-lui Caragia- 
le şi Poeți şi Critici; I. Gherea o comhbătuse în articolul 
său din Contemporanul, intitulat Personalitatea în 
artă (1886). Replica lui T. Maiorescu venise abia 
peste şase ani, în 1892, în Contraziceri? model de 
polemică peremptorie şi formală, în care se mul- 
țumisc să reducă discuţia la cîteva schematisme 
logice, în scopul de a dovedi insuficienţa de pregă- 
tire elementară a adversarului; punindu-se şi cl 
pe teren tot formal, Gherea îi răspunsese peste doi 
ani, în 1894 în Asupra esteticei metafizice şi ştiin- 
țifice. Cu această ultimă încrucișare de spade polc- 

mica trecu la scutierii primei generaţii, ieşiţi din 
faza larvară a discuţiilor cenaculare. 

Activitatea convorbiristă, M. Dragomirescu şi-a 
pornit-o în 1892 prin încercări literare: un poem 
în proză Seninătate şi mai multe poezii. Abia în 
anul următor debută în critică printr'un articol 
apărut în două numere, sub titlul:.1) Criticele 
d-lui T, Maiorescu: Studii de critică generală; 2) In- 
troducere: Contra curentelor critice de astăzi!) 

Articolul nu ajunge a se ocupa de T. Maiorescu 

se mărginește la o polemică preliminară cu 

Gherea, dusă de altfel tot formal, în”maniera lui 
T. Maiorescu, cu scopul de a dovedi lipsa de pre- 
ciziune a noţiunilor, de care se folosca criticul 
socialist. Spirit didactic încă de atunci, tînărul 
critic fixa tabloul mijloacelor, de care se servea 
Gherea pentru „a rătăci judceata cetitorilor*: 

„Mai întîi în ce priveşte țesătura internă a gîn- 
durilor am găsit lipsa de preciziune în legarea 
noţiunilor. Din aceasta derivă celelalte. Astfel : 

„In ce priveşte forma generală a expunerii — 
forma externă — am găsit dc astădată o formă 
polemică banală etc. 

1) Semeția etc, 

2) Spiritul vulgar etc, 

3) Flatarea cititorului etc. 

„Dar cel mai puternic mijloc particular al d-sale 
e mijlocul intern, care presupune în om lipsa de 
bună credinţă şi care se traduce în scriere prin 


1) Conv. lit. 1903 (XXVII), p. 8 şi p. 248. 

neadevăruri...** Prefiguraţie a didacticismului viitor 
al criticului. 

Un ecou contemporan asupra acestui articol ne-a 
rămas într'o scrisoare a lui Duiliu Zamfirescu 
către Iacob Negruzzi din 13—25 Mai 1893 : :) „Acum 
o părere greu de formulat este acea asupra lui 
Dragomirescu. Cunoşti impresia mea despre dinsul, 
—e curioasă : ori de ciîteori lam văzut seara, mai 
cu seamă în discuţii literare, mi s'a părut de o inte- 
ligenţă cu totul superioară, ori de cîte ori Pam 
văzut ziua, la întreaga lumină a soarelui, mi s'a 
părut spălăcit, fără ton colorant, atît la fizic cît şi 
la moral. 

Şi, din nenorocire, poeziile sale publicate pînă 
aici împrumută tonul de ziuă; Dragomirescu, pentru 
mine, nu e poet. In ceiace priveşte articolul de 
critică, lucrul se schimbă. 

Tocmai zilele astea am primit de la Graeve Lite- 
ratură și Știință a lui Gherea, cu articolul contra 
d-lui Maiorescu, astfel că critica d-lui Dragomirescu 
venea la vreme. Dragomirescu scrie liniştit, mai 
cu seamă în generalizări cu perioade pline, plă- 
cute,—pe cîtă vreme Gherea scrie pripit şi des- 
lînat. 

Dar în polemică, Dragomirescu devine confuz 
şi e lipsit de sare; pe cîtă vreme celalt e picant şi 
mai cu seamă limpede,—calitate asupra căreia 
insistă întrun mod atît de curios amicul nostru 
Dragomirescu. Şi băgaţi de seamă că eu socot că 
Dragomirescu are dreptate, că Gherea e mai puţin 


2) I. E. Torouţiu, Studii și documenle literare, I. p. 85. 

cult la temelie; că arta şi literatura în sine îl 
interesează mai puţin de cît alte scopuri sociale 
tăgăduite. De altminteri vă mărturisesc că, după 
titlu şi după început, nici nu mă aşteptam la polc- 
mica, ce se desvălue în studiul lui Dragomirescu, 
şi cra mai binesă nu se desvălue de loc. 

Criticele d-lui Maiorescu sunt un subiect mi- 
nunat, considerate din punct de vedere al teoriei 
filozofice ce reprezintă, al esteticei şi al înrîurilor 
sociale“. 

Cît despre partea a doua a studiului Criticele 
d-lui Titu Maiorescu 1) găsim în altă scrisoare din 
7—19 Iulie 1893 următoarea apreciere : „Urmarea 
criticelor amicului nostru Dragomirescu îmi place 
din ce în ce mai puțin’). 

Articolul rămase neisprăvit ; însuşi autorul lui 
mărturiseşte în Legăturile mele cu „Convorbirile 
literare“?) că nu era destul de pregătit că să-l ducă 
la bun sfârşit; el plecă, de altfel, cu o bursă în 
străinătate ca şi ceilalţi viitori redactori ai revistei: 
P. P. Negulescu, D. Evolceanu, S. Mehedinţi, C. Ră- 
dulescu-Motru, I. A. Rădulescu (încă nu Pogo- 
neanu), Teohari Antonescu. Studiul nu fu reluat 
de cât în articolul „Criticele d-lui Maiorescu pu- 
blicat în Convorbiri literare din 18964), formulînd 
cele două principii rectoare ale criticei maiores- 
cicne: 1) „o desvoltare sănătoasă adică statornică 


1) C. L. 1893. XXVII. p. 248, 

2) I. E. Torouţiu, op. cit. I. p. 89 

3) Conv. lit. număr jubilar 1937, p. 89 
4) y » XXX Nr. 1 din 1 Ian. 1896. 

a unui popor nu se poate întemeia de cât pe ade- 
văr“ 2) „In perioada în care un popor este influen- 
tat în desvoltarea lui de cunoştinţele intelectuale 
şi sociale ale altor popoare mai înaintate în civi- 
lizaţie, el nu poate da naștere la producţii adevă- 
rate şi deci capabile de a forma parte integrantă 
din desvoltarea lui viitoare, de cât „rezorbind“ şi 
mistuind în inteligenţa lui acele cunoștințe care 
sc potrivesc cu natura lui proprie“. 

Formularea nu reprezintă poate un maiorescia- 
nism ortodox; mai puţin impreciziunea expresici, 
ea constitue unul din temeiurile Istoriei civilizației 
române moderne, al originalității prin asimilare. 

Şi în acest articol găsim o prefiguraţie a viito- 
rului critic în latura viziunii lui ipertrofice. Pe 
lângă valoarea lor naţională incontestabilă, Criti- 
cele lui T. Maiorescu ar mai fi avînd și: „0 va- 
loare universală, pe care nu toţi pot a o recunoaște“. 
„Criticele d-lui T. Maiorescu, adaugă el, sunt 
astfel critice cu caracter sociologic și întru cît 
studiază o întreagă desvoltare culturală la un popor, 
pe care influenţele externe lau scos din calea sa 
proprie de progres, este după cunoştinţa noastră, 
în literatura universală, un monument original şi 
unic în felul său“. In materie de cultură, ideologia 
maioresciană nu prezintă în realitate nici o origi- 
nalitate ; importanţa ei stă în aplicaţia la nişte 
stări de fapt determinate, şi în acţiunea exerci- 
tată prin valoarea personală a celui ce a mâînuit-o 
cu destoinicie şi prestigiu. 

Cu toate că şi-a adunat în cele două volume de 
Critică, multe din articolele tinereţii sale, ce nu-şi 

meritau soarta, de cît doar prin satisfacția intimă 
de a se fi îndepărtat de isvorul lor de inspiraţie, 
M. Dragomirescu a lăsat la o parte aceste două 
articole, în care se oglindește totuşi mai exact. 


2) Intors din străinătate, viitorul critic fu ajutat 
de T. Maiorescu cu o mie cinci sute de lei, rezul- 
taţi din vînzarea poeziilor lui M. Eminescu, cu 
obligaţia de a scrie un studiu asupra poetului: 
iată originea opusculului Critica științifică şi Emi- 
nescu!1), privit de autor ca unul din fundamentele 
Esteticei integrale, despre care ne vom ocupa mai 
tîrziu. In 1895 Convorbirile literare trecură sub 
conducerea comitetului compus din Teohari Anto- 
nescu, I. Al. Brătescu-Voineşti, P. P. Negulescu, D. 
Evolceanu, C. Rădulescu-Motru, I. A. Rădulescu 
(nu încă Pogoncanu), François Robin, Nicolae Ba- 
silescu, I. S. Floru și Mihail Dragomirescu, căruia 
îi reveni sarcina efectivă a părții redacționale, sub 
supravegherea, intermitentă de altfel, a lui T. Maio- 
rescu... Fără ştirea lui publică, de pildă, articolul 
Direcţiunea noastră literară (1907)?), atacînd pe 
Dem. Ollănescu-Ascanio şi pe N. Petrașcu, carc, 
rupîndu-se de Convorbiri literare şi de T. Maio- 
rescu, scoseseră împreună cu Duiliu Zamfirescu 
Literatura şi arta romînă... 

Pricina polemicii venia din articolul program 
al nouei reviste. „Ştiu, susținea autorul lui, că a 





1) Apărut întii în Convorbiri literare, 1894 (XXVIII) ; 
1895 (XXIX); în vol. Buc. 1895 și apoi 1926. 
2) Articolul e reprodus în Critică, |, Directive, (1896— 


1910) Ed. Casa Şcoalelor, 1927, p. 6. 


www.dacoromanica.ro 


22 E. LOVINESCU 


sprijini literatura şi arta unei ţări pe ideia naţio- 
nalismului e o părere tăgăduită de unii a priori 
Dar principiul că: numai ce e bun la popoarele 
culte e bun şi la noi, şi că ce e rău la cle e rău 
pretutindeni, deşi cuprinde un adevăr şi e în acelaş 
timp plin de'o nobilă ambiţie, are totuşi în el răul 
că e un principiu absolut, adică prea mare pentru 
noi, încît nu-l putem îmbrăţişa deocamdată, ne 
răpune“, Obiecţie veche; în altă formă o făcuse şi 
A. D. Xenopol în scrisorile lui către Iacob Negruzzi 
din 1869. M. Dragomirescu reluă, bătăios, argumen- 
tarca lui T. Maiorescu ; „Superficialitatea şi medio- 
critatea, cu un cuvînt, minciuna literară, există de 
fapt, o constatăm cu toţi, dar nu s'a gîndit nimeni 
să o susţină, necum să-și bată capul să inventeze 
teorii pentru a o ocoli. Căci cine va fi avut cu- 
rajul, acum, după trei zeci de ani de luptă, din 
care minciuna literară a ieşit cu desăviîrşire sdrobită, 
după cc din sînul naţiunii noastre, ca o protestare 
reală în contra gălăgioasclor secături de pe vremuri, 
au răsărit talente ca Eminescu, Creangă, Caragiale, 
Slavici, Delavrancea, Vlahuţă, Coşbuc, Popovici- 
Bănăţeanul, Brătescu-Voineşti, O. Carp, — cine ar 
fi îndrăsnit să vină în public să susţină, că lipsa 
de talent şi literatura proastă e un merit şi trebuie 
încurajate pentru că sunt naţionale? Cine şi-ar 
fi putut închipui această enormitate, tocmai la 
noi, unde zeflemeaua în contra prostiei omenești, 
e poate mai puternică de cît chiar în multe ţări 
culte ale lumii ?..* 

Violenţa tonului cra să-i aducă tinărului critic 
un ducl cu Duiliu Zamfirescu, nemulţumit probabil 

că, deşi colaborator la Convorbiri, nu fusesc trecut 
şi cl în rîndul scriitorilor de talent, despre care ne 
amintesc şi M. Dragomirescu 1) şi Duiliu Zamfirescu 
într'o scrisoare către N. Petraşcu, din 10/22 Oct. 
18972); „Care e poziţia mea, personală, faţă de 
Convorbiri ? precizează cl. S'a scris acolo un ar- 
ticol injurios la adresa celor ce colaborează la 
noua revistă. Eu eram printre aceia. Ai dreptate 
cînd zici că eram cel mai aprins dintre d-voastră. 
Aşa este. E inutil să mai reamintim aici pentru 
ce. V'am spus atunci foarte limpede, că eram hotărît 
să nu las lucrurile baltă; am spus acelaș lucru şi 
d-lui Maiorescu. In locul rectificării globale, care 
trebuia să apară peste o lună, am cerut o îndrep- 
tare personală. Autorul articolului a dat-o, prin 
scrisoarea pe care o cunoşti şi 'pe care o am — 
atunci unde găseşti d-ta umilire? Trebuia să rup 
relaţiile melc personale și literare cu oameni pe 
care-i iubesc şi cu o revistă la care lucrez de 12 
ani, fiindcă această rectificare nu a fost făcută în 
public, cum fusese ariicolul ? 

La întrebarea mea e un îndoit răspuns: a) arti- 
colul insultător nu mă numea personal, după cum 
nu numea pe nimeni; b) scrisoarea se poate pu- 
blica, dacă nevoia o va cere. Nam publicat-o pînă 
acum şi sper să nu fiu silit ao publica nici odată 
dintr'un sentiment de pudoare de scriitor“. 


1) M. Dragomirescu, op. cit. p. 91. Autorul mai afirmă că 
articolul îi făcuse în fond plăcere lui T. Maiorescu, nemul- 
ţumit doar pentrucă trecuse printre scriitorii de valoare 
şi pe Delavrancea. 

2) I, E. Torouţiu, op. cit. VI, p. 194. 

Cum N. Petraşcu voia, probabil, să-l constrîngă 
să aleagă între dînsul şi T. Maiorescu, cl continuă 
pe acest tun demn: „La 40 de ani, oamenii în- 
cetează de a mai bătători locul ca să-şi găsească 
de şezut. Eu m'am statornicit cu casa, cu familia 
şi vreau să mă statornicesc şi cu prietenii. Pe Ma- 
iorescu, pe Ollănescu, pe dumneata şi pe alţi doi— 
trei, nimeni nu mi-i scoate din suflet. Că parcă 
mar jena şi mi-ar fi ruşine. 

Iar cît despre întoarcere la unii sau alţii, nu mă 
voi întoarce, ci voi rămînea, dacă mă veţi primi. 
Insă de intrat într'o gaşcă (cum zici) mai de grabă 
de cît în alta, nu intru, — cel puţin pe cît timp 
'voi trăi în străinătate“, 

In ceia cc priveşte atmosfera ce domnia în accastă 
cpocă de cinci ani (1895—1900) în redacţia Con- 
vorbirilor literare, avem informaţii şi de la M. Dra- 
gomirescu şi de la nepreţuitul Duiliu Zamfirescu. 

„De la accastă dată, scrie criticul în articolul 
său!) mai cu voe, mai fără voc, Convorbiri literare 
au rămas în îngrijirea mea. Dar trebuia să facem 
un pas mai departe şi, după un studiu ortografic 
al lui I. A. Rădulescu, am introdus cîteva modifi- 
cări în ortografia vechii reviste, iar înlocuirea lui 
å, ê ë cu Î şi ă pretutindeni sa făcut sub influenţa 
stăruitoare a lui Dumitru Dan, fost profesor trei- 
zeci de ani la Galaţi, iar astăzi pensionar pe ma- 
lurile Dunării. Firește, sub această formă, condu- 
ceam eu Convorbirile literare, dar cu multe discuţii 
într'o cameră întunecoasă, în Pasagiul romiîn, la 


1) M. Dragomirescu, op. cil. p. 90. 

spatele librăriei Muller, care luase editura revistei. 
In urma acestor discuţii am introdus în formele 
gcnetivului feminin monstruozitatea celor trei i (fa- 
miliii în loc de familiei, gloriii în loc de gloriei), 
pe care după cîţiva ani am părăsit-o. Acolo, în că- 
măruţa aceia, după o discuţie de cîteva ceasuri, au 
căutat colegii mei să-mi arate lăudăroșia cînd afir- 
mam că în zece ani “sistemul meu de Estetică, ce 
de abia atunci încolţia, are să fie primit de toată 
lumea. 

S'a întocmit atunci un proces verbul în regulă 
care s'a dat în păstrarea lui Dan. Lucrurile nu s'au 
întîmplat formal tocmai aşa, căci sistemul mcu n'a 
ieşit lu iveală în toată integralitatea lui de cît după 
treizeci de ani, cu apariţia [în franțuzeşte a cărţii 
„La science de la littérature“ bine preţuită în străi- 
nătate acum. Dar în fond mai toţi recunosc că am 
avut dreptate“. Dovadă că, după cum încă din 1862 
T. Maiorescu era T. Maiorescu, M, Dragomirescu 
cra M. Dragomirescu încă din 1895. 

Intr'un schimb de scrisori dintre Duiliu Zamfi- 
rescu şi T. Maiorescu din 1896 ni se consemnează 
impresia tulbure lăsată de prezenţa stridentă a tînă- 
rului critic în fruntea Convorbirilor literare.!) „Ce 
este corespondenţa de la finele revistei, cu strîngcri 
de mină, în care M. Dragomirescu pontifică la 
persoana a doua din singular, „dar nu cşti destul 
de îndemiînatic în stil, căci pentru asemenea bu- 


1) Em. Bucuţa, Duiliu Zamfirescu și Titu Maiorescu în 
scrisori (1881—1913). Ed. Fundaţia pentru literatură şi artă 
„Regele Carol Ii“, 1937. 

căţi mici, uşoare, se cere şi un stil uşor“, îi scria 
dela Roma de 9/21 Febr. 1896 Duiliu Zamfirescu 
lui T. Maiorescu. „Pe urmă, uneori se simte că 
purtările lui Boier Costache nu-ţi sunt indiferente 
— deşi nu pretutindeni — ceiace denotă că nu ai 
scris cu destulă impersonalitate artistică. In orice 
caz, noi am vrea să te cunoaştem: atunci îţi voi 
arăta şi îndreptările pe care le-ai putea facc etc. 
Sîmbătă de la 9-11“, Ce suvt astea, domnule Maio- 
rescu? Mic îmi pare că visez. Asemenea corespon- 
denţă demnă de Grandea, de abia ar merge prin 
scrisoare particulară, cu tonul ei doctoral şi nesă- 
rat, şi cu M. D. în coadă. Imi pare rău că nu sunt 
de faţă, ca să spun verde d-lui Dragomirescu că, 
dacă asta e intonaţia ce comitetul de redacție dă 
Revistei, încep să regret vremea cînd Convorbirile 
apăreau cu 70 de pagini în loc de 150 cu un uşor 
miros de vechitură, dar cu demnitate. Chiar ironia 
stridentă de atunci (zadarnică, pentru mine):cra mai 
bună de cît placiditatea burgheză a acestor poveţe. 

Dar articolul Ziaristică şi Literatură, în care nu 
sbiîrnie o notă personală, o frază de spirit, nimic, ci 
e un aglomerat de banalităţi, spuse cu ton emfatic! 
Curios lucru, cum un om aşa de inteligent ca Dra- 
gomirescu să scrie astfel de nimicuri. 

In general, tonul dat Revistei e antipatic: c'est 
bourgeois et plat. O intimitate cu publicul, inva- 
dentă, supărătoare, de mitocan boerit, care nu are 
nimic cu caracterul de pere noble al Convorbirilor 
din trecut. Recunosc că există oarecare vigoare sau 
mai bine oarecare violență de viaţă tînără în noua 
direcţie a Revistei, însă pentru noi, care am trecut 

peste pragul violenţelor, care ştim cît e de largă, 
de încăpătoare lumea pentru toţi, veleităţile acestea 
de combativitate au ceva donchişotesc și vulgar, 
mai cu seamă vulgar, ceiace nu poate şi nu trebue 
să se tolereze într'o revistă literară scrioasă 1)“, 

Greu s'ar putea închipui o caracterizare psiho- 
logică mai fidelă a nouei „direcţii“ a venerabilelor 
Convorbiri literare. In răspunsul său din 8/20 Martic 
1896 T. Maiorescu îi replică : 

„De altminteri e adevărat, şi;după părerea mea, 
ceeace zici despre actualele Convorbiri, dar nu uita 
şi meritul lui Dragomirescu, e energic, foarte activ, 
singurul redacţional-activ; prin urmare „c'etait à 
prendre ou à laisser“ şi rămîne un plus în favoa- 
rea actualelor Convorbiri, care a militat şi militează 
pentru „prendre“ şi încontra lui „laisser“. Apăra- 
rea nu e strălucită; ea caracterizează situaţia. 

In revista, pe care Duiliu Zamfirescu o ilustra 
de unsprezece ani, pentru a reveni asupra omisiunii 
numelui său din primul articol, M. Dragomirescu 
îl caracterizează tot atît de nesatisfăcător în alt 
articol : „Pe de altă parte, Duiliu Zamfirescu n'a 
dat tot ceiace poate da. Cu toată, relativ, marea 
sa producţie, totuşi, considerind lunga evoluție a ta- 
lentului său, care a început să se manifeste încă de 
pe la 1880, se pare că e numai la începutul fru- 
moasei sale cariere literare. Lucrările lui ne pro- 
duc totdeauna interes, admirăm fineţea artei lui, 
delicateţea gîndirii lui, gingăşia şi plenitudinea, cu 
deosebire a tipurilor de femei din romanele lui, dar 





1) Em. Bucuja, op. cil, p. 354. 

toate aceste minunate calități, răspîndite în dcose- 
bitele lui producţii, n'au fost'concentrate de cl 
într'o singură operă, care să isbească sufletul romi- 
nesc, silindu-l să descopere în profuziunea lui noi 
orizonturi. Pe cînd Caragiale e un scriitor clasat, 
Duiliu Zamfirescu nu e încă; noua lui manieră e 
susceptibilă de a se ridica la înălţimi, pe care ar 
fi nedrept şi imprudent să le hotărim!)“,. Pentru 
astfel de sentinţe, îi lipsea semnatarului prestigiul 
vîrstei şi al autorităţii; avea însă cu prisosință—cum 
se spune popular—arta de a călca în străchini.. 

Raportul psihologic din acea epocă între dascăl 
şi elev ni-l precizează autorul însuși, tot în artico- 
ul citat?), în trăsături caracteristice naturii lui: 
„Deşi iubeam pe Maiorescu ca puţini alţii, aveam 
totuși faţă de dinsul un fel de neîndemiînare, Mi 
se părea că toate încordările mele pe tărîm literar 
şi filozofic nu-i erau pe plac. Bănuia în mine un 
duşman inconștient(!?) şi cu mă temeam să nu 
dau pe faţă lucruri ce i-ar întări bănuiala“. Se 
temea, vorba vine, căci tot i-a făcut „una şi bună“: 
în O controversă metafizică publicată în „Omagiul“ 
de 60 de ani,'în mod pieziş a insinuat o rezervă 
asupra felului cum îşi făcea T. Maiorescu cursul de 
istorie a filozofiei, criticînd, iar nu căutînd să lu- 
mineze intenţia filozofului ce explica. „Credeam 
că n'o să se bage de seamă, adaogă cu naivitate 





1) M. Dragomirescu. Asupra valorii lileruţilor noştri ac- 
luali (1897) ; articol republicat în Critică, 192 , I. p. 53. 

2) M. Dragomirescu Legălurile mele etc. Conv. lit, lan.= 
Mart. 1937, (LXX), p. 88. 

autorul. Ei bine, el a ubservat-o. Mi-a arătat-o cu 
degetul, privindu-mă adînc şi cu mustrare în ochi. 
Deşi era o părere, la care nu puteam renunța, pri- 
virca lui Maiorescu m'a durut, şi o am și astăzi pe 
conştiinţă“. Pornea apoi polemici fără să-l mai 
consulte; într'o discuție cu Ilarie Chendi asupra 
literaturii Ardealului şi a Regatului: „nici Maiorescu 
m'a prea fost mulțumit. I se părea că mă substitui 
lui, mai cu seamă că o făcusem de capul meu“. 
Bilanţul celor cinci ani (1895—1900), cît a îngrijit 
Convorbirile, i se pare criticului mulţumitor; în 
realitate, adevăratele forţe literare ale momentului 
(G. Coşbuc, Al. Vlahuţă, Caragiale, Slavici, Dela- 
vrancea şi alții mai tineri) nu mai colaborau la 
Convorbiri. In 1900, cînd se hotărî trecerea di- 
recţiei revistei lui Ion Bogdan, o parte din membrii 
noului comitet cerură înlăturarea tînărului critic. 
T. Maiorescu se opuse; iar cînd se propuse ca N. 
Iorga să colaboreze cu studii literare, M. Drago- 
mirescu ameninţă cu demisia ; se conveni ca să i 
se limiteze colaboraţia la studii istorice. 

In tot timpul direcţiei de şapte ani (1900—1907) 
a lui Ion Bogdan, M. Dragomirescu n'a colaborat 
decît cu un singur articol „Direcţia noastră literară“ 
publicat, „fără plăcere din partea Direcției“, adaugă 
el cu sinceritate, în numărul jubilar al revistei 
intrate în anul al XL de existenţă. In acest articol 
de directivă—căci autorul fusese totdeauna predesti= 
nat „direcției“ — el recapitulează sensul luptelor 
vechilor Convorbiri şi, în special, ale lui T. Maio- 
rescu, pomenind apoi şi de lupta împotriva lui 
Gherea „dusă mai mult de noi cei tineri“ şi împo- 

triva Literaturii şi artei romine, a lui N. Petrașcu, 
opera excluzivă a lui M. Dragomirescu. Normele 
rectoare rămîn tot cele maioresciene; în cadrul unei 
simţiri adevărate „poetul poate alege orice materie 
de inspiraţie, ceeace, însă, i se cere—după ce a 
fost absolut liber în alegerea materiei—este de a 
realiza într'însa frumosul, adică a-i da o formă, 
prin care să se exprime cu claritate sentimentul, 
ce se leagă în mod natural de acea materie“. 

Conflictul criticului ce se credea încă autorizat 
să scrie despre Direcţia noastră literară într'o re- 
vistă, cu care nu se mai înţelegea, şi matca juni- 
mistă, se accentuă tot mai mult prin influența 
acţiunii Sămănătorului. Era în miezul luptei iscate 
în jurul reprezentării piesei Manasse a lui Ronetti 
Roman pe scena Teatrului Naţional în Ianuarie 
1905. Bătăios, peste măsura necesităţii, M. Drago- 
mirescu pornise o lungă serie de foiletoane în 
Epoca în apărarea piesei „ca o propedeutică este- 
tică în legătură cu ideia lui Maiorescu a adevă- 
rului în artă“. Depășit în intenţia lui, T. Maiorescu 
ridica mîinile în sus: „Prea ne-a mănăssit“, se plîn- 
gea el tuturor, — întrucît nu sc poate spune că 
măsura, tactul, străjuiseră la căpătiiul lcagănului 
tînărului critic, care, în schimb, pretindea că miş- 
carea semănătoristă îi cucerise pe toţi junimiştii 
şi că, în loc să le dea Convorbirilor literare, însuşi 
T. Maiorescu trimcetea poeziile lui P. Cerna şi G. 
Vilsan Sămănătorului. 

In timpul acestei campanii criticul fu înlăturat 
din comitetul de redacţie al Convorbirilor; reprimit 
după şase luni, e totuşi bănuit că n'ar fi pe linia 

„naționalistă“ a revistei. La retragerea lui Ion 
Bogdan dela direcție, acesta îl propuse în locul lui; 
comitetul, cu aprobarea lui T. Maiorescu, nu-i ra- 
tifică însă propunerea. Direcția trecu asupra lui S. 
Mchedinți; criticul se retrase pe ziua de 28 Nocm- 
brie 1906 „despărţindu-se, astfel, de acest mare 
profesor, care mi-a fost mulţi ani ca un tată sufle- 
tesc“, cum se exprimă el, iar la 1 Ianuarie 1907, 
fundă Convorbirile. E de prisos să spunem că acci- 
dentata lui carieră universitară şi-o făcuse în răs- 
timp „sub auspiciile lui T. Maiorescu 1). 


3. In articolul Către scriitori și cititori, apărut în 
fruntea revistei, directorul ei îşi arată motivele 
plecării dela Convorbiri literare. fără a sublinia 
deocamdată erupţiunea „naţionalismului“ sămănă- 
torist în cadrele bătrînci reviste. Voia să încerce o 
„critică obiectivă, rece, așezată“ aşa cum își pro- 
pune oricine cînd porneşte la drum; mai voia să 
„lupte pentru desăvîrşita autonomie a artiştilor şi 
pocţilor, căutînd să-i libereze de tirania individua- 
lităţilor strimte, a curentelor de modă, fie streine, 
fie naţionale şi, în generc, a orcărei alte influenţe 
care nu s'ar potrivi cu propriul lor fel de a fi“?) 
Linia e maioresciană, iar convergenţa antisămă- 
nătoristă evidentă, cel puţin pentru moment, cînd 
cultura romînă trăia sub semnul sămănătorismu- 
lui. Şi mai precis: „ştiu că preocupaţia politică şi 


1) Asupra debuturilor lui universitare, vezi I. Petrovici, 
Amintiri universitare, Alcalay, p. 55. 
2) M. Dragomirescu, Critică, I, p. 75. 

culturală a intrat atît de mult în sufletul citito- 
rului, fie el naiv, fie el cult, în cît prețuirea poc- 
ților nu se face după adîncimea, după noutatea, 
după căldura, după bogăția — şi amplitudinea ima- : 
ginaţiei unui poet — ci după naționalismul şi romiî- 
nismul lui“. Sau : „Aceasta însemnează că, în apre- 
cierea operelor de artă, în vremea de faţă, este 
precumpănitor criteriul politic şi cultural, nu crite- 
riul artistic...“ 

Constatarea era îndreptăţită, şi poziţia criticului 
fermă pe linia estetică. Critica nu este însă numai 
o ştiinţă de principii ci şi o problemă de gust li- 
terar, de sensibilitate estetică şi de simţ de nuanţe 
în evaluări. 

In cei patru ani de existență Convorbirile (de- 
venite din 1908 Convorbiri critice) au stat, ideologic, 
neclintit pe principiul autonomiei estetice maio- 
resciene reclamînd mereu „libertatea inspiraţiei 
artistului“, şi proclamînd că: „Nu cei ce-şi strigă 
mai tare romînismul lor, sunt mai romîni ; ci cci 
ce, credincioşi felului lor de a fi, au ajuns să în- 
trupeze din suflet romînesc vreun mare adevăr 
ce va fi legat pe vecie cu numele de romîn“, 
Adică, mai puţin stilul, o parafrază a ideilor ma- 
ioresciene părăsite de Convorbirile literare. 

Convorbirile şi Convorbirile critice au repre- 
zentat, aşa dar, adevărata tradiţie maioresciană a 
eliberării esteticului din simbioza elementelor stre- 
ine, ori care ar fi ele; din ncfericire, prin structura 
sufletească, continuatorul era cel mai puţin maio- 
rescian din toţi discipolii îndrumătorului, 

Nu e în planul acestei cărţi de a ne ocupa de 

critica în sine a nimănui, de cît doar în interfe- 
rențele ei cu cea a lui T. Maiorescu. Nu putem, 
totuși, ocoli constatarea contrastului absolut de 
structură între T. Maiorescu, expresia cea mai înaltă 
a măsurii, a tactului, părintele bunului simţ şi al 
bunului gust în literatura noastră, obicctiv atît cît 
poate fi obiectiv un om ce reprezintă o ideologie 
și o şcoală, şi deci o pornire naturală spre parţia- 
litate, clasic cu o formă limpede, abstractă, gla- 
cială, cu o ironie distantă, polemist inciziv, concis, 
mai presus de toate logic, aristocratic în toate ma- 
nifestările sale publice şi literare, foarte cumpănit 
în elogii, valorificîndu-le tocmai prin cumpătarea 
impinsă pînă la uscăciune şi avariţie; — şi conti- 
nuatorul său ce se afla la antipodul acestor calităţi: 
lipsit adesea de gust şi de bun simţ, mai totdea- 
una de tact, dincolo de tolerabil, bine intenţionat 
dar exaltind valori modeste în elogii stridente, pus 
pe harță măruntă, de un personalism acut şi hi- 
pertrofic, creindu-şi ori umflindu-și meritele în pro- 
porții ameţitoare, „întronînd“ şi „detronînd“ scrii- 
torii după criterii proclamate obiective dar coinci- 
dînd suspect cu situaţia lor specială faţă de „şcoala 
nouă“ a Convorbirilor critice, totul exprimat întrun 
stil plebeu şi cu mult prea cacofonic pentru a 
putea acorda o autoritate estetică celui ce se ex- 
prima atît de inestetic. Nu principiile reprezintă 
adevărata forţă: principiul autonomiei estetice, de 
pildă, nu aparţinea lui T. Maiorescu; în literatura 
apuseană era şi este un bun comun ; originalitatea 
şi meritul criticului stă în aplicarea lui în cadrele 
literaturii noastre, în gust şi tact, în ceia ce se nu- 

meşte l'esprit de finesse. Lunecat din mânile lui T. 
Maiorescu, principiul şi-a pierdut preciziunea în 
cele ale lui M. Dragomirescu, dînd loc la rezultate 
deplorabile, la iperbole şi deformări cu sublinierea 
excesivă a propriului său rol. 

lată un singur exemplu: „detronarea“ lui Oct. 
Goga şi „întronarea“ lui P. Cerna datorită stăru- 
inţii sale. +) 

„Nu Goga trebuia să fie recunoscut ca cel mai 
însemnat poet al vremurilor noi, nu el era poetul 
care ne putea da un drept mai mult să intrăm în 
mişcarea literară a omenirii, (!!) ci Cerna etc...“ 
„Fapta Convorbirilor critice, în adevăr, era ana- 
loagă cu acea a d-lui Maiorescu, care, în 1872, re- 
levase în Convorbiri literare meritele nerecunos- 
cute ale lui Eminescu; ba trebue să fim drepți(?) 
fapta Convorbirilor critice era mai de sine stătă- 
toare şi mai curagioasă chiar decît a d-lui Maio- 
rescu (!)“. Şi aşa mai departe. T. Maiorescu n'a 
pomenit nici odată de meritul de a fi pus în lu- 
mină valoarea lui Eminescu; cît despre P. Cerna, 
care urma să ne împingă în curentul mişcării uni- 
versale, istoria literară l-a aşezat de mult în rîndul 
modeştilor poeți didactico-retorici. 

T. Maiorescu se amesteca în lucrările unora din 
colaboratorii revistei; corespondența lui, e plină de 
felurite propuneri în vederea cîtorva mici corecturi 
stilistice: „inadmisibil suavitate, p. 310, „suicid“ 
p. 316; .„inadmisibile prea brutalele expresii de la 
p. 390 şi 391; „a venit, fă“ şi „tacă-ți fleoanca“. „Pro- 


1) M. Dragomirescu, Critică, I, p. 241. 


www.dacoromanica.ro 


M, DRAGOMIRESCU 35 


pun ca rîndurile de la „apoi luă guitara din cuiu... 
pînă dincolo la p. 316 „„mișcînd-o pînă la lacrămi“ 
să se suprime“. etc. etc. „mătreaţa“ e absolut inad- 
misibilă“... „nu cred că merg cele două „matale“ 
și încă un „matale“ p. 990“ etc. etc. Amestecul 
minuţios în lucrul scriitorului rămas discret în 
corespondenţa criticului a luat la discipol un ca- 
racter de mare ostentaţie şi a devenit subiect de 
multe articole, în care participaţia în creaţia scrii- 
torilor este prezentată ca un merit esenţial; exaltarea 
valoriii colaboratorilor are aerul unei exaltări 
proprii. Procedeul maiorescian s'a deformat, astfel, 
peste îngăduit. 

In afară de preocuparea obsesivă de a afirma 
„superioritatea Convorbirilor critice, pe care n'o 
mai contestă nimeni“, continuînd lupta pe poziţia 
maioresciană a „artei pentru arta“ (expresie, pe 
care T. Maiorescu n'a întrebuinţat-o), criticul s'a 
' luptat mereu cu cele două ipostaze ale artei cu ten- 
dinţi: una reprezentată sincer de G. Ibrăileanu 
„moştenitorul“ criticei sociale a lui Gherea, şi cea- 
laltă, mascat, de S. Mehedinţi „moștenitorul vesel“ 
al lui T.Maiorescu. Atacul masiv şi repetat s'a dat mai 
ales împotriva „moştenitorului vesel“, asupra căruia 
avea şi el o creanţă clironomică. Invinuirea cri- 
ticului era că S. Mehedinţi s'a depărtat de linia 
concepţiei maioresciene a separaţiei sferelor de 
activitate ; politicul se amestecă cu esteticul. Invi- 
nuire întemeiată, nu pe bază de expunere de prin- 
cipii ci pe bază de temperament. Unul din argu- 
mente aduse se referă la valorificarea lui Eminescu 
mai mult prin latura lui naţională şi folklorică 

de cit prin latura lui artistică, filozofică, adică 
„Eminescu cel adînc, cel universal, cel care poate 
impresiona nu numai pe un Homîn ci pe orice om 
de cultură“,1) Felul acesta de a privi aparţinea, în 
fond, întregei epoce, mişcării sămănătoriste, lui N. 
Iorga, în deosebi, care, ca și S. Mehedinţi de altfel, 
îşi lega întreaga ideologie naționalistă, ruralistă, 
conservatoare, de „noul“ Eminescu al Doinei, al 
evocării figurilor istorice ori legendare, al poetului 
motivelor populare, al folklorului poetic publicat 
atunci, şi, mai ales, al autorului articolelor po- 
litice din Timpul, care dădea, pe dea'ntregul, o doc- 
trină mişcării. Din declaraţia program a direcţiei 
sale, se vede noua îndrumare a bătriînei reviste 
spre naționalism. „Acum, deci, mai mult ca oricînd, 
e vorba de a fi, de a persista ca individualitate et- 
nică, spre a putea da, cînd va veni timpul, toată 
măsura puterii sale ca popor de cultură“ — E ar- 
gumentul ce se aducea împotriva doctrinii juni- 
miste în începuturile ei; nu este deci o exageraţie 
afirmaţia criticului că revista intra pe noul drum 
al „artei în marginile idealului național?) “. 


4) Prima lucrare mai consistentă a lui M. Dra- 
gomirescu este, după cum s'a spus, Critica ştiin- 
țifică și Eminescu, apărută mai întîi în Convorbiri 
literare (1894) în condiţiile ştiute. Ea face parte din 
linia ofensivă a primei generaţii postmaioresciene 


1) M. Dragomirescu, Două ipostase ale artei cu tendină ìn 
Critică, 1, p. 2:8. Alte articole : 1deologia „Convorbirilor 
literare“, Gongorismul „Convorbirilor literare“ ete. 

2) M. Dragomirescu, op. cil. p. 270. 

împotriva criticei socialiste a lui C. Dobrogeanu- 
Gherea... şi nu ne interesează în sine, decît priu 
legătura ce o are cu poziția lui T. Maiorescu. 
Luînd ca pretext pe Eminescu, autorul îşi fixcază 
două obiective polemice : critica psihologică a lui 
Sainte-Beuve şi critica socială a lui I. Gherea, pe 
baza  disociaţiei personalităţii artistice de cea 
umană, întrucît : „Operele de artă sunt, în ordiuea 
cunoștinţii sintetice, tot atîtea reprezentări esenţiale 
ale existenţei, precum legile mecanicei şi astrono- 
miei, în ordinea cunoștinței analitice, sunt formu- 
lârile unei părţi din relaţiunile' esenţiale, ce cons- 
titue acciaş existenţă, nici unele, nici altele nu mai 
evoluiază, şi unele şi altele participă din acea imu- 
tabilitate, caracteristică lucrurilor esenţiale şi per- 
manente 1)“; — întrucât nu mai există nici o per- 
meabilitate între cele două personalităţi, studiul 
„personalității umane“ devine inutil pentru cu- 
noașterea operelor de artă şi, prin derivaţia aten- 
tiei spre obiective lăturalnice, indiferente, poate 
deveni primejdios, înlăturînd studiul csenţialului. 
Iată felul cum îşi recunoaşte însuşi autorul fi- 
liaţia criticei sale din cea a lui T. Maiorescu într”o 
scrisoare apărută în revista Orizonturi 2). „Totul 
este exact afară de o mică nuanţă între crezul Con- 
vorbirilor critice şi între maiorescianism. Teoria 
artei pentru artă este a lui Maiorescu dar e și a 


3) M. Dragomirescu, Critica ştiinţifică şi Eminescu, ed. 
HI. p. 30. 


2) Orizonturi, 1938, no. 1, p. 8 apud I. E. Torouļiu, op. 
cil. VI. Introducerea, LIX. 

altora, și u putut fi şi a Convorbirilor critice. Dar 
deosebirea dintre personalitatea omenească şi per- 
sonalitatca artistică e numai a subsemnatului şi e 
întrebuințaţă şi definită pentru întîiaş dată în 
Critica ştiinţifică şi Eminescu. Ca dovadă pentru 
aceasta este că pe acea vreme Maiorescu făcea 
istorism, făcea biografii de autori (Popovici-Bănă- 
ţeanul, Vlad dela Marina), făcea istorie, făcînd li- 
teratură. Punctul meu de vedere e că o capodoperă, 
care reprezintă un fragment din personalitatea 
artistică, nu trebue pusă în legătură cu viaţa 
scriitorului; operele de talent, operele de virtuozi- 
tate da, pot fi puse în legătură cu viaţa scriito- 
rului ; dar numai ele, nu şi capodoperele. Imper- 
sonalismul, de care vorbeşte Maiorescu, e de na- 
tură psihologică. Lipsa de legătură între persona- 
litatea omenească şi artistică, de care vorbesc eu, e 
de natură psihofizică. Personalitatea artistică e de 
natură psihofizică în sensul că elementele psihice 
nu au sens fără elemente fizice şi elementele fi- 
zice îşi pierd sensul fizic fiindcă sunt neapărat în 
legătură cu elementele psihice. Marmura din Moisc 
de Michel Angelo nu mai e marmură ci palpit 
de viaţă luat din concepţia întregului. Iar sensul 
sufletesc al versurilor lui Eminescu : 


Pesie cîte mii de valuri stăpînirea ia sirăbule, 
Cind pluteşti pe mișcăloarea mărilor singurătale: 


nu cste cel adevărat, dacă nu se păstrează forma 
fizică a versurilor aşa cum le-a scris Eminescu. 
De aceia nu trebue să vîrîm elemente fizice şi 
sufleteşti în explicarea capodoperelor, pentrucă. 

capodoperele nu sunt nici fizice nici sufleteşti ci 
sunt psihofizice în sensul că fizicul n'are înţeles 
fără psihic şi psihicul m'are înţeles fără fizic. 

E cu desăvirşire altă idee decât aceea a lui 
Maiorescu. Tot aşa cît am fost şi maiorescian am 
adoptat şi eu teoria sincerităţii simţirii în artă. 
Mai tîrziu am văzut că teoria e falşă. Sinceritate, 
da; dar nu sinceritatea simţirii psihice ci a sim- 
ţirii estetice, care e cu desăvirşire altceva“. 

O astfel de teorie antiistorică şi antipsichologică 
porneşte, negrcşit, dela poziţia estetică maiores- 
ciană şi e o reacțiune binevenită împotriva istoris- 
mului, a psihologismului, a biografismului, a ma- 
terialismului istoric, vegetaţie inextricabilă şi pa- 
razitară a unor preocupări secundare care înăbu- 
şeau elementul esenţial al criticei, studiul estetic 
al operelor de artă considerate în structura lor 
intimă, în tecnica realizării lor... Spirit exagerat, 
criticul îşi părăsi poziţia sănătoasă, care nu exclu- 
dea nici una din celelalte cercetări (— în acea 
epocă însuşi T. Maiorescu, după cum arată autorul, 
amesteca în studiile sale clementul biografic în 
prezentarea lui I. Popovici-Bănăţeanul şi chiar a 
lui M. Eminescu) ci le limita numai importanţa 
la un rol secundar, — pentru a se revărsa în teorii 
absolute, excesive, lărgindu-le himericul în acea 
ştiinţă a literaturiD de mai tirziu, care izolează 
opera de timp, de spaţiu şi de cauzalitate! 

„Orice istorie literară, scrie el, ia din operele 
poetice geniale partea care le leagă de .curentele 
istorice, de influenţele cutărei alte opere, de par- 
ticularităţile vieţii individuale sau sociale a poetu- 

lui. Dar partea care o leagă de curentele generale 
e constituită de originalitate, de perfecta ci indi- 
vidualizare, de unicitatea ei. Părţile operei geniale, 
în care se vădesc influenţe streine sunt tocmai 
elementele fără însemnătate şi subordonate altor 
elemente, care constitue lamura de aur, ce o are 
esenţa ei. Particularităţile care sar explica prin 
viaţa individuală şi socială a poetului fac parte din 
personalitatea lui omenească ce se desfăşoară în 
lumea fizică, şi deci e streină cu desăvirşire de 
planul idealităţii creaţiunii, de viața estetică, pe 
care trebue să o aibă. Orice alăturare la un cu- 
rent, orice revelări de influenţe, orice legături cu 
viaţa fizică, sunt deadreptul dăunătoare operei lite- 
rare“. Concluzie inadmisibilă. 


5. Nu e în planul acestei cărţi de a relua critica 
Esteticei integrale, luptîndu-ne cu „indivizii psilo- 
fizici“, Prometei înlănţuiţi de stîncele „capodope- 
relor“ ce străjuesc hotarele artei; operaţia am 
făcut-o, de altfel, aiurea și nu e cazul de a reveni 
asupra eit). Nu e de asemenea locul de a arăta că 
operele de artă trăesc în timp, spaţiu şi cauzalitate 
şi sunt semnul estetic al unor civilizaţii, al unor 
momente istorice : numai la fascicolul de lumină al 
aeestui studiu, putem păşi înăuntrul marilor creaţii 
literare... Ne mulţumim să constatăm că, pornind 
dela reacţiunea împotriva unui exces de interpre- 
tare „ştiinţifică“ pe bază de psihologie, sociologic, 


1) E. Lovinescu, Ist. lil. rom. contemp., v. Il. p. 149 şi 
următoarele. 

istorie literară, critica. lui M. Dragomirescu a răs- 
bit, în altă direcție, la un abuz de estetism, de 
dogmatism, şi de organicism cu rezultate tot atît 
de insuficiente, din care am dat exemple aiurea!). 


6. Concluzia rămîne evidentă: M. Dragomirescu 
a fost continuatorul lui T. Maiorescu, singurul din 
prima generație care a luptat vreo patru decenii 
pe poziția autonomiei esteticului, disociindu-l de 
toate elementele intrate în simbioză. Meritul pozi- 
tiei şi dîrzenia luptei îi revine, incontestabil ; el 
trebue să-i fie recunoscut. Din nefericire, principiile 
nu se valorifică de cît prin oamenii ce le repre- 
zintă, şi între dascăl şi discipol nu existau asemă- 
nări structurale ; măsura, tactul, bunul simţ, gustul 
artistic, eleganța, rezerva, talentul literar al înain- 
taşului nu intrau în alcătuirea psihologică și artistică 
a continuatorului, motivul probabil al preferinţei 
altuia cînd s'a pus, în 1907, problema direcţici 
Convorbirilor literare. 


1) In privinţa ideologiei estetice a lui M. Dragomirescu 
de consultat lecţia de deschidere a cursului de Estetică 
şi critică dela 20 Ianuarie 1939 a lui T. Vianu, Bucureşti, 
1939. 

1. Legăturile lui S. Mehedinţi cu T, Maiorescu. 2. Debulul 
său „antigherist“ la Convorbiri literare, 3. S. Mehedinţi di- 
rector al Convorbirilor literare; sămănătorismul șău ;devierea 
Convorbirilor dela rolul lor istoric. 4. S. Mehedinţi organi- 
zatorul hagiografiei maioresciene. 


1. S. Mehedinți pare a fi fost ucenicul preferat 
al lui T. Maiorescu, situaţie de Apostol Ioan me- 
ritată printr'un devotament nedesminţit pînă astăzi. 
E, de regretat însă că raporturile lor personale nu 
pot fi urmărite nici din memorialistică, nici din 
corespondenţă. Colecţia lui I. E. Torouţiu nu conţine 
decît vreo zece scrisori ale lui T. Maiorescu, nu- 
măr cu totul neînsemnat faţă de o legătură de un 
sfert de veac şi nici una a lui S. Mehedinţi. Cu 
un material atit de sumar nu se poate măcar sta- 
bili o simplă schemă. 

Obţinînd o bursă de geografie, prin sprijinul iui 
şi al lui Al. Odobescu, tînărul student se afla în 
Germania în toamna anului 1893. 

Din prima scrisoare de îndrumare (28 Oct.—9 

„Nov. 1893) dăm peste vechile nonnc maioresciene. 
Studiul modern al geografiei, în sensul lui Karl 
Ritter, presupune o serie de cunoştinţi preliminare, 
de geologie, de statistică, de etnografie, de cranio- 
logie, de linguistică, de istoriografie, pe care geog- 
raful le folosește. Ne existind la noi, „un asemenea 
studiu al geografiei este imposibil astăzi pentru 
Romiînia“. T. Maiorescu se situa la 1893 tot pe te- 
melia vechei lui ideologii dela 1870, adică în ca- 
drul realităţilor noastre naţionale; nu mai desfiinţa 
teoretic Universitățile şi şcolile de belcarte, dar în- 
lătura problema ştiinţii geografice, pe cuvîntul că 
„despre noi n'ai statistică, wai geologie, n'ai cranio- 
logie, n'ai nici măcar o istoriografie mai asigurată. 
Prin urmare d-ta nu poţi face gcografie romînă, 
ar trebui să devii prealabil geolog, craniolog, etc., 
adică ţi-ai consuma viaţa cu prealabile şi nici n'ai 
ajunge la geografie“. 

Ce-l îndemna deci să facă ? Să părăsească geo- 
grafia şi să sară „rezolut“ în istoria romînă— la 
care rivnise şi dinsul încă dela Theresianum; „să 
se arunce“ în arhivele dela Berlin, Viena, Paris, 
Roma, etc. pentru a scrie o istorie a Românilor, de 
pildă, dela 1750 încoace — „dar o istorie în sensul 

coalei lui Rankc, nu fantasmagorism à la Hasdeu, 
Xenopol, N. Densușianu“. „E un scandal cultural, 
adăuga el, că după începuturile „Magazinului isto- 
ric“, ale lui Şincai, după publicarea „documen- 
telor Hurmuzachi“ și a „Arhivei“ lui Hasdeu, stă 
toată tinerimea universitară cu limba scoasă după 





1) I. E. Torouţiu, op. cit, IX, p. 249. 

apa din isvoarele istorice, și în loc de apă îmbel- 
şugată, ne dau picături dintr'un pahar mic de epi- 
grafie à la Tocilescu şi din sticla de doftorii sifili- 
tice ale lui Xenopol(!) şi din ţucalul lui Ureche“... 

Deşi credea că „cu gcografia 'romînă ai să vii 
un crîmpei de dascăl, cu istoria romînă ai să fii 
profesorul profesorilor“ — discipolul nu i-a urmat 
povaţa; şi-a continuat calea începută. Peste vreo 
trei ani, întrerupîndu-şi studiile din cauză de „sur- 
menage“ şi aflindu-sc profesor la liceul internat 
din Iaşi, T. Maiorescu stăruia pe lîngă generalul 
G. Manu, preşedintele Socictăţii Geografice Romiîne, 
ca să-i prelungească bursa încă pe un an, în vede- 
rea susținerii tezei de doctorat la Lipsca!) ; aceiaşi 
solicitudine îi arăta prin intervenţii făcute la rege 
(scrisoarea din 9/22 Mai 1901), sau pe lingă Take 
Ionescu, ce-i promisese că „va prevedea pentru 
această Universitate şi crearea unui agregat pentru 
geografie (Mehedinţi) şi pentru limba latină (Evol- 
ceanu) ê). „Adaug însă rezerva, se arată cl prevăză- 
tor, că promisiunile lui Takc Ionescu pot să nu pre- 
zinte toată siguranţa“. Peste o lună (11/30 Dec. 1899) 
îi scria cu aceiaşi solicitudine părintească, în timpul 
crizei ministeriale latente. „Îţi simt situaţia sufle- 
tcască din laconica scrisoare. De cîteva zile mi-o 
închipuiam, înainte de a fi sosit scrisoarea. 

O singură vorbă am să-ţi zic: nu face niciodată 
un act cu consecințe permanente pe temeiul unei 


1) Scrisoarea din 25. I. 1893. I. E. Torouţiu, op. cit. IX, p.254. 

2) D. Evolceanu fusese numit conferenţiar în toamna lui 
1894 (o scrisoare a lui către S. Mehedinţi din 1 Nov. 1894) 
I. E. Torouţiu, op. cit, LX, p. 99. 

dispoziţii sufleteşti esenţial trecătoare. Aşteaptă (Nu 
ştim ce anume). Du-te de vacanţă la Soveja sau 
aiurea. Aici am dela 15 Ianuarie înainte o odae 
disponibilă (probabil, odaia în care adăpostise îna- 
inte pe Eminescu)... Dacă poţi veni atunci la noi 
în gazdă, luîndu-ţi congediu şi dacă poţi sta cît 
mai mult, ne va face cea mai mare mulţumire“. 
Acelaș interes îl are şi faţă de primele încercări 
literare ale discipolului său preferat. Este vorba de 
o modestă nuvelă  lirico-presămănătoristă Buru- 
iană, retipărită în Oameni dela munte. „Buruiana 
d-tale, îi scrie el din Abbazzia la 17/29 Aprilie 1899, 
este una din cele mai frumoase flori ale nuvelisticei 
romîne, o adevărată bună novelă şi în sensul oc- 
cidental — iacă impresia mea şi a celorlalți doi 
auditori (Ana Maiorescu şi P. P. Negulescu, pe care 
îl luase, probabil, cu dînsul la Abbazzia). Urmează 
o analiză strinsă, recunoscîndu-i mari merite: o ca- 
tastrofă internă, moral sufletească (nu ca la Pană 
Trăsnea sfintul, unde catastrofa e reprezentată prin- 
trun accident extern ; „o minunată perspectivă a 
figurilor“; o mare fineţe de stil pentru toate aceste 
transiţii de perspectivă. Mai urmează o lungă serie 
de observaţii de amănunt, neologisme, repetiţii de 
cuvinte de înlocuit, de suprimări de rînduri, chiar 
la sfîrşitul nuvelei (pe care autorul le-a acceptat, 
după cum se constată din volum); pentru a nu-şi 
compromite, probabil, cariera ştiinţifică, îi propune 
un pseudonim şi discreţie: „Odată pseudonimul 
ales, să-mi dai voe să trimit novela direct la ti- 
parul Convorbirilor. Voi căuta, de se poate, să nu 
vază Dragomirescu manuscriptul şi să fac eu singur 

corecturile. Dacă va vedea totuşi manuscriptul, îl 
voi obliga să-ţi păstreze secretul“. Solicitudine, în 
adevăr, părintească prelungită apoi şi prin infor- 
maţia din scrisoarea din 18/30 Dec. 1899: „Tocmai 
aseară ne-a citit d-na Elisa Marghiloman, născută 
Ştirbei, traducerea franceză a novelei Buruiană (pe 
franţuzeşte intitulată Ravenelle=ridiche sălbatică). 

E vorba să o publice în Hebdo-Debats“ și prin 
comunicarea impresiei Emiliei Humpel: „Aceste 
demi-teintes sunt ceva nou în literatura noastră, şi 
toată novela are mult farmec“. Buruiană avea să 
devină subiect de discuţie şi în corespondenţa lui 
Duiliu Zamfirescu !). 

Asupra legăturilor politice dintre T. Maiorescu 
şi S. Mehedinţi nu ne oprim; este, în deobște, cu- 
noscut că discipolul a rămas credincios liniei das- 
călului său pînă la moartea lui, adică pînă în 
Iunie 19172). 


2. Contribuţia lui S. Mehedinţi pe frontul atacului 
concentric al celci dintâi generaţii postmaioresciene 
întreprins de M. Dragomirescu, P. P. Negulescu, D. 
Evolceanu împotriva lui I. Gherea nu e pe plan 
literar ci sociologic, raportindu-se la broşura cri- 
ticului socialist asupra Concepției materialiste a 
istoriei. Articolul a apărut în Convorbirile literare 
din 7 Iunie 1895 (XXIX). Intîmplarea face ca asupra 
lui să avem ecouri venite şi din izvorul lui T. Ma- 


1) Em. Bucuţa, op. cit., p. 259. 

2) Asupra debuturilor universitare ale lui S. Mehedinţi, 
vezi l. Petrovici, Amintiri universitare, Alcalay, p, 43 şi 
E. Lovinescu, Memorii, I. p. 275. 

iorescu și din cel al lui D. Evolceanu, din care îi 
putem constata parţialitatea binevoitoare. „Foarte 
bun articolul asupra concepţiei materialiste în istorie, 
îi scria T. Maiorescu autorului ce se afla la studii 
în străinătate la 27Febr.— 11 Martie 18951). La în- 
ceput (eu nu aveam atunci nici un moment li- 
ber) l-au citit numai tinerii noştri între ci (I, A. 
Rădulescu, C. Motru, Robin, Litzica, Floru, Drago- 
mirescu) şi mau citit de cît primele 14 pagini; aceste 
le-au părut—afară de Dragomirescu—slabe şi mau 
citit mai departe. Slabe, fiindcă polemica d-tale 
prea lungă contra înlăturării brevi manu a concep- 
tiei teologice din partea lui Gherea le părea dce- 
plasată şi nepotrivită. Dar rămăsese să se citească 
studiul întreg într'o şedinţă, la care să asistăm cu 
toţi, Aceasta s'a făcut în prima Sîmbătă după ple- 
carea d-lui Litzica. Efectul a fost cu totul altul. După 
primele 15 p. în adevăr prea lungi, restul a cap- 
tivat auditorul aşa încît era un hohot de rîs şi de 
plăcere pe spinarea socialiștilor. Felul particular 
al stilului d-tale nemcria cu atita justeţe, unde 
voia să isbească și totodată cu atîta haz „de bon 
aloi“ în cît succesul a fost deplin, cu atît mai lo- 
tărîtor, cu cît a avut să învingă o primă impresie 
contrară. ` 7 

Dacă nu te împotriveşti, voi face eu scurtările 
necesare în acele pagine. Scurtări, nu schimbare 
de păreri. Fireşte că nu. Căci părerea d-tale o 
cred şi eu justă asupra elementului religios. S'a 
încins atunci scara o vie discuţie în această pri- 


1) I. E. Torouţiu, op. cit. IX. p, 251. 

vință (şi poate afară de Robin) toţi au admis-o la 
sfîrşit. 

Articolul nu sa publicat pînă acum din cauze 
de simplă convenienţă redacțională. Erau deja 
începute in Convorbiri articolele lui Negulescu tot 
contra lui Gherea — aceste s'au terminat. Mai erau 
însă ale lui Dragomirescu ; aceste se vor termina 
în Aprilie. Pe la Mai vine rîndul articolului d-tale. 

A fost una din cele mai animate şedinţe ce 
am petrecut-o cu discutarea studiului d-tale. Cind 
ne mai dai o asemenca şedinţă ?* Două săptămîni 
după aceia îi scria din Florenţa (In 6/18 Aprilie 
1895): „Am avut articolul d-tale asupra lui Gherea 
aici la Florenţa cu mine, l-am recitit şi l-am scurtat 
cu vre-o opt pagini din cele 50 (şi aşa rămîne 
destul de lung faţă cu broşura Gherea). Scurtarea 
consistă în suprimarea părţii relative la religie şi 
la concepţia spiritualistă a istoriei. Adică se men- 
ționează aceste două concepții, se zice că sunt 
rezerve de făcut în privinţa afirmării lui Gherea 
„că şi-au trăit traiul“ dar că această discuţie ne-ar 
abate prea mult dela broşura în chestie şi că de 
aceia venim îndată la obiectul propriu al ei, la 
concepţia istorico-materialistă. Fireşte cu transi- 
tiile necesare în stil“. 

Alt ecou ne vine dintr'o scrisoare a lui D. Evol- 
ceanu către autor; în tonul lui obişnuit de umor, 
puţin cam plat, el ne descrie atmosfera şedinţei, 
in care sa citit articolul. 

„Alaltăeri seara şedinţă foarte impozantă la Jak, 
îi scrie la 1/13 Februarie, comitetul de redacţie 
cra reprezentat prin şapte membri, apoi mai multe 

persoane de cinste şi de omenie: Rădulică (= I. A. 
Rădulescu încă nu Pogoneanu) dă citire articolului 
lui Alberich (= S. Mehedinţi), rezultatul final: 
Maiorescu și Hagen (= M. Dragomirescu) îl găsesc 
publicabil, toţi ceilalţi, între care şi eu, suntem 
contra. Ți se va părea foarte curioasă sans gâne-a 
cu care îţi spun, aşa verde în faţă, că am opinat 
în contra publicării. 

Ascultă să vezi în ce dilemă am să teîncurc: 1) 
ori vrei să faci o expunere și o refutare a mate- 
rialismului economic şi atunci trebuia să-ţi iei 
argumentele din Marx, Engels şi Loria şi nu din 
Leibulescu (= Gherea) ceia ce gai făcut; 2) ori 
vrei să combaţi numai pe Leibulescu şi atunci 
acesta e considerat ori ca reprezentantul suprem al 
materialismului economic, ori e un personaj aşa 
de extraordinar de important în cît orice moft al 
său merită combaterea. Iată argumentele ce le-am 
adus noi în contra ălui bătrîn (= Maiorescu) care 
e însuşi de o părere diametral opusă, şi, findcă 
pentru respingerea unui articol se cere unanimitate, 
articolul nu poate fi respins, şi va fi publicat 
îndată după terminarea articolului lui Hagen, care, 
de altfel, se arată dispus'să-ţi cedeze locul. A1 bătrîn 
crede anume că pentru o ţară tînără ca a noastră 
materialismul economic trebue lovit în persoana 
lui Leibulescu şi nu a altora şi în chipul cum 
loveşti d-ta este cel mai eficace, şi eu mai mai că 
aş fi dispus să mă conving că are dreptate“. 

Parţialitatea lui T. Maiorescu în relatarea scenei 
e evidentă; ca de obiceiu, criticul punea, dealtfel, 
chestiunea în cadrul problemelor ce ne interesează 


www.dacoromanica.ro 


S, MEHEDINŢI 51 


şi nu în teorie; pentru noi important era Gherea 
şi. nu Marx şi Engels. Se pomeneşte şi de con- 
cepția tcologică a autorului scoasă apoi din articol. 
Caşi la T. Maiorescu entuziasm privitor la stil; 
„Dă-mi voe pentruca să-ți fac sincerele mele feli- 
citări de chipul de a scrie; atîta ordine, atîta 
spirit şi din timp în timp cîte un souffle poétique 
m'a încîntat și pe mine ca şi pe ceilalți, făcîndu-ne 
totuşi a regreta că nu le-ai întrebuințat cu o ocazie 
mai vrednică“. Adevărată „fişă“ de consolaţie. 

Intru cît articolul în sine nu ne interescază 
din punctul de vedere al argumentării lui, îi cităm 
doar finalul ca un indiciu stilistic de mişcare 
oratorică şi de ton maiorescian;; așa, de pildă, 
acel, „legitim şi energic: „ieşi !* dela urmă răs- 
punde energicului „în lături!“ al lui T. Maio- 
rescu 1): 

„Atunci, cînd adică omul politic falsifică mc- 
todele științei şi pune combinările sale personale 
sub etichete ştiinţifice pentru a prezenta ca logică 
şi evidentă opinia sa asupra stărilor sociale, cînd, 
plecînd dela nevoi actuale şi îmboldit de ambiția 
pozei filozofice, s'apucă să comenteze întreaga istorie 
şi vede o chestiune de brutărie în tot procesul 
istoric —adică vede ca o simplă vrabie numai 
„mălai“ pe toată arena istoriei; cînd întrebuin- 
țează în acest scop metode noi, ca ale lui „nu 
ştiu, n'am văzut“, și a „hopurilor“ atunci, cu toată 
dorinţa ce avem ca o societate mai bună, mai 
ideală decît a noastră, să vie în curînd: cu toată 


1) Con. lit. 7 Iunie 1895, (XXIX), p. 560. 

bucuria cu care o aşteptăm spre a-i zice, după 
vorba dela sfîrșitul broşurii „intră“; ştiinţa, cînd 
se vede îmbiată să pue masca neadevărului şi 
să se vire într'o arenă de luptă nevrednică de, 
dinsa, are şi ea tot dreptul să spue, celui ce se 
apropie de ea cu această intenţie un legitim şi 
cnergic „ieşi“ 1) 


3. Pe linia ideologică, succesiunca critică a lui 
T. Maiorescu la Convorbiri literare s'ar fi cuvenit 
să revină lui M. Dragomirescu; ea i-a revenit totuși 
lui S. Mehedinţi. Fără vocaţie de critic, primirea 
unei safcini necorespunzătoare timp de 17 ani 
trebue privită ca un act de devotament personal. 

Originea rurală, punctul de plecare al ideologiei 
noului director, l-a pus de la început în contra- 
dicţie cu adevăratul spirit al Junimii esenţial urban: 
T. Maiorescu, P. P. Carp, fraţii Negruzzi, V. Pogor, 
Th. Rosctti, A. D. Xenopol, N. Scheletti, N. Man- 
drea, Gr. Buicliu, Gh. Racoviţă, M. Cornea, Gh. 
Panu, Th. Șerbănescu, Matilda Cugler-Poni, P. Missir 
etc. etc., au fost, unii boieri, moșieri, alţii orăşeni, 
din lumea funcţionărimii sau a claselor burgheze; 
conservatismul lor era de natură ideologică, la unii 
poate chiar şi arhondologică, dar, în genere, in- 
fluenţat şi de formaţia lor streină, germană în deo- 
sebi; cei mai mulţi mau avut contact cu ţăranii 
de cît doar ca proprietari; fără o cultură istorică 


1) Ecou junimist asupra articolului: „Am recitit articolul 
tău din Convorbiri, îi scrie P. P. Negulescu lui S. Mehe- 
dinţi la 10/22 Innie 1895. E minunat. Ce a draculni execu- 


ție. Ceiace probează, că am'făcut noi o trebșoară bună în 
iarna asta“, (I. E. Torouţiu, op. cit. IX, p. 293). 

organică, nau reprezentat un tradiţiunalism na- 
tional, de unde şi învinuirea de cosmopolitism. 
Fără a fi de extracţie rurală, singur M. Emines- 
cu a constituit excepţia unei structuri profund 
ţărăneşti şi tradiţionaliste: conservatismul lui nu 
era de esenţă ideologică, streină, ci venia dintr'o 
cunoaştere adîncă a trecutului naţional, amplifi- 
cată de un temperament puternic, capabil de a 
colora şi deforma totul printr'o viziune personală, 
apocaliptică. Depăşind cu mult junimismul, mis- 
tica lui socială se află la baza tuturor mişcărilor 
extremiste din veacul nostru. Deşi s'a format în or- 
ganul oficial al partidului, adevăratul ci sens nu 
s'a dezvăluit decît în aurora veacului, mai ales în 
timpul sămănătorismului, cînd s'a proclamat des- 
coperirea unui nou Eminescu, nu poetul universal, 
ci naţionalistul, tradiţionalistul şi folkloristul. De 
aceiaş calitate extremistă e şi structura lui S. Mc- 
hedinţi. 

Pornind sub semnul luptei împotriva „minciunii“ 
pentru „adevăr“, acţiunea majoră a lui T. Maiorescu 
a mers pînă la „naționalitatea în marginile .adevă- 
rului““. Concepţia lui despre ştiinţă și frumos este 
universalistă; infuză în momentele esenţiale ale 
activităţii lui, iat-o expusă explicit întrun pasagiu 
din Direcția nouă, apărut în Convorbiri literare 
din 15 Mai 1871, dar suprimat în Critice : „Cât 
pentru critica spiritului științific, în parte unit cu 
cel politic, rezistenţa în contra ei o vedem de cîtva 
timp încoace, mai ales dela un discurs solemn al Aca- 
demiei din Bucureşti, rezumată în cuvîntul cosmopo- 
litism, cu care suntem întîmpinati la fiecare moment. 

Dacă ne aducem aminte, că aci este vorba de 
ştiinţă și numai de ştiinţă, va fi permis a întreba 
pe aceşti domni, nu cumva cred că ştiinţa este 
excluziv națională ? că există un romînism al ade- 
vărului, că d, e. Academia din Bucureşti, care 
peniru orice stat cult ar fi o concentrare de nc- 
ştiinţă pretențioasă, să poată fi un focar al ştiinţii 
adevărate cel puţin unde curge valul Dîmboviţei ? 
că teoriile linguistice ale d-lui Cipariu, carc pentru 
orice filolog apusean nu sunt decît un şir de erori, 
să fie bune şi juste măcar în circumscripţia Tir- 
navelor, că Dreptul public al d-lui Bărnuţ, care 
pentru un jurist cu noţiuni elemenţare de știință 
este o țesătură de falşe interpretări, de confuzii 
neicrtate, să rămînă „Tablele dreptului romîn“ cel 
puţin pe malul Bahluiului ? că scrierile lui Pralca, 
Tăutu, Țichindeal, Săulescu, Densuşianu etc. care 
în alte state ar deveni un izvor nesecat de îm- 
prumutare pentru foi umoristice, să fie destul de 
bune pentru Lepturariul scrios al d-lui Pumnul, din 
care să se nutrească mintca tinerimii romîne ? 

Dacă acesta este Rominismul d-voastră şi altul 
nu cste, atunci a devenit o datorie de onoare na- 
țională de a-l combate. Oricît v'aţi opune : ade- 
vărul este şi rămîne cosmopolil ; ştiinţa — şi în 
această privință și arta — se desvoltă în vederea 
şi spre bincle lumii întregi şi nu cresc ocrotite 
sub linguşirile ignoranței locale. Demnitatea noas- 
tră de oameni nu ne permite, ca din produceri, 
ec la popoare culte ar fi obiccte de rîs sau de 
compătimirc, să facem o colecţie venerabilă şi să 
o depunem pe altarul patrici. Ce este rău pentru 

alte popoare este rău și pentru noi şi frumoase şi 
juste nu pot fi decit acele scrieri romine, care ar 
fi frumoase și juste pentru orice popor cult“. Tex- 
tul a fost suprimat din Critice poate și pentru a 
nu fi deformat în intenţiile lui de adversarii ce-l 
învinuiau de cosmopolitism, din rea credinţă sau 
neputind să prindă nuanțele. El reprezintă însă pe 
adevăratul Maiorescu universalist în ceia ce pri- 
veşte frumosul şi adevărul, (adversar al minciunii 
sub orice formă sar fi înfăţişat. Dacă-i mai a- 
dăogăm atitudinea răspicată în formularea prin- 
cipiului disocierii esteticului de etnic şi de etic şi 
al eliminării oricărei tendinţi, îi tragem adevă- 
ratul contur al personalităţii şi al poziţiei idco- 
logice. E drept că găsim la dînsul şi preocupări 
ce pot fi considerate ca o adeziune la o poziţie 
contrară şi au şi fost exploatate, dacă nu de ad- 
versari, de sămănătorișşti şi de socialişti, ce şi-au 
dat scama că nu era nici o apropiere între dînşii 
şi adevăratul T. Maiorescu, cel puţin de unii din 
junimiştii primei generaţii postmaioresciene ce 
şi-au interpretat dascălul în înţelesul proprici lor 
ideologii, crezîndu-l „naţionalist“ tocmai în sensul 
pe care îl combătuse el; „etnicismul“ lui T. Ma- 
iorescu se raportă, în realitate, la materialul impus 
de ambianța fizică şi morală, fără ca prin aceasta 
să conţină şi o calificaţie estetică: numai prelu- 
crarea lui îi dă o valoare de artă şi un caracter 
universal : arta c una, în timp ce, priv forţa lucru- 
rilor, materialul c variat. Interesul arătat insistent 
poeziei populare, caracterului specific al litera- 
turii, teoria romanului cu oameni ieşiţi din stratele 

de jos, cu eroi pasivi, preferinţele lui pentru ele- 
mentele „sănătoase“, morale, au luat-o ca adevă- 
rata idcologie maioresciană ; una este însă o pre- 
ferinţă temperamentală şi alta un principiu de ca- 
racter permanent. 

Din aceiaşi categorie antimaioresciană în fond, 
sub raportul esenței, e şi S. Mehedinți — de struc- 
tură rurală, pasională, tradiționalistă, eticistă, din 
stirpea lui M. Eminescu şi neadoptînd dela T. Ma- 
iorescu decît unele forme de cugetare și de ex- 
presie şi cîteva inclinări personale ce nu-i repre- 
zintă adevărata ideologic. Ca Eminescian, cl sa 
încadrat în chipul cel mai natural în mişcarea să- 
mănătoristă, nefiind, în realitate, un adept al lui 
T. Maiorescu, al cărui discipol fidel s'a arătat to- 
tuși pînă dincolo de moarte, ci al lui N. Iorga, al 
cărui adversar e şi astăzi, tot dincolo de moarte. 

Nu ideologia unește ci consonanţele tempera- 
mentale. 

Adeziunca a făcut-o, de altfel, şi formal prin 
publicarea în Sămănătorul (Martie 1905) a artico- 
lului Primăvara literară. Către cei aleşi ai tine- 
rimii de astăzi. Titlul singur încadrează accentul 
mesianic al scriitorului în tonalitatea mişcării e- 
pocei. Asistăm apoi la o explozie împotriva „zolis- 
mului”, a „florilor răului“, privite ca forme dc- 
cadente de conrupţie. Cu toate că au schimbat 
fața literaturii universale, mari scriitori ca Bau- 
delaire, Flaubert, Maupassant, Daudet, Goncourt 
erau, astfel, condamnaţi, din consideraţii etice 1). 


1) Primăvara literară, Prefaţa din 1914. 

Puțin orientat în literatura franceză, T. Maiorescu 
disprețuia şi el literatura lui Zola şi ignora, pro- 
babil, poezia lui Baudelaire ; limitarea gustului e 
o problemă de formaţie şi formaţia lui fiind ex- 
cluziv clasică şi romantică, nu era receptiv faţă 
de literatura franceză nouă şi, în materie epică, 
în epoca lui Balzac, Dostoewski, Tolstoi, formula 
teoria romanului poporan şi îşi arăta preferințele 
pentru micii povestitori regionali germani (Fritz 
Reuter, Auerbach, Ganghofer cete.) 

Atitudinea nu-i venea numai dintro limitare de 
gust şi de informaţie ci şi din convingerea tcore- 
tică a desvoltării evolutive : literar ca şi cultural, 
ne aflam încă în perioada şcoalei primare; nu ne 
trebuiau Universităţi. După cîteva decenii, urmaşul 
său priponea şi cl literatura romînă la „icoanele 
din viaţa Aromiînilor ale lui Beza“ şi la „novelele 
atît de caracteristice ale lui Mihail Chiriţescu, 
— adică la literatura poporană şi etnografică şi 
se ridica împotriva zolismului şi a „florilor răului 
decadent din apus“. Şi T. Maiorescu, de altfel, 
afirmase în raportul asupra poeziilor lui Oct. 
Goga, din 1906, că „poczia noastră mare afacc cu 
cfeminarea scrierilor decadente“ dar decadenţa 
începe imediat dincolo de limita percepţiei noastre 
estetice... E drept că la urmaşul său problema se 
punca mai mult în cadrul literaturii de imitație 
a unor modele străine. 

N'o putem relua aici; pe lingă asta, fără nici o 
prelucrare priu adaptare la o sensibilitate originală 
şi la condiţiile etnice, imitaţiile directe sunt în 
afară de discuţie ; nu pot fi luate în considerare 

decît acele opere, cărora asimilarea, elaborarea, 
personalizarea le dă un caracter de specificitate 
naţională, cum e o bună parte din literatura lui 
Vasile Alecsandri din Dumbrava roşie, Dan Ca- 
pitan de plai, Grui Singer. „Alecsandri, îşi încheia 
Charles Drouhet studiul său*), a naționalizat elc- 
mentele luate dela Hugo; cîntecul acestuia l-a 
transpus pe altă cheie; i-a dat o tonalitate necu- 
noscută romantismului francez ; patriotismul care 
însufleţeşte poemele sale a schimbat nuanţa ideilor 
morale, a dat alt înţeles temelor literare şi a 
modificat înfăţişarea personagiilor împrumutate, 
aşa încît opera sa epică, care purcede în privințe 
atît de felurite şi într'un chip aşa de puternic de 
la o operă străină, e în liniile sale generale, o operă 
romînească“. Nici la M. Eminescu, problema nu stă 
altfel. „Nu e vorba, scriam în Istoria literaturii 
romine contemporane ?), numai de elemente secun- 
dare de împrumut ca; „floarea albastră“ a lui 
Novalis, de „dulcele corn“, de „teiul sfint“ al poc- 
ziei germane sau de unele imitații (cum e La 
steaua, sonctul Veneția etc.) ; în personalitatea lui 
de o mare intelectualitate şi de adîncă rezonanţă 
sufletească, influenţa a trecut, multiplicîndu-sc, de 
la amănuntul formal de ideologie şi la sensibilitate: 
idealismul transcedental, ura faţă de prezent, reac- 
ționarismul politic, medievalismul (poezia lui e 
plină de castele, de paji, etc.), dragostea faţă de 


1) Charles Drouhet, Vasile Alecsandri şi scriilorii fran- 
cezi, Cultura Naţională. 


2) E. Lovinescu, Zst. lit. rom. contemp., 1, 188. 


www.dacoromanica.ro 


8, MEHEDINŢI 59 


literatura populară, sentimentalismul în înțeles 
german, entuziasmul pentru poezia oricntală şi apoi 
budismul, „ironia romantică“ vizibilă în uncle din 
poeziile lui — sunt note caracteristice ale influenţei 
romantismului german asupra lui Eminescu, cu 
mult mai adîncă de cît influenţa spiritualismului 
asupra lui Alecsandri ; şi fermentul era mai pu- 
ternic dar și terenul în care cădea multiplica 
mai rodnic“. 

Pentru a reveni la Primăvara literară, în afară 
de isbucnirile împotriva „zolismului“ și a „florilor 
răului“ pe motive ctice, găsim o exaltare a lui 
M. Eminescu, în caracterul lui sămănătorist şi nu 
de înalt poet; a Nunții Zamfirei în prezenţa lui 
Pepelea şi Bardeş „şi cine Dumnezeu nu era dintre 
toți aceia, care îţi dau un fior de mîndrie, că 
sunt creaţiuni ale geniului tău naţional şi ale 
nimănui altuia; a lui Duiliu Zamfirescu cu înalta 
valoare etică a oștenilor din Război — acelaş popor 
romînesc, transfigurat prin măreţia jertfei“. Intr'un 
cuvînt, totul rezumat în teoria trandafirului Ma- 
rechal Nicl, care oricît de frumos ar fi, „ar fi păgu- 
bită lumea întreagă, dacă ar picri de pc faţa pămiîn- 
tului trandafirul sălbatec, răsura dealurilor și a 
munţilor noştri, din carc, cine ştie ce nobilă floare 
va icşi cu trecerea vremii, — poate mai nobilă 
chiar decît Maréchal Nicl“. 

Inainte de a ajunge la direcţia Convorbirilor 
literare, S. Mehedinţi s'a înrămat, aşadar, singur 
în ideologia sămănătoristă: a artei în cadrele etni- 
cului, eticului, răsurii dealurilor, călăuzit de cri- 
terii naţionaliste şi eticiste. Raportată la T. Maio- 

rescu, — singura problemă ce ne preocupă aici — 
atitudinea lui ware puncte de interferență cu marea 
linie — limes romanus — a idcologiei lui; ca se 
apropie doar prin anumite preferințe personale și 
mai ales prin limitări de formațic, informație, şi 
de gust, legat de amîndouă. Oamenii nu trebue să 
se apropie însă prin lipsuri ci prin calități po- 
zitive. 

Cu această structură sufletească a directorului 
lor, peste inimiciții personale, Convorbirile literare 
nu se puteau îngloba decît în mișcarea sămănă- 
toristă. Ideologia maioresciană s'a bifurcat astfel 
în 1907 în două ramuri: linia mare a revoluţiei 
estetice proclamată prin autonomia esteticului faţă 
de etic şi etnic, continuată, după secesiunea de la 
matcă, cu riscuri şi accidente, de M. Dragomirescu, 
prin Convorbirile crilice; linia minoră, a prefe- 
rinţelor personale, etice şi etnice, a limitării de 
gust şi de cunoştinţi printr'o formaţie literară din 
prima jumătate a veacului al XIX ce se continua, 
strimtîndu-se, prin S. Mehedinţi, rămas la cîrma 
bătriînii reviste, păzitorul cultului valorilor jumi- 
niste, păstrătorul unor procedee stilistice, al unor 
mici teorii maioresciene, ieşite din actualitate, expri- 
mate totuşi cu vehemenţă retorică, întrun moment 
cînd apa literaturii se depărtase de albia revistei. 
Iată pentru cc, după şapte ani, în 1914, la bilanţ, 
directorul nu putea prezenta, singură contribuţie, 
decît ca „o însemnată manifestare artistică opera 
d-lui M. Chiriţescu. In novelele şi schiţele apărute 
pînă acum, tînărul scriitor este ceiace sar putea 
numi un regionalist. Cu Popa Tanda, Slavici ridicase 

vălul de pe viaţa Ardclenilor. Mai tîrziu, Popovici- 
Bănăţeanul şi Vlad Delamarina au adus“ etc. etc. 

Aceiaşi netăgăduită originalitate se arată şi în 
opera aromiînului Marcu Beza... „acum, cînd se lasă 
peste traiul neamului nostru din peninsula balca- 
nică etc...“ In 1914, S. Mehedinţi ne credea încă în 
faza literaturii regionale; racorda producţia zilei la 
I. Popovici-Bănăţeanul şi Vlad Delamarina! La 
şcoala primară, repetenţi pe vecie ! 

Deşi se pot stabili unele asemănări şi constata 
apucături mimetice în stilul discipolului faţă de ccl 
al dascălului,—structural, el este cu totul dcosebit. 
T, Maiorescu era un sobru, un clasic, un lapidar, 
academic şi distant, cu o incizivitate unică; stilul 
lui a rămas şi astăzi de o prospeţime dcsăviîrşită; 
nu e un singur cuvînt care să fi îmbătrînit. S. Me- 
hedinţi e un romantic, un exploziv, un pasionat 
— un pamfletar — cu mult mai apropiat de N. Iorga 
decit de T. Maiorescu; stilul lui e, deci, pitoresc, 
colorat, umflat, depăşind realitatea, de un patetic 
esenţial. 

Vom da un exemplu. Principiul dezinteresării 
activităţii artistice făcea parte din vechiul arsenal 
al ideologiei juministe; revista nu-şi plătia cola- 
boratorii şi, în generc, epoca nu-şi întreținea scrii- 
torii. „„Nicăeri—spunea T. Maiorescu în răspunsul 
său la discursul de recepţic al lui A. Naum din 2 
Aprilie 1894 — şi nici odată nu ai făcut operă ten- 
denţioasă, nu ai vînat scopuri practice, în afară de 
menirea artei, nici nu ţi-ai înjosit lira în urmă- 
rirea intereselor materiale. Acea auri sacra fames, 
care începe să bîntue pc unii autori din tînăra ge- 

neraţie, nu te-a atins. Ai fost totdeauna deasupra 
cetei de scriitori, care de abia ţin condeiul cu o 
mînă şi cu ceailaltă o şi întind spre cîştig, care cred 
că numai chestiunile de capital şi de salariu pot să 
miște omenirea şi care, sub cuvînt de proletariat 
intelectual, vor să facă şi artă proletară şi cer- 
şetoare. Ai rămas nemolipsit de această vremelnică 
rătăcire a unor spirite, ai rămas în toată activita- 
tea d-tale literară un idealist“, 

Teoria lui T. Maiorescu nu se raportă la răs- 
plata legitimă a muncii intelectuale, pe care au 
obținut-o toţi marii artişti ai lumii şi ai tuturor 
timpurilor ci la independenţa creaţiei faţă de be- 
neficiul ei material... Actul creaţiei trebue să fie 
dezinteresat; artistul nu trebue să scrie pentru 
bani, ci numai potrivit elanului său creator. Din 
moment ce şi-a terminat însă opera, ea devine un 
produs de o valoare materială... Această teorie ele- 
mentară a luat însă forme excesive sub pana pa- 
tetică a discipolului. In faptul remuneraţici cola- 
boratorilor dc unele reviste, cl a văzut un „ameri- 
canism literar“ ba chiar un început de pierzanie: 
„0 largă industrializare a scrisului, însoţită de în- 
rolarea băncască a autorilor... Condeile încep a fi 
arvunite, ca şi secera, sapa sau alte unelte de muncă“. 
Ori pe ton atît de retoric: „Sărmană vreme a scri» 
sului pentru jertfă! Sărmane timpuri ale genera- 
tiei cînd Bariț în Transilvania, şi alţii... ete.“ 

Ca şi cum ar fi de regretat vremile cînd scrii- 
torii se jertfeau fără nici o răsplată: în adevăr, 
sermane timpuri! „Creaţia literară, scrie S. Mehe- 
dinţi, cât timp rămîne vrednică, e o jertfă... o lepă- 

dare de tine însuţi“, Dacă e o lepădare de tine în 
momentul producţiei, nu înseamnă să o „lepezi“ apoi 
neplătită la redacţia unei reviste... „Pe Ion al lui 
Ştefan din Humuleşti l-a împiedicat oare bojdeuca 
de pe dealul Sărăriei, ori lefuşoara de institutor, 
ori gălăgia copiilor... şi alte neajunsuri ca să scrie 
Amintirile şi Arap Alb?*.—Nu, fireşte; nu înseamnă 
însă că nu i s'ar fi cuvenit altă locuinţă decît în- 
spăimîntătorul lui bordei de troglodit — și putem 
presupune, fără exagerare, că, în alte condiţii de 
viaţă, producţia lui literară war fi avut de cît să 
cîştige. 

S. Mehedinți nu era critic literar în momentul 
luării direcției bătrînei reviste şi nici n'a devenit 
pe urmă în practica a şaptesprezece ani de condu- 
cere. El e un om de cultură generală, 'rural prin 
naştere şi rămas rural prin ideologie, strîns legat 
de pămînt şi de tradiție, cu pilonii estetici înfipți 
pentru totdeauna în literatura lui Creangă şi în 
poeziile naționaliste ale lui Eminescu, el însuşi crea- 
tor de literatură sămănătoristă (Oameni dela munte), 
exaltat romantic al trecutului, fără aderențe față 
de contemporaneitate, neînţelegător al noilor valori 
artistice, şi un liric al grupării, al revistei şi al 
propriului său partid, găsindu-le tot felul de me- 
rite: „Recunoaşteți de asemenca ca o norocită îm- 
prejurare pentru neamul nostru că, pe cînd aiurea 
vîntul internațional din 1848 ridica orbitoare vîr- 
tejuri de praf, revista, unde Alecsandri a ajuns 
maturitatea talentului său şi unde s'au revelat Emi- 
nescu şi Creangă, a fost un paladium pentru tot ce 
ne era scump din moștenirea trecutului nostru ca 

limbă, datini şi documente. Dacă nu mai mult, bi- 
necuvîntate să fie Convorbirile pentrucă din preajma. 
lor a pornit îndemnul pentru serbarea dela Putna, 
pentru grija de aducere a documentelor culese de 
Hurmuzache, piecum şi pentru restaurarea mănăs- 
tirii dela Curtea de Argeş. In orice caz, binecuvîn- 
tate să fie pentru ziua cea mare, cînd în cercul 
Junimii sa auzit Doina cu dureroasa chemare a 
poetului: Ștefane, Măria ta... un strigăt de sincer 
şi cald patriotism, în acele timpuri gata spre atîtea 
manifestări de patriotism verbal“. 

Tonul, retoric; preocupările, strict culturale şi 
naţionaliste... 

Ne fiind critic, S. Mehedinţi s'a menţinut, așa 
dar pînă la urmă în consideraţii generale asupra 
„americanismului literar“, de ordin etic sau naţio- 
nalist, ţinînd pasul, modest de altfel, samănătoris- 
mului. Prin activitatea sa personală, redusă la arti- 
colaşe ocazionale, el a abătut marea matcă juni- 
mistă în făgaşul şuvoiului epocii, fără să isbutească 
într'o lungă direcţie de 17 ani să pună în lumină 
o singură valoare literară nouă: literatura sămă- 
nătoristă, se desvolta în albia ei firească, iar li- 
teratura modernă avea cu totul alte vaduri. Con- 
vorbirile literare ieşiseră, de altfel, mai de mult 
din funcţia lor de creatoare de valori; cu toată pre- 
zenţa lui T. Maiorescu, ele îşi supravieţuiau. T. Ma- 
iorescu nu mai avea legături cu scriitorii noi—iar 
cei vechi se despărțiseră de dînsul de mult: Ca- 
ragiale, Vlahuţă, Coşbuc, Delavrancea, Slavici şi 
mai recent chiar I. Al. Brătescu-Voineşti. Literatura 
modernă n'o putea înţelege prin limitele firești ale 

vîrstei şi formaţiei; personal, de altfel, nu se mai 
interesa de revistă, nici S. Mehedinţi n'avea vreun 
contact cu scriitorii tineri şi cu atît mai puţină ade- 
rentă cu mișcările noi; prezenţa sa la Convorbiri se 
reducea la oficierea cultului vechilor valori juni- 
miste, în latura lor etnică şi naționalistă: Amin- 
tirile lui Creangă şi Doina lui M. Eminescu erau 
cele două piscuri ale crezului său estetic. 


4. E meritul neîudoios al lui S. Mehedinţi de a fi 
publicat, la împlinirea vîrstei de 70 de ani, bio- 
grafia lui T. Maiorescu, punct de plecare al tuturor 
încercărilor de mai tirziu. Prin numeroase articole, 
conferinţe ocazionale, el a mai pornit o apologetică 
maioresciană. Acţiunea oamenilor politici încetează 
de obicei odată cu viaţa lor; oamenii de cultură 
îşi prelungesc însă actualitatea dincolo de mormiînt. 
Ne practicînd critica, prima generaţie postmaio- 
resciană a practicat numai cultul, fiind la originea 
unei vaste literaturi omagiale în timpul vieţii, co- 
memorative şi pioase după moarte. Aniversarea 
centenarului nașterii din 1940 a dovedit marea urmă 
lăsată de T. Maiorescu în cultura noastră printr'o 
impunătoare serie de manifestări publice, asociind 
nu numai instituţiile, forţe ale trecutului, ci și în- 
treaga critică tinără, girul nouei generaţii literare. 
Indărătul acestor manifestări de întreţinere a „fla- 
cării sfinte“—sc află, după cum am mai spus, S. 
Mehedinţi, biograful şi apologetul. 

Faptul publicării ei în Convorbiri literare (1910) 
încă din timpul vicţii lui T. Maiorescu şi sub con- 
trolul lui, face din biografia lui Soveja un docu- 

ment de caracter aproape oficial: datele sunt rigu- 
ros exacte, iar tonul păstrează o notă obiectivă. 
Deşi nu li se poate contesta autenticitatea, se pot 
totuşi face şi rezerve asupra luminii în care au fost 
aşezate, lumină proectată probabil de însuşi T. Ma- 
iorescu, cum ar fi, de pildă, cazul persecuţici ce l-a 
urmărit: faptul că tînărul întors dela Universitatea 
din Giessen cu o broșură de compilaţie filozofică a 
trebuit să aştepte un an ca magistrat, înainte de a - 
fi numit profesor de istoric la Universitatea din 
laşi (4 Dec. 1862) nu c un act de persecuție vrednic 
de a fi înregistrat de istorie; deşi afirmase încă 
de student o mare activitate, A. D. Xenopol a stat în 
magistratură şapte ani (1870—1878) şi apoi în avo- 
catură alţi cinci ani (1878—1883) pînă la numirea 
lui la Universitate, fără să se plîngă de persecuție. 
T. Maiorescu a avut, în realitate, o carieră excep- 
țională, potrivit şi meritelor lui excepţionale şi 
timpurilor. La 23 de ani era profesor de Univer- 
sitate, director al Colegiului naţional şi al interna- 
tului, membru şi apoi președinte al Consiliului de 
inspecţie şcolară; la 24 dc ani cra director al Şcoalei 
normale Vasile Lupu şi Rector al Universităţii din 
Iaşi; la 27 de ani, pe-cînd nu scrisese în limba ro- 
mînă decît o broşură, membru fundator al Acade- 
mici romîne; la 31 de ani deputat şi la 34 de ani 
Ministru de culte şi Instrucție Publică; înscenările 
locale sau neplăcerile politice sunt de puţină im- 
portanță în comparaţie cu ccle întimplate altor 
fruntaşi ai vieţii noastre publice, Că a trezit în jurul 


1) E. Lovinescu, T. Maiorescu, II, p, 372. 

lui numeroase duşmănii, se datoreşte dirzeniei con- 
vingerilor şi intransigenţii lui morale de mare po- 
lemist ideologic. Pentru a-şi fixa locul nu e, aşa 
dar, nevoe de a-l ridica pe piedestalul persecuției. 
Biografia lui nu trebue sprijinită pe piloţii mar- 
tiriului şi ai idealizării; plină şi armonioasă, viaţa 
lui poate fi prezentată fără fardul cexagerării. Căci, 
dacă în biografia din 1910, autorul păstrează încă 
un ton sobru, după moartea lui T. Maiorescu, el 
s'a consacrat literaturii excluziv şi! excesiv apologe- 
tice, din care vom produce câteva exemple numai 
din cuvintarea ţinută la Academia Romînă în 1920 
sub titlul In amintirea lui Titu Maiorescu 1). Iată o 
afirmare: 


— „Ce ar fi ajuns învățămîntul la noi, dacă în 
plină putere a bărbăţiei, cel care fusese de tînăr: 
profesor de liceu, profesor la şcoală normală, rector, 
ministru, critic plin de autoritate şi om de cultură 
curopeană în cel mai înalt înțeles al cuvîntului, 
ar fi fost el şi îndrumătorul oficial al tineretului 
țării! Fără îndoială, alături de amînarea împro- 
prietăririi ţăranilor şi neglijarea Dobrogei, absenţa 
lui Titu Maiorescu din fruntea învăţămîntului a 
fost una dintre cele mai regretabile erori ale poli- 
ticci romineşti dela proclamarea Regatului și pînă 
astăzi“. Dobrogea, amînarea împroprietăririi şi lipsa 
lui T. Maiorescu din ministerul Lascăr Catargi—P. 
P. Carp (18 Dec. 1891—3 Oct. 1895), iată lucruri 
fără nici o legătură. N'a fost ministru pentrucă n'a 


1) Republicată în broşura: Soveja, T. Maiorescu, ed. 
Cartea Rominească. 

vrut-o, preferînd să cîştige ca avocat; nu trebue să 
uităm, de altfel, că întreaga acţiune legislativă a 
lui T. Maiorescu a fost lovită de o paralizie totală; 
din cei peste patruzeci de ani de parlamentarism 
şi şapte ani de ministeriat n'a rămas dela dînsul 
nici o singură legc; cu toate că despre Take Ionescu 
se exprimase cîndva „arogantul tînăr Ionescu“, i-a 
lăudat, totuși, activitatea şi hărnicia din timpul ma- 
relui minister L, Catargi—P. Carp, aprobîndu-i legile 
(legea organizării Ministerului Cultelor, a învăţă- 
mâîntului normal, a clerului mirean, a fixării pa- 
rohiilor). 

„Astfel autorul scricrii de faţă, cu respectul ce-l 
are pentru realităţile date și cu cunoaşterea drep- 
tului majorităţilor de a fi cum sunt, consimțţia el, a 
renunţat la orice gînd dc legiferare în materic de 
şcoli şi aşteaptă aici progresul de la îndreptarea 
metodelor şi personalului profesoral, fără nici o 
privire la vicisitudinile parlamentare“. 

Apologetul afirmă mai departe : „Repct, aşa dar, 
că, de la Unirea de sub Cuza (expresic defectuoasă, 
deoarece nu c vorba de Unirea de la 1859 ci de 
n cînsecmnata mișcare separatistă din 1866), pe care 
a apărat-o în mijlocul unci răscoale de la Iași 
pînă la marea Unire. din 1918, nimeni n'a repre- 
` zentat mai intransigent și maiimpersonal ideia 
naţională, decît Romînul ieşit dintre ruralii Ardca- 
lului“. Sau în altă pagină: „Titu Maiorescu a fost 
de la Unirea din timpul lui Cuza şi pînă la Unirea 
din 1918 şi cel mai serios repr ezentant al ideci naţio- 
nale“. Cîteva decenii s'a dus o campanie ncînte- 
mciată de cosmopolitism împotriva lui T. Maio- 

rescu ; a-l proclama drept cel mai intransigent na- 
ționalist romiîn, pe omul care scrisese în Direcţia 
nouă: „Oriciît v'aţi opune: adevărul este, rămîne 
cosmopolit; ştiinţa — şi în această privinţă şi arta — 
se desvoltă în vederea şi spre bucuria lumii întregi 
şi nu cresc ocrotite sub linguşirile ignoranței lo- 
calc... Ce este rău pentru alte popoare cste rău şi 
pentru noi şi frumoase şi juste nu pot fi de cît 
acele scrieri romîne, care ar fi frumoase şi juste 
pentru orice popor cult“— este însă o exagerare 
apologetică. — Sau mai departe: „Voi eci căzuţi 
pe cîmpiile de luptă de la Cerna la Oituz şi la 
malul mării, dacă imensa voastră jertfă n'a fost 
anulată şi dacă n'am fost cu toţii în veşnică ocară, 
să mulţumiţi acolo în împărăţia umbrelor bătri- 
nului neclintit, care în faţa duşmanilor Patrici, n'a 
cunoscut decit legea aspră a Romiînilor: împo- 
triva duşmanilor cternă împotrivire“. Aluzie la 
atitudinea plină de demnitate a lui T. Maiorescu 
faţă de ocupanţi şi la refuzul lui de a adera la 
intenția lui P. P. Carp (urmat numai de puţini 
ambiţioşi şi aventurieri) de a înlocui dinastia 
printr'un guvern personal... Puțin i-a trebuit bio- 
grafului pentru nu-l proclama creatorul Romîniei 
întregite. Li se cuvine oamenilor mari să fie cru- 
țaţi de astfel de exageraţii. 

P. P. NEGULESCU 


1) Legăturile lui P. P. Negulescu cu T. Maiorescu. 2. Ori- 
ginea Psihologiei stilului şi a Impersonalității şi moralei în 
artă. 3. Psihlogia stilului, 7892. 4. Impersonalitatea şi mo- 
rala în artă, 1893. 5. Socialismul şi arta, 71894. 

1. Intrucît corespondenţa dintre T. Maiorescu şi 
P. P. Negulescu nu s'a publicat încă, pentru a da 
oarecare indicaţii asupra naturii raporturilor lor 
vom recurge la izvorul unic al articolului Ceva 
despe Maiorescu,!) scris de altfel prea impersonal 
pentru a luneca la amănunte. Ca şi C. Rădulescu- 
Motru, tînărul venise în București şi se înscrisese 
la facultatea de ştiinţe, destinîndu-se şcoalci poli- 
tecnice; încă din liceu, inclinarea îl ducea spre 
matematică... Unul din pricteni îl luă la cursul 
de Istoria filozofiei contemporane al lui T. Maio- 
rescu, în care vorbia tocmai despre clasificarea 
ştiinţelor după Auguste Comte. ,„Matematicile, se 
dumeri el, nu explicau nici o categoric de feno- 
mene alec universului. Ele stabileau, c drept, legile 





1) P. P. Negulescu, Ceva despre Maiorescu în Comermo- 
raren Junimii la Iaşi, Mai 1936, Iaşi, 1937, p. 65. 

numerelor şi figurilor; dar aceste păreau a fi 
simple produse subiective ale minţii omeneşti, nu 
realităţi obiective ale lumii de afară“. Nici celelalte 
ştiinţe nu-l mulţumeau. Toamna următoare urmă 
regulat cursul lui T. Maiorescu, pasionîndu-se pentru 
Principiile de psihologie şi Primele principii ale 
lui Spencer, asupra căruia prezintă o lucrare pri- 
mită cu bunăvoință. „Mi-a adresat la Universitate 
cîteva cuvinte de încurajare, m'a invitat, pentru 
o convorbire mai lungă acasă, unde spre marea 
mea mirare, m’a reţinut la dejun“. Urmă o conver- 
saţie, în carc tînărul își expuse nedumeririle asupra 
tuturor ştiinţelor ce nu duceau la o înţelegere ge- 
nerală şi unitară a lumii. „Vocaţiile se manifes- 
tcază uneori prin asemenca crize“ — îl lămuri 
T. Maiorescu; cuvinte ce determinară o carieră și-l 
fixară pe tînăr în cadrul activităţii Junimii, fără 
abateri timp de mai multe decenii. 

Şi P. P. Negulescu face parte din echipa pornită 
sub auspiciile lui T. Maiorescu la studii în străină- 
tate, prima generaţie postmaioresciană, de profe- 
sori... In cîteva împrejurări, îl găsim cu T. Maio- 
rescu în călătorie; e unul din preferaţii lui. Dintr'o 
scrisoare a lui D. Evolceanu către S. Mehedinți 
la 11 Ianuarie 18961), în care ni sc dau oarecare 
relaţii asupra concursului şi compctiţici dintre C. 
Rădulescu-Motru şi P. P. Negulescu pentru catedra 
de îstoric a filozofici de la Iaşi, vedem că T. Maio- 
rescu era de partea lui P. P. Negulescu. „Tit (Maio- 
rescu), scrie D. Evolceanu, nu-l poate suferi în ochi, 





1) 1, E, Torouţiu, op. cil. IX, p. 113. 

(pe C. Rădulescu-Motru) fiindcă sa prezentat, ca 
şi cum o catedră universitară e un lucru de nimic, 
la pierderea căreia, atunci cînd respectivul are 
credinţa că o merilă, sar putea decide din ama- 
bilitate pentru cineva“. 

lată cum îl zugrăveşte însuşi T. Maiorescu înir'o 
scrisoare de la 16—29 Iulic 1902 către Iacob Ne- 
gruzzi asupra congresului de la Teatrul Liric:1) 

„Interesant a fost Negulescu; cea mai distinsă 
figură, gestul sobru, glasul cam încet, dar potrivit 
cu distincţia figurii, care nu admite un sgomot 
mai mare; începutul discursului foarte inteligent 
şi sugesliv (în public se şoptea : viitor ministru) ; 
dar după cea dintii tvcime,o lungă, anostă, expu- 
nere a relaţiilor cu Liga Culturală, pe care ci au 
întemeiat-o (Mehedinţi, Negulescu, Dragomirescu 
etc.) dar care n'avea ce căuta la congres; tonul 
devenit doctorul, aproape pedant; din viitorul 
ministru icşia actualul profesor“. 


2. Asupra genezei celor două studii, Psihologia sti- 
lului?) şi Impersonalitatea și morala în artă*), au- 
torul ne dă oarecari referinţe în articolul Ceva 
despre Junimea.*) Primul escu a icşit dintr'o dis- 
cuţie dela o scrată a Junimii la T. Maiorescu din 
iarna 1891—92 asupra criticelor lui Gherea și a ca- 
racterului variabil al opiniilor literare. Student încă, 


1) I. E, Torouţiu, op. cit. I, p. 31. 
+) C. L. Iunie, [ulie şi August 1892. 
3) C. L. Mai 1893. 

4) C. L, Ianuarie-Mai 1937. 

tinărul afirmă că sunt totuşi posibilităţi dc a cerceta 
obiectiv cel puţin calitatea procedeelor stilistice. 
„Maiorescu m'a aprobat şi ma întrebat, dacă n'aş 
voi să fac eu o asemene încercare. l-am răspuns că 
mă găseam deabia la începutul pregătirii mele filo- 
zofice şi că, dc altfel, eram prins într'o altă direcţie... 
Maiorescu a insistat totuşi; de vreme ce avusescm 
cu ideca de a examina mecanismul psihologic al 
efectelor stilului, era natural să-mi iau sarcina de 
a o facc“. Dintr'un astfel de îndemn, după două 
luni de muncă, a icşit Psihologia stilului. 

La altă scrată, venind vorba de polemica din 
jurul lui Gherea, „Maiorescu declară că nu înţe- 
legea să ducă discuţia mai departe. Mie însă mi 
se părusc că unele din punctele în discuţie mai 
aveau încă nevoc de unele precizări. Şi fiindcă 
avusesem această părere, Maiorescu mi-a cerut, ia- 
răși, să trec la realizare. Am fost asticl silit din 
nou să încep o lucrare, la care nu mă gindiscm, şi 
a cărei iniţiativă n'o aveam“. Lucrarea a fost scrisă 
în primăvara anului 1893 la Paris, unde tînărul 
autor sc afla la studii. Rciese că polemica împo- 
triva lui I. Gherca era regizată în bună parte de 
însuşi T. Maiorescu. 


3. Cel dintii din echipa de postinaiorescicni ce 
avea să se manifeste în publicistică a fost, aşa 
dar, P. P. Negulescu, spirit academic încă dc pe 
atunci, de cultură filozofică, de expresie ponderată, 
de stil abstract revărsat în ape, şcs, fără „mordant“ 
polemic, şi menţinîndu-sc în plan strict ideologic. 
Nu era un critic şi nici nu avea să încerce să devină. 

Prima sa lucrare de eseistică Psihologia stilului!) 
se încadrează în discuţia problemei pusă filozofic, 
aşa cum o puseseră şi Spencer, Souriau, Henne- 
quin, Leon Dumont, dar mai ales M. Guyau, de 
care autorul se apropie mai mult, aşezind, cum 
se şi cuvenea, elementul esenţial al stilului în cali- 
tatea lui sugestivă. 

„Geia ce permite dar recompunerea elementelor 
răsleţite de expresia linguistică, ale unei stări de 
conștiință, îşi încheie autorul disertaţia, e sugestia, 
fiecare clement, evocînd prin sugestie un număr 
oarecare de alte elemente, reconstitue acca multi- 
plicitate sau complexitate psihică fundamentală a 
stărilor afective şi acea pluralitate de senzații re- 
viviscente sau de imagini, care e indispensabilă în 
reprezentări şi reproduce astfel în cititor starca de 
conștiință exprimată“. 

Exemplele sunt luate din Balzac, Flaubert, Hugo, 
Goethe, Gauticr, şi, foarte caracteristic, pentru at- 
mosfera dela Convorbiri, din Emile Zola; în romi- 
neşte, din Eminescu şi Creangă. 

De natură excluziv teoretică şi psihologică, stu- 
diul arc totuși şi o notă ce ne aminteşte că lupta 
cn I. Gherea începusc. 

„In articolul său asupra lui Eminescu din Studii 
critice, vol. I, scrie autorul, d. Gherca critică prin- 
cipiul economici de forţă al lui Spencer în sensul 
teoriei excitaţiei. Menirca poeziei e nu numai să 


1) P. P. Negulescu, Psihologia stilului, în Conv. lil. XĂVI, 
1892, Nr. Iunie, Iulie, August; apărută în broșură la 1906, ed. 
Carol Müller. 

cconomiscască, ci şi să aliţe „forţele nervoase ale 
cititorului „în margini înțelepte“ sau „în margini 
normale“. Obiecţiile aduse teoriei excitaţici susţi- 
nută de Dumont şi Hennequin sunt aplicabile şi 
ql-lui Gherea“). 

Intîmpinarea criticului e de natură maioresciană, 
adică mai mult formală. „Calificaţiile de „margini 
înțelepte“ şi „în margini normale“ nu sunt deter- 
minante ştiinţifice, ci subiective, convenţionale. Ce 
pot, în adevăr, încheie d-sa, determina aceste cu- 
vinte în știință, unde se caută preciziunea obiec- 
tivă, independentă de regularea voluntară, subiectivă 
a inteligenţei cititorului, de intervenția lui con- 
ştientă în limitarea efectului ?. 


4. In articolul Impersonalitatea şi morala în artă 
apărut anul următor, 1893, în Convorbiri literare, 
tînărul escist face o expunere academică, obicetivă 
a polemicii dintre I. Gherea şi T. Maiorescu, pe 
care acesta o oprise în Contraziceri? (1892) iar 
Gherca avea să o mui continue şi în articolul său 
Asupra estelicei metafizice şi ştiinţifice din 1891. 
Teoria „emoţiei impersonale“ este prezintată cu argu- 
mente ce nu depășesc cele expuse de T. Maiorescu. 
Afirmația acestuia că „egoismul e rădăcina oricărui 
rău“ sau „tot răul icse din egoism“ (adică toţi S. 
sunt P.) nw trebue înţeleasă că ciuma sau holera 
vin din egoism. Nu e vorba de răul din ordinca 
fizică, ci de răul din universul moral, provocat de 
stări sufleteşti. Gherea susține totuși că „dacă sfera 





1) P. P. Negulescu, op, cit, nota dela p. 77. 

noțiunii rău, dacă tot răul pînă la cca din urmă 
picătură provine din egoism, atunci şi boalcle: fri- 
gurile, holera, ciuma care sunt, slavă Domnului, rele 
destul de mari, provin ascmenea din egoism şi nu 
din microbi patogeni, după cum ştiam pînă acum!) “. 


5. Dela studiul strict al polemicii Maiorescu—Ghe- 
rea, obicctivul eseistului se extinde la însăşi concep- 
ţia socialistă asupra artei în articolul Socialismul 
şi arta, din 18942). 

Gherismul este pus în legătură cu teoriile lui 
Proudhon, carc susţinea că arta a servit totdcauna 
o cauză socială 5). Socialiştii nu atacă arta pentru 
artă, pentru cuvîntul că ar fi o artă fără fond, în- 
truciît nu există o artă fără idei şi sentimente, ci 
pentru că ce lipsită de un anumit fond „fondul de 
idei şi tendinţe, mai ales tendinţe — sociale, adică 
socialiste“. Satirele lui Eminescu şi comediile lui 
Caragiale, de pildă, sunt lipsite de acest „fond so- 
cialist“. „Ele sunt deci condamnate pur şi simplu. 
pentrucă fondul lor social nu convine socialiștilor, 
pentru că acest fond nu servă adică tendințele şi 
interescle socialismului“. E drept că fondul nu-le 
convenea și lau și combătut, dar nu-i mai puțin 
adevărat, că. din motive estetice, şi chiar sociale 
(pentru a lovi prin ci socictatea burgheză), socia- 
liștii au fost cei mai călduroși propagandiști ai poe- 


1) I. Gherea, Asupru esieticei metafizice şi ştiinţifice, în 
Critice, III, p. 215. 

2) Conv., lit, XXVIII, 1894. 

3) Proudhon, Du principe de lart el de sa deslinalion 
sociale, 

zici lui Ernincscu şi ai satirei lui Caragiale. „Con- 
cepţia socialistă impune, aşa dar, artei o servitute. 
De îndată ce se cere artistului să lucreze într'o 
anume direcţic, îşi încheia el polemica, de îndată 
ce i se impune o anume formulă, artistul nu mai 
e liber, ci sclav al unei acţiuni streine de artă, al 
unei acţiuni politice și sociale. Formula socialistă 
introduce în arlă, ca pretutindeni, munca silită şi 
regulată după un tipic comun, introduce, cu alte 
cuvinte, sclavia în locul libertăţii şi iniţiativei iu- 
dividuale. 

De îndată ce se cere operei de artă să repre- 
zinte societatea sub anumite culori, dictate de for- 
mula socialistă, de îndată ce se cerc operei de artă 
să se conducă de tendinţele, intenţiile și interesele 
socialismului, de îndată ce i se cere să calomnieze 
şi să condamne în vederea unui scop politic, arta 
nu mai e o cxpresic impersonală a realității şi ade- 
vărului. 

Aşa dar, nu libertatea, ci sclavia, nu realitatea 
şi adevărul, ci minciuna şi calomnia, — iată prin- 
cipiul artei şi iată condiţia artiştilor, după formula 
socialistă“... Totul, rămîne, prin urmare, în planul 
unci discuţii academice, de stil şi factură maio- 
resciană, asupra problemei, „artei cu tendinţi“ 
punctul concentric al primei mari discuţii estetice 
cunoscute în. literatura noastră. 


www.dacoromanica.ro 


V. 
C. RĂDULESCU-MOTRU 


1. Legăturile cu T. Maiorescu. 2. Cultura română şi poli- 
ticianismul. 3. Romînismul. 

1: Intr'o recentă comunicare la Radio asupra ca- 
rierei sale,C. Rădulescu-Motru a arătat că, venit la 
București pentru a se înscrie la politehnică, şi 
asistînd din întîmplare la unul din cursurile lui 
T. Maiorescu, şi-a schimbat direcţia studiilor urmînd 
filozofia : e cazul de conversiune şi al lui P. P. 
Negulescu... 

Şi cl face parte din echipa celci dintii generaţii de 
postmaiorescicni cultivată în „bulionul“ cenaclului 
din strada Mercur; trimisă în străinătate pentru 
studii, sprijinită în cariera universitară şi înscău- 
nată în succesiunea Convorbirilor literare pe ziua 
de 1 Ianuarie 1895. Nu pare, totuși, să fi fost chiar 
printre preferaţii lui T. Maiorescu; dintr'o scri- 
soare a lui D. Evolccanu către S. Mehedinţi din 
11 Ianuarie 1896:), am văzut că în competiţia 
dintre d-sa şi P. P. Negulescu pentru catedra de 


1) I, E. Torouţiu, op. cit. IX. p. 113. 

istorie a filozofiei dela Universitatea din Iaşi, T. 
Maiorescu a înclinat de partea lui P. P. Negulescu; 
el vorbeşte chiar de „duşmănia din partea lui Tit 
în contra lui Costachi“ sau că „Tit nu-l poate suferi 
în ochi“. 

In comitetul de redacţie al Convorbirilor dela 
15 Ianuarie 1900 d-sa nu mai figurează, deoarece 
la 1 lanuaric scosese Noua revistă romînă, — ceeace. 
de sigur, nu putca fi privit cu ochi buni de impla- 
cabilul T. Maiorescu. In cunoscuta scrisoare către 
Iacob Negruzzi din 15/29 Iulie 1902 asupra congre- 
sului dela Liric, iată cum îl apreciază 1): „Cu tact a 
fost Rădulescu-Motru, mic, de altminteri, nesim- 
patic. Avea însărcinarea să vorbească numai zece 
minute ca tranziţie spre oameni de politică mai 
practică. A vorbit, în adevăr, numai zece minute 
şi, deşi venia imediat după Mehedinţi, a ştiut să fie 
ascultat cu oare care respect şi să dea o notă 
nouă cu accentuarea rolului presei“. 


2. Acţiunea maioresciană asupra lui C. Rădulescu- 
Motru nu s'a desvoltat în cadrele criticci literare, 
singura cc nce interesează în această lucrare; chiar 
la Convorbiri, activitatea i-a fost de scurtă durată, 
intemeind, după cum am spus, la 1 Ianuarie 1900 
Noua revistă romînă, şi urmînd apoi un destin poli- 
tie propriu, cciace nu l-a impiedicat ca în toate 
manifestărie festive, comemorative, din viață sau 
postumc, să arate totuşi o fidelitate cxemplară 
cultului maioresciaun. 


1) I. E. Torouţiu, op. cit. 1. p, 32. 

Legătura sa cu locul de formaţie spirituală a 
lăsat însă o urmă şi mai durabilă într'o carte de 
tinereţe Cultura romînă şi polilicianismul (1904). 
Critica junimistă, mai ales maioresciană, faţă de 
procesul de formaţie revoluţionară a civilizaţiei 
noastre, risipită în articole, în discursuri, în pole- 
mici, a fost pentru întiiaşi dată strînsă şi organi- 
zată într'o formă sistematică... 

Critica sa pleacă, aşa dar, ca şi la junimișşti dela 
o concepţie a culturii deosebită de acca a civili- 
zaţiei. Pe cînd civilizaţia reprezintă o seamă dt 
bunuri materiale, de forme fără realitate sufle- 
tească, de obiceiu importate din ţările înaintate, 
privitoare la confortul vieţii moderne, şi extinse 
mai mult la păturile superticiale ale unui popor, 
urbane şi oarecum internaționalizate, cultura este 
o elaboraţic a întregului popor de deprinderi mo- 
rale şi intelectuale, de valori sufleteşti, mult mai 
adinci, mai solide, chiar dacă s'ar exprima sub 
forme materiale mai rudimentare. Civilizaţia este 
un obicct de împrumut repede uniformizat, pe cînd 
cultura e un produs organic de credinţe religioasc, 
valori morale, limbă, expresie artistică, instituţii 
comune claborate prin trudă seculară a întregti 
colectivităţi; ea constitue unitatea de directivă a 
vieţii poporului și nu se poate împrumuta ca civi- 
lizaţia. 

De origine streină, aceste idei constitue clementul 
esenţial al ideologiei junimiste, exprimate de nenu- 
mărate ori de T. Maiorescu, P. P. Carp, Th. Rosetti, 
M. Eminescu, A, D. Xenopol etc. şi aplicate forma- 
ției civilizaţiei noastre; la C. Rădulescu-Motru se 

adaugă şi elemente de filozofie culturală germană 
mai nouă. Revoluţia dela, 1818 e privită ca o so- 
luţie de continuitate ; neamul nostru a fost abătut 
dela calca normală a formaţiei culturei sale, mul- 
țumindu-se cu o civilizație apuseană împrumutată, 
ceiace s'a numit „formă fără fond“: nu avem o 
sumă de valori morale ci numai echivalentul lor 
material. 

In țesătura acestor idei junimiste foarte cunos- 
cute, C. Rădulescu-Motru a introdus un fir tot 
junimist, prezent în multe din discursurile lui P. 
P. Carp şi T. Maiorescu, dar mai ales în articolele 
vehemente ale lui M. Eminescu, transformîndu-l 
într'un element cristalizator: amestecul politicianis- 
mului în mecanismul vicţii sociale, ce ne-a atras 
pacostea unei constituţii prea liberale, a unor insti- 
tuţii economice, cu privilegii ce a adus după 
diînsele beneficiile personale, cu un protecţionism 
ce a adus avantagii numai capitaliștilor şi politicie- 
nilor. Progresul nostru este numai aparent şi noi 
vom plăti scump sarcina ce ne-a aruncat în spate 
generația paşoptistă, surpînd sentimentul de rasă, 
de clasă socială, nimicind mica propietate, ade- 
vărata forţă de coeziune a vechei noastre orga- 
nizaţii sociale, lăsindu-ne în prada unui capita- 
lism fără naţionalitate... 

Nu e locul de a întreprinde aici o critică a 
acestei sociologii junimiste, cu atît mai mult cu 
cît am făcut-o în volumul Il al Jstoriei civilizaţiei 
romine moderne. Prefacerea vechiului regim agrar 
în noul regim burghez e un fenomen revolut, pe 
care nu-l putem decît constata; polemicile în jurul 

lui intră azi în categoria unor discuţii pur teoretice 
şi inutile. Cauzele crizei noastre culturale sunt 
mult mai îndepărtate decît le constată C. Rădulescu- 
Motru ; politicianismul, pe care își sprijine întregul 
său sistem critic, nu e un efect al revoluţiei paşop- 
tiste; n'avem decit să studiem, ca mai aproape de 
noi, domniile regulamentare şi, în genere, politi- 
cianismul boerilor din timpul tuturor domniilor 
pămiîntene, pentru a ne convinge că, dacă după 
1848 manifestările politicianismului sunt altele, 
cle sunt şi mai aprige şi mai dictate de interese 
personale și de ambiţii în cpoca vuivodală, cînd 
țara era sfişiată între cîteva familii ce rivneau la 
puterea supremă, bătînd căile Ţarigradului şi ale 
Petersburgului, pribegind în Polonia sau în Ardeal 
pentru a se intoarce cu ajutor strein; epoca noastră 
nu s'a resimţit de cît puţin de astfel de vechi 
apucături în timpul răsboiului mondial fără a de- 
păşi cadrul agitaţiei ideologice. O afirmaţie de un 
timbru atit de maiorescian și junimist ca „ultima 
generaţie formată la şcoala culturii strămoşeşti este 
aceia care a realizat în 1859 actul eroic al Unirii; 
cu dispariţia acestei generaţii se taie şi firul de 
continuitate al culturii romiîne“ — este espresia 
unei atitudini critice îmbrăţişată, dealtfel, şi de 
alţii, ca, de pildă, de N. Iorga,—reală în constatarea 
sa, dar determinată de legi sociale incluctabile. 
Nu mai revenim aici, întru cît am făcut-o în Istoria 
civilizaţiei romîne moderne, asupra căreia C. Ră- 
dulescu-Motru a citit o comunicare în şedinţa 'de 
la 21 Mai 1925 a Academiei Romine rămînînd, 
fireşte, la punctul său de vedere, învinuindu-mă 


www.dacoromanica.ro 


84 E, LOVINESCU 


că am susținut că la formarea civilizațici romine 
fondul sufletesc n'a contribuit cu nimic. „El este 
un mare necunoscut inform care stă sub pă- 
mint. Ştim despre el numai că se formează după 
bătaia vîntului. Cît bate vintul de la răsărit este 
rău şi tulbure în civilizaţia romînă; cît bate vîntul 
de la apus este bine. Accastă fatalitate de hotare 
i-a fărămiţat poporului româîn cu desăvirşire orişice 
veleitate de autodeterminare. El este o ființă pur 
pasivă“. l-am răspuns că „fondul sufletesc propriu 
al poporului romîn“ wa contribuit cu nimic la 
descoperirile şi invențiile lui Gutenberg, Papin, 
Stephenson, Edison, Marconi, la codul Napoleon, la 
întreaga tecnică modernă, — fiind beneficiar inte- 
gral; în elaboraţia civilizaţiei lui a fost „pasiv şi 
imitator“ ca la toate popoarele ce se folosesc automat 
de orice cîştig al ştiinții sau de orice experienţă 
socială făcută pe orice punct al globului!). Bunurile 
aceste materiale ale „civilizaţici“ unui popor, C. 
Rădulescu-Motru le consideră fără importanţă; 
importante sunt numai valorile morale ale culturii. 
Drumul de la cultură la civilizaţie nu este însă 
ireversibil, devenind condiţiile vicţii noastre, aceste 
bunuri materiale întră în deprinderi şi se prefac 
cu timpul, prin adaptare la unitatea noastră tem- 
peramentală, în valori sufleteşti: cu alte cuvinte, 
civilizaţia se transformă în cultură. 


3. Autorul a revenit de curînd asupra ideilor ex- 
primate în tinerețe în Romiînismul (1938). El con- 


1) E. Lovinescu, Isł. civil. rom. mod. III, p. 18. 

stată că în veacul al XIX ideologia naționalistă nu era 
complectată cu idea continuității, deoarece a pornit 
dela convingerea că legile şi instituţiile bune se pot 
copia de ori unde, cu o aplicare egală ori unde. Au 
fost şi cugetători care să susțină că trebuc să le- 
găm viitorul cu trecutul, fără să isbutească a face 
ceva : anume Junimiștii 2). „Criticele unui Titu Ma- 
iorescu, cu deosebire, au impresionat adînc opinia 
noastră publică în a doua jumătate a secolului tre- 
cut, aşa că devenise la noi o formulă banală nce- 
potrivirea dintre fond şi formă împrumutată din 
civilizația apuseană; cu toate acestea, la nici unul 
dintre membrii societăţii Junimea, nici la Titu Ma- 
iorescu, în afară de critică, nu găsim indicate insti- 
tuţiile politice ale trecutului, de care să poată fi 
legate împrumuturile; nu găsim o preferinţă măcar 
pentru anumite tradiţii. Ceia ce au urmărit juni- 
miştii pe terenul politic pare să fi fost numai îm- 
picdecarea introducerii unor instituții prea înaintate 
pentru viaţa poporului nostru nepregătit încă. Ex- 
cepție au făcut numai pe terenul cultural şi aici, 
numai pe acel propriu al literaturii, unde membrii 
Junimii au fost mai pozitivi; aci ci au indicat tra- 
diţia literară care trebue continuată. 

Pe terenul politic, rolul Junimii s'a mărginit la 
un rol negativ. Ei au recomandat educaţia politică, 
nu însă continuitatea politică. Foarte probabil că 
ci, împreună cu toţi contemporanii lor, nu puncau 
a îndoială validitatea instituţiilor burgheze din 
Apusul curopean. Contra burgheziei n'au luat ati- 


1) C. Rădulescu-Motru, Romiînismul, p. 171. 

tudine: au criticat numai falsa burghezie creată 
din bugetul statului“. 


Constatările scriitorului asupra ineficacităţii prac- 
tice a ctriticei junimiste sunt la temelia Istoriei ci- 
vilizației romine moderne, unde am susţinut ca- 
racterul teoretic şi speculativ al criticismului ju- 
nimist; introducerea constituţiei din 1866 a fost opera 
unei Camere conservatoare; după ce au combătut 
această constituţie, acţiunea junimiştilor s'a bazat pe 
apărarea ei, de teama unor noi concesii viitoare 
făcute ideilor democratice, sfirşind prin a se or- 
ganiza întrun partid „constituţional“ cu misiunea 
de a se ţinea strict la aplicarea ideilor, pe care le 
combătuseră atita vreme, a unei constituții, despre 
care T. Maiorescu spusese: „avem chiar o const- 
ituţie !“ Critica prezentului e uşor de făcut: a fä- 
cut-o şi N. Iorga, care vedea în opera anului 1866 
„un bloc de negaţie“ faţă de desvoltarea consti- 
tuţională a trecutului: „ea face, înainte de toate, 
greşala de a ignora acest proces constituţional în 
legătură cu „viaţa întregei societăţi“. 

Intr'o conferinţă asupra „istoricului constituţiei 
romînești“ el n'a dovedit însă decit „lipsa ele- 
mentului pozitiv în structura criticei tradiţionaliste 


aplicate la formele vieţii noastre politice“ — după 
cum am arătat-o aiurea t). 


Incă de atunci ceream dela cunoscătorii trecu- 
tului nostru să ne dea un corpus al vechii culturi 
romînești îmbrăţişate sub toate formele, ca să ne 
convingem de ce elemente viabile nu s'a ţinut seama 
în construcţia nouii organizaţii a statului. 


1) E. Lovinescu, sf. civil. rom. mod. I. p. 201. 

Pentru a reveni la C. Rădulescu-Motru, consta- 
tăm că, după mai bine de treizeci de ani, d-sa a 
rămas alături de Junimiști în critica procesului de 
formaţie a civilizaţiei noastre, critică, de altfel, teo- 
retic îndreptăţită: dar, în Romînismul, recunoaşte 
că ea sa mărginit numai la o atitudine negativă 
„fără să indice instituţiile politice alc trecutului. 
de care să poată fi legate împrumuturile; nu găsim 
o preferinţă pentru anumite tradiţii“. 

Scriitorul o recunoaşte abia acum; nu recunoaşte 
însă că, deşi îndreptăţită, această critică nu putea 
avea vreo influenţă apreciabilă asupra procesului 
de formaţie a civilizaţiei rominc, întrucît formaţia 
statului nostru, ca şi a altora puse în acciaş situa- 
ţie, se precipită, nu prin chibzuială şi logică, ci 
prin impulsiunea fatală a unor legi sociale, de care 
m'am ocupat aiure. 

C. Rădulescu-Motru îşi propune să umple lacuna 
junimistă printr'un program propriu, procedînd la 
reforma „statului“ prin reforma „satului“, con- 
strucţie proprie, ce cade alături de scopul nostru 
de a studia numai filiaţiile junimiste de ordin 
litevar. 

D. EVOLCEANU 


7. Debuturile lui D. Evolceanu: părerile lui T. Muiorescu 
si Duiliu Zamfirescu despre dinsul. 2. D. Evolceanu despre 
sine însuşi. 3. Critica lui. 


1. Nu ştiu în ce împrejurări acest botoşenean, 
elev al liceului local, student apoi la Scoala nor- 
mală Superioară din laşi—camarad al lui N. lorga— 
a ajuns la Bucureşti, în preajma lui T. Maiorescu, 
în grupul tinerilor, din care avea să sc sclecteze 
întiia gencraţie postmaioresciană. Sub auspiciile 
marelui critic a plecat şi cl în străinătate cu o bursă 
pentru studiul limbii latine, împreună cu restul 
echipei: S. Mehedinţi, C. Rădulescu-Motru, P. P. 
Negulescu, Mihail Dragomirescu, I. A. Rădulescu 
(încă nu Pogoneanu), Teohari Antonescu. Sub acc- 
lcași auspicii, îl găsim apoi în 1894 „mare confe- 
renţiar aici la universitate, iar Iorga mare supli- 
nitor“; prin 1899 T. Maiorescu obținuse dela Take 
Ionescu promisiunea că va creia o agregaţic pentru 


1) I. E. Torouţiu, op. cit. 1X, p. 100. 

limba latină (D. Evolceanu!). Colaboraţia lui la 
Convorbiri literare datează din 1894; la trecerea 
revistei în ziua de 1 Ianuarie 1895 de sub procon- 
sulatul lui Iacob Negruzzi, sub conducerea unui 
comitet, D. Evolceanu face parte dintr'însul, alături 
de Teohari Antonescu, I. Al. Brătescu-Voinești, Mi- 
hail Dragomirescu, I. S. Floru, P. P. Negulescu, C. 
R. Motru, I. A. Rădulescu (pe atunci încă nu Po- 
goneanu), François Robin, mai toți destinați ca- 
rierei universitare. 

D. Evolceanu şi-a făcut, aşa dar, apariția în pu- 
blicistică, în noua echipă a celei de a doua genc- 
rații junimiste, mai mult de comentatori ai primei 
faze creatoare; ea urma să apere poziţia estetică 
idealistă a vechii Junimi, adică a lui Maiorescu, 
împotriva criticei materialiste a lui Gherea, pe atunci 
în floare. Despre felul cum au fost apreciate de- 
buturile lui D. Evolceanu chiar de T. Maiorescu 
avem dovezi scrise. Iată ce spune criticul într”o seri- 
soare din 7/19 Februarie 1894, către Duiliu Zamfi- 
vescu 2): „Mişcarea noastră literară înfiripată cu 
foştii mei şcolari universitari creşte. Remarcă în 
Convorbiri dela Februarie finul articol de Evolceanu 
(un cap excelent), deşi explicarea lui Fulger e prea 
Jungă... Floru e aci, dar acest Antonescu şi acel 
Evolceanu au fost (Evolceanu este încă) împreună 
cu Dragomirescu şi Negulescu primăvara aceasta la 
Berlin şi au format acolo „Junimea“ generaţiei a 
două, prin entuziasmul lor de bună credinţă pentru 


1) I. E. Terouţiu, op. cit., IX, p. 260. O scrisoare a lui T. 
Maiorescu către S. Mehedinţi, din 11/23 Nov. 1899. 
2) Em. Bucuţa, op. cit., p. 342 şi apoi p. 344. 

tot ce ceste aspirație curată, nematerialistă (în dco- 
sebire de Vlahuţă, I. Slavici, Caragiale, carc asupra 
acestei note caracteristice s'au desbinat de noi) în 
căutarea şi iubirea adevărului și frumosului“. Iar 
peste cîteva luni (17/29 Iunic 1894), îi scria tot lui 
Duiliu Zamfirescu: „Mișcarea noastră literară sc 
întăreşte. La Septemvric se vor fi întors definitiv 
în ţară Dragomirescu, Negulescu, finul Evolceanu, 
arheologul 'Tcohari Antonescu din Atena, solidul 
Floru. Accştia consolidaţi în poziţia lor materială 
şi fixaţi la Bucureşti şi Iaşi, vor spori avîntul“... 
Duiliu Zamfirescu, care în atite aprecieri (asupra 
lui Caragiale, Slavici, Vlahuţă etc.), era în opoziţie, 
cu T. Maiorescu,e de acord cu dinsul în ceeace îl 
priveşte pe D. Evolceanu. „Un exemplu de această 
îndreptare, îi scria el din Bruxelles la (22/6 Martie 
1894), sunt criticele din urmă ale tinerilor, scrise 
cu seninătate, cu moderare în expresic, cele mai 
multe fără personalităţi, în care se oglindeşte lu- 
crarea, iar nu autorul. Evolceanu scutură puţin pe 
Lazu, dar cu sfială şi parcă numai fiindcă acesta a 
fost prea brutal cu Coșbuc. Nu cunosc pe niciunul 
din trei, dar pînă acum Lazu e cel mai puţin sim- 
patic. Coşbuc e imobilizat de două forţe contrarii, 
iar Evolceanu e cel simpatic. Ce frumos lucru e să 
ieşi din umbra necunoscutului, să te înfiripezi pe 
tăcute şi să spui lumii cu modestie ceeace ai să-i 
spui!*.1) 

Aprecierile converg, aşa dar, pentru a-i recunoaşte 
lui D. Evolceanu chiar dela început fincţea și tac- 


1) Em. Bucuţa, op, cit., p. 139. 

tul; nu se putea însă prevede că lipsa de vocaţie 
critică avea să înnăbuşe aceste calităţi reale fără 
a le da putinţa unei desvoltări normale. 

Duiliu Zamfirescu avea, ce-i drept, să-și schimbe 
părerea. Cînd începu să aibă dificultăţi cu noua 
redacţie a Convorbirilor şi să fie nemulțumit mai 
ales de Mihail Dragomirescu, el îl atacă și pe D. 
Evolceanu într'o scrisoare din 9/21 Febr. 1896: „Dar 
cronica d-lui Evolceanu! care dă un scurt și admi- 
rabil pasagiu din Haralamb Lecca: 


»» iar tu tristețea 

Ai nimici-o, urmărind 

De-usupra paliinului verde 

Al rînduneleior cadril 

Şi cintul tău cu-al lor s'ar pierde 
In ciripirea unui tril...“ 

Pentru minc asta e negația celui mai clementar 
simţ poetic. Al rîndunelelor cadril şi ciripirea unui 
tril sunt aberaţii, pe care poate să le spuie Cincinat 
Pavelescu şi să le admire Macedonsky, nu să le 
publice şi să le laude Convorbirile. Nestatornicia 
judecății d-lui Evolceanu este: cu atit mai evidentă, 
cu cît d-sa a fost mai parţial, mai crud şi mai 
antiestetic cu Vlahuţă, căruia nici chiar în cronica 
asupra lui Lecca nu-i iartă. Jn Mănăstire, cca mai 
bună poezie din ultimul volum: 

Fantastic luna {i-l arată, 
Cum l-ai visat de alîtea ori, 
Un sfint cu faţa 'ndurerată, 
Cu ochii mari și rugălori. 

Ei, da! Un sfînt cu faţa 'ndurerată, cu ochii mari 
şi rugători. E vorba de fantazia unci călugăriţe. 

Ce găseşte d. Evolceanu atit de extraordinar? +)“. 

Nici opinia lui D. Evolccanu despre Duiliu Zam- 
firescu nu cra prea bună: „Romanul lui Zamfirescu 
poate să fic mare lucru, îi scria lui S. Mehedinţi la 
29 Iulie 18942) — dar creştinul, deşi talentat, pe cît 
mi sc pare nu-i artist de ajuns, neîngrijit, ori poate 
neîndemânatec în îngrijire“... Un Duiliu Zamfirescu 
care, „nu-i artist de ajuns: c o reușită oiște 
în gard! 


2. Mai bine decit T. Maiorescu, şi decît Duiliu 
Zamfirescu, D. Evolceanu se cunoştea pe sinc în- 
suşi. El nu putea realiza speranţa ce se pusese 
într'însul de a fi un critic literar sau criticul li- 
terar al acestei cchipe de intelectuali, de profesori. 
Mijloacele lui erau mult mai modeste; o intelec- 
tualitate medie, lipsită de putere de speculație, 
cap „antimetafizic“ prin cxcelenţă, cum sc carac- 
teriza singur, conştiincios, lipsit de vederi generale, 
de darul comunicativităţii, dascăl legat de brazda 
lui, fără elan şi putere asociativă. 

Scrisorile lui către S. Mehedinţi (din epoca 
1894-1896) sunt interesante nu numai ca material de 
informație ci şi din punctul de vedere al psiholo- 
gici lui; un moldovean cu resursc modeste, dar care, 
ne vrînd să pară mai mult decît c, se micşorează 
voit, împrăştiind, astfel, un oare care umor şi su- 
gerînd un bun simţ, pe care îl şi avea. D. Evol- 
ccanu c un „informator“ umoristic, deşi infiltra- 


1) Em. Bucuţa, op. cit., p. 166. 
2) I. E. Torouţiu, op. cil. IX. p. 98. 


www.dacoromanica.ro 


94 E LOVINESCU 


tiile caragialeşti în expresia lui par azi insupor- 
tabile; felul cum se ia singur peste picior şi îşi re- 
cunoaște îngrădirile îl face simpatic, trezind iluzia 
că se calomniază poate, deşi, în realitate, era, pro- 
babil, cum se vedca — cu un cîmp de viziune li- 
mitat. „Aşa dar, îi scria el lui S. Mchedinţi t!) mata 
nu te împaci cu direcţia modestelor mele critice, 
şi ţi-ar plăcea studii asupra scriitorilor mari... Dar 
ce să mă leg eu, nenorocitul şi pirlitul de Mime 
(porecla lui), de Creangă ori de Slavici, mai ales 
de primul şi să cîrpesc cerul cu stele şi să minjese 
marea cu valuri, şi să-mi amestec prozaicele mele 
parafraze printre clarele şi limpezile imagini poe- 
tice — o, aceasta e grozav, o, accasta e un... moft 
modern inventat întradevăr de literatura modernă 
plină de literați ratés“ De la un critic, care, pornind 
la drum, Creangă şi Slavici i se par uriaşi de nc- 
profanat prin comentariu, nu te poţi aştepta la mult, 
cum sa şi intimplat. Ori: „cursuri de literatură 
însă nu voi mai face de cit atunci cînd mă va putea 
decide cineva să-mi rad barba şi mustăţile şi să-mi 
las favuride ca un chelner englezesc. Iar de scris 
voi scrie cum am început, ocupîndu-mă cu cei slabi 


— nu chiar de tot slabi — daţi-mi voe, ci cu tineri 
ca Gheorghe, ca Stavri, ca Dulfu... — Eminescu, 
Creangă, Caragiale, jamais de la vie — să mi se 


usuce condeiul și să mi se rupă peniţa de-aş în- 
cerca asemenea profanaţic, nu, nu de o mie de ori 
nu!“ 


1) I. E. Torouțtiu, op. cil. IX. p. 108. Scrisoarea e din 4/16 
Mai 1895. i 

lată şi această catastrofală delimitare a propriei 
sale valori : 

„Cel care m'a apreciat pe mine mai fin şi mai 
inteligent e Pompiliu Eliade într'o epistolie adre- 
sată boerului (= T. Maiorescu), care mi-a citit-o şi 
mie, — care, citind numai pe Gheorghe al meu 
(articolul asupra poetului Gheorghe din Moldova) 
şi necunoscîndu-mi pe cele din anul trecut, după 
unele laude ce-mi aducea, exprima temerea că 
constructiv nu va fi nimic la mine, cciace am re- 
cunoscut de cînd sunt eu şi ceiace n'a făcut să 
scriu numai de silă, avind în mine ferma convin- 
gere că, deşi voi fi posedînd cu uşurinţă aparenţa 
de stil şi poate şi un fel de spirit şi ilaritate de 
polemist, n'am însă nici idei, nici originalitate; cel 
mult un polemist de nimicuri s'ar alege din mine“. 

Se poate spune că D. Evolceanu a avut în cel 
mai înalt grad, darul socratic al cunoaşterii de sine. 


3. Activitatea lui se rezumă la vreo douăzeci de 
scurte recenzii fără continuitate şi fără merite care 
să depăşească cronica. 

Pe la sfîrşitul veacului trecut, după marea epocă 
de creaţie a Junimii, literatura intrase într'o fază 
de înţelenire ; pămîntului ostenit îi trebuia o pauză 
de 10—15 ani pentru a răzbi odată cu mişcarea să- 
mănătoristă într'o nouă perioadă de creaţie, aceea 
din prima decadă a veacului nostru. Convorbirile 
literare, în deosebi, se aflau într'o criză de ane- 
miere, de sleire; rolul lor istoric era, de fapt, sfirşit; 
gencraţia convorbiristă dăduse tot ce putea da din 
sîimburele ci, căci formele culturale au acelaș 

destin ca și formele biologice: al expansiunii şi al 
decrepitudinii. Faţă de mişcarea nouă socialistă, a 
materialismului istoric, a artei cu tendinţă, a artei 
proletare, Convorbirile literare nu puteau opune decît 
autoritatea lui Maiorescu, manifestată sporadic prin 
scurte polemici dispreţuitoare de caracter mai mult 
logic şi formal. Rezerva lui tot mai pronunţată faţă 
de literatură impunea aşa dar o primenire la di- 
recţia Convorbirilor. Era timpul să intervină prima 
generație postmaioresciană, 

In lupta întreprinsă împotriva așa zisei critice 
ştiinţifice de noua echipă convorbiristă, Evolceanu 
n'a jucat un rol pe plan principial; discuţia pole- 
mică a căzut asupra lui Mihai Dragomirescu şi P.. 
P. Negulescu, „tilozofii“ echipei. D. Evolceanu nu 
cra un cap teoretic şi nici n'avea o doctrină; el se 
manifestă numai pe teren, în evaluarea practică, 
condus de bun simţ şi de oarecare fincţă a per- 
cepţiei estetice. Aşa sa arătat chiar dela început 
în articolul asupra broşurii lui Grigori N. Lazu 
„Adevărul asupra poeziilor lui Gh. Coşbuc“ apărută 
cu mult sgomot în 1893. Ciudată figură şi acest 
poet şi publicist provincial, carc, pendulind între 
enciclopedism şi impostură, practica o francă gra- 
fomanie poelică şi o acerbă ură împotriva scriito- 
rilor de talent. „Scopul criticei mele, preciza el în 
broşura sa, fiind de a punc bețe în roate plagia- 
torilor, prin urmare mediocrităţilor, proletarilor 
literari, cred că se vor împuţina poeții în Romiînia 
şi în acelaşi timp se vor înmulţi cismarii, croitorii 
romîgi și alte de ascmenca bresle utile și -ono- 
rabile; cu tot talentul său poetic, mai bine l-ar 

prinde pe Coșbuc, să ne facă ghete de Paris, decit 
să ne creadă pe noi Romiînii boi încălţaţi, că nu ştim, 
nu citim nimic. „Ca primă victimă el îşi alesese, 
așadar, pe Coşbuc, ale cărui Balade și idile consti- 
tuiau evenimentul literar al momentului. Operația 
ar fi fost desigur mai fructuoasă, dacă l-ar fi scos 
din circulaţie pe Eminescu; dar, după ce amin- 
teşte că nici Eminescu nu e fără pată sub raportul 
„plagiatului“, susținînd, de pildă, că visul Sultanului 
din Scrisoarea a treia e „plagiat“ după visul Rheei 
Silvia al lui Ovidiu, cu deosebire că vestala visează 
că-i creşte din trup doi arbori, dă motivele pentru 
care-l cruţă pe Eminescu, „căci aceste lucruri, scrie 
el, se numesc aşa cum nu vă voi spune, din sim- 
patie pentru Eminescu, pentru colegul meu ca prac- 
ticant la tribunalul de Botoşani, la masa șefului 
de birou depe atunci Cristache Pilat, fost preşe- 
dinte al aceluiași tribunal acum patru sau cinci ani 
în urmă şi cunoscutul antisemit“. Aşa că, dacă n'ar 
fi fost împreună colegi la masa şefului de birou 
Cristache Pilat, e uşor de înţeles ce-ar fi devenit 
opera lui Eminescu sub pana tenebrosului detectiv 
literar, care se mulţumi atunci să caute isvoarele 
poeziilor lui Coşbuc în tot felul de modele dal- 
mate, rutene, sanscrite, persane, în dialectele ger- 
mane, etc. 

l-a fost uşor unui om de gust, de tact, ponderat, 
să reducă extravaganţele acerbului poliglot la pro- 
porţia lor adevărată, din nefericire existentă. Darea 
de seamă asupra Baladelor și Idilelor constituie sin- 
gurul studiu al lui Evolceanu, organizat oarecum 
în critică, păşind la analiza uneia din poezii cu 

fineţe de gust dar şi cu un uşor caracter didactic; 
la el se referă aprecierea lui T. Maiorescu. In cel 
de al doilea articol despre Fire de tort găsim mai 
multe rezerve, constatînd, de pildă, „manierismul 
formei“, „întrebuinţarea multor întorsături de fraze 
familiare, mersul încet al cugetării“ și dînd ca 
motive ale acestor defecte „puţin bogatul fond de 
idei şi sentimente, şi imposibilitatea exploatării 
acestui fond la infinit... lipsa de spirit critic, 
lipsa de disciplină“. Adică rezervele ce începu- 
seră să se schițeze în cercul Convorbirilor şi 
aveau să fie formulate de înșuşi T. Maiorescu 
în 1898: „Relativ format“, zicea el, despre Coşbuc. 
Căci la deplina formare, la acea înălțime a mani- 
festării artistice, la care se urcase Eminescu, nu a 
ajuns Coșbuc, şi nu credem că va putea ajunge 
vreodată. Coşbuc are prea puţină cultură generală, 
nu cunoaște destul nici istoria veche nici societatea 
modernă şi citirea pe apucate a traducererilor ger- 
mane din limbi aziatice nu-i pot împlini lacuna.: 
„De aceia, cu toată magistrala stăpînire a limbii 
şi cu toată minunata notă distinctivă a veseliei 
d. e. în „nuuta Zamfirei“ adeseori diformităţi, 
lungimi şi repetiţii chiar în mult preţuita Moartea 
lui Fulger; de aceia şi pericolul „clişeului“. Se vede 
că-i lipseşte varietatea cunoștințelor şi acea neobo- 
sită şi nemiloasă cizelare, care transfigurează pe 
cei pătrunși de sfinţenia formei, precum a trans- 
figurat pe Eminescu în epoca sa de maturitate“. 
La acest studiu asupra lui Coşbuc s'ar mai putea 
adăuga un articol din 1895 asupra volumului lubire 
al lui Al. Vlahuţă, în care am fi dispuşi să vedem o 

reacțiune a Convorbirilor împotriva poetului ce le 
părăsise şi trecuse de partea literaturii proletare a 
lui Gherea, dacă n'am găsi articolul judicios, pre- 
cursor al acţiunii altor critici mai noi, dovedind 
caracterul mai mult didactic al unei poezii de des- 
voltări retorice şi de analize psihologice, într'o formă 
echilibrată, clasicizată oarecum, dar fără origi- 
nalitate. 

In colo, ieşind din sînul unei epoci de mare me- 
diocritate, articolele lui D. Evolceanu nu ne fixează 
interesul prin obiect : literatura lui Ciru Oeconomu, 
Virgil Oniţiu, Arthur Starvi, Ion Bacalbașa, Ursachi, 
Gheorghe din Moldova, V. Prasin, Sofia Nădejde 
şi chiar Haralamb Lecca nu mai are azi nici o cir- 
culație; la înlăturarea ei va fi contribuit şi ironia 
recenziilor lui D. Evolceanu, care însă, răzbunare 
imanentă, s'a prăbușit sub ruinile victimelor lui... 
Care e atitudinea acestor recenzii a unei literaturi 
evident mediocre? Indignarea? Vehemenţa? Tonul 
superior? Respingerea categorică? Nu. Moldovean 
blajin, D. Evolceanu a întrebuințat faţă de victi- 
mele lui ironia; nu însă o ironie muşcătoare, ener- 
pică, ci o ironie uşoară, domoală, părind mai 
mult a consimţi decît a refuza: de aici caracterul 
de fineţe nu numai în judecata critică ci şi în ex- 
presie, împrăştiind o atmosferă de umor conciliant, 
vechea şi esenţială calitatea moldovenească. Ca 
model poate servi cu deosebire articolul asupra ro- 
manului „De vânzare“ al lui Constantin Nottara, 
pe ale cărui elucubraţii criticul le studiază cu 
falşă seriozitate şi aplicaţie. Misticul erou al roma- 
nului trăia, după spusa autorului, în lectura sfin- 

ţilor părinţi ai bisericii, a sfintului Augustin, a 
Sfintului Toma din Aquino şi a lui Petroniu, adică 
a celui mai realist şi sensual romancier latin, pe 
care romancierul îl crezuse tot un sfînt al bisericii 
catolice! „Unui astfel de erou, încheia ironic D. 
Evolceanu, cu greu i s'ar putea găsi pereche nu 
numai în celelalte literaturi dar nici chiar într'a 
noastră“. O frază ca „nu numai în celelalte lite- 
raturi, dar nici chiar într'a noastră“, dă măsura 
ironiei acestui om, care, din lipsă de vocaţic şi de 
idei, şi-a părăsit după cîțiva ani preţioasele scule 
ale bunului gust, ale măsurii şi umorului pentru 
a se dedica excluziv unei caricre didactice fără 
postumitate. 


www.dacoromanica.ro 


VII. 


|. A. RĂDULESCU-POGONEANU 


1. Legăturile lui I. A. Rădulescu-Pogoneanu cu T. Maio- 
rescu. 2. Editor al Insemnărilor zilnice şi exponent al ha- 
giografiei maioresciene. 


1. Discipol al lui T. Maiorescu, trimis în străină- 
tate, cu o carieră universitară făcută sub auspiciile 
lui, în cinul maiorescian I. Rădulescu-Pogoneanu a 
fost şi este într'o situaţie, pe care nu i-o poate 
disputa decît S. Mehedinţi, reprezentind ortodoxia 
cultului, suflînd în spuza tuturor comemorărilor, 
tuturor numerelor festive, contribuind cu mici ar- 
ticole ocazionale, rectiticări, şi ferind-o nu numai 
de indiferenţă, ci şi de indiscreţia celor ce n'au 
moştenit dela T. Maiorescu decit viaticul spiritual 
al criticismului aplicabil oricui. 

T. Maiorescu poate reprezenta tipul unei exis- 
tenţe eleatice, adică a egalităţii cu sine; viaţa este 
însă mobilă şi evolutivă; a urma directiva cuiva nu 
înseamnă a rămînea la punctul lui de plecare, chiar 
dacă ar fi şi cel de ajungere. In aceasta stă deose- 
birea poziţiei primei generaţii postmaioresciene de 
cea a generaţiilor următoare: prima a întreţinut 

cultul maestrului prin amintiri, comemorări, printr'o 
literatură hagiografică, urmînd directiva maiores- 
ciană; celelalte au adaptat-o la condiţiile evoluate 
ale momentului. In ochii primei generaţii încer- 
cările de a-l actualiza au părut ereziile unor duş- 
mani ai maiorescianismului. 


2. Lui I. A. Rădulescu-Pogoneanu îi revine ma- 
rele merit de a fi publicat, din însărcinarea Liviei 
Dymsza, Însemnările zilnice ale lui T. Maiorescu, 
din care au apărut pînă acuma: 

Vol. I, 1855—1880. Ed. Socec 1937 
Vol. II, 1881—1886, „ „ 1940 

Volumul III e în curs de apariţie. 

Nu e cazul de a mai sublinia importanţa acestor 
Însemnări pentru reconstituirea vieţii şi, în primul 
volum, a formaţiei sufleteşti a lui T. Maiorescu; 
trebue să i se recunoască editorului meritul unei 
munci încordate în stabilirea textului încîlcit şi a 
traducerii lui în limba romînă. Lucrarea i-a cerut 
multă trudă. O singură obiecţie am avea să-i facem; 
d-sa traduce pretutindeni „Al-de [h. Rosetti absenţi“ 
(die Rosetti); al-de Kremnitz la Sinaia (die Krem- 
nitz) ; al-de Nasta la Cernica; al-de Negruzzi; al-de 
Carp; al-de Balş; al-de Mandrea,yetc., etc. de sute, de 
mii de ori. Al-de are astăzi un sens vulgar şi peiorativ: 
al-de Ionescu, al-de Popescu, etc. Pluralul numelor 
proprii se face sau din singular: Rosetteştii, Ne- 
gruzzeșştii sau din forme perifrastice: soţii Carp. 

Cuvintele trebue întrebuințate în nota lor actuală. 

Cele două volume de Insemnări zilnice apărute 
pînă astăzi sunt precedate de niște introduceri ale 

editorului destul de întinse, contribuţie personală 
ce constă, pe lîngă prezentarea sumară a informa- 
ţiilor mai importante din cuprinsul volumului, şi 
din oarecari consideraţii generale asupra lui T. Ma- 
iorescu, am putea spune asupra „eroului“ său, model 
de literatură hagiograțică. 

Oricît ar fi de obositor vom face un foarte lung 
citat dintr'un pasagiu mai mare pentru a da o pildă 
categorică din această specie de literatură. E vorba 
de definirea psihologiei lui T. Maiorescu în faza 
adolescenţei: 


„lată avintul de inteligenţă al acestei încîntă- 
toare vîrste, cu întiia filfiire de aripi a judecății 
personale şi a sufletului frămîntat de implacabilul 
spirit critic ispitit spre marile probleme insolubile 
ale metatfizicei; — iată inevitabila criză religioasă, 
urmată de nevoia imperioasă de demonstraţie și 
de propagandă între camarazi şi cunoscuţi a noui- 
lor convingeri de negaţie a credinţei tradiţionale 
şi a orînduirilor existente;—iată setea, de o inten- 
sitate arzătoare, după o prietenie ideală, şi despe- 
rarea că cei în care o caută nu corespund idea- 
lului absolut, pe care ar vrea să-l afle întrupat 
aievea în cineva; — iată întiîia iubire, cu naivităţile 
şi cu seriozitatea ei absolută ;—rigorismul moral 
în judecarea caracterului oamenilor; — afirmarea 
îndrăzneață a personalităţii ce s'a deschis de o dată, 
ca mugurul ce se trezeşte devenit floare;—năzuinţa 


1) Observaţia a fost făcută de Vladimir Streinu în arti- 
colul Spre Titu Maiorescu în Pagini de crilică literară, ed. 
Fund. pent. lit. şi artă „Regele Carol II“, 1938, p. 219. 

de a-şi asigura un nume nepicritor, prin creaţii li- 
terarc, alternind cu momente de desperare meta- 
fizică ce merg pînă la gînduri de sinucidere;—ne- 
mulțumit, fireşte, de lumea cum o vede, și purtînd 
în sine o lume viitoare, găseşte în lumea închipuită 
a poeţilor şi a dramaturgilor înălțimea şi aerul pur 
ce le cere sufletul romantic al vîrstei; de aceea, 
fire mai tare, dacă nu evadează din cadrul orîn- 
duit al vieţii de şcoală şi al vieţii de familie de-a- 
dreptul în lumea vagabondă a teatrului, ca un Emi- 
nescu şi un Conta, el caută în lectura pasionată a 
marilor scriitori şi în frecventarea teatrului acel 
adaos de idealism, necesar aspirațiilor vîrstei şi ale 
temperamentului; —iată apoi, ca o răsfrîngere fi- 
rească a procesului de creştere organică şi inte- 
lectuală, încrederea în superioritatea propriei sale 
inteligenţe şi fatala criză de despărţire în gîndire 
de generaţia precedentă, desconsiderare a opiniei 
părinţilor ori depărtare sufletească de ei;—senti- 
mentul că nu e iubit și nu e înţeles de nimeni pe 
lume, afară doar de sora cam de aceeași etate, cu 
carc, de altfel, nu lipsesc conflictele, ce se încheie, 
negreșit, cu împăcări duioase; — un puternic senti- 
ment naţional, care însufleţeşte întreaga muncă şi 
vieaţă a prezentului şi inspiră mari planuri de ac- 
ţiune pentru viitorz—plăcerea cugetării care-și simte 
puterea, jucîndu-se în aforisme şi în antiteze; „Nici- 
odată nu sunt fericiţi cugetătorii plini de simţire; 
totuși între ci, acela este cel mai fericit, care în 
afară e nefericit““—e, poate, cea dintii notiţă a ado- 
lescentului (scrisă, în nemţeşte, pe faţa internă a 
copertei întiiului său jurnal). 

Şi dintr'o altă lature, de psihologie generală, a 
formaţiunii marilor personalități, sunt preţioase 
aceste însemnări din timpul adolescenţii şi al ti- 
nereţii: ele confirmă constatarea destul de frec- 
ventă că liniile, mari ale caracterului şi ale vocației 
oamenilor cu rol conducător în lume, în cercuri 
mari sau în cercuri mici, încep a se desena încă din 
pragul tinereţii, ca o anticipare a cca cc va să vină. 


Astfel, din aceste însemnări, ics în lumină, dela 
început chiar: 

disciplina și organizarea vicţii proprii, cu orîn- 
duire precisă a muncti şi a recreaţiei zilnice, cu 
plan amănunții de lucru, cu trezire la ore foarte 
matinale şi ocupare pînă în ore tirzii ale nopții; 

un zel neobosit de studiu, de lectură atentă 
marilor scriitori ai lumii, de completare a culturii 
literare prin cultură muzicală, prin arta desenului, 
prin frecventarea teatrului,—o activitate necurmată, 
neobosită, vecinic proaspătă, cu năzuinţă perma- 
nentă de a se perfecționa; 

puncrea pe primul plan al vieţii a intereselor 
ideale — lumea artei (muzică, teatru, artele p]as- 
tice), lumea literaturii şi a cugetării filozofice, a 
preocupărilor de educaţie ; 

o stăpînire de sine, o linişte în afară, uimitoare, 
ascunzînd adesea mari furtuni lăuntvice; de o po- 
trivă de superior și succesului şi neizbindci, prin 
atitudinea calmă cu care le priveşte şi le primește 
pe amiîndouă; 

un sentiment de demnitate a vieţii, care-i dă o 
aparenţă de răceală şi distanţă, dar în inimă cu o 
căldură pururea nestinsă şi o trebuinţă de viaţă de 


=) 

societate în cerc intim, din care nu puteau lipsi, ca 
un element esenţial vieţii şi cugetării sale, farmecul 
feminin şi tinerimea iubitoare de literatură şi filo- 
zofie, cultivată, talentată, sau în care el credea a 
zări făgăduinţe de viitor; 

o caldă, adîncă, dar conținută, afecţiune şi grije 
pentru tineri în care descoperea o inteligenţă sau 
un talent remarcabil; nevoia sufletească de a-i 
căuta, bucuria de a-i descoperi, a-i'ajuta, a le în 
druma şi urmări activitatea, a-i avea aproape 'de 
sine: ia par'că dela început, ca regulator al vieţii, 
cugetarea lui Goethe (ce şi-o notase 'împreună 'cu 
altele): „Ni se duce tot câştigul vieţii, cînd nu ne 
putem împărtăşi altora“; 

un spirit critic de o logică sigură, de o cumpă- 
nire justă, de un gust desăvirşit, cu necesitatea 
morală de a se examina pe sine şi valoarea fap- 
telor, a operelor şi a oamenilor din jurul său, ne- 
cruţător, dar drept, onest, sincer, cu respectul ade- 
vărului, înainte de toate; 

obiceiul de a nota pasagii interesante din lecturile 
făcute, fapte şi anecdote semnificative pentru ca- 
racterul oamenilor sau pentru nivelul lor de cultură; 

deprinderea unui examen de conştiinţă la înche- 
ierea unui an, spre a stabili bilanțul moral al vicţii; 
fixarea planului de lucrări pentru anul ce vine; 

o misiune de conducător şi educator, de ani- 
mator dezinteresat al unui cerc de prieteni, atraşi 
de magia personalităţei sale, grupaţi în jurul său 
ca în jurul unui maestru, darul superior de orga- 
nizator al unei activităţi colective de luminare şi 
îndrumare în problemele culturii, în forme care să 

dea un cadru şi să asigure durata unor astfel de 
preocupări; 

o autoritatessuverană, care se impunea de la sine 
în lumea în carc apărea şi lucra, un prestigiu ne- 
egalat la noi. (Mi-aduc aminte de o expresie pito- 
rească, — caracteristică, în felul ei] glumeţ, dar 
plin de vencraţie, pentru sentimentul contempora- 
nilor despre această situaţie unică a lui Titu Maio- 
rescu în cultura românească, — cu care-l numea 
seninul „junimist“ Ioan Paul, profesor la lași şi 
apoi la Universitatea din Cluj: „Tata Jupiter“); 

pasiunea (devenită o regulă de higienă sufle- 
tească, urmată cu exactitate pînă la sfîrşitul vicții) 
pentru excursiuni în plină natură, călătorii spre 
vizitarea împreună cu alţii a locurilor frumoase din 
țară şi din străinătate, a muzeelor şi colecţiilor de 
artă, a monumentelor şi clădirilor interesante; o 
trebuință sufletească de comuniune cu natura, iu- 
birea frumuseţilor ei (flori, peisagii, prinse uncori 
în desenuri proprii în album sau în vederi foto- 
grafice). 

Această literatură de cult cu un caracter pios ex- 
primă un sentiment de recunoştinţă lăudahbil în ra- 
porturile dintre oameni; lipsită de elemente de 
judecată critică, ea nu serveşte însă cît ar fi de dorit 
memoria unui om mare. Cultivînd stricta măsură a 
formulării, T. Maiorescu n'a scris despre nimeni 
în termeni atît de uniform exaltaţi; marele modele 
se imită în spiritul lor. Criticismul aplicat chiar 
asupra criticului va fi opera altei generaţii decît 


a aceleia crescute chiar din tulpina arborelui stu- 
fos, care mai mult înăbuşe decît hrănește. 

VIII. 


G. BOGDAN-DUICĂ 


1. Legături şi debut: Studii critice de I. Gherea. 2. G. Bog- 
dan-Duică urmaşul lui T. Maiorescu la Academie şi dis- 
cursul lui despre T. Maiorescu. 


1. G. Bogdan autorul articolului „Studii critice 
de 1. Gherea“ apărut în Convorbirile literare din 
18901) nu e altul 'decît G. Bogdan-Duică de mai 

tîrziu. Despre legăturile lui cu T. Maiorescu 
avem cîteva referinţe într'o scrisoare a lui Duiliu 
Zamfirescu din 26 Oct. 1890, unde, după ce-i sem- 
nalcază prezenţa la Roma a „tînărului Bogdan, 
slavistul“, poetul adaugă ?): „In convorbirea mea 
cu dînsul mi-a spus că are încă un frate, care scrie 
eritici. Eu sunt blazat asupra acestui fel de scriitori, 
care răsar la noi și se înmulţesc ca iepurii din 
Canada, — dar fiindcă e autorul unui studiu din 
Convorbiri, asupra Criticilor lui Gherea, destul de 
sănătos în urzeala lui, m'am interesat să ştiu ce-i 


1) Conv. lit. 1890, XXIV, p. 383. 
2) Em. Bucuţa, op. cit. p. 81. 

şi ce-a învăţat, et mal men a pris: se pare că d-sa 
a descoperit că sonetul meu Boul e luat după Car- 
ducci şi aceasta v'a spus-o dv. Sper că aţi luat 
imediat volumul Rime nuove spre a vă încredința. 
Il Bove de Carducci, e a cincea sau a şasea poezie. 
Cînd eu am scris Boul nu cunoşteam sonctul ita- 
lienesc, fiindcă m'aş fi păzit de a-l boteza pe al 
meu tot aşa şi a-i da forma tocmai de sonet. Dar, 
că nu e luat după Carducci şi după nimeni, e do- 
vadă faptul că sonetul meu e mai bun decît al lui 
Carducci (!) Ştiţi, modestia s'o lăsăm, că ea nu 
probează nimic bun contra faptului. Oricine a trăit 
la “ Frascatti, Albano sau Marino, în Campania 
romană, va recunoaște exactitatea impresiei mele. 
Din acest punct de vedere are defectul de a fi poate 
prea topic, — însă fie care îşi ia impresile unde 
le găseşte. 

Bănuesc că d. Bogdan criticul, cînd mă denunța, 
era faţă de Carducci, în stadiul în care eram eu cînd 
scriam sonetul“. 

Care era părerea lui T. Maiorescu despre G. 
Bogdan-Duică, o aflăm dintr'o scrisoare adresată 
lui I. Petrovici 15 ani după aceia, la 16 Februarie/7 
Martie 1906 „Răspunsul d-tale la observările bietului 
Bogdan-Duică (nomen et omen: cînd te chemi Duică, 
lasă-te de filozofie şi îndeosebi de estetică 1), ete.“ 

I-a fost dat lui G. Bogdan, devenit G. Bogdan- 
Duică, om foarte harnic, unul din cei mai infor- 
maţi cercetători ai istoriei noastre literare, cu studii 
temeinice publicate mai tîrziu în Convorbiri literare 


1) I. E. Torouţiu, op. cil. p. 275. 

(Gr. Alexandrescu, Conachi, S. Gesner în lit. ro- 
mină, Tiganiada, Al. Russo, etc. Q istorie a litera- 
turii romîne moderne, Cluj, 1922, etc., ctc.), poligraf, 
atingind cele mai variate subiecte din diverse dis- 
cipline— dar fără gust literar şi de ireproşabilă 
inaptitudine pentru critică, să deschidă seria ata- 
curilor împotriva gherismului, premergînd astfel 
pe adevărații discipoli ai lui T. Maiorescu, post- 
maiorescieni din generaţia întîia: M. Dragomirescu, 
P. P. Negulescu, S. Mehedinţi. 

Punctul de vedere al poziției lui antigheriste este 
excluziv estetic, limitînd interesul criticei numai 
la problemele strict literare şi nu la altele de im- 
portanță relativă ce se pot ridica în jurul unci 
opere de arte. 

„Nu mai încape nicio îndoială, își încheia cl arti- 
colul), că operele unui autor atirnă şi dela so- 
cietatea, pentru care scrie acel autor, şi dela îm- 
prejurările în care el trăeşte. Pot deci să fie in- 
teresante cercetările făcute cu scopul de a afla, 
cum anume a înrîurit viaţa zilnică şi mediul social 
asupra unui autor oare care. Ori şi cît de inte- 
resante ar fi însă, cercetările de felul acesta nu 
sunt critică literară şi nu ne lămuresc deloc asupra 
valorii estetice a operelor, nici ne ajută să înaintăm 
în mişcarea noastră literară. 

Noi vroim să ştim, dacă anumite opere de artă 
sunt ori nu frumoase. Numai acela, care ne dă răs- 
puns lămurit la această întrebare, face o critică 
literară, care poate să aibă înriîuririle binefăcătoare 


1) G. Bogdan, art. cil. în C. L. 1890, XXIV, p. 414. 

asupra mişcării noastre literare. Privind lucrurile 
din punctul de vedere literar, estetic, ne este indi- 
ferent cine anume a fost autorul, 'cum şi în ce fel 
de împrejurări a trăit, dacă era oacheş sau bălan, 
om întreg sau cocoșat. Toate aceste pot să aibă im» 
portanță pentru istoria literaturii, în critica lite: 
rară însă ele nu ne înaintează cîtuş de puţin. 

Iar d. Gherea și-a publicat scrierile drept critică 
literară“. 

Cum acest articol reprezintă primul atac venit 
din lagărul convorbirist, el s'a bucurat de cinstea 
unei lungi replici a lui I. Gherea: Asupra criticei 
metafizice şi celei ştiinţifice (Răspuns d-lui Bog- 
dan) cules în Studii critice, vol. II. — poartă, prin 
care G. Bogdan a intrat în critica romînă. 


2. Prin aceiaş ciudată întorsătură a soartei, G. 
Bogdan-Duică a ajuns în 1920 să ia succesiunea lui 
T. Maiorescu la Academia — de data asta nomen 
nu mai era omen! — aşa că ne-a rămas de la dîn- 
sul şi un discurs academic rostit la 25 Mai 1921 — 
o sinteză de tot ce putea face. Avem, de pildă, 
referinţe nouă, pentru acea epocă, asupra opuscu- 
lului filozofic al lui T. Maiorescu: Einiges philoso- 
phische in gemeinfasslicher Form (Berlin, 1861), 
cu o serie de mărunţişuri, de date, şi de mici apre- 
cieri personale: nu i se putea cere însă unui erudit, 
care n'a gindit nici odată sintetic şi estetic, să ne 
dea portretul moral al îndrumătorului literaturii 
noastre. 

DUILIU ZAMFIRESCU 


7. Indreptățirea prezenţei lui Duiliu Zamfirescu în această 
carte: el e cel mai iinportant „epistolier“ al nostru. 2. Compa- 
rajia cu M. Eminescu, T. Maiorescu, 1. L. Caragiale. 3. Duiliu 
Zamfirescu şi Italia. 4. Dragostea lui pentru T. Maiorescu. 
5. Dezinteresarea atitudinii lui faţă de T. Maiorescu. 6. Con- 
stanja caracterului său. 7. Caraclerul documentar al cores- 
ponden[ei lui pentru epoca de decaden(ă a junimis mului li- 
terar. 8. Controversele dintre Duiliu Zamfiresca şi T. Maio: 
rescu. 9. Portretul psihologic al lui Duiliu Zamfirescu. 10 
Portretul lui T. Maiorescu. 


1. Prezenţa lui Duiliu Zamfirescu într'un capitol 
separat ar putea, după cum am mai spus, părea 
ciudată; prezenţa lui în celelalte capitole a dat 
totuşi suficiente indicaţii preliminare privitor la 
necesitatea ei; Duiliu Zamfirescu c cel mai preţios 
informator asupra atmosferii maioresciene şi con- 
vorbiriste între anii 1884—1913. 

Soarta scriitorilor e plină de neprevăzut; lumi- 
nile contemporanilor şi ale posterităţii nu cad tot- 
deauna pe aceiaş latură a activităţii lor; poet pe 
linia clasicizantă, așa cum au cunescut-o toate ge- 

neraţiile junimiste (Anton Naum, D. Ollănescu, 
Duiliu Zamfirescu etc.), el şi-a cîştigat o situaţie 
onorabilă, discretă, fără să isbutească să se impună 
publicului și să-şi întindă notorietatea dincolo de 
umbra copacului sub care se adăpostise; cu toate 
marile lui calităţi stilistice, cu tot succesul de stimă 
al Vieţii la fară, el nu s'a impus nici ca prozator 
istoriei literare, în planul, în care se află, de pildă, 
Ion Slavici, şi se afla chiar şi în cugetul lui T. 
Maiorescu; piesele de teatru din faza lui ultimă nu 
puteau decît să-i scadă reputaţia, neconsolidată nici 
prin succesele sociale dela sfîrşitul vieţii sau prin 
rotunjirea întregei personalităţi artistice, pe 
care o aduc de obiceiu maturitatea şi experienţa. 
Adevăratul lui destin nu e de ordin poetic, epic 
sau dramatic, ci epistolar. Publicarea corespondenţei 
lui cu T. Maiorescu!) şi a celei cu N. Petrașcu şi 
Iacob Negruzzi?) a integrat în literatura noastră un 
nou gen literar, genul epistolar, dindu-i dintr'odată 
un reprezentant de valoare... Amintirea poetului 
Harpistei şi chiar a romancierului Vieţii la țară 
va fi dispărut poate, pe cînd cea a „epistolierului“ 
va fi încă prezentă, nu numai prin lumina docu- 
mentară aruncată asupra unei epoci literare, ci şi 
printr'un talent incontestabil de expresie. Nu e 
vorba de „scrisoarea“ concepută ca gen literar, din 
care avem un model în Ion Ghica, de fapt în linia 
povestirilor, ci de simplă corespondenţă personală, 


1) Em. Bucujţa, Duiliu Zamfirescu şi Tiiu Maiorescu în 
scrisori (1884—1913), Ed. Fundaţiei Regale, 1937. 
2) I. E. Torouţiu, op. cit, VI şi 1. 

în care literatura noastră e atît de săracă. Culc- 
gerile de scrisori constitue un fenomen de maturitate 
a unei culturi, cînd se strîng documentele de pre- 
tutideni în vederea inventariului: e rostul publi- 
caţiei lui I. E. Torouţiu, Studii și documente lile- 
rare, din care au apărut pînă acum şapte volume, 
iar cinci tipărite, fără să fie în circulaţie, ne-au 
fost puse la dispoziţie de editor. Din accastă masivă 
publicaţie, cît şi din cîteva altele răzlețe (cum e, de 
pildă, volumul pomenit al lui Emanoil Bucuţa sau 
Corespondența lui I. L, Caragiale (cd. Fund. Reg. 
1942) îngrijită de Şerban Cioculescu) ne putem con- 
vinge că Duiliu Zamfirescu este cel mai important 
„epistolier“ al nostru și chiar singurul. Locul de 
preeminenţă, pe care atît şi l-a dorit în literatura 
de imaginaţie, l-a obţinut, postum, înir'o activitate 
nedestinată publicităţii, Faptul de a fi trăit multă 
vreme în străinătate l-a pus, negreșit, într'o stare de 
spirit „epistolară“; cl explică mulțimea scrisorilor, 
nu însă și talentul. 

Din volumele publicate pînă acum, doi „cpisto- 
licri*: ni se impun atenţici prin merite deosebite: 
A. D. Xenopol şi Duiliu Zamfirescu... În ce-l pri- 
veşte pe A. D. Xenopol, ne referim numai la co- 
respondenţa lui cu Iacob Negruzzi din anii 1867— 
1871, cînd, student la Berlin, se afla încă în stă- 
pînirca viei lui inteligente, într'o epocă de formaţie 
şi de asimilaţie în adevăr remarcabile. A. D. Xe- 
nopol nu era un „scriitor“ în sensul artistic al cu- 
vîntului, şi nici n'a devenit vreodată; pur ideolo- 
gică, de caracter mai mult eseistic, prolixă ca expre- 
sie, corespondenţa lui e plină de puncte de vedere: 

personale apărate deschis chiar împotriva lui T. 
Maiorescu, a cărui neîncredere avea să şi-o atragă 
mai tîrziu; se situiază, aşa dar, prin calitatea ei 
intelectuală și nu literară. 

Corespondenţa lui Duiliu Zamfirescu constitue un 
gen literar; dincolo de document, ea se impune și 
prin însuşiri stilistice, prin investigaţie psihologică, 
prin bogăţie de senzaţii, dacă nu şi de idei. A com- 
pune o scrisoare cu frumuseți literare, la capătul 
unei sforţări, cade în putinţa oricărui scriitor. Arta 
epistolară nu constă într'un „efort“ ci în capaci- 
tatea de a produce involuntar, cu necesitatea indi- 
ferentă a bradului ce dă răşină, alimentată de o 

` sevă continuă și fatală; ca e efectul unei stări su- 
fleteşti ce reclamă nevoia comunicării directe a unor 
senzaţii, a unor impresii. Dacă—ţinind scama de 
raporturile de subordonare—am putea bănui în 
corespondenţa cu T. Maiorescu o oarecare aplicaţie 
în compoziţie şi în stil caligrafic, în scrisorile către 
N. Petrașcu nu mai putem avea aceleași bănucli; 
facilitatea elegantă a expresiei ne dovedeşte o pro- 
ducţie spontană a spiritului, condiţie indiferentă 
în creaţia propriu zisă, indispensabilă în arta epis- 
tolară. 


2. Prin frumuseţea stilistică, prin tensiunea in- 
telectuală a conţinutului, prezentă chiar şi în mo- 
mente de destindere, prin puritatea liniei, impor- 
tanţa acestei corespondențe este, înainte de toate, 
de ordin literar. Măsura ei se poate desprinde din 


1) T. E. Torouţiu, op. cit., II, p. 119. 

compăraţia cu alți scriitori. Din puţinele lui scrisori 
publicate, constatăm că Eminescu, de pildă, nu 
era un „epistolier“, nu avea geniul confesional, ex- 
pansiune, cordialitate afectuoasă; chiar scrisorile 
către Veronica Micle îşi păstrează tonul de gravi- 
tate, de demnitate virilă, de reţinere caracteristic 
personalităţii lui: ,,Veronică“,—îi scria el în toamna 
anului 1879 la moartea lui Ștefan Micle, ')—e întîia 
dată că-ţi scriu pe nume şi cutez a-l pune pe 
hîrtie—nu voi să-ţi spun, dar tu nu ştii, nici nu 
poţi să ştii cît te-am iubit, cît te iubesc. Atît de 
mult încît mai lesne aş înţelege o lume fără soare, 
de cît pe mine fără ca să nu te iubesc. 

Tp nu m'ai făcut fericit şi poate că nu sunt nici 
capabil. de a fi, tu nu mai făcut nici atît de ne- 
fericit, în cît să mă nimicesc, dar ceiace era adînc 
ascuns în sufletul meu, privirea ta l-a scos la 
lumina zilei. Văzîndu-te, am ştiut că tu ești singura 
fiinţă în lume, carc în mod fatal, fără să vrea ea, 
fără ca eu să vocsc, are să determine întreaga mea 
viaţă... Tu știi doar bine, că nu voesce fericire şi, 
deși eşti în stare a-mi da — şi numai mie — mult 
mai mult de cît ai tu însăţi, tu care în zîmbete ne- 
însemnate pentru altul, pe mine mă îndumnezeești, 
totuși am renunţat de mult de la toată fericirea, 
care pentru mine e una cu persoana ta; cu aş putea 
să mor, nedorind alt nimic decît liniştea ta... Dum- 
nezeu nu e în cer, nu-i pe pămînt ci în inima ta. 
Am înţeles că un om poate avea totul neavînd 
nimic, şi nimic avînd totul.“ Oricît i-o cerea momentul 


1) I. E. Torouţiu, op. cit. IV, p. 137. 

(moartea soțului), se simte lipsa sincerității efu- 
ziunii; dragostea e exprimată teoretic, impersonal, 
sentenţios, cu gravitatea omului ce voia, de fapt, 
să tate firul oricărei speranțe a Veronicăi, sub pre- 
textul că, nefiind făcut pentru fericire, renunţa la 
iubirea ei, ca să nu devină cumva fericit! Şi scri- 
sarile către T. Maiorescu, ' Jacob Negruzzi etc., sunt 
pline de rezervă şi de demnitate, de orgoliu acoperit 
sub masca deferenţii, tratînd chestiuni determinate 
fără urmele spontaneităţii. 

T. Maiorescu n'a fost nici el un „epistolier”; ser.so- 
rile lui răspund necesităţilor vieţii, expediate rapid, 
cu care care destindere către soru-sa Emilia, destul 
de uscate față de alţii, pline de informații de ordin 
practic, Baedeker de îtinerare feroviare şi de indi- 
caţii turistice, cu excepţia a două dintre ele: scrisoa. 
rea trimisă în iama anului 1883 lui Eminescu, la Sa- 
uatoriul din Ober-Döbling 1) emoţionantă prin tonul 
de afecţie, de admiraţie şi prin fineța cu care ştia să 
cruţe susceptib'litatea poetului revenit din boală; seri- 
soarea către Ştefan Vîrgolici din 7/X/1875,2) de re- 
ţinut doar prin valoarea etică a celui ce o seria, care 
nu califică însă şi valoarea estetică a artei epistolare. 
Lipsită de orice semnificaţie literară, şi ceeace e mai 
paradoxal, chiar de spirit, deşi îl caută mereu, este 
corespondenţa lui Caragiale 5). In cuprinsul celor şase 
sute de pagini ale ei, nu vom găsi, de pildă, echiva- 
lentul acestor simple rînduri ale lui Duiliu Zamfi- 


1) I. E. Torouţiu, op. cit., IV, p. 186. 

2) I, E. Torouţiu, op. cit., V, p. 1. 

3) Şerban Cioculescu: J. L. Caragiale, Opere“, VII, Cores- 
pondența, Ed. Fundaț.ilor Regale, 1942. 

rescu 1): „Dar Caragiale? îi scria el lui T. Maiorescu 
la 6 August 1893. Ce păcat! Ştiţi, cu legea privirii 
„înapoi care stă în raport direct cu meritele reale ale 
„omului, cu ajung să uit caracterul lui şi să nu-mi 
„amintesc decit minunata inteligenţă a omului... 
„Vreau să vă spun că l-am întilnit astă iarnă, după 
„ce-i muriseră copilaş'i, sărmanu, l-am întîlnit în poarta 
„Ministerului de Externe, şi nu l-oi uita niciodată din 
„cauza felului cum era răsfrînt gulerul paltonului, a 
, căciulei, de imitație de astrahan, din care ieşea cleiul. 
a ochilor m:opi, pe care-i supăra frigul, a modului 
„cum mi.a zis „ce mai faci, mă Duilă?”... Era o aşa 
„trivială desnădăjduinţă în bictul om. încât mi-am 
„Z's: „haiti, a sburat păsărica şi a rămas numai cloş- 
„căria”. Cu un an înainte de a se fi petrecut scena 
„cu „ce mai faci, mă Duilă?” îl judecase tot atit de 
plastic formwatoriu: „Ce păcat că nu se poate face 
nimic dintrun ascmenea om! Firea l-a înzestrat 
bine şi viața l-a tentat cu toate pretăcătoriile şi bu- 
nurile ei: a fost sărac, a fost bogat. a avut slujbe, le-a 
picrdut; o fi iubit probabil şi o fi fost iubit, — nici- 
odată nu şi-a uitat menirea, pe carc cel ce l-a zămislit 
se pare că i-a suflat-o la ureche, după ce la gătit, zi- 
cîndu-i, cu un picior în spate: „du-te şi să fii trivial!” 


3. N'ar intra în cadrul cărţii de faţă cercetarea va- 
lorii literare a corespondenţei lui Duiliu Zamfirescu, 
dacă publicul mar ignora-o; chiar şi printre critici 
unii nu recunosc încă într'însa cca mai înaltă expre- 
sic rominească a genului literar: „Vedea Italia pentru 


1) Em. Bucura, Op, cìl., p. 124. 

întiia oară, scrie de pildă G. Călinescu în „Istoria lite- 
raturii romîne”. Impresiile lui despre Italia, cu rare 
excepţii, sunt în general plate. El mare valoarea ideo- 
logică a unyi Taine, nici dialectica policromă a unui 
Barrès, nici măcar uimirea de sălbatec a lui Slavici. O 
noapte este „ideal de clară”, numele venețiene sunt 
„poeme întregi”. Cînd pune mai multă coloare, serii- 
torul nu iese din clişeele de carte poştală: „O, Doam- 
ne, de ce m'aţi mers și la Porto d'Anzio ? A înebunit 
natura. Curge seva în vinele arborilor și a florilor cu 
o putere de viaţă extraordinară. E viață şi sa ispră- 
vit”. In Italia de sud, e seninătate şi „cleganţă”, lu- 
mea e „nostimă”, hotelurile sunt „comode”, etc... 

A tompara cărţile lui Taine şi Barrès asupra Italiei, 
de mare tensiune artistică, cu schiţele fugare ale unei 
corespondențe particulare, înseamnă a pune rău 
problema; a compara însă impresii'e din Italia ale lui 
Duiliu Zamfirescu cu cele ale lui I. Slavici, este a răs. 
turna proporțiile în sens invers. In întreaga noastră 
literatură epistolară, mai mult chiar, în întreaga noas- 
tră literatură,nu vom găsi notații atît de fine, de poe- 
tice şi de variate ca notaţiile italiene ale lui Duiliu 
Zamfirescu, din corespondența lui cu T. Maiorescu 
şi cu N. Petraşcu. Iată un fragment dintr'o scrisoare 
dela Casteliamare d'n, Stabia, din August 18891): „La 
dreapta Vezuviul, cu gîrla sa de lavă aprinsă, în vale, 
dealungul malului, miile de lumini dela Torre Annun- 
ziata, Torre del Greco, etc. şi la dreapta ruinele Pom- 
pei. Era aseară o lună care eşea din gîtul munţilor şi 
împrăştia un fel de maiestate incomparabilă de se- 


1) Em. Bucuţa, op. cit, p. 45. 

pină pe toată scena asta, încît, cu toată luarea mea 
aminte către femei. am simțit că mă răcesc, nu mai 
fierb. nu mai tremur. Clarul de sus mă limpezise 
cu desăvirşire. Liniştea cea mai largă şi mai blindă 
îmi cuprinse orizontul sufletesc şi pe nesimţite trecui 
la a dori imaginea ideală a vieţii noastre, ce se pre- 
zintă în toate împrejurările de răsfrîngere întru sine 
și mai la toţi oamenii cu hipertrofia facultăţii de a-și 
imagina propra lor viață”. 

Sau din altă scrisoare din 18 Mai 1889, din Porto 
d'Anzio 1): 

„Marea foşnea mereu cu horbota sa de spumă. Pace 
în tot ţinutul apelor. Luna cea iertătoare umplea se- 
ninul văzduhurilor cu armonia sa de argint, întinzîn- 
du.ţi parcă sufletului o punte strălucitoare spre etern. 

In adevăr, ce neperitoare imagine rămîne în conști- 
ință dcla acea fantastică oglindire a lunii în fundul 
apelor ! Colorile cunoscute pînă azi sunt absolut în 
neputinţă de a da adevărata Jumină lunară, poate toc- 
mai fiindcă ea e indirectă dela soare şi nu se mai poa- 
te descompune în curcubeu”. 

Sau, pentru a varia tonul, această mică idilă marină 
dintro scrisoare dela Roma, din 12 Mai 1889: 2) 

„La Porto d'Anziv, era o femeiușcă ca un fulg, şi 
numa ce să vezi: curgca o biată fîntînă dintr'un mal 
şi se strecura pe nisip vreo zece pași pînă la mare. 

— Hai să abatem apa, îi zic. 

— C'est une idee, hai s'o abatem. 





1) Em. Bucuţa, op. cit., p. 40. 
2) Em. Bucuja, op. cit., p. 38. 

Şi ne puncem pe săpat, cu două scîndurele. Dăi, dăi, 
cu săpatu, pînă abatem apa. 

— Ei, acu ce mai facem, cam abătut_o? 

— Acu vim'o'nooa, îmi zice, şi o luarăm printr'un 
gît îngust şi umed,pînă, ieşirăm iar pe plaje, dar în- 
trun loc uscat, pe un nisp binevoitor şi discret, de 
unde se vedea pe luciu aripele umflate ale băncilor ca 
nişte fluturi albi. Ne întinterăm jos, singuri între 
apă şi cer şi... o să rideţi de mine, şi-a scos pălăria 
cea cu mărgărilărel din cap şi s'a culcat pe braţele 
subscr:sului şi luindu-mi mîinile şi le-a lipit de obraji. 

— Acum spune-mi versuri, îmi zise. 

Era aşa de firese ceace se urmă între noi, încât 
acum, cînd vă scriu rîzînd, îmi pare tot atît de natu- 
ral ca şi când am făcut-o. Credeţi-mă mi-ar fi fost ru- 
şine de singurătatea mării să fiu brutal...” 

Acestea nu sunt cărţi poştale irustrate, ci mici tabla. 
uri lucrate cu o peniță fină, pe care nimenea nu le-a 
aruncat la noi, în voia întîmplării, într'o scrisoare 

E artă. 


4. Importanţa pentru noi a acestei corespondențe 
nu stă însă în valoarea ei artistică, ci în elementul ei 
documentar: dintr'însa scoatem materialul informativ 
cel mai bogat asupra junimismului literar epigonic 
de după 1885, referinţele cele mai exacte asupra lui 
T. Maiorescu din aceeaşi epocă, prilejul de a înjghe- 
ba un portret psihologic al lui Duiliu Zamfirescu, ng- 
cunoscut sau depreciat pînă acum, pe care îl vom al- 
cătui, oricît ne-am abate dela linia cărţii; nedreptă- 
tile trebue reparate cu orice prilej venit la îndemînă; 
voim să-l restaurăm pe scriitor nu numai în adevă_ 

rata lui valoare literară. ci şi îu demnitatea psiholo- 
giei sale. 1). 

Dintre atîţi bărbaţi însemnați ce au trăit în jurul 
lui T. Maiorescu, prietenii de tinerețe, P. P. Carp, 
Iacob Negruzzi, V. Pogor, Th. Rosetti, M. Eminescu, 
A. D. Xenopol etc., ete.;sau tineri ce au crescut în pu- 
tern:ea lui umbră: S. Mehedinţi, P. P. Negulescu. M 
Dragomirescu, I. Al. Brătescu-Voineşti, I. A. Rădu- 
lescu-Pogoneanu, C. Rădulescu-Motru, etc., etc.,dintre 
care unii i-au rămas credincioşi pînă la moarte, şi 
dincolo de ea, consacrîndu-i un cult pios prin come- 
morări, necruțind nimic pentru a-i întreține vic în 
conştiinţa publică flacăra amintirii, putem afirma că 
nimeni mu l-a iubit mai mult pe T. Maiorescu decît 
Duiliu Zamfirescu. 

Poate să fic numai o iluzie a artei, deoarece dra- 
gostea lui nu ni se oferă prin gesturi trecătoare, ci 
prin pagini nemuritoare, atît cît pot fi nemuritoare 
niște biete slove încremenite pe foaia albă de hîrtie. 
Nu ştim nimic de „sentimentele“ celorlalţi, de ale lui 
Duiliu Zamfirescu luăm însă cunoştinţă din scrisori 
cu o constantă de manifestare, cu o varietate de ex- 
presie, cu o plenitudine de forţă afectuoasă ce ne im- 
presionează, prin spectacolul unor astfel de raporturi 
între oameni. de generaţii deosebite, amestec de gra- 
titudine demn exprimată, de nesfîrşită admiraţie, de 
dragoste filială şi totuşi și de virilă independenţă de 
caracter. 

„Azi am primit „Convorbirile” cu studiul asupra lui 


1) O primă încercare am făcut-o în Memorii, III. 

Eminescu, îi scria el la 28 Oct. 1889.1. Pentru ca să 
exprim toată plăcerea mea faţă de partea I, îmi aduc 
aminte că primeam odată niște scrisori, cari înce- 
peau şi sfiîrşeau cu vorbele aceste „cher, cher“ repe- 
tate. Aşa îmi vine mie să zic „iubite, iubite Domnule 
Maiorescu”. Să nu vă surprindă aceste declarații, fi. 
indcă eu mă încălzesc repede și prea mult. Trebue să 
luaţi numai partea bună a gîndului mcu, aceea adică 
în care stă ca o lampă veche ce arde de veacuri cu o 
lumină mititică, şi pe care un artist puternic o înalţă, 
apfinzînd-o pînă a-mi umplea tot capul de vibrații 
calde” etc. Ton exaltat de îndrăgostit (Maiorescu avea 
49 de ani şi Zamfirescu 31). 

Sau: 

„Numărul din urmă al „Convorbirilor” dovedeşte 
că aţi început din nou să lucraţi, îi scrie el la 21 No- 
embrie 1891. Eu mă bucur, fiindcă e totdeauna ceva 
de învăţat din cele ce faceţi Dvs. şi dacă trebue să-mi 
spui cu sinceritate ideea întreagă, adese mă întreb: 
dece, cu o aşa de armonică şi superioară minte, lu- 
craţi aşa de puţin? cunosc teoria muncii pentru pro- 
ză (existenţă), dar nu mă îndestulează şi de aceea 
îmi pun o mouă întrebare: oare ceeace e așa de fru. 
mos armonizat, nu e prea armonizat? Dacă mă soco- 
tifi prea îndrăzneţ, iată obrazul să-mi daţi părintește 
o palmă și punct”. Nimeni n'a îndrăznit să-i pună lui 
T. Maiorescu nişte întrebări mai juste şi mai indis- 
crete, în tonul de afcctuoasă drăgălășie al unui copil 
răsfăţat. Cînd T. Maiorescu îi enumeră lucrările în 
curs, el îi răspunde pe acelaş ton de îndăgostită iro- 


1) Em. Bucuţa, op. cit, p. 57. 

nie, la 6 Dec. 1891: „Scrisoarea D-voastră îmi face o 
deosebită plăcere şi am s'o păstrez (cum, de altfel, fac 
cu toate), fiindcă, dacă vreodată posteritatea vă va 
acuza, că, având mijloace cu totul excepţionale, aţi 
creeat puţin, să fie un inventar autograf cu care să i 
se poată, dovedi contrarul. Eu însă în marea mea pri- 
etenie şi admiraţie pentru Dvs., socoteam că se poate 
face mai mulţ  etc., ete. Trebue să ştiţi că ccriticele 
lui Gherea, sau mai bine concluziile criticilor sale, nu 
mă lasă să dorm. Eu socotesc că problema, astăzi, e 
mult mai grea, fiindcă avem a face cu oameni inteli- 
genţi şi culţi, care pun frumosul în slujba Economici 
Politice, lucru discutabil, dar după mine falș. Aici e 
un tînăr profesor, Loria, care a scris o minunată bro- 
şură în felul lui Gherea, asupra Constituţiei politice, 
rezultînd din fapte economice. E un întreg sistem, iu- 
tcresant ca date, dar falş ca sistem. Cînd ne vom ve- 
dea o să vă arăt notițe interesante. Asupra acestor şi 
alte asemenea mișcări socoteam că aţi putea fi foarte 
superior şi foarte util faţă cu ceilalţi”. Nu se putea o 
provocare mai  afectuoasă și mai abilă pentru a-l 
scoate pe T. Maiorescu dintr'o tăcere din carc nu vaieşi 
decît doar cu parada pur formală din „Contrazicer:“: 

Iată o notă lirică, profundă, de violoncel, întrun 
moment cînd i se părea că T. Maiorescu se ţinea în 
rezervă faţă de dinsul: „lar acum, îi seria la 1/13 
Martie 1896, ce rău îmi pare că prietenia pentru Dvs. 
nu găseşte poarta sufletului totdeauna deschisă! Imi 
pare rău, fiindcă văd că nu înţelegeţi totdeauna cit e 
de dezinteresată, de nesupusă vremii şi întimplărilor. 
Eu nu pot să fac nimic. Mă cuprinde mila şi descura- 
jarea faţă cu firca noastră omenească, care are ati- 

tea unghiuri adînci, în care nu se poate intra deodată, 
ba poute niciodată. Ştiu că experienţa v'a făcut scep- 
tic, cu genul iritabil al așa zişilor „oameni de talent”. 
Dar, totuşi, parcă o nevoe puternică de a crede în ci- 
neva rămîne nebiruită de experienţă. Altfel, viaţa 
mar mai fi o vale de lacrimi, ci o vale seacă de la- 
crimi şi de orice alte isvoare curate”, Sau aceste emo- 
ționante rînduri dintr'o scrisoare din 7/19 Februarie 
1898: „Nu știți şi nici nu vă puteţi închipui cu. ce emo- 
ție — aş îndrăsni să zic aproape filială — am citit 
ultimele rînduri ale scrisorii Dvs. Că e ceva comun 
felului nostru sufletesc, încep şi eu a crede, mai cu 
seamă deia impresia ce mi-a lăsat-o astăzi citirea ro- 
manului meu. Eu, acolo, încep să mă văd în liniile 
mele estetico-morale, şi cred că, r.dicîndu-mă, mă 
apropii de Dvs., nu cum sunt, ci cum aș putea să fiu”. 

Admirabil, 

Şi pentru a încheea, iată cîteva rînduri scrise cu 
ocazia revenirii lui T. Maiorescu asupra intenției de a 
se muta în străinătate, din scrisoarea dela 10 Decem. 
brie 1901: „La mine nu era atîta interesul partidului 
junimist, cît imaginea unei patrii romiînești, perso- 
nificată, în partea ei topică, în contururile cîmpiilor 
noastre, iar în partea ei etică, în cei cîțiva bărbaţi, pe 
care de mult m'am deprins a-i considera ca adevă- 
ată expresie a sufletului nostru romîncese. Din acest 
punct de vedere sunt gata să vă urmez totdeauna şi pri 
unde veţi fi: junimist sau altceva, îmi este absolut 
indiferent”. Pe o astfel de scrisoare atît de elevată a 
lăsat T. Maiorescu ghi'otina rece a însemmării lui: 
„Nau căldură cei dela „Convorbiri” şi au căldură 
mișclul de Petraşcu şi secătura cinică de Ascanio”, 

„Dragostea” faţă de T. Maiorescu nu şi-o arată nu- 
mai în scrisorile ce-i adresa lui. Cînd D. Ollănescu 
căută să-l smulgă de lîngă dinsul, iată cum avea să-i 
răspundă, în scrisoarea din 6/18 Aprilie 18961): „piu 
să păstrez afecțiunea şi stima lui T. L. M. Cînd mă 
cobor câteodată în suflet, văd că atitea lucruri s'au 
schimbat în mine încît îmi pare că m'am reînoit de 
mai multe ori. Şi cu toate astea totul se preface pe 
acelaş fond. Instrumentul rămîne acordat în nota în 
care a fost tăiat” 

Tîrziu după aceea, adică după răspunsul la dis- 
cursul de recepţie la Academie, din 16 Mai 1909 şi 
după năprasnica lovitură ce-i dăduse. T. Maiorescu» 
ca Prim Ministru, suspendîndu-l din Comisia Dună- 
reană, pentru atitudine nepatriotică, adică într'un 
moment cînd relaţiile lor luaseră o întorsătură tragică - 
în sensibilitatea lui Duiliu Zamfirescu, în luna în 
care îi scria lui T. Maiorescu: „Dela întimplarea mea 
sunt ca un om după cutremur: mi se pare că toate 
aşezămintele se surpă. Vă mulţumesc că mi-aţi redat 
pacea şi mai cu seamă că aţi dat ţării o provincie 
minunată. In acest mare interes romînesc, se pierd 
mizerii'e noastre personale”; ?) în aceeaşi lună de Au- 
gust 1913, îi scria deia Odobeşti și lui S. Mehedinţi: 
„Câteodată mă duc la biser:cuţa unde e îngropat tată- 
mcu, şi mi se pare că nu mai sunt așa de singur. După 
tatăl mcu adevărat, am iubit pe un alt om, care m'a 
rănit adînc şi pe care aș vrea să-l pot ierta 3). 


1) I. E. Torouţiu, op. cit., VI p. 108. 
2) Em. Bucuţa, op. cit., p. 304. 
3) I. E. Torouţiu, op. cit., XI, p. 113. 

Epilogul acestei admirabile: de amicitia. 


5. — S'a încercat să se explice afecţia lui Duiliu 
Zamfirescu prin interesul de a-l cultiva pe omul im- 
picat în multe din etapele carierei lui literare şi po- 
litice, — dar ce discreţie în raporturi, ce eleganţă mo- 
rală în tot ce priveşte această categorie a vieții! 
„D-voastră trebue să înţclegeţi, îi scria la 4 Sept. 
1890 1), ce sentiment penibil se iscă în inimile noas- 
tre, cînd trebue să te cobori dela înălțimea curată a 
unei simpatii, a unei puternice şi, personale sim- 
patii, pe pămîntul protecţiei şi al interesului. Vă 
mărturisesc că eu m'am gîndit adesea că poate să vie 
un moment, în carc, ocupîndu-vă de unii şi de alţii, ca 
critic, să trebuiască a zice un cuvint şi despre mine, 
şi vă spun drept că m'am simţit rănit numai la ideea 
aceasta. Vă rog, dacă aveţi pentru mine puţină prie- 
tenie, să mă consideraţi ca mort sau nenăscut, sub 
acest raport. Vă rog a mă lăsa a mă bucura liniştit 
şi de departe, de ideea unei prietenii absolut perso- 
nale”. Sau, şase ani după. aceea, cu ocazia morții so- 
crului său Allicvi, într'o.serisoare din 4/10 Iunie 1896: 
„In toate cazurile, vă mulţumesc de mina discretă ce 
ați voit să-mi întindeţi. Cînd va veni ceasul s'o pri- 
mesc ca ajutor, voi căuta-o; pînă atunci, daţi-mi voe 
S'o păstrez în mîinile mele, cu respectul şi căldura ce 
vam purtat întotdeauna; nimic nu e mai încîntător 
decît să poți iubi pe cineva fără scop”. 

Delicateţă feminină, sentimentală, păstrată, de alt- 
fel, în toate scrisorile lui, peste interes; am dat de- 


1) Em. Bucuţa, op. cit., p. 73. 

siule exemple, vom mai da câteva şi din plăcerea de 
a reproduce rînduri de atita înălțime etică şi estetică, 
dar şi din dorinţa de a împlinta în conştiinţa citito- 
rului că astfel de pagini sumt unice în literatura noas- 
tră şi trebue cuncscute. lată cum evocă prima lor 
apropiere, în urma lecturii nuvelei „Noapte bună”, 
într*o scrisoare din 22 Februarie 18931); „Adevărata 
mea simpatie şi admirare pentru Dvs. durează de 
atunci, şi cu cît timpul a trecut şi m'am gîndit la asta. 
cu atit mai mult m'am încredinţat că nu era o secre- 
tă plăcere de maestru, de a înlănţui prin farmec spi- 
ritul unui tînăr, ci o spontanee şi francă desvăluire a 
firii Dvs. calde, prinsă de partea bună a nuvelei; 
aceasta cu atît mai mult, cu cît am înțeles pe urmă 
că tocmai pe atunci eraţi în supărări de famile, 
despărțenie, şi, dacă n'ar fi fost în dvs. un fond senin 
de artist, pe care să-l prindă încercarea aceea de poe- 
zie, aţi fi avut mii de cuvinte de a nu da ascultare 
glasului meu”. Sau această declaraţie solemnă în 
ziua împlinirii a 40 de ani, din scrisoarea din 30 Oc- 
tombrie—l11 Noembrie 1898: „Nu vă miraţi că mă 
adresez dvs. în ziua aceasta solemnă pentru mine. 
Aţi înţeles, cred, de mult, cît de mare preţ pun pe 
stima dvs. Trebue să adaug astăzi, că imaginea. dvs., 
a fost ca „il mio buon Duce”, cum zice Dante, în acest 
sens că nici odată nu am luat o hotărîre însemnată, 
fără să mă întreb „ce ar zice d. Maiorescu”. 


6. — Fidelitatea şi-o arată, dealtfel, nu numai faţă 
de T. Maiorescu ci şi faţă de alţi prieteni; e de admi- 


1) Em, Bucuţa, op. cit, p. 112. 

Yat cum, intraţi în conflict cu bătrînul critic, mai ales 
din pricina apariţiei revistei „Literatura și arta ro- 
mână” “(în realitate mai mult efect decît cauză), pus 
deci într”o situaţie echivocă faţă de un „protector” 
atât de intransigent în astfel de chestiuni, e] nui 
părăseşte nici un moment, susținându-i în toate vă- 
mile vieţii. Putea T. Maiorescu să-l. creadă pe N. Pe- 
traşcu „mișel” și pe D. Ollănescu-Ascanio „secătură 
cinică”, Duiliu Zamfirescu le ia totdeauna apărarea, 
compromițându-şi propria-i situaţie. In capitolul com- 
sacrat lui, N. Petraşcu, vom da citate în această pri- 
vinţă; aci vom reproduce un singur pasagiu asupra 
„secăturii cinice”, D. Ollănescu-Ascanio, dintro sceri- 
soare din 21 Noembrie 1891: „Ollănescu rămîne tot 
Ollănescu: autorul Basmului Japonez 1), omul nostim 
și senin, bunul prieten etc. Ştiu că dvs. judecaţi alt- 
fel lucrurile. Aş dori să vă încredințaţi că omul e 
mult mai bun decît e în general judecat, mult mai 
de talent şi mult mai inteligent. Eu nu Pam văzut de 
patru. ani, şi, totuşi, îl am în imagine ca a doua zi 
după plecare; atîta viaţă şi imielect poartă în sine. 
Că {no fi statornic în politică şi cam miop în unele 
'mărunţișuri ale traiului zilnic, nu dovedeşte nimic. 
Cite lucruri ciudate nu ne e dat să vedem, cît trăim! 
şi ce crude sunt cîteodată împrejurările pentru oame- 
nii cei mai fericiţi în aparenţă”. 

Aceeaşi generozitate o arată şi altora. Despre Al. 
Vlahuţă „cu toată lunga depărtare dintre noi, în toa- 
te sensurile, urmez a-l crede cel mai cinstit şi mai de 


1) Poezie publicată în Convorbiri literare, XIX, 1 Aprilie 
1885. p. 89. 

talent dintre adversarii „mişcării noastre” (24/6 Iulie 
1894); despre „tinărul” I. N. Roman, de care T. Ma- 
iorescu opinase că ar fi „socialisto-liberalo-despotico- 
confuzo-pehlivan”, Duiliu Zamfirescu referă din 
Bruxelles: „L-am văzut din cînd în când, lam avut la 
masă şi totdeauna m'a interesat; de aceea trenul ace- 
sta de calificative ce-i trimetaţi pentru întîmpinare 
mă miră mult. Eu credeam că de toate poate să fie, 
dar pehlivan nu”. Sau în scrisoarea din 6 Iulie 1894: 
„E posibil ca Roman să fie cumnat cu Slavici (în care 
T. Maiorescu vedea un trădător), — eu nu știu, dar 
nu cred că rudenia asta prim alianţă să înglobeze pe 
unul celuilalt. Nu mă pot rosti încă de are sau nu ta- 
lent, fiind că am citit puţine lucruri de dînsul; arc 
ceva, e o coardă pe carc, dacă o atingi, vibrează. Nu 
e o insulă de quarţ, din care vintul şi valurile scot 
sunete prelungi, de o adîncă melancolie, pe care co- 
răbierii se opresc să le asculte în singurătatea dru- 
murilor; nu. E însă un om cinsiit, — asta o afirm”. 

Acmirabilă discreţie în a apăra un tînăr aproape 
necunoscut de bănuelile zcului implacabil ce adul- 
meca până şi într'o presupusă rudenie o nestatorni- 
cie şi „o lipsă de caracter”. 


7. — Pentru istoricul literar adevărata importanţă 
a acestei corespondențe stă însă în faptul că va găsi 
în ea filonul ¢cl mai bogat de informaţie junimistă, 
dela 1884 încoace. Epoca e, în adevăr, de „decaden- 
tă”; e de regretat că pentru faza eroică a „Junimii” 
dela Iaşi, nu avem. un informator de valoarea lui 
Duiliu Zamfirescu, decît doar într'o măsură oarecare, 
pe A. D. Xenopol în anii de studii la Berlin (1867 

1871). Odată cu mutarea „Convorbirilor” la Bucu- 
reşti, rolul lor critic era încheiat; ctitorii lor, T. Ma- 
iorescu, M. Eminescu, V. Pogor, T. Rosetti, P. Carp, 
I. Creangă, A. D. Xenopol, I. Slavici, Vasile Conta, I. 
L. Caragiale muriseră, se despărţiseră ori îşi înce- 
taseră activitatea şi participarea; noua generaţie de 
scriitori G. Coşbuc, Al. Vlahuţă şi Barbu Delavran- 
cea se retrăseseră şi  dînşii; literatura în fomaţie 
curgea alături, îm făgaşurile profetului socialist; din 
noile mlădiţe abia se pot cita N. Petraşcu, C. Ollănes- 
cu-Ascanio, curînd plecați şi ei; rămăsese doar Dui- 
liu Zamfirescu, singurul talent real, devenit astăzi, 
fără voe, istoriograful ce] mai important al acestei 
epoci declinante. După un sfert de veac de trudă, 
Iacob Negruzzi se gândia să părăsească direcţia revi- 
stei, iar T. Maiorescu își pregătia echipa studenţilor 
lui pentru a-i trece marea moştenire a „Convorbirilor” 
de odinioară. Insuşi fidelul Duiliu Zamfirescu are 
sentimentul decadenţei şi-l exprimă lui Iacob Ne- 
gruzzi într'o scrisoare din 14 Martie 18911): „Cre- 
dinţa mea este că venirea „Convorbirilor” la Bucu- 
rești, a semnalat un moment de întoarcere a purului 
sînge către speța vulgară. Imi aduc aminte de prime- 
le timpuri ale întrunirilor Junimii dela Bucureşti, în 
care eu fricos, cu un cult ascuns pentru oracolii tem- 
plului, veneam să ascult, să sorb vorbele lor, aducând 
cu mine imaginea atît de plastică a statuei albe din 
criticile d-lui Maiorescu. 

„Eu eram crescut de copil în citania „Convorbiri- 
lor”. Şi regulat eşiam cu o tristeţe ascunsă în suflet, 


1) I. E. Torouţiu, op. cit., I, p. 71. 

fiindcă mi se părea că „ce n'est pas ça”. In adevăr. 
pe acele vremuri „Convorbelnicii” dela București, 
erau grozav de împestrițaţi. Se întâlneau la un loc 
d-nii Urechia, Haşdeu, Pecus (?), Macedonski, B. Şte- 
fănescu (Barbu Delavrancea), Vlahuţă, Baicam; au- 
tori cu articol nedefinit, d-nii Antonescu-Lupul şi Gă- 
vănescul; frate:e Scipione Bădescu; mai apoi Scrob, 
un biet necunoscut (Ansănescu sau aşa ceva) cu o 
pacoste de poemă, fără număr de cîntări, despre carc 
răposatul Alecsandri zicea că „e a lucrare de talent”, 
etc. etc. — toți aceşti domni, persoane foarte onora- 
bile, şi, unii, oameni cu dar, dar făcuţi de fire ca să 
nu se înţeleagă niciodată cu „Convorbirile”. Când 
mai venea şi epoca Academiei, apoi dă doamne bine: 
Marieneşti, Buruienești, Vulcani și alte cataclisme, 
schimbau cu desăvârşire caracterul vechilor „Convor- 
biri”. Toate aceste naturi eterogene au avut o înrîu- 
rire secretă asupra literaturii Junimii, fie prin stre- 
curarea a câte unui articol în revistă, fie prin grai şi 
defă:mare; 'astfel încât, revenind la selecţiune, s'a fă- 
cut o nouă încrucișare între rasa porumbilor darwi- 
nieni, les culbutanis, cum sar z'ce, porumbii jucă- 
tori, cu porumbii guţani (les blisets) şi isprava a fos! 
că purul sînge junimist a rămas câtva timp în loc. 
Prin urmare, cum, puteți d-voastră vorbi de „onora- 
bilă retragere”? Sunteţi datori să rămâneți la hulubă- 
rie, ca să nu se mai întimple împerecheri cu rase săl- 
batice. Porumbul junimist (fie zis fără aluzie) este 
din firea lui foarte prolific. Incă un număr de ani 
şi rasa se îndreptează. Concluzie: Trebue să rămâ- 
nefi la „Convorbiri”. 

Cu toată admiraţia lui neţărmurită, „amoroasă”, 

filială față de T. Maiorescu, fiind e} însuşi o persona- 
litate, un temperament artistic, un caracter leal şi 
ireductibil, ce nu se ascunde în tăceri prudente, în 
mijlocul celor mai duioase manifestări de afecţie el 

se avîntă într'un perpetuu duel de idei, de păreri cu 
marele critic, în care de multe ori, dreptatea e de 
partea lui. Iată câteva din aceste ciocniri, ca exem- 
piificare. Despre Caragiale sa mai pomenit; el e deo- 
potrivă de antipatic amindurora, cum îi fusese şi lui 
M. Eminescu, prin firea lui agresivă, nemilcasă, c'ni- 
că, de „graeculus” de decadenţă. Ca tînăr „cu manic- 
re elegante” Duiliu Zamfirescu se lovise de mult de 
brutalitatea plebec a dramaturgului. „In primele tim- 
puri, — îi mărturisia el lui T. Maiorescu, întro scri- 
soare din 11 Octombrie 1889, — „când Junimea de 
la București, păstra încă inutila brutalitate a redac: 
torilor lui Balzac din „Illusions perdues”, care dase 
atît de puternice rezultate cu 20 de ani în urmă, gro- 
solănia lui Caragiale şi naivitatea mea mă făceau să 
sufăr groaznic, şi dacă n'aș fi fost fricos sau aș fi 
avut aplombul pe care-l dă vîrsta şi succesele, aş fi 
strigat în gura mare ori de cîteori îl auziam citind 
piese slabe cu rîs mult, ori masacrîndu-mă cu nedrep- 
tate pe mine sau pe alţii. Dar mai tirziu, cunoscând 
pe om şi văzând marea lui îmteligență, infinita, nesta- 
tornicie a sim'urilor sale, slăbiciunile acestei in:eli- 
gente, fondul fără nici un punct de reazim, nu numai 
sentimentele mele sau îndulcit, dar am sfârşit prin 
a-mi fi drag și a avea um fel de compasiune pentru o 
fire atit de fantastică şi de mumcită, în care arama și 
diamantul sunt legate împreună spre a da iluzia unui 
înc] ducal. Căci cu toată aparenţa calculelor şi izbîn- 

zilor sale, Caragiale e un mare vizionar, — ceia ce e 
de recunoscut spre onoarea sa. — Astfel că, în timpu- 
rile dim urmă, absolut nici o umbră de invidie nu 
poate să fie între noi; taientul lui merge înir'o direc- 
ție, — încercările mele într'alta, sau chiar de ar mer- 
ge paralel, esenţa firii noastre e atât de deosebită, în- 
cât ne vom păstra de a pururi formula geometrică a 
paralelelor”. 

Nicăeri nu vom găsi un portret moral mai reușit, 
în cîteva rînduri, al lui Caragiale. Duiliu Zamf:rescu 
se afla, negreşit, într'o stare de nereceptivitate faţă de 
literatura scriitorului, dar observaţiile pe care le 
aduce nuvelei „O făclie de Paște” (din scrisorile din 
11 Septembrie 1889 şi 11 Octombrie 1889), ori cât ar 
trece cu vederea esenţialul, sunt interesante şi denotă 
simţ critic. Neputându-le reproduce, trimitem pe ci- 
titor la pag. 48 şi 53. Controversa între T. Maiorestu 
şi Duiliu Zamfirescu, în privinţa „Năpaslei”, este 
mult mai interesantă; paginile 58, 59, 60, 61 din scri- 
soarea din Ianuarie 1890 par opera unui sagace cri- 
tic profesionist; îi împărtășim, argumentele împotri- 
va piesei, pornită nu de la viziunea realităţii, ci dela 
o tematică streină firii noastre. Are dreptate să afir- 
me: „Cu „O Făclie de Paşte” şi mai ales cu „Năpa- 
sta”, Caragiale pare a intra într'o fază nouă, aceia a 
înrîuririi romanelor rusești; a lăsa amorul la o par- 
te; a citi partea lăunirică a complexului firii ome- 
neşti; a alege din această parte unele excrescenţe şi a 
le studia pînă la particularităţile lor patologice”. Cu- 
ratul adevăr. 

Spiritul lui critic e, dealtfel, atent pentru a recu- 
noaşte valorile noi ce se ridică. Câteva exemple. 

Despre N. Iorga: 

„Citesc din cînd în cînd nişte foiletoane în „Lupta” 
de un domn Iorga şi acum în urmă am văzut în 
„Convorbiri” portretul Veronicăi M'cle de ace'aş. La 
început mi se părea original, dar de când văd că face 
critica criticilor, îmi pare că intră el însuşi între cri- 
ticii criticaţi. Cine-i şi cum ?căci e o apariţie proas- 
pătă şi cu bune dispoziţii (scrisoarea din 1 Aprilie 
1890)”. 

Despre I. Al. Brătescu-Voineşti: 

„Cine e I. A. B. cu „Scrisori găsite”? Autorul mu-i 
destul de naiv pentru cele ce spune Toni, dar este 
croială de scriitor şi trebue cultivat”. (21 Octombrie 
1890). Ori: „Novela d-lui Brătescu e bună, Limba 
cîntă, de armonică ce e. Impresia mea cea din, urmă 
e că pare scrisă de un scriitor bătrân, sigur de sine, 
care se păzeşte de exagerări, ţine fraza într'o tonali- 
tate simplă, sentimentală cu măsură. Dacă aş avea 
ceva de zis, ar fi tocmai în această privință: prea 
multă dulceaţă. Trăsnea e prea cum se cade. O pe- 
reche de palme enorme pe obrajii delicaţi ai drei 
Laia, ar mulțumi pe multă lume, ete., etc...” (scrisoa- 
rea din 11/23 Octombrie 1893. — E vorba de Pană 
Trăsnea Sfintul) 1). Aprecierile asupra debutului cri- 
tic al lui D. Evolceanu, le-am dat la capitolul ace- 
stuia, schiţele de portret ale lui M. Dragomirescu, atît 
de reuşite, le-am reprodus la locul lor, tot așa aspec- 
tul „antipatic” al revistei sub noua ei direcție și mai 


1) Em. Bucuţa, op. cit, p. 130. 

ales sub impulsiunea lui M. Dragomirescu (scrisoa- 
rea, din 9/21 Februarie 18962). 

Depre I. A. Bassarabescu: 

„Nuveleta întitulată „Emma”.  Minunată, minuna- 
tă! Nimeni nu s'a apropiat mai mult de Bret Harte, 
cu forme de melancolie ştrengărească, ce atît de bine 
răspunde uneori la o stare specific româncască de 
ruşine, de sentimentalism, ca autorul, necunoscut 
mie, loan A. Bassarabescu. Cine este acest domn? Mă 
interesează foarte mult să ştiu cine e, fiindcă acesta 
va deveni un mare scriitor, etc., etc. (scrisoare din 
25 Martie 1900, op. cit., p. 231). Ori: „Au ajuns „Con- 
vorbirile” la adinci bătrîneţe cu tineretul de astăzi. 
Tuberculoza d-lui Babeș, Influenţa lui Şăineanu şi 
mai cu seamă grozăviile de poezele ale lui Volenti, 
din numărul dim urmă, sunt dovadă de  senilitate. 
Nici chiar vioiul I. Bassarabescu nu se mai ţine în 
picioare cu „Don Bazil” al lui” (scrisoarea din 8 Au- 
gust 19002). 

In luptele iscate în jurul criticei ştiinţifice şi îna- 
inte de a se afirma ceilalii critici, Duiliu Zamfirescu 
se pregătia să scrie un studiu asupra lui Gherea şi a 
materialismului istoric, după cum reiese dintro scri- 
soare trimisă la 3/15 Iulie 18913): „Vă întrebam 
înainte de plecarea dvs. din Bucureşti, dacă o să mai 
staţi mult în țară, fiindcă speram să finesc o mono- 
grafie asupra lui Gherea şi teoriilor sale şi să vo 
trimit, Insă m'am sfirşit-o și e cu atît mai bine, fiind 

1) Em. Bucuţa, op. cit., p. 167. 

2) Em. Bucuţa, op. cit., p. 234. 

3) Em. Bucuţa, op. c.t., p. 89. 

că mă ostenisem cumpărând la cărți şi scotocind prin 
toate capetele gînditoare de pînă aci. 

Iată de ce e vorba: 

Veţi fi văzut concluzia lui Gherea, cu privire la pe- 
simism. El afirmă că ar fi existind un nex intim 
între mizeria socială a veacului şi nota tristă a 
cîntăreţilor lui. Adept al lui K. Marx şi al interpretu- 
lui său Engels în Economie, el își formează teoria sa 
economico-literară, căutând formula sufletească a 
poeţilor în substratul economic al timpului, după cum 
un alt critic italian, plin de pătrundere, Loria, caută 
formula faptelor politice în acelaş substrat. De aici, 
neapărat, cealaltă concluzie, că şcoala Dvs. critică, 
cu explicarea omului prin el însuşi, e falşă, etc. 

Intîmplindu-se să-mi treacă prin mîni volumele 
lui Gherea tocmai cînd citeam pe Loria (La teoria 
economica della constiluzione politica) şi notam o 
mulțime de fapte care dovedesc tocmai contrariul 
acestei teorii, am fost, fireşte, surprins de ceastălaltă 
teoric şi mai îndrăsneaţă şi am prins a gîndi mai în- 
delung la cîte fapte contrarii se pot opune ei. Şi în- 
cepusem a le nota spre a vi le împărtăși dvs., însă, tot 
notînd, lucrul s'a lungit, aşa că acum a devenit o ta- 
rara ostenitoare, din cauza unei mulțimi nenumăra- 
te de fapte, care trebuesc controlate. E însă foarte in- 
teresant de a vedea cum Istoria dovedeşte la fişte- 
care pas că poeţii au fost cu totul neatirnați de ca- 
racteristica economică a timpului lor, şi că, dacă se 
poate trage vreo regulă din învăţămintele istorice în 
această prviniă, e tocmai aceea că pesimismul stă în 
raport invers cu starea socială, sau, şi mai exact, că 
uu stă în nici un raport. In adevăr, cencetînd epo- 

cile cele mari, epoca lui Pericles, lui August, lui Lau- 
rent de Medici, a Elisabetei (Shakespeare), a lui Lu- 
dovic al XIV şi în fine epoca modernă, de la Oedipul 
lui Sofocle pînă la I canto del Pastor nel deserto al 
lui Leopardi, totul stă independent de Economie şi 
de cele mai multe ori în opoziţie. Aşa că, dacă Istoria 
şi Psihologia experimentală pot dovedi ceva, teoria 
lui Gherea e absurdă. Cu deosebire interesantă e epo- 
ca florentină (1300—4450), cu lupta între corporații- 
le industriaşilor: pe de o parte, greve ca în zilele noa- 
stre, mizerie, bogăţie, etc. iar pe de alta, cu scriitori 
ca Dante, Petrarca şi hazliul de Boccaccio şi ceva 
mai tîrziu cu Machiavelli şi Michel Angelo contempo- 
rani; nimic mai disparat şi mai straniu; deasemeni 
foarte însemnată e epoca lui Shakespeare şi poetul 
însuşi. Din fericire există minunata Istorie a Litera. 
turii englezeşti, de Taine. în care studiul asupra 
lui Shakespeare e o capodoperă, şi numai bun de de- 
dicat lui Gherea”, 


8. — Controversele între Duiliu Zamfirescu şi T. 
Maiorescu se deschid mai ales cu privire- la litera. 
tura lui I. Slavici: „Slavici, scrie el la 29 Aprilie—22 
Mai 1902, — e pentru mine, de mai mult timp, o enig- 
mă, în, toată complexitatea lui sufletească, dar mai 
ales în felul lui literar de a fi. Trăind aşa cum trăesc 
eu, resfir adesea în minte pe unii şi pe alţii dintre 
scriitorii noştri. Pe acesta mai cu seamă l'am resfirat, 
cînd cetind la maturitate novelele ce mă ademeniseră 
pe prima treaptă a tinereţii, le-am găcit falşe, funda- 
mental şi vinovat falșe, cu o năzuinţă de a pune în 
estetica noastră românească nota molcomă, aiurită 

şi streină ce nu stă în etica propriu zisă, adică în 
moravurile poporului românesc, cînd el, poporul, e 
pus în acţiune. De altfel, această vină fundamentală 
am găsit-o şi admirabilei nuvele a lui Mehedinţi: 
„Buruiana”, etc., etc.” — Pe baza poeziei populare 
dominată: de forma vagă a dorului, scriitorii „au 
creeat pînă acum tipuri de Romîni derivate din acea- 
stă notă colectivă aprioristică, care face că toate no- 
velele lui Slavici se aseamănă între ele, iar Căpitanul 
Măgură al lui Mehedinţi se aseamănă cu ciobanii a- 
morezaţi ai lui Slavici şi cu niciun Căpitan real...” 
— „Eu socotesc că a venit vremea să lăsăm, dulcegă- 
riile artificiale ale țăranilor amorezaţi şi blegi şi să 
facem oameni vii în literatură, dacă se poate Romîni 
voinici şi cinstiţi, dar nu viţioși sau sceptici, dar vii, 
cu voinţă şi muşchi”. 

Teorie personală a lui Duiliu Zamfirescu, concep- 
ție unilaterală asupra poeziei, privită în latura ei 
eroică, voinicească şi nu în latura înfrintă, resemna- 
tă. cum am spune azi „defetistă”. Pe baza acestor 
păreri exprimate încă din 1902, avea să-şi construias- 
că d'scursul academic din, 16 Mai 1909, învinuind pe 
Alecsandri de a fi devirilizat poezia noastră populară. 
Părere discutabilă şi în orice caz parțială: resemna- 
rea, fatalismul, duiaia sunt note specifice ale sufle- 
tului etnic, mai ales moldovenesc,.. Victime ale po- 
poranismului. avea el să declare în faimosul său dis- 
«urs, Slavici şi I. Popovici Bănăţeanul şi-au sentimen- 
talizat eroii; poporul vînjos de Ardeleni „nce este în- 
fățişat de romancierii şi nuveliştii locali ca o aduna. 
re de suflete pribege şi neputincioase”. Iritat poate 
şi de preferința cei dădea T, Maiorescu lui I. Po- 

povici Bănăţeanul (fără să scrie un rînd despre 
„Viaţa la ţară“), el execută încă din 13/25 Iulie 1898, 
limba scriitorului bănăţean: „Limba, în literatură, 
este cum sunt colorile în pictură, numai după topi. 
rea, după repunerea fiecărui ton caracteristic, în 
ființa tonului de alături se dobîndește noutatea co- 
loristului. Cu vorbe curioase, cu locuţiuni singura- 
tece, cu inversiuni prinse din mecanica limbii nem- 
teşti, se pot cel mult, scrie nuvelete, în care calfa de 
opincar să zică fetei Maistorului „Domnişoară Ano”; 
dar nici odată nu se va face o lucrare trainică”. Ceea 
ce este adevărul însuşi. Tot aşa şi despre literatura 
lui Slavici se exprima cu unsprezece ani înaintea 
discursului din 1909 (scrisoarea din 7/19 Februarie 
1898): „Slavici şi.a închipuit toată viața că a dat 
icoana sufletească a ţăranilor în amorurile și poezia 
vagă, iar de fapt a plăsmuit fiinţe himerice, falșe . 
din punct de vedere al asemănării, monotone şi ne- 
clarificate din punctul de vedere al tipului”. Insufi. 
cicnţă mai puţin gravă decît lipsa calităjii de expre- 
sie estetică a greoiului scriitor ardelean. 

Mai sunt şi alte idei altoite în discursul academic, 
pe lingă cele presărate în scrisori ca, de pildă, redu. 
cerea la dreapta valoare a literaturii inspirate de tă. 
rani „suflete simple, şi ca neantul fără evenimente”, 
cu mult mai evoluată faţă de teoria lui T. Maiore. 
scu, după care „subiectul propriu al romanului este 
viaţa specifică naţională şi persoanele principale 
trebue să fie tipurile unor clase întregi, mai ales a 
ţăranului şi a claselor de jos”, — după care roma- 
nul contemporan era redus la schițele lui Bret_Har. 
te, Auerbach, Fritz Reuter, Ganghofer, etc. (pe vre- 

mca lui Balzac, Flaubert, Dostoicvschi, Tolstoi), iar 
epica naţională se reducea la nuvelele lui I. Slavici 
şi I. Popovici-Bănăţeanul; tot aşa şi precizarea im- 
portanței estetice a poeziei populare, de care T. Ma- 
iorescu voia să lege noţiunea oricărei poezii, Poezia 
populară e un punct de plecare al poeziei culte, nu 
un punct de ajungere: poezia cultă tinde tocmai spre 
antipodul poeziei populare. Controversa e desbătută 
pe larg aiurea 1); în acest punct de discutie, Duiliu 
Zamfirescu cra aşadar mult evoluat faţă de T. Maio- 
rescu, rămas fidel formaţiei lui de la 1867; faţă de 
valul poeziei noi ce i se ridica din urmă, Duiliu 
Zamfirescu avea să se arate, de alifel, tot atît de nc- 
înţelegător, omul neputindu_şi depăşi psihologia şi 
formaţia. 


9. — Din această corespondenţă mai putem des- 
prinde portretul psihologic al lui Duiliu Zamfirescu 
şi al lui T. Maiorescu. 

Fiul arendașului din Plăineşti era cl dintro ramu. 
ră boerească, greacă fireşte? Nu-i cunoaştem spiţa 
neamului, dar totul îi garanta blazanul, afară doar 
de fumurile, linia trupului, linia sufetului. Apolonic, 
e inutil să-o mai repetăm; chiar celor care Pau apu- 
cat cărunt, alb aproape, le apare imaginca lui de a- 
risiocrat căruia i-ar fi stat bine călare pe aleele Şose- 
lei, ori mînîndu-și singur faitonul cu caii înaintaşi: 
„homme de cheval”, nu în înţeles sportiv ci senio- 
rial. Manifestările sale ultime literare, polemicele de 
după ieşirea din diplomaţie, catastrofa discursului 


1) E. Lovinescu, T. Maiorescu, II, 304 şi următoarele. 

său academic, răspunsurile lui necugetate în diverse 
polemici, insuccesele teatrale, Pau pus într'o lumină 
îndoelnică; dacă politica i-a dat o utimă satisfacţie, 
literatura i-a lăsat, desigur, pe suflet un mare gust 
de cocleală. Amărăciunea lui nu era de proveniență 
recentă, ci trebue să fi venit din vechi  depozitări. 
Duiliu Zamfirescu a fost totuşi ccl mai mare proza- 
tor al Junimii, nu în sensul creaţiei (fiind lipsit de 
„vigoare şi de originalitate) ci în sensul expresiei sti- 
listice, — dacă o încadrăm în canonul clasic al ordi- 
nei, armoniei, eleganţei, perfecţiei. Talent stilistic 
nu i s'a recunoscut nici odată, nu vorbesc de duş. 
mani care au tăbărit asupra lui, simțind  într'însul 
ccia ce nu aveau ei, ci chiar de ai lui, chiar şi de T. 
Maiorescu, mai atent cu romanul poporan şi cu H- 
teratura regională a lui I. Slavici şi a lui I. Popovici- 
Bănăţeanul, de cît cu un scriitor, a cărui expresie 
clasică nu a fost depăşită de nimeni. Detestat de „so- 
cialişti”, el n'a fost „valorificat” (cum se spune azi) ` 
nici de junimiști, iar M. Dragomirescu îl min'mali- 
za chiar în „Convorbiri literare” 1). Depărtarea Pa 
izolat şi e o fericire: luptător cum era, sar fi ames- 
tecat în polemici, din care ar fi ieşit micşorat cum a 


1) „Am citit numărul din „Convorbiri”, şi am văzut încurcă- 
tura amabilă în care se găsește d. Dragcmirescu când e silit 
să vorbească de mine, scr e el la 13/25 Iunie 1898. In defini- 
tv, articol său flatează vanitatea mea de june, sunt un tâ- 
năr plin de viitor. Cred numai ză ar trebui convins omul că 
eu nu caut ceartă cu lumânarea criticilor. Incidentul displă- 
cut dintre no, se datora lipsei de cuviință şi de bună cre- 
dință cu care era scris articolul de acum un an. Incolo l ber- 
tate deplină“, 

ieşit mai tîrziu; numai după ce sa întors în ţară 
„ministru” şi membru al Academiei, a crezut că i-a 
venit momentul să-și impună, vederile, în cea mai 
mare parte îndreptăţite, dar susținute pe ton superior, 
cu lipsă de tact (discursul academic) şi cu o aroganță 
din Bizanţ (polemica cu Octavian Goga); nedreptă. 
tile îndurate timp de un sfert de veac se răsbunau, 
isbucnind acum sub o formă agresivă, înstrăinîndu-i 
simpatiile cuvenite de drept. Abia publicarea cores- 
pondenţei ne restabileşte icoana lui adevărată, aşa 
cum trebuie să rămînă, din mărturiile a treizeci 
de ani.... 

Putea arendaşul din Plăineşti să fie un simplu a- 
rendaş, fiul era cu siguranţă „rasat”, cu o distincție 
naturală, sporită poate şi voluntar în atitudini şi ves- 
timentar, care, firesc, urma să fie privită pieziş în 
cafeneaua literară. Mitocănia lui Caragiale se satis. 
făcea apostrofînd pe tînărul secretar de la externe: 
„ce faci, mă, Duilă?”. Nobleţa lui nu era numai în 
haine, în raporturi sociale, în succese femenine, sau 
chiar în expresie stilistică superioară tuturor con- 
temporanilor săi ci şi în calităţi sufleteşti, adinci... 
Afecţia lui faţă de T. Maiorescu este una din pagi- 
nile cele mai mişcătoare ale literaturei noastre şi, pu- 
tem spune, ale vieţei publice; afecţiune plină de 
nuanţe, pe un fond de feminitate, îndrăgostit pur şi 
simplu de tot ce făcea şi vorbea T. Maiorescu, ară- 
tîndu_i o stimă, o admiraţie, un devotament nedes- 
minţit mai bine de un pătrar de veac, cu evocări ro- 
mantice ale clipelor petrecute împreună în Italia sau 
aiurea, cu rechemări, feminin, filial, supus... Lectura 
acestor pagini e o încântare continuă. Şi în mlădiere 

un sentiment totuşi, bărbătesc, de o lealitate desăvir. 
şită, nimic oblic, fățarnic, lingușitor; e de ajuns să 
comparăm corespondenţa lui cu cele citeva bileţele 
ale lui Caragiale către T. Maiorescu, pentru a deo- 
sebi tonul și caracterul: „Favoarea de a obținea de 
la D-voastră, îi scria Caragiale lui T. Maiorescu la 6 
Aprilie 1889, pe cînd umbla să-i smulgă numirea la 
Direcţia Teatrului Naţional, cîteva minute. de audi. 
enţă particu'ară o dcresc aşa de mult, încît nu mai 
pot să nu îndrăsnesc a v.o cere. Aşa ocupat cum am 
văzut că sunteţi nu mai am. curajul a veni deadrep- 
tul la Dvs. ca să vă deranjez; — astfel, dacă am 2o- 
rocul să puteţi dispune de un moment pe care atîta îl 
doresc, vă rog respectuos anunțați-mă cînd permi- 
teţi a vă vedea. vechiul dvs. cunoscut I. L. Caragia_ 
le” 1). Cu o atitudine atît de plată se prezenta autorul 
„„Scrisoarei pierdute”, omul care în seratele de la T. 
Maiorescu „maltrata” pe toţi, de la Vasile Alecsandri 
pînă la Duiliu Zamfirescu; din comparaţia cu sceri- 
snrile acestuia, în ocazii identice, din care am dat cî- 
teva fragmente în Cursul capitolului, se poate înţelege 
imensa distanță morală ce-i depărţea. Totul la Duiliu 
Zamfirescu e franc, deschis, bărbăteşte, cu păreri ne- 
ocolite prin care îl înfruntă pe critic, ustinindu-şi 
prietenii cu o lealitate desăvirşită; cînd le recu- 
noaşte şovăiri de caracter, caută să le explice; 
pleda c:rcumstanţe atenuante, în numele  priete_ 
mei. Credea, de sigur, îm scrisul lui, cum e şi na- 
tural ; stabilia comparații între „Răsboi și Pace” 


1) Şerban Cioculescu, Z. L. Caragiale, iom. VII, „Corespon- 
denja“, Fundatiile Regale, 1942. 


10 

al lui Tolstoi şi „In răsboi” al său — ceeace nu în- 
seamnă că se credea egalul lui Tolstoi, pentru care 
avea o mare admiraţie şi îşi proclama sonetul „Boul” 
superior celui al lui Carducci, dar asta se întîmplă 
atitora. In realitate primea docil obtervaţiile lui Maio- 
rescu. In timp ce se exalta pe nuvelele lui Slavici, 
iată cum se exprima criticul faţă de „Viaţa la Țară”, 
a cărei publicare pornise în „Convorbiri Literare”, în- 
tro scrisoare din 8/20 Septembrie 1894: „Şi acum 
trebue să scurtez şi să arunc numai cîteva impresii în 
fugă 1) despre romanul D-tale. Mie îmi place. Impre- 
sia „la țară” și anume la noi la ţară „à la campagne” 
o primeşte cititorul pe deplin şi frumos. Minunate cele 
două rînduri (p. 205) „Toţi trecură dincolo, iar jita- 
rul”, etc. şesul nostru nesfîrşit, veşnic acelaş, cam me- 
lancolic”. Urmează o jumătate de pagină de erori de 
gramatică, cacofonii, franțuzisme, etc. Cum  reacţio- 
mează Duiliu Zamfirescu față de această minimaliza. 
re? In scrisoarea din 13/25 Septembrie 1895, el răs- 
punde potoiit: „Văd că Dv. vă place „Viaţa la fară” 
cu măsură (ce eufemism!). Aşa e şi drept şi tot aşa 
îmi place şi mie. Cu dragă inimă voi tăia şi voi schim- 
ba orce. Din momentul ce o lucrare e publicată, ea 
îmi devine streină. In căldura creației poate că aş fi 
mai greoi la concesii; înainte de a sfîrşi, văd lucrurile 
întrun întreg armonic, din care nimic nu trebue să 
lipsească. Pe urmă mă domolesc şi primesc orice ob. 
servaţie, chiar cînd n'o împărtăşesc. Cred însă că în 
ceeace priveşte conducerea unitară a evenimentelor, 
bine e să aşteptăm urmarea”. 


1) Em. Bucuţa, op. cit, p. 347. 

Nu se poate o mansuetudine mai exemplară. lar 
dupăce apăru în întregime, iată ce-i împărtăşia T. 
Ma 'orescu în 26 Mai 1895: „Am recitit cu nevastă-mea 
în întreg şi fără întrerupere romanul d-tale „Viaţa la 
țară”, acum că a apărut tot în „Convorbiri”. Am fă- 
cut multe însemnări de amănunte cu creionul şi aş- 
tept revederea noastră tihnită pentru discutarea lor. 
Vrei șă nu-l publici în volum pînă nu. vom fi vorbit 
împreună asupra lor? După părerea lui Dragomirescu, 
Rădulescu, Evolceanu, e cel mai bun roman ce-l avem 
pînă acum în româneşte. E evident că are părţi de o 
căldură delicată, de o tensiune a interesu:ui, de o fru- 
museţe a descrierilor, care îl fac în aceste părţi egal 
cu bunele romanuri occidentale. Dar în privinţa con- 
ducerei unitare a even:mentelor sunt obiecţii de făcut. 
Cum rămîne cu istoria ţăranilor? Cum rămîne cu Tin- 
cuţa şi tînărul de la Paris?” Părerea e rezervată şi 
laudele aruncate în spatele tinerilor „convorbirişti”. 
Scriitorul nu are nici o isbucnire ci rămîne în linia 
lui de acceptare a ori ce i-ar spune omul acesta ce se 
bucura de atita autoritate asupra lui, făcindu_l să vi- 
breze profund numai cînd criticul cocheta cu virsta, 
temându-se că a îmbătrinit. „Afecţiunea mea pentru 
dv., îi scria el la 14/26 Mart'e 1893, merge foarte departe 
şi ar putea să mă onbească asupra unui declin even- 
tual; dar fiindcă ea îşi are izvoarele tocmai în sănă- 
tatea, în admirabila şi armonica sănătate sufletească 
cu care va înzestrat firea, e probabil că ar tresări 
ceva în mine dacă aş simţi că îmbătriniţi!” Minunate 
rînduri de îndrăgostit! Ne fură citaţiile pentru că a- 
proape tot e citabil în această corespondenţă. Ne a- 
flăm în faţa unui monument de sensibilitate şi de 

înaltă expresie art'stică; în corespondenţa lui Duiliu 
Zamfirescu găsim întreaga gamă a sentimentalităţii 
amoroase, ce-l făcea pe Allievi, sceru-său, să-i spună 
că avea aerul unei „curce bete”, în zilele de după des- 
părţire de T. Maiorescu în vizitele acestuia în Italia. 
E regretabil că G. Călinescu în Istoria Literaturii ro- 
mine nu scoate din accastă excmplară corespon- 
dență decit elemente caricaturale pentru psihologia 
fiului arendaşului Lascar Zamfirescu din Plăineşti : 
„„Scitisorile sunt compuse pentru a fi admirate cu o 
vervă factice”. „Părerile despre contemporani sunt 
distractive”. „In grandoarea lui, înțelege paralela între 
el şi Tolstoi, dela egal la egal”. „Totul îi miroase și 
în deosebi Caragiale” şi aşa mai departe... 

Citaţiile prea abundente ale acestui capitol vor re- 
stabili, sperăm, imagina acestui bărbat de o sensibili- 
tate complexă, cu delicateţă şi gingăşie în manifestă- 
rile lui de afecţie, adoraţie şi respect, cu un suflet to- 
tuş viril, leal, cavaleresc, incapabil de minciună sau 
numai de constrîngere oportună. Prin publicarea co- 
respondenţei lui, am cîștigat „un om” iar literatura a 
inaugurat un gen prìntro operă de înaltă valoare es- 
tetică şi etică. 


10. Corespondenţa lui T. Maiorescu, de proporţii 
mult mai reduse, de oarece o bună parte din scrisori 
s'au pierdut în conacul de la Făraoane, pe timpul scu- 
paţiei, e mai puţin importantă. T. Maiorescu nu era 
de altfel un „epistolier”, nu-şi petrecea cu voluptate 
mîna pe lutul ce avea să devină giîtul grațios al unei 
amfore. Tipul corespondenței lui era mai mult de na- 
tură informativă, „scrisoare Baedeker” cum îi spunea 

Duiliu Zamfirescu, cu un lung pomelnic de stații de 
drum de fer, cu data, ceasul şi minutul sosirii şi al 
plecării, cu înregistrări de oieluri şi ceasuri de întil- 
nur, într'unul din oraşele Europei. Criticul era om de 
ordine, cu program, cu orarii şi liste de cheltueli. E 
neîndoios că l-a sprijinit în tot cursul carierei lui di- 
plomatice şi academice şi că în relaţiile lor trebue să 
fi adus o prietenie, o bună voinţă fermecătoare, ca- 
re-l subjugase atât de adînc pe tînărul ucenic. Dar 
ceace preţuia mai mult T. Maiorescu în oameni, era 
caracterul, valoarea lor etică, şi prin aceasta îşi ex- 
plica el singur afecțiunea pentru tînărul său prieten: 
găs'se într'insul un om. „D-ta, îi scria el la 7/19 Martie 
1893, ţi-aduci aminte de „noapte bună” şi de terasa 
mea, de unde s'ar fi desgheţat relaţia noastră, căci îna- 
inte aş fi fost „posomorit cu d-ta pentru politica do- 
meniului Coroanei”. Apoi vezi, tocmai nu. Mie mi-eşti 
drag tocmai de cînd cu domeniul. Eu ţi-am recuno- 
scut îndată sinceritatea articolelor din „Indepen- 
dance” dar şi d-ta îmi vei fi recunoscut sinceritatea 
părerii, că în acel moment şi din acea cauză nu pu- 
teai fi candidatul nostru în alegeri. Și pe cînd Dela- 
vrancea, din cauza împotrivirii mele la candidatura 
lui, a devenit şi a rămas turbat în contra mea, d-ta ai 
fost neschimbat; ţi-ai dat d-tale dreptul părerii d-tale, 
dar mi-ai dat foarte natural şi mie dreptul părerii 
mele. Şi atunci am simţit eu, că ai inimă dreaptă şi 
sinceră, care e temeiul oricărei bune relaţii între oa- 
meni și care e așa de grozav de rară la noi (vezi Pe- 
trașcu, Caragiale, Slavici, Coşbuc, etc.)” 

Prin urmare, cu mult peste literatură, a apreciat în 
scriitor caracterul, „omul”. In această privinţă, core- 


www.dacoromanica.ro 


150 E, LOVINESCU 


spondenţa lui e categorică. Stringea în jurul lui tine- 
rimea de talent sau cu alte merite, o încuraja sub 
toate formele, de la mici atenţii la ajutoare bănești, 
la burse în străinătate, catedre universitare, premii şi 
fotolii academice, plimba tineri studenţi sau scriitori 
debutanţi în străinătate, le făcea vizite acasă, era ne- 
ostenit în buna lui voinţă față de nevoile şi viitorul 
lor, de la M. Eminescu pînă la P. Cerna, — dar le ce- 
rea un singur lucru în schimb: sufletul. Nu era atît 
vorba de persoana sa ci de „ideea”, de junimism, de 
„Convorbiri literare”, qu care şi-a identificat viaţa şi 
simţea că vor face una în istoria literaturii noastre. 
Cerea o fidelitate absolută, şi orice publicare în alte 
reviste, mai ales rivale, ori ce apropiere de alt partid 
devenca în ochii lui „lipsă de caracter”, faţă de care 
sc arăta implacabil. Era, în adevăr, în firea lui o în. 
verşunare ce u'mește. Aşa sa arătat faţă de A. D. 
Xenopol de îndată ce i sa părut că e lipsit de caracter 
(colaboraţia lui la „Steaua României” în 1879, dar şi 
de înainte chiar), cu o dezaprobare,cu care l-a urmărit 
pînă la urmă; aşa s'a arătat faţă de I. Slavici, de în- 
dată ce a primit să ia la 1884 conducerea „Tribunei” 
din S'biu, devenind „omul lui Sturdza”, aşa s'a arătat 
față de Caragiale, de Coşbuc, de Al. Vlahuţă, de D. 
Ollănescu-Ascanio, de N. Petrașcu, de îndată ce au 
pornit legături politice sau literare fie cu alte par- 
tide, fie cu I. Gherea, fie scoţind reviste proprii, cum 
a fost „Literatura și arta romînă”; aşa se va arăta şi 
cu Duiliu Zamfirescu tirziu la bătrîneţe, cînd, scuturîn- 
du-şi o lungă obedienţă, de un sfert de veac, a îndrăs- 
nit, cu o lipsă de tact evidentă, deşi expr'mîndu-şi 
păreri susținute în totdeauna în scrisori, să-l înfrunte 

în public pe omul, ce-l ajutase la toate vămile ca- 
ierei lui; fără să aibă dreptate în unele puncte, tăio- 
sul răspuns al lui T. Maiorescu era meritat. Inverşu- 
narea nu e însă în discurs, ci în măsura lui din Iulie 
1913, cînd l-a pus în d:sponibilitate pentru, atitudine 
nepatriotică, fără să deschidă o anchetă asupra scenci 
petrecute în tren. 
Les dieux ont soif. 

1) Raporturile lui N. Petrașcu cu T.Maiorescu. 2) S'udiul 
asupra lui M. Eminescu. 3) Emanciparea: F guri contempo- 
rane, 1893. 4) „Literatura şi arta romînă”. 


1. Apariţia revistei „Literatura şi arta romînă” cu 
o durată de doisprezece ani, prima disidenţă din ve- 
chea tulpină cenvorbiristă, ne sileşte să ne ocupăm 
şi de N. Petrașcu, care n'a fost şi nici nu este un cri- 
tic, ci numai un beletrist cw destule calităţi sociale 
pentru a fi fost prețuit de oameni ca T. Maiorescu, P. 
P. Carp şi a fi trăit în intimitatea lui Duiliu Zamfi- 
rescu, D. O-lănescu, I. Mincu, Anghel Demetriescu, N. 
Grigorescu, Caragiale, Al. Vlahuţă, Barbu Delavran- 
cea, sculptorul I. Georgescu,-etc. etc, şi a unon doamne 
de societate, indispensabil în; cenacle și serate. Cu 
toată execuţia sa tipografică superioară revistelor 
epocei, cu toată colaboraţia, cu toată durata ei (Noem- 
brie 1896—Decembrie 1908), revista „Literatura și 
Arla Romină” n'a lăsat urme în istoria literatur i noa- 
stre din lipsă de directivă: nu D. Ollănescu ori N. Pe- 
trașcu puteau aduce ceva nou; disidenţi junimiști, ei 

căutau să rupă colaboratori de la bătrîna revistă ori 
să-i atragă duşmanii. 

Intrucât N. Petraşcu a colaborat la „Convorbiri“, a 
trăit în relativa apropiere chiar şi a lui T. Maiorescu, 
de a cărui bună apreciere s'a bucurat, se cuvine să ne 
oprim asupra acţiunii sale, ca asupra unui epifeno- 
men ma'orescian; autobiografia sa 1), corespondența 
lui Duiliu Zamfirescu cu d-sa, cu T. Maiorescu, cu Ia- 
cob Negruzzi, în afară de cărţile, revistele şi polem'- 
cele timpului lim'tate, bine înţeles, la chestiunea ce 
ne preocupă, ne oferă, de altfel, elemente îndestulă- 
toare. La ședințele Junimii, ser itorul fusese introdus 
în iarna anului 1883, de camaradul lui biîrlădean Al. 
Vlahuţă, care repurtase puţin înainte un mare succes 
cu lectura poziei „La icoană”, întîmpinată de T. Ma- 
iorescu cu exclamaţia: „Eminescu redivivus!” La 1885 
în vîrstă de 26 de ani, licenţiat în drept, intră în di- 
plomaţie odată cu Du'liu Zamfirescu, sub auspiciile 
lui D. Ollănescu-Ascanio, secretarul general al Mini- 
sterui:ui de Externe. Debută printr'o recensie acerbă a 
Sultănicăi şi a Trubadurului lui Delavrancea, scrisă 
din îndemnul lui Duiliu Zamfirescu. O citi la şedinţă: 
„Maiorescu care era lîngă mine, la fiecare observaţie, 
dădea din cap, confirmînd oarecum ceeace auzea, iar 
Carp făcea spirit pe seama unor citaţii de Delavran- 
cea”. Articolul apăru în „Convor birile” din Noembrie 
1887: „Astăzi, notează autorul în Autobiografie, înţe- 
leg mai bine pentru ce critica mea, care n'avea nimic 
deosebit a fost primită mai bine de cît merita. Ade- 
vărata pricină era că încercarea aceasta era în tonul 


1) I. E. Torouţiu, op. cit., VI. 

Convorbirilor şi al Junimii, adică unilatera'ă, neocu- 
pîndu-se de cît de partea slabă a lucrărilor şi apăsind 
cât se poate mai mult pe această slăbiciune”. Autorul 
vrea să-şi creeze o atitudine retrospectivă şi să-și mo- 
tiveze, ideologic, dezertarea. Motivele erau însă cu to- 
tu! altele. Peste cîteva zile e invitat la dejun; urmează 
o descriere fizică şi chiar morală, a lui T. Maiorescu, 
portretistică fără incizivitate, singura, de altfel, ce-i 
convine. T. Maiorescu ocolea conversațiile de interes 
particular. căutând să ridice discuţia în planul idei- 
lor generale sau a gemeralităţilor; orice spune părea 
„extraordinar”, vrednic „de a fi scris”. Numai cînd 
vonbea de contemporani „aveai oarecum un senti- 
ment de tristeţe, văzînd reţinute de el mai mult păr- 
țile urîte ale figurii, adică, în loc de adevărul com- 
plet, vedeai mai mult fondul unei comume răutăţi 
omenești”. Sp'ritul critic nu e beatitudine, angelism şi 
apă de trandafir. Fără causticitate, merit esenţial al 
crit'cei şi personalității lui, T. Maiorescu n'ar fi fost 
T. Maiorescu. Cînd spune despre Take Ionescu: „Am 
cunosout azi pe Take Ionescu... inteligent.. viu..: cînd 
mi-a dat însă mina... mînă umedă!” şi gesticulind în 
aer: „Natura!” este inciziv; cînd spune „Al. Lahovari 
nu poate suferi pe Marghiloman. un parvenit de ieri 
nu pcate suferi nici odată un parvenit de azi”... e de 
tăria lui Chamfort; iar cînd a spus despre N. Iorga: 
s„Varsă dimineața ce mănîncă seara', a dat o carac- 
teristică pregnantă a marelui poliisfor; semn al unei 
cunoştinţe de oameni şi puteri de definire ce-l fac pe 
critic.. Cînd N. Iorga ne povesteşte demersul celor trei 
delegaţi ai Universităţii, pomenit aiurea mai pe larg, 
pentru a-l face să accepte de a fi” sărbătorit, repro- 


www.dacoromanica.ro 


156 E. LOVINESCU 


duce cu indignare cîteva vorbe ale lui T. Maiorescu. 
Rectorului C. Dumitrescu-laşi, cunoscut prin lenea şi 
lipsa lui de orice activitate, îi spuse: „Tot aşa de spor- 
nic cu activitatea?” Istoricului I. Bogdan, expresie ti- 
pică a omului terre-ă-terire ce se amestecase totuși în, 
tinereţe într'o chestie de filozofie: „Ei, cu filozofia te 
mai ocupi?” „O inimă care nu era din cele mai bune”, 
adaugă N. Iorga. Inimi bune sunt multe, observatori 
ascuţiţi sunt puţini; din ei se călesc criticii. T. Ma- 
iorescu „aprecia”, în orice caz îl proteja pe tînărul 
N. Petraşcu; pe timpul direcţ'ei lui Caragiale din 1888, 
îl numi în comitetul de lectură al Teatrului Naţional, 
iar în lungul lui concediu, îl num’, împreună cu D. 
Rosetti-Max, ca să-i ţină locul; tot în acel an Iacob 
Negruzzi trebuind să plece în străinătate, d'n pricină 
de boală, N. Petrașcu fu lăsat şi la direcţia interimară 
a ,Convorbirilor”; tînărul debutează semnînd A. C., 
cu un articol întitulat „Junimea politică” (o critică a 
regimului liberal), pe care T. Maiorescu Pa schimbat 
în ,Transiția”. 


2. Studiul asupra lui M. Eminescu tipărit în „Convor- 
biri siterare” 1) a apărut în volum la Socec, în urma 
demersului personal al lui T. Maiorescu, căruia l-a şi 
dedicat. Părerea lui T. Maiorescu asupra caracterului 
(cel puţin) al tinărului se înrăutăţise totuși încă din 
1890, după cum reese dintr'o scrisoare a lui Duiiiu 
Zamfirescu către T. Maiorescu din 21 Octombrie 


1) „Convorbiri Literare“, 1891, XXIV p. 625; 753; 983; 
XXV p. 247, 646; 1040. 

18901). „E mult mai greu de vorbit de Petrașcu, în 
urma celor ce mi-aţi spus dv. cînd aţi venit la Roma, 
eu, pensonal, nu am mai putut avea pentru el in'ma 
deschisă de mai îna'nte. Prietenia bărbătească exclu- 
de asemenea tertipuri. Cu toate astea rămîne un fapt: 
ceia ce lucrează. Că e un cap inteligent nu mai încape 
îndoială; că e şi artist, eu o cred. Pentru aceste calităţi 
nu trebue căutată o explicare a faptelon sale celor- 
lalte”. Cum se vede, abandonează chestia „caracteru- 
lui”, poate şi din politeţe faţă de T. Maiorescu, ce-i 
dăduse, probabil, dovezi rămase necunoscute; afirmă 
însă „inteligenţa și talentul prietenului său” (admise 
se pare şi de T. Maiorescu). Urmează o lungă expli- 
care a insuficienţii mora:e din pricina vîrstei şi a 
lipsei de creştere. După aceste cricumstanţe atenuante 
adaugă: „Nu caut să fac lauda unor asemenea fapte 
şi asemenea oameni; constat numai. Şi dacă este aşa 
nu trebue iertat şi ajutat um om să iasă din marg nca 
vîrstei, cind mai ales începe a da dovezi că nu e nu- 
mai un jou'sseur (substantiv franțuzesc prost)? Eu 
cred că da”. 

Pledoaria pentru circumstanţe atenuante părea is- 
prăvită; isbucneşte însă, deodaiă, un neaşteptat atac 
de o violenţă ce trebue să-i fi fost pe plac lu: T. Maio- 
rescu. Citind articolul „„Situația” (de fapt Tranzifta) 
iscălit A. C. din Convorbiri, exclamă: „Bine, rare ori 
mi-a căzut sub ochi o mai imorală insinuare perso- 
nală, care, sub aparenţă ştiinţifică, să cuprindă atitea 


1) Em. Bucu'a, op. cil. p. 79. 


www.dacoromanica.ro 


158 E, LOVINESCU 


neadevăruri, atîtea locuri comune 1). Pînă unde omul 
nu se încălzește din viaţa propriei sale lucrări, când 
îi dă ființă (chiar dacă scopul imediat este personal) 
e numai feerie proastă de carton pe care se vede mîna 
lui Mussiu, Labo. Vă spun drept, ma desgustat. Dar, 
acum v'a citit un studiu bun asupra lui Eminescu. Eu 
cred şi aştept ceva cu adevărat însemnat dela Pe- 
trașcu, fiindcă sper că personalitatea artistică va a- 
junge să covîrşească pe cealaltă, grozav de puţin ar- 
tistă. Ca încheere: dacă are nevoe de sprijin, în In- 
strucţie sau ori unde nu-l lăsaţi”. Iarăşi circumstanţe 
atenuante pe tema va.orii intelectuale a prietenului 
său. Acestea le scria lui T. Maiorescu la 21 Octombrie 
1890; în scrisoarea de după douăzeci de zile către N. 
Petrașcu (11 Noembrie 1890) nici urmă de vreun fel 
de resentiment 2). „D. Maiorescu mi.a scris cu multă 
laudă de studiul asupra lui Eminescu, iar d. Negru- 
zzi îmi vorbeşte chiar astăzi, o jumătate de pagină 
despre acelaș lucru, cu admirare, spunându-mi că la 
1 Noembrie începe publicarea lui”. La sfârșitul anu- 
lui următor, el îi propunea schimbarea ded'cației că- 
tre T. Maiorescu cu îndreptări foarte judicioase: „Atit 
felul lucrării (poate mai modest „încercării”) de faţă 
“cît şi numele poetului din ea îmi amintesc (sau alt- 
ceva asemeni; nici întrun caz „îmi poartă gîndul” a- 
ceastă expresie fiind prea intimă şi prea poetică pen- 
tru o prefaţă de critică) pe întemeetorul criticei noa- 


1) Nu înţelegem indignarea lui Duil'u Zamfirescu. Art'co- 
lul e banal; pare opera unui om 'ce-şi caută culcuş în noua 
guvernare. 

2) I. E. Torouţiu, op. cit., VI, p. 148. 

stre literare, pe omul de gust care a fixat cel întii pe 
Eminescu şi l-a urmărit de aproape cu privirea sa 
simpatică. Inchin dar această încercare crilică asupra 
lui Eminescu d-lui T. Maiorescu, fără a-ţi face o o- 
noare şi o datorie, fiindcă asemenea frază prețioasă 
miroase a franțuz'sm à la Oct. Feuillet”. Iar în, ceeace 
priveşte dedicaţia, T. Maiorescu se exprimă astfel în 
scrisoarea de la 17/29 Noembrie 18911) „că N. Pe- 
trașcu vrea să-mi ded'ce cartea, e o mare amabilitate 
din partea lui. E evident, că omul are talent; mai 
mare talent are Ollănescu:; mult mai mare Caragiale, 
— toţi trei, după s'mţimintul meu, invidioşi ca ca- 
racter, dar asta e treaba lor şi nu influenţează de loc 
asupra relaţiilor noastre literare deşi... Dar, în fine!” 
Aceste cons'deraţii de ordin etic influenţau în rea- 
litate mult judecăţile literare ale lui T. Ma:orescu. 
Duiliu Zamfirescu îl înştiință şi pe T. Maiorescu 
de participarea sa la refacerea dedicaţiei: .„Petraşcu, 
îi scrie el la 21 Noembrie 1891, către care de mult 
eram în întîrziere cu răspunsurile, îmi scrie că s'a 
hotărit tipărirea în volum, tot la convenabilul (Socec) 
a criticei sale asupra lui Eminescu. Se pare că dv. 
vaţi ocupat, aţi strîns materialul şi aţi dec's pe Socec 
să întrepnindă tipărirea, deci vrea să vă înch'ne stu- 
diul său. Drept aceea, cu multă încredere, îmi trimite 
dedicaţia să o văd şi să-i spun de merge. Cu o egală 
încredere am tăiat ceeace mi sa părut umflat şi sper 
că n'o să vă supăraţi. Fiind dat Petrașcu şi Eminescu, 
ded'caţia către dv. era firească, dar socotim că adjec- 
tivele calificative vă sunt indiferente. Ce bine faceţi 


27) Em. Bucuţa, op. cit., p. 327. 

că sprijiniți pe Petraşcu. E un om, care, ca toţi şi mai 
mult de cît toţi, are mare nevoe de încurajare mili- 
tantă, de laudă şi vorbe bune; daţi prin urmare „ma- 
nibus plenis”. 

Stud'ul apăru în volum cu dedicație, iar autorul fu 
recomandat de Facultate, ca să ţină un curs liber de 
istoria literaturii române, pe lingă care se adăugară şi 
alte mici măriurii de bunăvo'nţă; în schimb. el îşi 
arăta „devotamentul” publicând articole şi foiletoane 
în „Congtituţionalul”, ziarul partidului. Atenţia acor- 
dată de T. Maiorescu unui studiu în care judecata 
critică. e înlocuită printro beietristică sentimentală şi 
tremolată în jurul vieţii şi versurilor marelui poet, e 
de mirat. Specia stilistică a autorului a fost prea mult 
denunţată în vremea ei pentru a mai reveni acum. 
lată aici doar două exemple de improprielate: 
„După 1869 cînd Eminescu intră direct în cultura ger- 
mană” ca şi cum cultura ar fi o casă; ori vede în dra- 
goste „un sentiment atît de fericit exprimat prin cuvin- 
tu! românesc însurare, adică a-şi lua o soră (!)” ca şi 
cum însurare n'ar veni dcla inuzoriari. 

Ultima ediție a studiului nu mai are dedicația către 
T. Maiorescu; „întemeetorul criticei noastre literare” 
e ciuruit, în schimb, cu o salvă de inofensive alice, 
contestindu-i că ar fi înţeles ps ho.ogia poetului, ori 
învinuindu-l de a nu-l fi ajutat îndeajurs în nevoile 
lui materiale. Totul fără importanţă. 


3. Simţindu-l înstrăinat, scriitorul găsi momentul 


bine venit să se emancipeze. In curent cu critica eu-. 
ropeană (Sainte-Beuve, Taine, Brunetiere, De Sanctis. 

etc.) i se părea că T. Maiorescu se opnise la 18601). „A 
trece sub tăcere astfel de lucruri şi altele ca ele, era 
ceva nepotrivit cu timpul, notează N. Petraşcu, în 
Autobiografie. A le spune, îmi dam seama că vor su- 
păra pe T. Maiorescu, căruia îi datoram respect şi re- 
cunoştinţă, că voi sfărima pentru totdeauna bună- 
voinţa lui, că voi pierde avantajele (!) pe care o per- 
soană ca el putea să mi le ofere. Eram, prin, urmare, 
între două greutăţi sufletești. Luaj, totuşi, hotărîrea 
de a scrie portretul lui şi de a-mi arăta şi ideile noi, 
pe care le credeam întemeiate, încercînd totuşi de a 
face cu prevenire şi delicateţe”. Și, în. adevăr, după 
ce laudă meritul activităţii din trecut, precizează ce 
rămânea de făcut. 

„Critica modernă, scria el2), consideră, cum văzu- 
răm, din contra, pe scriitori legaţi între ei, prin o sumă 
de condiţii fireşti şi sociale generale, care au venit în 
-ajutorul talentelor lor. Ea aşcază îndărătul scrierilor 
şi ideilor, alături cu partea real misterioasă a talente- 
lor, aceste însuşiri pămintești ca nişte făclii lumină- 
“toare, care, dacă nu au puterea de a limpezi tot mi- 
sterul, ne împrăştie în parte întunerecul desăvirșit de 
mai înainte. Cu modul acesta critica contemporană 
micşorează oarecum personal tatea individuală a serii- 
torului cu partea ce o dă forţei lucrurilor şi ideilor din 
aer. Ea demonstră deci, şi aceasta e o observare inte- 
resantă, că numărul, masa, poporul, are el însuşi par- 
tea lui în ideile literare ale unei epoci şi rcălăuzeşte 
pînă la un punct capetele de elită. .Rămîne neapărat 


1. I. E. Torouţiu, op. cit., VI, p. CLXXIV. 
2) N. Petrașcu, „Figuri contemporane”, Socec, 1893, p. 57. 

să se constate calitatea sau necalitatea părţii aceleia 
de gîndiri adusă de popor în formula predominatoare 
a unei epoci. 

Aceasta e în prezent direcţia criticei în Europa. 

D. Maiorescu, fie că principiile sale nu-i mai per- 
miteau să se modifice, fie că alte raţiuni îl opreau, 
nu voi să se pună la curent cu această direcţie. D-sa 
continuă să se preocupe, ca şi în primele sale lucrări, 
de forma poeziei, şi de a semnala defectele şi calită- 
tile operelor literare. . 

Iată imputările ce unii fac criticei lui T. Maiorescu. 
Cei ce le fac însă nu trebue să uite că numai prin cri- 
tica d-sale am putut păşi mai departe. Odată terenul 
curăţat de atitea prejudicii (?) literare, de atitea erori, 
de atitea confuzii, rezultatele activităţii critice a d-lui 
Maiorescu, a fost lesne să ne gîndim la ce ne rămîne 
de făcut potrivit curentului ideilor noi”. 

Punctul de vedere putea fi înteme'at, omul ce-l pro- 
punea nu era însă la înălțimea lui. Portretul apăru în 
fruntea volumului „Figuri literare contemporane” 
(1893)., două săptămîni după apariţa lui, autorul 
primi vizita lui T. Maiorescu, mulţumndu-i pur for- 
mal. „Părerea mea, îi spuse el, e că această critică, 
pentru care ai înclina şi d-ta, nu poate fi decît un cu- 
rent trecător de oarece se ocupă de chestiuni secun- 
dare ca mediul”. Văzând că-i pierduse bunăvoința, tî- 
nărul se gîndi să găsească alt „debuşeu” de cît Juni- 
mea şi cu D. Ollănescu-Ascanio, răcit şi el de T. Ma- 
iorescu, înființă, „Cercul amicilor literaturii şi artei 
romiîne” cu serate literare și artistice săptămînale în 
casele doamnelor din înalta societate bucureşteană, 
din care nu lipseau lecturile, muzica şi teatrul. Scrii- 

torul îşi găsisc astfel adevărata sa vocaţie „mondenă”. 
consalcrindu-se pină astăzi la adinci bătrinețe unui 
gen social de critică” închinată numai „calităţilor” 
scriitorilor şi artiştilor: gen encomiast de madrigal 
dilatat. Din sînul acestui cerc avea să iasă apoi la 30 


w99 


Noembrie 1896 „Literatura și arta romină”. 


4. In privinţa împrejurărilor apariţiei acestei re- 
viste, pe lîngă isvorul autobiografiei lui N. Petrașcu, 
avem un isvor şi mai autentic în dubla corespondenţă 
a lui Duiliu Zamfirescu cu T. Maiorescu şi N. Petra- 
şcu. Solicitat de prietenul său de a lua parte la con- 
stituirea revistei procctate, Duiliu îşi arată neîncre- 
derea în viabilitatea întreprinderii, obiectind greută- 
tile ei materiale: „cine dă materia”? „Cine plăteşte ti- 
pograful?” „Chiar Convorbirile, de mar fi plătit T. 
Maiorescu acum doi ani rămăşiţele din trecut, rămi- 
neau în baltă 1)”. Incolo, face toate urări'e sceptice 
nouei reviste ce-și propunea să fie săptămânală şi să 
acorde şi premii literare. 

„Atunci, glumia Duiliu Zamfirescu, slobozeşte, Doam- 
ne, pe robul tău, că a văzut şi el slobozenia de pre- 
miuri literaricești, din fonduri particulare, în patria 
rumună”. Ollănescu interveni şi el; Zamfirescu îi 
răspunse la 6/18 Aprilie 1896: „N'o aprob şi nu cred 
în trăinicia ei. — şi cu toate astea voi co:abora la 
dînsa. Ce vrei mai mult?” Apoi aceste admirabile şi 
bărbătești cuvinte: „ţiu să păstrez afecţia şi stima lui 
T.L.M. Cînd mă cobor câteodată în suflet, văd că atitea 


1) I. E. Toromțin, op. cit. VI, p. 156. Scrisoare din 11 
Martie 1896. 

lucruri s'au schimbat în mine, în cât îmi pare că mam 
reînoit de mai multe ori. Și cu toate astea, totul se 
preface pe acelaș fond. Instrumentul rămîne acordat 
în nota, în care a fost tăiat. Inţeleg pe Petraşcu, care 
suflă ca un triton în apele des:ănţuite ale progresului. 
vrea să mişte înainte şi tot înainte, îl înțeleg şi-l aprob. 
Insă doresc ca şi alţii să mă înţelcagă, pe mine. Sunt 
întradevăr, după cum ziceţi, conservator convins în 
propăşirea vieţii. Natura şi într'însavomenirea se sbu- 
ciumă şi oscilează de la naștere la moarte, după regu- 
lile ei mari, pe care noi nu le putem nici reglementa 
nici preface. Noi reglementăm detaliile, care alcătuesc 
țesătura imensă a legilor noastre omeneşti. În acestea 
trebue să fim conservatori, sub pedeapsă de a nu 
proba și a nu observa nimic, dacă am face altfel. Un 
lucru care merge bine un şir de ani, trebue lăsat aşa, 
tocmai f-indcă merge bine şi aduce serviciu. A înlocui 
un bun sigur cu un bun aleatoriu, e nebunesc. Asta a 
fost regula oamenilor celor mai cuminţi din, antichi- 
tate: a Egiptenilor şi a Romanilor şi asta e regula oa- 
menilor celor mai cuminţi din vremile noastre: a En- 
gleji!or. 

Restrîngind foarte mult cercul şi aplicîndu-l la viața 
noastră rominească, într'o parte a ei numai, ce se în- 
timplă? Se întîmplă că în literatură şi jurnalistică, 
Convorbirile trebue să trăiască mai departe, ca unele 
ce au fost şi sunt folositoare: jurnalul „Românul” 
trebuia să trăiască (cu munte îmbunătăţiri) ca unul ce 
era deja lansat şi adusese însemnate servicii. De fapt 
noi luptăm să dărîimăm  „Convorbirile”, „Rominul” 
este deja dărîmat pe cînd „Dreptatea? de abia apă- 
rută are un succes strălucit, „Adevărul” deasemenea. 

ete. Cu alte cuvinte suntem un popor a cărui cultură 
e încă în formaţie, ca pămîntul? în timpurile de incan- 
descenţă complectă, sau ca tinerii neastiîmpăraţi: nou 
şi iar nou!”. Colaboraţia şi-o rezerva prudent pînă 
după apariţia primului număr, „Literatura şi Arta 
Romiînă” apăru, totuşi, în Nocmbrie 1896 cu o schiţă 
a lui Du'liu Zamfirescu „Cu bilet circular”. De la 
Roma, el apreciază favorabil condiţiile technice ale 
revistei, şi foarte aspru cronica de la urmă şi „salo- 
nul” (scrisoarea de la 4/16 Decembrie 1896). 

Prin colaborarea la noua revistă, care din primul 
număr schiţase un atac împotriva  „,Convorbirilor”, 
sub conducerea unor oameni ce se desprinseseră de la 
matcă, poziţa lui Duiliu Zamfirescu faţă de vechea 
revistă şi faţă, de T. Maiorescu devenea şi ea şubredă. 
Incă dela începutul lui 1896 el își exprima nemulţu- 
mirile sale cu privire la noua conducere (scrisoare 
din 8/21 Februarie 1896); răspunsul întîrziind, Duiliu 
Zamfirescu puse în legătură tăcerea cu anunţarea 
participării sale la cercul ce urma să scoată noua re- 
vistă; criticile lui puteau fi interpretate ca o pregătire 
de defecţiune 1). „M'am întrebat, scria el la 1/13 Mar- 
tie 1896, de mu cumva există vreun raport între tă- 
cerea dv. şi participarea mea involuntară la înfiin- 
tarea unei noi reviste. Poate că nu există Eu însă 
tiu să nu fie între noi nici o bănuială”. Fusese trecut 
membru în Cerc, fără să fie consultat şi era prea bun 
prieten cu D. Ollănescu ca să-l refuze. „I-am scris însă 
că înființarea unei noi Reviste îmi pare lucru greu, 
în toate cazurile un act de ostilitate_către „Convor- 


1) Em. Bucmţă, op. cit., p. 165. 

biri”. Intonaţia dată „Convorbirilor” îmi displace, asta 
nu pot s'o ascund, e agresivă şi copilărese parţială. 
Cred însă că de aproape 11 ani de cînd viu cu cre- 
dință să aduc pe masa „Convorbirilor” tot ce lucrez, 
de cînd mă supun la toate criticile, fără vorbă — am 
dohîndit dreptul de a spune ceeace cred că se face în 
interesul său contra bunului nume al revistei Convor- 
birilor. Da? Dacă da, atunci vă rog să nu mă bănuiţi 
de nimic. Nu mă voi schimba nici acum, cum nu 
m'am schimbat nici odată... lar acum, iubite d-le Ma- 
iorescu, ce rău îmi pare că prietenia mea pentru 
d-voastră nu găseşte poarta sufletului totdeauna de- 
schisă !” T. Maiorescu îi răspunse la 8/20 Mart'e 1896: 

„Ei bravo ! Cap ai, minte ce-ţi trebue! Să fie su- 
părare între noi, vechi prieteni, pentru observările . 
d-tale contra „Convorbirilor” în momentul înfiinţării 
proectate a unei reviste?... Ştii, simţi că am încredere 
desăvîrşită în d-ta, că te ştiu incapabil de un simți- 
mint de intrigă, de bizantinism, de duplicitate, Tot ce 
faci d-ta e cinstit lucru. 

Şi de altminteri, bine ai făcut, că nu ai desminţit 
înrolarea d-tale printre redactorii nouei reviste a lui 
Ollănescu (dacă se va înființa? dar va fi un copil 
mort-născut, Ollănescu e tot aşa de incapabil de a fi 
tată, literar, pe cît e Esarcu și literar şi biolog'c)”. 

Despre conflictul dintre „Literatura și arta romînă” 
şi „Convobirile” în urma articolului lui M. Dragomi- 
rescu, ce era să ducă la un duel între critic şi Duiliu 
Zamfirescu, am pomenit aiurea. Acestui atac N. Pe- 
traşcu îi răspunse prin articolul „Convorbiri Literare” 
din „Literatura și arta romînă”, 1896 p. 323, arătînd 
că se retrăsese dela bătrina revistă pentrucă admitea 

influenţa mediului asupra desvoltării scriitorului şi 
ideea națională. „Acolo, scria el, unde Convorbirile 
sunt şi mai turburate este cînd aud cuvîntul de naţio- 
nalism. Pentru ele, e ştiut, cuvîntul romîn, romînesc, 
este nepermis în literatură şi artă”. Vechea calomnie 
îşi mai făcea drum încă în 1896. Atacul se îndrepta 
apoi împotriva lui Maiorescu, direct: „Căci acum 30 de 
ani d. Maiorescu, vorbind de Pastelurile lui V. Alec- 
sandri, adică de cea mai frumoasă poezie a celui mâi 
mare poct romin, zicea că e „o producere bună pen- 
tru literatura în genere”, adică bună pentru toate po- 
poarele culte; iar acum cîțiva ani, cînd şi-a ret'părit 
în volum Criticile sale şi cînd Alecsandri e mort, a 
schimbat fraza aceasta, zicînd că „pastelurile sunt o 
podoabă a literaturei romîne îm deobşte” nu a litera- 
turei în genere, cum zisese altădată. Cu alte cuvinte, 
le consideră frumoase numai pentru moi”. 

Cu toată ostilitatea lui N. Petraşcu isbucnită pe fa. 
tä, Duiliu Zamfirescu are candoarea să-l roage pe.T. 
Maiorescu în scrisoarea din 31 Octombrie 1898: „Pe. 
traşcu doreşte să. facă un curs de Istoria literaturii 
romîne moderne, dar se teme că va găsi în dv. o pu- 
ternică opunere... Imi aduc aminte numai că dv. aţi 
sprijinit pe Gherea în Cameră, la indigenat, — ceeace 
mi s'a părut foarte frumos: mutato nomine, e cam a- 
ceeaș situație”. Se pare că T. Maiorescu s'a lăsat con. 
vins, deoarece Duiliu Zamfirescu fi scrie la 20/2 De- 
cembrie 1898: „Vă mulţumesc foarte mult că aţi pri- 
mit propunerea şi rugăminea mea privitor la Petra- 
şcu”. Nu ştim ce se va fi petrecut în 1899, desigur pu- 


1) Em. Bucaţa, op. cit, p. 354. 

blicarea altui articol duşmănos, deoarece chiăr Duiliu 
Zamfirescu pare a-şi părăsi prietenul în scrisoarea din 
21/2 August 1899: „Despre Petraşcu, trebue să vă 
spun că problema sufletească a acestui om este singu- 
ra care să mă fi făcut să sufăr — nu ca lovit în inte- 
rese sau amor propriu, ci ca individ care vede şi în- 
țelege pe semenii săi. Cum de pot încăpea atitea con- 
tradicţii într'un singur ins, e unul din misterele firii... 
Dacă sunt mai rezervat în judecată, o datorese poate 
faptului că eu Pam văzut de aproape în unele feluri 
de a fi, în care entuziasmul artistic se ridica mai pre- 
sus de toate... Oricum, e o curioasă halima de om şi eu 
rămân în rezerva mea faţă de dînsul, după cum, de 
altfel, am rămas faţă cu foarte mulţi din amicii de 
altă dată; e o măsură de poliţie saniiară sufletească, 
care te scuteşte de multe păreri de rău”. 

La sfîrşitul lui 1901, situaţia se încordează, Duiliu 
Zamfirescu îşi anunţă publicarea romanului „Indrep- 
tări” în „Literatura şi arta romînă” şi nu în „Convor- 
biri”. „De altminteri, îi scrie el la 10 Decembrie 1901, 
între mine şi Convorbirile de astăzi nu e nici o legătu- 
ră directă, V'o spun curat: nu e acolo nici um bărbat 
cu sufletul cald. Nu zic că nu e nici un om de talent, 
fiindcă oameni de talent sunt mulţi în țara romînea_ 
scă, talentul fiind adeseori o licărire reflexă, pe care 
vremea numai o pune în adevărata ei valoare”, 

Pe această scrisoare însemnă T. Maiorescu cu cre- 
ion albastru, la un colţ, aceste cuvinte categorice citate 
şi aiurea, în care îşi exprima adevărata părere despre 
Petraşcu, Ollănescu şi — într'o măsură oarecare, şi 
despre Duiliu Zamfirescu, ce-și închipuia că poate ju- 
ca şi pe tabloul recunoștinţei și pe cel al prietenici: 

„N'au căldură cei dela Convorbiri şi au căldură mișe_ 
lul de Petrașcu şi secătura cinică de Ascanio!’ In a- 
ceeaşi scrisoare Duiliu Zamfirescu continuă să aibă 
naivitatea să ceară sprijinul pentru N. Petrașcu ce se 
prezenta la catedra de Istoria Literaturii Romine (N. 
Petraşcu era, dacă nu me înşelăm, numai licenţiat .. în 
drept). „Revenind acum la revista lui Petraşcu și Pe- 
traşcu, insistă poetul, vă cer voe să vă adresez o rugă- 
„ciune: este la Universitate o catedră de Istoria Litera- 
turli Romine (deosebit de Istoria Limbii Române) la 
care se prezintă doi candidaţi, Bianu şi Petrașcu; ca- 
tedra se dă pare-se pe proponimente. Fiind vorba de 
Istoria Literaturi!, este evident că numai veacul XIX 
este în cauză și din acesta aproape numai epoca m9. 
dernă. 

Ori care ar fi opinia D-voastră despre Petraşcu — 
el e aproape singuru] care a lucrat, în sens modern, în 
materia asta, în toate cazurile față de Bianu, el este 
superior. Bianu are poate alte calități, pentru care e şi 
bine răsplătit la Academie. 

Eu sper că dv veţi uita micile neajunsuri de carac. 
ter ale lui Petraşcu şi, după cum aţi ajutat la Cameră 
pe Gherea, veţi ajuta la Universitate (nici mai mult 
nici mai puţin), pe Petraşcu. De am pe lîngă Dv. cît 
de mică trecere, vă cer aceasta, — bine înteles dacă 
cererea mea nu răstoarnă un sistem sau o linie sufle. 
tească prea puternică. De altfel îmi pare că Petraşcu, 
Mincu şi alţii s'au înscris la clubul junimist. La urma 
urme: aceştia sunt ieşiţi din vechea plămadă a Con- 
vorbirilor!” Nici probabila înscriere la club nu era 
uitată. 

Ne oprim aci: istoria literară va reține doar exis- 
tența timp de 12 ami (1896—1908) a revistei de disi- 
denţă Literatura și arta Romînă a unor elemente ple- 
cate dela Convorbirile Literare, ele înseşi decadente, 
D. Ollănescu-Ascanio, N. Petrașcu şi — à cheva] — 
Duiliu Zamfirescu. 

1) Trecutul lui anlijunimist, 2) Anghel Dametriescu la „Ju- 
nimiea' bucureşteană. 


1. Elev prețuit al lui Massim, la liceu, şi al lui Au- 
gust Treboniu Laurian, la Universitate, Anghel Deme- 
triescu a debutat sub auspicii „latiniste“ şi avea să le 
rămînă multă vreme tributar prin unele particulari- 
tăţi ortografice. Debutul de scriitor şi.] face în Tran- 
sacțiunile literare și ştiinţifice (an. I. 1872—73) ale 
lui Dumitru A. Laurian, împreună cu Ștefan C. Mi- 
hăilescu, prieteni nedespărţiţi. Titlul nefericit şi im- 
propriu, e luat după Transacfiunile filosofice ale socie- 
tății regale din Londra, cu memorii şi observări asu- 
pra ştiinţelor naturale şi a matematicilor. Cât despre 
limba în care era redactată revista, iată cîteva rîn. 
duri din introducere: „In dorinta de a fi utili în sfera 
în care avem datoria de a ne mişca, passim în arena. 
Actiune prin scienti'a: étta vess.lulu (vexiiul = stea- 
gul) nostru. Scientia generale, scientia factelor și a 
principielor, scientia naturei, spiritului şi umanitatei. 
voru forma continutulu acestei reviste enciclopedice”. 

Prin pana lui St. G. Vârgolici, Convorbirile literare 
(VIA Aprilie 1872) luară poziţie împotriva revistei 

bucureştene, care „nu ţine nici o socoteală de trebuin- 
tele noastre sociale, nu împrăştie idei de folos general 
şi prin urmare nu are şi nici nu poate avea înrîuririle 
binefăcătoare asupra ţării noastre”. In 1873 revista 
fuzionă cu Revista Contimporană a lui P. Grădiştea- 
nu, în jurul căreia. se grupaseră toţi duşmanii bucu- 
reştenj ai Junimii ieşene. Acţiunea lui Anghel Deme- 
triescu porneşte, așa dar, prin a fi antijun:mistă; în 
paginile acestei reviste avu nefericita inspiraţie de a 
ataca, sub pseudonimul G. Gellianu, poeziile lui Emi- 
nescu, de unde i se trage un discredit existent şi as- 
tăzi 1): a lăuda pe Bolintineanu și a ataca pe Eminescu 
nu dovedeşte, în adevăr, discernământ critic, deşi nu 
legitimează concluzia dispreţuitoare a lui G. Căline- 
scu 2): „Judecăţile lui Anghel Demetrescu sunt ale u- 
nui cretin”. De T. Maiorescu pomeneşte totuşi cu con- 
sideraţie. Deşi în 1876 figura încă în comitetul de re- 
dacţie al revistei; împreună cu ceilalţi doi prieteni, el 
se apropie totuși în acelaş an de T. Maiorescu, instalat 
la Bucureşti. „Marţi seara 28 Septembrie/10 Octombrie 
1876, notează acesta în Insemnări 3), au fost la 
mine domnii Anghel Dimitrescu, D. Aug. Laurian și 
Ștefan C. Michăilescu cu Nica şi a fost una din cele 
mai animate convorbiri pînă la 12 1/2 noaptea... Pare 
a fi ca um început de „Junimea” bucureşteană”. Juni- 
mea pornită cu adversari dela Revista Contimporană! 


„Apoi Duminecă 3/15 Oct., revine el, ei au fost din 


1) Szhiţe literare: Poesiile diui Eminescu în Rev, contim- 
porană, 1 Mart, 1875, p. 268. 

2) G, Călinescu, Istoria Literaturii Române, p. 480. 

3) T. Maiorescu, Insemnări, I, p. 268. 

nou seara la mine cu încă, St. Virgolici, Bodnărescu şi 
Verussi, care erau întimplător aici de la laşi şi cu 
Slavici. După convorbiri libere despre ceeace este per- 
sonal şi impersonal în artă, s'a hotărît să ne întrunim 
odată pe săptămînă la mine şi anume Vineri seara”. 


2. Putem, aşa dar, aşeza pe Anghel Demetriescu, cu 
ceilalți doi prieteni ai lui, la temelia Junimii bucureş- 
tene. Necunoscând cele ce se petreceau la Bucureşti, 
întrun articol intitulat „Foi căzute” 1) Iacob Negruzzi 
reluă lupta cu revistele bucureştene, neuitînd nici de 
dispărutele Transacţiuni literare, ceeace-i atrase repli- 
ca lui T. Maiorescu într'o scrisoare către N. Gane 2). 

„Protestez, scrie el, contra observărilor deosebit de 
aspre asupra tinerilor de la „Transacțiuni” p. 355 col. 
2 sus. Aceşti, tineri, în deosebi, Laurian, Michăilescu, 
Anghel Demetrescu s'au pocăit (nu va spus'o Virgo- 
lici?) sunt astăzi partizani declaraţi ai noştri, citi. 
tori aprigi ai Convorbirilor şi, dacă era bine a se lovi 
în Transacţiuni, cînd erau redactate de acești imperti. 
ncnţi, nu văd pnudenţa şi dreptatea de a repcţi lovi- 
tura în contra celor pocăiți”. 

Apropierea de T. Maiorescu se făcuse, probabil, în 
timpul ministeriatului acestuia. Pe o listă apărută în 
Insemnări 3) de „junimiști” utilizabili într'o viitoare 
guvernare îi vedem trecuți şi pe: 

7. Dem. Aug. Laurian, om de școală priceput, ceva 
cam descurajat. 

8. Angh. Dimitrescu, idem, deși nu inteligent. 


1) Convorbiri Literare. 1 Decembrie 1876/X1, p. 352. 


2) I. E. Torouţiu, op. cif., III, p. 180. 
3) T. Maiorescu, Însemnări, 1, p. 328. 

Severitatea aprecierii ne miră, de oarece Anghel 
Demetriescu s'a bucurat de intimitatea şi de prețuirea 
unui cerc de prieteni distingi (Al. Odobescu, Dr. C. Is- 
trati, C. Dumitrescu-laşi, Caragiale, Barbu Delavran- 
cea, D. Ollănescu.Ascanio, Duiliu Zamfirescu, I. Min- 
cu, etc.) fără ca să fi lăsat cuiva această impresie. 
Toţi îl preţuiau pentru erudiţia şi cumințenia lui. 

Vreo trei ani Însemnările nu mai pomenesc nimic 
de şedinţele nouei Junimi. Abia în Noembrie 1879, se 
notează: „D-ra A. Rosetti (viitoarea lui soţie) iarăși 
în Bucureşti după 26 Octombrie şi mama sa. Ocazio- 
nat în parte prin dînsa şi prin prinzul la noi o dată pe 
săptămînă al lui Zizin Cantacuzene, iau naştere, re- 
gulat, seri literare, o dată pe săptămînă la mine şi o- 
dată în aceeaş săptămînă la Mite”. 2) (soţia şi fiica lui 
erau în străinătate)... In acest răstimp T. Maiorescu 
îşi citeşte proverbul: „Nest pas ami qui veut’; Sla. 
vici, „splendidul” „Budulea taichii”; Caragiale, „Co. 
nul Leonida faţă cu reacţiunea”, Eminescu citeva poe- 
zii „foarte frumoase”, etc... 

Il găsim participînd la şedinţele lui T. Maiorescu 
prin 1882 (Insemnările din 5 şi 12 Martie), 1883/18.30 
Mai şi 23 Oct.; 1884/29 Martie (10 Aprilie şi 1 Oct.). 

In 1883 apare: 

T. Maiorescu, patru conferințe rezumate de Mihail 
C. Brăneanu (Hermes) cu un apendice de d. Ang. De- 
metriescu. 

E vorba despre următoarele patru conferinţe: 

Ipnotismul, Darvinismul în progresul intelectual, 
Temperamente, Originea limbajului. 


2) T. Maiorescu, Insemnări, I, p. 263. 

In al doilea său ministeriat din 1889, T. Maiorescu 
îl numeşte în comitetul de lectură al Teatrului Naţio. 
nal, Cînd se desfăcu de Junimea grupul D. Ollănescu- 
Ascanio, N. Petraşeu şi în parte numai Duiliu Zamfi. 
rescu, scoțând în 1896 revista Literatura şi arta romînă 
“Anghel Demetriescu , se alipi prietenilor săi, acordînd 
revistei toată colaboraiia de care era în stare, adică 14 
articole, lucru ce nu putea fi bine văzut de T. Maiore- 
scu, împlacabil cu „transfugii”. De altminteri, de T. 
Maiorescu îl despărţea şi admiraţia lui pentru ideile 
lui Hippolyte Taine, atît de combătute de cercul Ju. 
nimii, devenite aproape o piatră de încercare în le- 
sătură cu T. Maiorescu. Incă din 1876, Anghel Deme. 
triescu se ocupase de „Domnul Taine” în „Revista Con- 
timporană, IV. (1876) p. 142—-67; aderase la teoria 
mediului şi la faimoasa „qualité maîtresse” a criticu- 
lui francez. In Literatura şi arta romînă (III, 1899, p. 
272) îşi publică studiul intitulat Discursuri parlamen- 
tare de Titu Malorescu (3 vol, 1897—1899). Incapabil 
de a vorbi în public, probabil din, pricina timidității, 
Anghel Demetriescu avea pasiunca artei oratorice, stu- 
diind-o în chip teoretic („Arta de a vorbi” apărută pos- 
tum în Literatura și Arta Romină, VII (1904) p. 367, 
sau în reprezentanţii ei cei mai de seamă, dînd o edi- 
tie a discursurilor lui Barbu Katargiu 1), traducînd 
discursurile Lordului Macaulay, 2), publicind eseuri 


1) Barbu Katargiu. Discursurile lui culese şi însoţite de o 
notifă istorică asupra familiei Katargiu şi de o biografie a 
autorului de Ang. Demetriescu, Buc., 1886. pm. CXVI+529. 


2) Lord Macaulay. Discursuri traduse din limba engleză 
și adnoiate de Ang. Damelriescu, Buc., 1895 (XXI+640 p.). 

asupra lui Mihail Kogălniceanu, Ion C. Brătianu, de- 
spre „Elocinţa d-lui Take Ionescu” 1). 

Studiile asupra lui T. Maiorescu respiră aceeaşi ad- 
miraţie ca şi cea din „Patru conferințe” pentru perso- 
nalitatea puternică, armonioasă, pentru rolul cultural 
şi politic al lui T. Maiorescu, totul exprimat în acel 
stil academic, clasic, pompos cu comparații laborioase 
şi perioade simetric echilibrate caracteristice acestui 
eseist solemn, plin de citate erudite şi  somnolente: 
„Trebue să mărturisim însă că, îşi încheea el academi- 
cul său studiu, faţă de tactica adversarilor săi, noi am 
regretat adeseori că d. Maiorescu sacrifică arta de a 
izbi cu putere pentru arta de a alinge cu siguranţă. 
Muzicantul Gretry, după ce ascultase o uvertură, în 
care compozitorul se slujise numai de oboi, de basoa- 
ne şi flaute, zise: „Aşi da şase franci să aud o coardă!” 
Răsturnind termenii comparaţiei, ar putea cineva, du- 
pă un discurs al d-lui Maiorescu, în care d-sa a des- 
făşurat cu o artă superioară nepreţuitele comori ale 
unei elocvenţe pline de urbanitate, să dorească a auzi 
o explozie de mînie, de acea sfintă mînie ce ne insuflă 
pasiunea pentru bine şi adevăr, să ceară un cuvint, 
un accent de indignaţie, un adevăr cam brutal una din 
acele vorbe, care te sgudue pînă în adîncurile sufle- 
tului şi te face să te crezi în faţa unei lupte adevărate, 
iar nu că asişti la un „tournoi”, din care nimeni nu 
iese cu o rană mortală şi care se dă mai mult pentru 
dovedirea dibăciei în mânuirea armelor pentru plăce. 


1) Toate aceste eseuri sunt republicate;: Anghel Demetrie- 
scu, Opere, ediție îngrijită de Ovidiu Papadima, Buc, Fun- 
daţia pentru literatură şi Artă, Regele Carol II“, 1937. 

rea cunoscătorilor şi admiraţia doamnelor”. Citatul 
ne dă măsura aplicaţiei artistice a scriitorului. 

Dacă G. Gellianu putea scrie cu atita lipsă de dis- 
cernămint critic în Revista Contimporană dim 1875, e 
de regretat că, douăzeci de ani după aceea, Anghel De- 
metriescu revenia în. studiul său asupra lui Mihai 
Eminescu, apărut în anul morţii sale 1), cu multe ate- 
nuări de expresie, dar cu aceiaşi  obtuzitate critică, 
căutînd să-l reducă pe marele poet la proporţiile omu- 
lui comun şi. cu o psihologie de o stridenţă uluitoare: 
„Muncit de o trufie enormă, pe care o nutreau succesul 
şi admiraţia amicilor săi, îndoctrinat de teorii incoe- 
rente, chinuit de neproporţia dintre facultăţile şi aspira- 
tiile sale, el măzui la toate celebnităţile şi la toate mări. 
mile, fără să poată ajunge decît la reputația unui 
poet. Privat de mîngiienile ce oferă viaţa contemplati- 
vă, incapabil de a îmbrăţișa ocupațiile vieţei politice, 
filozof ignorant (poate ignorat) cum se credea și zia- 
rist de nevoe, prea mindru ca să coboare la serviciile 
ce putea face, prea egoist ca să-şi deschidă inima ma- 
rilor simpatii, osîndit, prin firea lui şi prim împreju- 
rănile .în care fusese aruncat a lupta fără convingere, 
a fi ziarist fără a iubi această meserie, a scrie cu pa- 
timă personală fără motive personale, el fuse gonit 
din sînul fericirii, al amorului, al puterii și al ştijn- 
tci, etc., etc.” Rar se pot găsi contrasensuri mai evi- 
dente pendulate în propoziții mai retoric stilizate, pe 
baza antitezei. 

In 1903, anul mortii sale la Karlsbad, apărură cam 


1) Mihail Eminescu, în Literafara şi Arta Romină, VII 
(1903). 

în acelaş timp articolul lui despre Domnia lui Cuza 
Vodă, a lui A. D. Xenopol, singura lui colaboraţie, la 
Convorbirile Literare 1), deşi participase la şedinţele 
Junimii încă din 1876, şi totodată studiul asupra lui Mi- 
hail Eminescu, în Literatura şi Arta Romînă, în care 
găsim această notă ciudată: „Junimea s'a inspirat de 
ură şi, dispreţ contra a tot ce nu făcea parte dintr'în- 
sa. D. Carp a început critica contra lui Răzvan Vodă 
de Hasdeu şi contra Fabulelor lui Sion (vezi Țara); 
d. P. Missir contra lui Macedonski; d. Petraşcu contra 
lui Delavrancea în Convorbiri, d. Dragom'rescu con- 
tra revistei Literatura și Arta Romînă şi atacuri per- 
sonale contra colaboratorilor săi; d. Maiorescu contra 
lui V. A. Urechia, Laurian şi în general contra Revis- 
tei Contimporane, pe ai cărei colaboratori îi compara 
cu maimuțele betc, etc. 

Acest ton a fost început de d. Maiorescu care lăuda 
pe Samson Bodnărescu, pe I. Negruzzi, pe cînd depri- 
ma pe Haşdeu”. 

Putca oare ataca Anghel Demetriescu o revistă toc- 
mai în momentul cînd colabora la ea, după o aştep- 
tare de un sfert de veac şi un om, pe care totdeauna 
îl admirasc? E o mică problemă de istorie literară. 


1) Convorbiri Literare, XXXVII, (1903), p. 650. 

1. Raporturile dintre N, Iorgu ṣi T. Maiorescu. 2. Pozitia 
ideologică a lui N, torga şi a Sămănătorului. 3. Apropierile 
nu anulează poziţia contradictorie dintre „junimism“ și 
„sămănătorism“. 4. Istoria literaturii romîneşti, caracterizări 
stilistice. 5. Caracterizări de metodă, erori şi insuficiențe. 
6. Situaţia lui T. Maiorescu. 7. incercarea de a-i substitui pe 
A. D. Xenopol. 8. Aceiaş încercare şi cu P. P. Carp. 9. Con- 
tinuarea analizei Istoriei literaturii romîneşti. 10. Oameni 
care au fost, 77. Insemnări zilnice; aniversarea centenaru- 
lui nașterii lui T, Maiorescu. Concluzie. 


1. Pentru stabilirea raporturilor dintre N. Iorga 
și T. Maiorescu ne vom servi de autobiografia lui 
N. Iorga intitulată: „O viaţă de om - aşa cum a fost". +) 
Faptul diformației prin subicctivismul autorului nu-i 
micşorează importanța, ci, dimpotrivă, i-o sporeşte: 
nu interesează atît natura reală a raporturilor ci 
-coloratura lor personală, punctul de plecare al tu- 
turor atitudinilor. Le vom examina, aşa dar, mai 
mult în calitatea lor psihologică de cît istorică. 


1) N. Iorga, Orizonturile mele: O viață de om-așa cum 
a fost, 3 vol, Ed. N. Stroilă, 1934. 

St. G. Vîrgolici, profesorul de la lași, vechiiz 
junimist, a încercat cel dintii să-l apropie şi să-l 
introducă la Convorbiri Literare. Intro scrisoare 
din 20 Decembrie 1889 i-l recomanda astfel lui 
Iacob Negruzzi „membru în Consiliul permanent 
al Ministerului de Instrucție publică“ +): „Este un 
băiat cu desăvirşire distins, cum n'am avut şi, pro- 
babil, mult timp nu vom avea în facultatea noastră, 
un adevărat fenomen, ca memorie şi ca putere de 
judecată şi are numai 18:/, ani“. li solicita spri- 
jinul pentru acordarea unei burse în străinătate» 
La 29 Decembrie Vîrgolici revine: „Odată cu a- 
ceasta îţi trimet un pachet conținînd un studiu 
asupra Veronicăi Micle de tinărul nostru licenţiat 
N. Iorga, despre care ţi-am vorbit în scrisoarea 
trecută. Cred că-l vei publica în Convorbiri 2): deşi 
vei găsi în el neajunsuri datorite neexpericnţei, 
dar are şi părţi foarte hune, după părerea mea“. 
N. Iorga mai promitea şi un studiu asupra „Satirei 
la cei vechi şi la cei moderni“, care n'a apărut 
totuşi în revistă. 

Din altă scrisoare a stăruitorului Vîrgolici cons- 
tatăm că articolele lui N. Jorga nu plăcuseră la 
Convorbiri: „Iorga aşteaptă totdeauna (toujours?) 
cu nerăbdare sosirea Convorbirilor ca să vadă de 
nu e publicat vre unul din articolele sale, îi scria 
el la 12 Martie 1890. Asta e ambiția sa. După bile- 
tul din 25 Februarie, în care îmi spui că articolele 
nu plac acolo, aş înţelege că ele nu vor fi publicate 





1) I. E. Forouţiu, op. cil. I, p. 384, 


z) A apărut în Convorbiri literare, 1 Aprilie 1890, XXIV 
p. 56—59. 

dc loc. In acest caz, maş pune faţă de dînsul, sau 
mai bine, te-aş pune pe tine, într'o poziţie ciudată. 
“Eu i-am citit lui pasajul din scrisoarea ta din 27 
Ianuarie în care ziceai, relativ la dînsul : „Pentru 
publicarea articolelor tînărului Iorga, trebuc aş- 
teptat cîteva numere. Le găsesc bine scrise dar cam 
abstracte pentru publicul romînesc. Pe ici pe colo 
îmi voi lua voe să fac cîteva mici suprimări sau 
modificări“. Articolul apăru, în sfîrşit, în numărul 
din Aprilie 1890. „Mi-a părut bine, scria Viîrgolici, 
că ai publicat în Convorbiri studiul lui Iorga asu- 
pra Veronicăi Micle. Cred că vei publica şi pe cel 
asupra lui Creangă 1). De sigur că tînărul mare 
încă experienţa condeiului, dar nu se poate con- 
testa că are un fond de idei bogat şi foarte origi- 
nal. Ori mă înşel eu, ori acest tînăr e menit cu 
timpul a ocupa un loc însemnat în mişcarea literară 
de la noi“. 

Greutatea cu care i s'au primit la Convorbiri cele 


două articole o explică astfel N. Iorga, patru zeci 
de ani după aceea, în autobiografia sa?) „dacă mă 
prezentasem la Iacob Negruzzi, nu făcusem cererea 
de a fi admis şi în casa, bine păzită de ciraci in- 
teresaţi la aceasta, ai lui Maiorescu”, deşi, după 
-cît se vede din corespondenţa lui Virgolici, tînărul 
era atunci la Iaşi şi nu putea fi vorba de o pre- 
zentare, cel puţin în acea epocă, la T. Maiorescu; 
impresia este, așadar, posterioară. 


1) A apărut sub titlul: „Incercări de critică ştiinţifică, Il. 
Jon Creangă în Convorbiri Lulerare, 1 Iulie 1890, XXIV, 


p. 244—258, = 
2) N. Iorga: „O viață de om“, vol. I, p. 191. 

Intiia apreciere scrisă a lui T. Maiorescu, asupra 
debuturilor lui N. Iorga, o găsim întro scrisoare 
din 5/17 Septembrie 1890, adresată lui Iacob Ne- 
gruzzi, cu prilejul morţii lui V. Alecsandri!): 
„Despre Alecsandri nu se poate scrie nimic în nu- 
mărul viitor al Convorbirilor. In cel dela 1 Scp-- 
temvric, a stat pe ultima pagină (mai bine ar fi 
fost pe prima, dar se vede că cra prea tirziu) 
„Vasile Alecsandri a murit”. Iorga îi scrie, în felul 
lui sec, un mixtum-compositum pentru Revista- 
Nouă?). Dar Convorbirile n'au trebuință de aşa 
ceva. Literariceşte Alecsandri a fost deseori apre- 
ciat în Convorbiri. A face astăzi un nou studiu 
asupra lui, care să spue alt ceva de cît s'a spus- 
îmi pare prematur, Aşa că părerea mea este ca la 
întoarcerea ta în ţară, să faci din „„Amintirile”” 
asupra Junimii şi din alte amintiri, un articol de 
suvenire curat personale, lăsînd la o parte toată 
blagomania a atîtor lorgi asupra poziţiei sale în: 
literatura noastră”. 

Iată replica lui N. Iorga scoasă din autobiografia 
sa din 1934 (scrisoarea apăruse în răstimp în co— 
lecţia I. E. Torouţiu, 1931) : „In scrisorile lui Ma-— 
iorescu, ale obiectivului şi totdeauna demnului,- 
goetheanului şi olimpianului Maiorescu, de carc- 
acciaş sfială mă oprise să încerc a mă apropia, 
am găsit cele două rînduri amare şi nedrepte — 
tant de fiel entre-t-il dans lâme des... dieux? — 
în care orînduindu-i-se lui Negruzzi să puie în Con-— 
vorbiri un simplu nccrolog al lui Alecsandri, — 


1) I. E. Torouţiu, op. cil. I, p. 29. 
2) Revista Nouă, 1890, III, p. 201, 242, 293. 

orice alta, pentru un astfel de om, de altminteri 
întrebuințat la Junimea mai mult ca ornament 
dintr'o garderobă scumpă, trebuind să fie o lipsă 
de gust — se vorbia de tonul „sce”, pe carc-l în- 
trebuinţascm eu în Revista Nouă. Durerea venea, 
se pare, din colaboraţia mea la publicaţia adversă» 
poate, iarăşi, dintr'un avticolaş de la Lupta, în carc, 
de mult, opusesem critica de construcţie a lui Ghe- 
rea, celei de catedră şi de tribunal a omului, carc, 
de sigur, avea mari merite, încă nu destul de deslu- 
şite, dar nu şi sensul desvoltărilor istorice şi nea- 
părata lor perspectivă. 

Nemulțumirea nciertătorului critic putea fi de- 
terminată, de altfel, şi de faptul că avusesem onoa- 
rea să fiu legat, în ciuda tinereții melc, cu acci 
fruntaşi ai literaturii romîneşti, dintre care doi 
odată membri fruntași ai Junimii, pe care o pără- 
siseră, stăteau chiar printre cei mai iubiţi din co- 
laboratorii lui Hasdeu”) E vorba de Vlahuţă şi de 
Delavrancea, Explicaţiile sunt posibile, cecace nu 
exclude că lui T. Maiorescu putea să nu-i placă 
nici scrisul lui N. lorga. In primii ani de profeso- 
rat la Universitatea din Bucureşti, istoricul găsește 
în T. Maiorescu, acceiaş „ostilitate” şi o explică pe 
motive de „clopotniţă literară”. „Pentru Maiorescu, 
scrie €l,!) rămăscsem ucenicul lui Gherea, ocrotitul 
lui Hasdeu şi al lui Odobescu, colaboratorul revis- 
telor de concurenţă, omul de stînga şi, circumstanță 
agravantă, intrusul icşean, care, într'o Facultate 
datoare să primească unul după altul pc toţi elevii 


1) N. Iorga, op. cit, I, p. 194. 

lui, ocupase un loc destinat unuia dintre dinşii, fi- 
lozofic pregătit pentru aceasta. Voi avea prilejul 
să cunosc mai tirziu cîtă asprime sufletească se 
ascundea sub aparențele măreț solemne ale fostului 
clev al Theresianului vienez, ale omului de armo- 
nioasă cultură, de sigură judecată şi de autoritate 
cu îngrijire întreţinută, care nu putea cunoaşte de 
cit ucenici şi vasali. Nu odată cl a încercat să bi- 
rue această pornire şi să dea tinărului, care nu-i 
putea știrbi nimic dintr'un aşa de mare prestigiu 
ceva măcar din ceeace poate i s'ar fi cuvenit, dar 
patima excluzivismului autoritar se dovedia mai 
puternică : nu-mi refuzase într'o formă brutală, la 
început chiar, cîteva note de viaţă pentru „La 
grande Encyclopédie”, unde fusesem angajat încă 
din anii dela Paris, cînd făceam şi traducerea scri- 
sorilor de la clienţi, cu secul răspuns că nu-l in- 
teresează ce se scrie despre dinsul? Cel aşa de 
mult captat de atit de dibaci adulatori fusese — ciu- 
dată potrivire!— silit să mă recomande studenților, 
nici rector, nici decan nefiind la îndemină, şi bu- 
zele i se descleştară pentru aceste cuvinte singure: 
„Vă recomand pe dl. Iorga, chemat să vă facă 
lecţii de istorie“. N'a fost una din cuvîntările mele 
de introducere, cuprinzînd generalităţi, care să nu-l 
supere, pentru cugetarea ca şi pentru forma lor“. 

Explicaţia cade ca de obiceiu pe oamenii din jur, 
adulatorii, ori pe cine știe ce duritate de suflet sau 
pe debuturile sale la foi rivale. Colaboraţia la Con- 
temporanul, la foilctonul Luptei, la Revista nouă 


1) N. Iorga, op. cil. I, p. 267. 

şi mai tîrziu la Literatura și Arta Romină a lui N. 
Petrașcu, şi la Literatura şi ştiinţa a lui I. Gherea, 
dădea, negreşit, o dovadă de lipsă de orientare, ce 
nu putea fi plăcută lui T. Maiorescu, om rectilin; 
bunăvoința tînărului mersese însă în mod egal şi 
spre Convorbiri literare; nu era, prin urmare, 
vorba de preferinţe ideologice ci de dorinţa, legi- 
timă într'un fel, de a publica oriunde, fără alegere. 
Accentul adevărat cade însă mai degrabă pe o in- 
compatibilitate structurală. Pentru ochiul cel mai 
superficial deosebirea era isbitoare : de o parte, un 
om cumpătat, măsurat, armonic, echilibrat în toate 
manifestările lui, inflexibil, pe o linic ideologică 
nedesminţită o jumătate de veac, rece, aulic în ra- 
porturi, cu un talent de expresie lapidară, clasică, 
— şi de alta un „geniu“ romantic, dezordonat, din 
rasa acelora din care generația trecută dăduse pe 
B. P. Hasdeu, poligraf și tribun prolix, numai nervi, 
susceptibilitate, deşi în cadrul unor convingeri nc- 
schimbate, manifestîndu-se sub formele cele mai 
contradictorii dictate de capriciu şi impulsivitate. 
Un om de firea lui T. Maiorescu nu putea prcţui, 
temperamental, tot ce făcea N. Iorga, cum cu drept 
cuvînt o recunoaşte istoricul. Lectura autobiografiei 
sale ne dovedeşte că în faţa a doi oameni el sa 
simţit întotdeauna într'un complex de inferioritate: 
T. Maiorescu şi lon I. C. Brătianu. In T. Maiorescu 
se lovea de o mare autoritate morală, de un olim- 
pianisny, de un cchilibru neclintit de vehemenţa 
uraganului pasional. De aci atitudinca lui de rce- 
spect şi de atragere dar şi de repulsie şi de înver- 
sunare. In I. I. C. Brătianu se lovea de o mare 

autoritate politică, moștenitoarea unui trecut isto- 
ric, de conducerea de fapt a ţării; îi simţea pu- 
tina preţuire faţă de capacitatea lui politică, la 
care nu recurgea decit foarte rar, în împrejurări 
pur formale. 

T. Maiorescu şi I. Brătianu vedeau în N. Iorga o 
forţă de răscolire, de agitație şi, nici de cum o 
forţă pozitivă de organizare şi, cu atit mai puţin, 
stabilitatea de caracter şi de acţiune cuvenită băr- 
baţilor de Stat. Iată de ce faţă de amindoi, N. Iorga 
îşi manifestă în memorii o atracţie datorită auto- 
rității şi puterii lor efective (ce i-au lipsit întot- 
deauna) şi o susceptibilitale, o iritare, o teamă con- 
tinuă de a nu fi tratat mai prejos de cît o merita, 
de a nu-și pierde din demnitatea personală, semn 
evident al complexului de inferioritate. Pentru a 
reveni la T. Maiorescu, cu cît voia să i se impună 
mai mult prin independenţă, cu atît atitudinile îi 
deveniau mai stingace, mai nervoase și-l scoborau 
în ochii omului sobru, echilibrat. 

lată o întîmplare, cărcia memorialistul i-a dat 
mai multe versiuni, luăm aici pe cea din „O viață 
de om“. In timpul unci întîlniri întîmplătoare, N. 
Filipescu încercase să-l atragă de partea acţiunii 
junimiste, ce se reorganiza. atunci. Puțin după a- 
ccia primi vizita lui T. Maiorescu: „Eram obişnuit 
să văd la mine în casă pe „colegul“ Maiorescu, 
scrie el), pe care abia-l puteau încăpea pereţii goi 
ai căsuţii (complex de inferioritate) din Aleea Alexe 
Marin, numai atunci cînd era vorba de o alegere 


1) N. Iorga, „O viață de om“, II, p. 118. 

de rector sau de senator universitar şi atunci re- 
peta — singurul lucru care mi se cuvenca, se vede, 
stereotipa întrebare dacă „doamna sc simte bine 
la Bucureşti?“ (o politeţă luată ca o jignire prin 
complex de inferioritate). De odată Pam văzut pe 
omul politic de atîta importanţă sub un aspect mai 
vioi şi mai actual. Mi-a vorbit cu acca vibraţie mce- 
talică, pe care putea s'o dea după voc frumosului 
său glas, despre întîlnirea mea cu Filipescu, despre 
angajamentul, pe care-l luase acesta. Fireşte, el 
trebuc ţinut, dar şi eu să mă gindesc, cît de greu 
ar fi ca ei, cu tot cc înscamnă, să declare că „au 
fost nişte proşti”, care au să învețe de acum îna- 
inte. Dar oare nu e tot una, dacă la întrunirea 
care trebuia să fie un cveniment, capabil să influ- 
cnțeze pe rege şi să mişte opinia publică, eu aş: 
rosti un crez, a cărui acceptare ar semuifica-o- 
aplauzele înseşi cu care ar fi întîmpinat?”... Cu 
alte cuvinte : T. Maiorescu încerca să-l facă să rc- 
nunţe de a l2 impune lor, partidului istoric, pro- 
sramul său, rămiînînd ca cl să-şi expună ideile pe 
socoteală proprie, adică: „legătura cu cele două 
mari forţe: a tradiţiei istorice, de unde vin condu- 
cătorii partidului şi a pământului, a ţăranului. 
cte.”... i 

„De sigur că nu cra tot una”, recunoaşte cl. 
„dar, mai adaugă, puţin cra ca de pe tribuna unei 
astfel de adunări, cu un Carp, un Marghiloman, 
pe lingă Filipescu, lîngă mine, să se rostească acele 
credinţe, pe care le întrodusesem oriunde îmi fu- 
sese cu putință ?” Fireşte că nu; sa învoit deci- 
Intrunirea dela Teatrul Liric a -avut un mare suc- 

ces şi discursul lui, în deosebi. „Marghiloman m'a 
sărutat şi n'a dus în splendida lui cupea la Maio- 
rescu, care cîteva minute în hallul primirilor in- 
time al casei lui din strada Mercur, mi-a recunoscut 
calităţi, la care eu însumi nu mă gândisem nici- 
odată”. Toate umănuntele prezentării sunt pline 
de dovezile complexului de inferioritate. Se pare 
că între dînsul şi N. Filipescu fusese vorba să i 
se cedeze „Epoca"; n'avem nici o declaraţie a lui 
N. Filipescu şi vorbele se înțeleg pe jumătate, ori 
iei dintr'însele ceace doreşti. Aceiaş bizară afir- 
maţie avea să o facă, de altfel, de mai multe ori pe 
urmă şi chiar în parlament: „şi atunci am spus, 
declară cl, eu mă duc să ţiu cuvîntarea; cuvîntarea 
nu angajează la nimic. (O cuvîntare care nu an- 
gajează la nimic!). După aceia, dacă dv. transfor- 
mafi toată politica dv. şi-mi daţi ziarul „Epoca“ 
pe mînă, atunci voi şti ce am eu de făcut. Şi m'am 
dus. Programul nu mi sa admis însă; Epoca nu 
mi s'a dat niciodată“. Nu e de conceput ca un P. 
P. Carp, un T. Maiorescu, cu un partid și un pro- 
gram închegat de patruzeci de ani, aveau să se în- 
scrie... la programul lui N. Iorga: cel dintii atît 
de autoritar, atit de doctrinar şi de intransigent în 
toate acţiunile lui publice, cel de al doilea cu atît 
de puţină preţuire faţă de temperamentul agitato- 
rului „sămănătorist“. „O rezistență îndărătnică se 
pregătia împotriva inirusului, continuă el, şi nu-mi 
dădeam seama cu cîtă grabă lucra clanul din jurul 
lui Maiorescu pentru ca drepturile să nu-i fie ştir- 
Dite. In sfîrşit, lucrurile se lămuriră cînd în foile- 
tonul ziarului, .pe care aș fi trebuit să-l conduc a 

apărut un atac împotriva Sămănătorului, iscălit de 
tînărul E. Lovinescu“. 

Iată acum adevărul. Tînărul E. Lovinescu nu 
făcea parte din „clanul“ din jurul lui T. Maiorescu.!) 
Şi-a început activitatea critică la Epoca, prin 1904, 
din simplă întîmplare; nu l'a introdus nimeni şi 
nu l'a văzut pe T. Maiorescu în tot timpul colabo- 
raţiei de cit de vreo cîteva ori. Nu i-a vorbit ni- 
meni de tendinţa articolelor lui. De la începutul 
activităţii sale s'a arătat potrivnic literaturii sămă- 
nătoriste în măsura în care e şi acum după patru 
zeci de ani. Nu poate fi deci vorba de un complot 
urzit după cuvîntarea dela Teatrul Liric. Scena ce 
urmează, fără martori, am povestit-o în Memorii 
cu teama ca să nu i se conteste autenticitatea.?) 

Iato numai în cîteva cuvinte: 

Chemat de T. Maiorescu, acesta îl întimpină cu 
vorbele: „Ce are aface, Doamne, literatura cu po- 
litica!“ Ii explică apoi că, în urma unui foileton 
din Epoca, N. lorga se dusese întîi la N. Filipescu 
şi irupsese pe urmă la dînsul, cerînd-i să-l înde- 
părteze de la ziar. Indignat, olimpianul exclama 
mereu, gesticuliînd în felul lui expresiv: „Ce are 
aface, Doamne, literatura cu politica!“. 

N. Filipescu ţinea totuşi ca N. Iorga să vorbească 
la Teatrul Liric, aşa că Maiorescu îl invită să-și 
suspende articolele de la Epoca pînă după întruni- 
rea conservatoare. Trei săptămîni după aceia, che- 
mându-l din nou, îl întîmpină cu vorbele: „Ei, de 


1) In volumul omagial E. Lovinescu, 1942, p. 22. 
2) E. Lovinescu, Memorii, I, p. 102. 

acum poţi să-ţi reîncepi activitatea. Iorga a vorbit 
la Liric“, încheind cu aceiaş spaimă și ridicare din 
miîini spre bustul lui Kant: 

„Ce are a face, Doamne, literatura cu politica !* 

Nefiind nimeni de faţă, deși putea tăgădui, N. 
Iorga confirmă totuşi scena în mai multe rînduri 
cu amănunte sporite. Iat'o după versiunea din O 
viață de om!): 

„Mam hotărît să mă pling lui Maiorescu. O dată, 
de două ori, de trei ori m'am prezentat la uşa lui 
lui fără să pot fi introdus. Am fost asigurat însă 
că-l pot găsi spre seară. Și, în adevăr, lampioanele 
aprinse la poartă păreau să-mi spuic că stăpînul e 
acasă. In acelaş hall unde mi se făcuseră cu cîteva 
săptămîni înainte solemnele laude, am zărit în fund 
pe colegul Pangratti, care nu s'a mișcat. Maiorescu 
însuş îmi ieşi înainte, foarte jenat și foarte grăbit, 
cu să-mi ceară o repede explicaţie a vizitei, moti- 
vîndu-şi atitudinea prin aceia că dă un prînz unor 
persoane de distincție. Am răspuns că n'am venit 
cu intenţia de a mă adăuga lor, ci ca să atingo 
situaţic ncașteptată şi neplăcută. Am arătat de ce 
e vorba. „Li-te-ra-tu-ră ? dar noi facem po-li-ti-că... 
Tot sîngele mi sa suit la cap şi nu m'am putut îm- 
piedeca de la observaţia că totuși prin „li-te-ra-tu-ră“ 
şi cl a ajuns unde este în „po-li-ti-că“. Prin atitu- 
dinea ci intolerantă, polițistă, scena e destul de pe- 
nibilă pentru a mai fi comentată; spaima lui T. 
Maiorescu nu putea de cît creşte. In afară de asta, 


1) N, Iorga, op. cit. p. II. p. 12. Alla versiune în „Cuget 
elar“. 

în amănuntele psihologice şi ca trădează acclaş 
complex de inferioritate. 

La retragerea forţată a lui T. Maiorescu de la 
Universitate, printr'o adresă jignitoare a Ministru- 
luit), într'o întrunire a profesorilor se hotărî trimi- 
terea unei delegaţii la T. Maiorescu pentru a-l ruga 
să primească de a fi sărbătorit la Universitate odată 
cu ultima lecţie a cursului său. Scrisă un sfert de 
veac după evenimente, versiunea nu se bizuc dce- 
cît pe memoria afectivă: „Deşi nu fusesem printre 
invitaţii din scara lampioanclor aprinse, scric N. 
Iorga cu acelaş complex de inferioritate, mă aşe- 
zasem în primele rînduri ale revoltaților“, Primi, 
de altfel, mai mult silit, să facă parte din delegaţie, 
alături de I. Bogdan, decanul, şi C. Dumitrescu-laşi, 
rectorul. Iată acum scena de la T. Maiorescu acasă: 

„Ne-am prezentat tustrei în casa albă din strada 
Mercur, şi o emotie sinceră ne însufleţea. Maiorescu 
a apărut glacial şi cu o privire rca în ochii încă 
aşa de vii, A vorbit ficcăruia despre ce credea că-l 
putea ofensa mai mult. la întrebat pe „Coco“, tip 
de leneş inteligent, dacă-şi continuă cu ucctaş spor 
activitatea, şi-a exprimat mirarea că Bogdan, filo- 
log, se interescază de filozofic, şi Bogdan, care nu 
ştia cum îl maltratează şeful său politic în scrisori 
personale, s'a scuzat prin aceea că, foarte tînăr, a 
făcut un raport despre Şcolile din Germania ; mie 
-mi-a socotit anii de cînd n'am ocupat scaunul, pe 
care fusesem poftit. Refuzul de a apărea în şedinţa 
solemnă a fost scurt, net şi casunt. In zadar ceilalţi 


1) E. Lovinescu, T. Maiorescu, 11, p. 3335 

doi au stăruit, rugători. Nam mai putut răbda: 
venise, cum mi se întîmplă mie, clipa cînd, orice 
ar fi, nu pot tăcea. I-am spus că nu e vorba nu- 
mai de noi, pe care e liber a nu ne preţui, ci de 
studenţii noştri ai tuturora şi de o societate, pe 
care nici la început junimştii nwar fi trebuit s'o 
dispreţuiască dar care azi nu merită fără îndoială 
disprețul lor. Energica figură colorată se aprinse 
şi mai tare şi, gestul dispărînd, omul se ivi: Şi crezi 
d-ta că noi n'am avut inimă?. — Dacă aţi avut-o 
e păcat că pînă azi n'a ştiut-o nimeni...“ 

Nimeni nu poate verifica o scenă atît de impro- 
babilă psihologic, în care T. Maiorescu îşi „ofensa“ 
colegii veniţi cu o însărcinare măgulitoare.!) Mai 
mult de cît nuanţa psihologică, de cît adevărul isto- 
ric ne interesează complexul de inferioritate al na- 
ratorului : susceptibilitatea, perpetua teamă de a 
nu fi „disprețuit“, transformată în agresiune. 

Pentru a arăta neîncrederea lui T. Maiorescu faţă 
de N. Iorga mai reproducem încă o scenă petrecută 
între dînşii. Insărcinat în 1912 de Facultatea de Li- 
tere de a reprezenta la Congresul de bizantinologie 
de la Londra, i se păru că fusese numit delegatut 
Statului, din însărcinarea lui T. Maiorescu, atunci 
Prim-Ministru?) : D-ta trimis al Romîniei? Da? 
Dar Romînia nu trimite pe nimeni. Dacă vrei poţi 
merge pentru Universitatea din Bucureşti, iar altul, 
Xenopol, pentru cea din laşi. Dar pentru România, 
— Atunci nu voi merge! — Cum pofteşti“? 


1) Scena a fost repovestită într'o conferință reprodusă în 
„Cugel Clar", IV, no. 37, din 21 Martie 1940. 
2) N. Iorga, op. cit. II, p, 12+. 

Fiind alături şi auzind conversaţia, I. Lahovary 
își exprimă romiîneşte părerea, deşi pe franţuzeşie: 

— Oh, oui, oh, oui... Vous êtes de ceux qui met- 
tent les pieds dans le plat.,., 

Printr'o intervenţie a altcuiva, Take Ionescu il 


asigură a doua zi: — Vei merge la Londra ca re- 
prezentant al Romîniei. — Ca reprezentant oficial ? 
— Da. 


La Londra, la sfîrşitul congresului, se miră că din 
toate ţările numai Romînia nu avusese nici un de- 
Jegat în biroul congresului.,..Dar dumneata, îi spuse 
N. Mişu, ministrul nostru dela Londra, p’ai fost re- 
prezentantul Romîniei“.... 

Ceeace nu-l împiedecă pe T. Maiorescu, să-i spună 
rnai tîrziu la Cameră: „Eh, collega ! Tout est bien 
qui finit bien“. 

Intr'un fragment din Însemnările zilnice, publicat 
anticipat în Convorbiri Literare, cu ironia lui inci- 
zivă, T. Maiorescu aminteşte o audienţă a lui N. 
Jorga la Venizelos, pe timpul congresului păcei de 
la Bucureşti. Istoricul îl întrebase pe Venizelos ce 
mijloace intrebuințase, pentru a ajunge prim mi- 
nistru, pe cînd cl, cu tot ce făcuse, nu izbutise încă. 
Intro „Viaţă de om“, N. Iorga răstălmăceşte scena 
prin glumă :*) „lar la hotelui Capşa, cu ochi al- 
baştrvi, palizi, „cerulci“ de Veneţian rămas în Creta, 
ajunse a-mi povesti cum s'a impus, în ciuda re- 
gelui, supărat că-i combătuse fiul, ca şef al Greciei, 
pentru că lumea, desgustată, căuta să vadă ce poate 
un om nou. Cum spusesem glumind, că vreau să 


1) N. Iorga, op. cil. II, 198 
13 

ştiu şi eu prin ce mijloace se capătă puterea’ şi d. 
I. C. Filitti, secretarul lui Maiorescu, era de faţă, 

s'a făcut raportul cuvenit acestuia, care a însem- 
nat în notele sale cît de imensă era vanitatea şi 
ipretenţia mea“. 

Mai reproducem o singură vorbă a lui T. Maio- 
rescu despre N, lorgă, relatată de un istoriograf'): 
— Torga varsă dimineaţa ce mănîncă seara“. 
„Am insistat prea mult asupra unor raporturi persoa- 
nale; n'am făcut-o totuşi, sentimentală fără scop. Valo- 
rca judecăților critice scadecîndsc stabileşte o legă- 
tară de cauză la efect între ordinea sentimentală şi 
cea intelectuală. Amănuntele aduse în desbatere 
nau numai o importanţă informativă. Reacţiunile 
nervoase, atitudinile afective pot trezi incendii ora- 
torice şi înflăcăra pagini polemice, cum se și în- 
tîimplă în memorialistica lui N. Iorga, înălţînd 
pînă la artă o expresie, în genere, confuză şi pro- 
lixă. Din scăpărări pasionale sc pot căli opere li- 
terare nu şi “opere critice. E cazul „criticei“ lui N. 

Iorga, la a cărei cercetare am ajuns. 


2. Inainte de a intra în amănuntele problemei e 
locul să precizăm poziţia „sămănătorismului“ şi a 
conducătorului lui faţă de mişcarea ce l-a precedat. 
Analiza „Sămănătorului“ am făcut-o de atîtea ori), 
încît o vom rezuma doar în cîteva rînduri. 

1) N. Petraşcu, Biografia mea, în I. E. Torouţiu, op. cil. 
VI, CLV. 

2) E. Lovinescu, Critice, I, ed. def.: „Mişcarea Sămănăto- 
rului*, 1925. 

E. Lovinescu, „Istoria civilizaţiei romîne moderne“, II. - 

E. Lovinescu, „Istoria literaturii romine contemporane“, 


vol. I. 
E. Lovinescu, „Evoluţia ideologiei literare“, 1926. 

Sub raportul ideologiei sociale şi culturale, na- 
ţionalismul, tradiţionalismul, reacţionarismul „Să- 
.mănătorului“ se integrează în seria tuturor miş- 
cărilor tradiţionaliste moldovenești începute cu Da- 
cia Literară de la 1840; sub raportul pur literar, 
şi cu deosebire critic, mişcarea Sămănătorului a 
fost o reluare a tradiţiei epocii eroice a literaturii 
vomîne dinainte de criticismul junimist; în acest 
sens ea a reprezentat, în realitate, o soluţie de con- 
tinuitate faţă de trecutul mai apropiat şi o anu- 
lare a cîştigurilor junimiste. In practica sa, cri- 
tica sămănătoristă a confundat din nou etnicul şi 
eticul cu esteticul, pe care T. Maiorescu reuşise 
să le diferenţieze. Nu-i vorbă, de altfel, de o con- 
fuzie principială ci numai de una pragmatică; 
pornită mai mult din instincte tumultuoase de cît 
din speculaţii intelectuale, critica sămănătoristă nu 
s'a manifestat prin discuţii teoretice ci prin sim- 
patii violente şi prin propria ei literatură. In deo- 
sebire de T. Maiorescu şi în lipsa simțului valori- 
lor estetice, considerate în sine, N. Iorga i-a dat 
literaturii un caracter funcţional. Cum nu se mai 
putea sub vechea formă a patriotismului verbal, 
pe care o nimicise critica junimistă, etnicul a 
reapărut sub forma nouă a „culturalului“, litera- 
tura n'a mai fost privită prin calitatea estetică ci 
prin acţiunea sa culturală; din această confuzie de 
poziţie şi mai ales din lipsa unui real discernă- 
mâînt estetic, a provenit şi invazia de mediocritate, 
care a constituit mulţi ani o calamităte literară. 
Pornind dela misticismul naţional al lui Eminescu 
împins, în mod logic de altfel, la misticism ţără- 

nesc, era firesc ca literatura Sămănătorului să re— 
prezinte nu numai în critică ci şi în realizarea 
artistică un caracter tradiţional şi în genere ță-- 
rănesc. Ideologic, sămănătorismul a fost unul din 
aspectele rezistenţei sufletului naţional faţă de 
revoluţia formelor sociale ; literar, el este expresia 
estetică a acestui suflet reacţionar cu cele două 
caractere esenţiale : dragostea de trecut şi spiritul 
rural.1) 


3. După rapoartele asupra literaturii lui M. Sa- 
doveanu şi Octavian Goga și după discursul de la 
recepţia lui Duiliu Zamfirescu, sa tras concluzia 
că T. Maiorescu s'a apropiat de ideologia sămănă- 
toristă. Nu era vorba, în realitate, de o conver- 
siune : din unele teorii şi preferinţe exprimate chiar 
din debuturile activităţii lui şi lărgite cu timpul 
se pot face apropieri între cîteva elemente ale ce- 
lor două ideologii atît de contradictorii în alte pri- 
vinţi. Incă din articolul din 1868 „Asupra poeziei 
noastre populare“, T. Maiorescu laudă poezia po- 
pulară. „Nicăeri, scria el, declamaţie politică, sim- 
tiri meșteșugite, extazuri şi desperări de ocazie, 
pretutindeni concepţie naturală și un aer răcoritor 
de putere şi sănătate sufletească“. Motivele apre- 
cierii sunt de ordin etic şi etnic („sănătatea su- 
fletească“) ; în articolul : Poeți şi critici (1886) 
greutatea elogiului lui Alecsandri cade asupra unei 
totalităţi de merite în funcţie de aspiraţiile mo-- 


1) E. Lovinescu: Istoria literaturii romine conlimpo-— 
rane, vol. I. p. 32 

mentane ale poporului nostru. In Literatura ro- 
mină și străinătatea (1882), atît de prudent de obi- 
ceiu faţă de generalizări, el se încumetă să exprime 
o teorie proprie în privința romanului modern în 
deosebire de tragedie. In roman, de esenţă pasivă, 
eraul nu domină împrejurările ci e dominat de 
dinsele; „subiectul“ propriu al romanului este 
viaţa specific naţională şi persoanele principale 
trebue să fie tipurile unor clase întregi, mai ales 
a ţăranului şi a claselor de jos. Căci o figură din 
popor este dela început pusă sub stăpînirea îm- 
prejurărilor ca sub o fatalitate; ea poate fi pasivă 
fără a fi slabă, fiind că înfăţişează în sine toată 
puterea impersonală a tradiţiei de clasă şi tot- 
odată exprimarea simţurilor şi pasiunilor ei poate 
fi mai clară fiind mai primitiv — firească şi mai 
puţin meşteșugită prin nivelarea culturii înalte““.1) 

Cu ajutorul nuvelelor şi schițelor lui 1. Slavici, 
N. Gane, Bret-Harte, Paul Heyse, Fritz Reuter, etc., 
T. Maiorescu a pornit să construiască o teorie a 
romanului universal, care nu rezistă analizei: el 
însuşi, ceva mai la vale, a anulat-o prin rezerve. 
De reţinut din astfel de teorii risipite în întreaga lui 
operă, este legătura lui constantă faţă de pămînt, 
de etnic, de producţia populară. Deşi nu avea ră- 
dăcini în țărănime, pe care aproape n'o cunoștea, 
viaţa lui fiind excluziv urbană şi cultura excluziv 
occidentală și neistorică, teoretic el urzca totul de 


1) T. Vianu în Noi isvoare ale Esieticei lui Maiorescu (în 
Preocupări literare, Dec. 1942) studiază aderenţele acestei 
teorii mai ales în Goethe, Hegel, Fr. Ph. Vischer. 

la ţărani. Argumentaţia se incadra în însăşi ideologia 
„junimistă“ a „realităţilor naţionale“, prin care, în 
altă sferă, legase odinioară viitorul culturii noas-— 
tre de soliditatea scoalei primare şi nu de Univer- 
sități, De aici preferința pentru literatura „morală“- 
şi „regională“ a lui I. Slavici, literatura regională 
şi discretă a lui lon Popovici-Bănăţeanu şi chiar 
cea dialectală a lui Victor Vlad Delamarina; eram 
consideraţi încă într'o fază de creştere. 
Rapoartele favorabile de mai târziu asupra li- 
teraturii lui M. Sadoveanu şi Oct. Goga se înca- 
drează, aşa dar, în preferinţe mai vechi faţă de 
tot ce subliniază elementul etnic „specificul naţio- 
nal”; chiar şi în cântecul de lebădă al criticei sale, 
adică în discursul de recepţie a lui Duiliu Zamfi- 
rescu (16 Mai 1909), el revine asupra vechii teorii 
a „romanului poporan” din convingerea lintuitivă. 
a marilor scriitori, că în cugetul poporului — fie 
oricît de lipsit de cultură cărturărească, ba încă 
îţi vine să zici tocmai fiind că e lipsit de ea, — 
germinează şi poate prinde rădăcini desvoltarea 
celor mai curate şi mai alese simţiminte omeneşti. 
Precum se găseşte în popor o adîncă evlavie, tot 
aşa se poate găsi o mare deccenţă şi cea mai sur- 
prinzătoare sfială în legătura dintre sexe”. Nimeni 
nu neagă omenia, delicateţa, decenţa ţăranului, 
dar toate aceste însuşiri nu-s legate de o stare so- 
cială sau de cultură; ele se pot găsi în orice clasă 
socială — şi apoi calificaţiile etice nu înseamnă 
artă. La fel valoarea estetică şi istorică a poezici 
populare e incontestabilă; dar, chiar dacă poezia 
noastră cultă ar fi „deadreptul isvorită din cânti- 

cele populare”, nu e un cuvânt că trebue să rămînă 
acolo, cum n'a rămas nici poezia celorlalte popoare; 
poezia populară e la începuturile culturii şi litera- 
turii şi nu la maturitatea lor. Neîncrederea faţă 
de progresele realizate, este una din obiecțiile în- 
temeiate ce i se pot aduce lui T. Maiorescu. 
Prezenţa acestor elemente eterogene în opera lui 
T. Majorescu, vagă prefiguraţie a „specificului na- 
tional“, cu preferinţă pentru poezia populară şi li- 
teratura inspirată de clasele de jos, rurale mai 
ales, puteau fi speculate de mişcarea sămănătoristă 
ca elemente ce o legau de T. Maiorescu şi de 
„Junimea” — dar n'au fost,.. Nici odată n'a făcut 
N. Iorga o trăsătură de unire între sămănătorism 
şi junimism, ci, trecînd peste mişcarea Junimii, şi-a 
înodat firul acţiunii sale de naționalismul cultural 
al lui M. Kogălniceanu, de oarece ştia că Junimea 
n'a reprezentat o mișcare naționalistă în sensul 
militant al cuvântului, ci, dimpotrivă, fusese con- 
siderată de toţi contemporanii ca o mișcare „,cos- 
mopolită”, „umanitaristă”,. neîncrezătoare faţă de 
forţele noastre proprii, sceptică în manifestări, o 
mișcare mai mult de „boeri”, de intelectuali, lip- 
sită (doar cu puţine excepţii) de un contact real 
cu țărănimea; teoriile ei „rurale” (cazul lui T. Ma- 
iorescu) nu plecau, așa dar, dintr'o participare 
afectivă, dintr'o conştiinţă efectivă, ci dintr'o ideo- 
logie de origine streină asupra procesului de for- 
maţie a culturii, de caracter evolutiv, ce ar fi voit 
să ne menţină încă multă vreme în faza începă- 
toare, luptând principial împotriva formelor de ci- 
vilizaţie mai înaltă: Universităţi, Academie, Con- 

servatoare. Literatura junimistă nu e o literatură 
țărănistă, ruralizantă, militantă, ci o literatură ur- 
bană, de intelectuali. Trăind în sînul unei naţiuni, 
junimiştii erau „naţionali” în artă, nu şi „naţiona- 
lişti”, adică partizani ai amestecului principiului 
național în domenii ce se desvoltă sub alte legi in- 
terioare. Acţiunea maioresciană înseamnă lupta îm- 
potriva „politicului” şi pentru „naționalism în mar- 
ginile adevărului”, în contra „neadevărului”, în 
toate domeniile, al filologiei, al istoriei, al litera- 
turii, învingînd pe Ardeleni, barzii naţionali, pa- 
şoptismul, reapărut cu o nouă vigoare sub forma 
culturalului în mişcarea sămănătoristă. 

Cu toate preferinţele lui intime pentru etic şi 
etnic, revoluţia lui T. Maiorescu a fost pur „este- 
tică” şi nu putea avea nimic comun cu o mișcare 
excluziv culturală; el proclamase universalitatea 
frumosului, şi susținuse că, unde începe tendinţa 
sfîrșeşte arta, pe când sămănătorismul reprezintă 
o literatură tendenţioasă, moştenitoarea epocii ero- 
ice de dinaintea criticismului, o soluţie de conti- 
nuitate faţă de trecutul mai apropiat şi o anulare 
a cîştigurilor junimiste. In practică, critica sămă- 
nătoristă a confundat din nou etnicul cu esteticul, 
disociate principial de T. Maiorescu. 


4. Cercetarea celor opt mari volume ale Istoriei 
literaturii românești, alc lui N. Iorga, nu intră în 
cadrul cărţii de faţă, decît doar prin cîteva con- 
sideraţii. Alcătuirea lor ne aminteşte creaţia lumii: 
după fantezia poetică a lui Democrit: ploaie cos- 
mică de imponderahile, de atomi, căzută din 

văzduh, perpendicular, nesfirşit. Dacă perpendicu- 
laritatea lor ar fi fost absolută, s'ar fi prăbuşit în 
spaţii, fără a se întilni şi erea lumea; trebuia deci 
să li se imprime o uşoară declivitate; filozoful le-a 
mai adăugat şi cîte un cîrlig, pentru ca, prinzîn- 
du-se între dinşii, să se poată asocia. Atomii in- 
formaţiei prodigioase a istoriei lui N. Iorga (pentru 
partea veche a literaturii romînc, privind veacul 
al XVII şi al XVIII şi chiar prima jumătate a vea- 
cului al XIX) nu au nici declivitatea, nici cîrligul 
lui Democrit; se prăvălesc în gol, fără a se întilni 
şi uni; sunt o pulbere şi nu alcătuesc o masă con- 
sistentă, solidă. Asistăm, astfel, la un joc feeric de 
infinitezimale prăbușşite din infinit în infinit, fără 
scop, neagregindu-se, ncorganizindu-se. Pentru a 
ajunge la acest simplu rezultat excluziv spectacular 
(deşi uniformitatea elimină esteticul şi impune 
fastidiul), trebue să ţinem scama de structura su- 
fletească a marelui cărturar, dublă pînă la contra- 
dictoriu. De o parte, un erudit împovărat cu o me- 
morie extraordinară, a cărei victimă e o bună la- 
ture a activităţii sale şi anume operele de mari di- 
mensiuni, o memorie care nu alege ci culege ori 
ce, toate gunoaiele istoriei, toate informaţiile 
fără însemnătate, amalgamindu-le într'o pastă uni- 
formă, fără planuri şi relief, din care climinările 
necesare, degradările, „decantările” cum s'ar numi 
astăzi, sunt excluse. Cu alte cuvinte, viziune fără 
perspectivă; toate obiectele sunt rînduite uniform 
în acelaşi plan: luna de pe cer şi stropul tocului 
dintre degete, în dimensiuni şi importanţe egale. 
Nimic nu domină enormul material de fapte des- 

gropate şi adunate, nici discernămîntul, nici gustul, 
nici judecata. Cu blocuri de piatră se pot înălța 
piramide, dar şi pentru aceasta trebue un simţ 
arhitectonic; atomii cărturarului nostru cad per- 
pendicular în vid; mîna constructorului nu le-a 
imprimat declivitatea necesară organizării într'o 
operă solidă: „nunquam fore ut atomus altera 
alteram posset attingere”, spunea Cicerone: „un atom 
nu se va putea atinge nici odată cu alt atom”. E. 
cazul cărţilor de mari dimensiuni ale istoricului; 
de o ilizibilitate aproape complectă, sunt doar 
depozite de materiale variate; alţi oameni cu mult 
mai puţine cunoştinţe, mai limitați în cîmpul ac- 
tivităţii lor, dar cu mai multă judecată, vor scoate 
dintr'însele elementele unor construcții de înfăţi- 
şare modestă, dar armonioasă, viabile, prin pre- 
zenţa discernămîntului critic ce selectează şi clasează. 

Cu tot marele lui simţ animator, N. Iorga n'a 
fost însă în stare să imprime o mişcare de coor- 
donare acestei prăbuşiri de pulbere cosmică şi, ciudat. 
nici n'a încercat. Era, totuşi, de sperat ca în masa 
informă de fapte, iniţiative parţiale să organizeze 
nuclee de repaus, de armonie sau de sinteză prezente 
în alte producţii ale sale. In cele opt mari tomuri 
nu există însă o singură pagină sintetică, luminoasă, 
un portret, o caracterizare, adăpost împotriva ato- 
milor fără declivitate şi cîrlig. Capitularea în faţa 
materiei este cu atît mai ciudată cu cît contrazice 
prezenţa celuilalt N. Iorga de intuiţii rapide, cu un 
suflu incandescent care isbucneşte şi luminează 
puternic, consumîndu-şi aproape instantaneu forţa 
un N. Iorga ce caracterizează admirabil în cîteva, 

rînduri, sintetizează portrete şi situaţii în trăsături 
scăpărătoare, definitive, un liric ce înalță şi emo- 
ționează. Dacă posteritatea va alege ceva din imen- 
sele lui şantiere de materiale neaderente, se vă opri 
la seria Oamenilor care au fost, a articolelor din 
Sămănătorul sau chiar a Cugetărilor. Acolo se va 
găsi un N. Iorga lapidar, formulativ, curent de mare 
frecvenţă. Nu i se poate, desigur, cere nimănui o 
tensiune egală în cursul unor tomuri de sute şi 
de mii de pagini; era însă de aşteptat ca discursi- 
vul să se îmbine cu definitoriul, imensitatea erudiţiei 
iniţiale să prezinte scurte reculegeri cu priviri 
sintetice, cu caracterizări portretistice, cu elanuri 
lirice, în care isbutește atît de bine în scurtele lui 
descărcări electrice. In N. Iorga erau, prin urmare, 
doi oameni ce nu aderau şi se manifestau contra- 
dictoriu şi succesiv, fără a se intilni în învelișul 
aceleași cărți. Incandescenţa lui sufletească se mistue 
în spaţiul a cel mult zece pagini; fenomen singular, 
strict limitat, de sine stătător, produs al unui moment 
de inspiraţie sau al unui mecanism cu totul special, 
In clipa elaboraţiei acestor scurte manifestări, ţipete, 
caracterizări, scriitorul se elibera din propria-i eru- 
diţie, o uita şi chiar o anula, orientindu-se împotriva 
ei, spre perspective văzute de sus, dincolo de fapte. 
O capacitate atît de remarcabilă de a se exprima 
personal nu s'a putut însă nici odată îmbina, al- 
ternînd, în lucrările de erudiție, cu seria uluitoare 
a informaţiei: cad atomii, cărora fantezia istoricului 
nu le-a dat declivitatea şi cîrligul filozofului abde- 
ritan; se prăbușşesc, astfel, în vid fără popasuri 
de unde scriitorul să poată arunca rachetele realei 

sale forle spirituale, ploaia siderală a jocurilor 
irizate. S'ar putea, aşa dar, aplica lui N. Iorga vorba 
uşor rectificată în sens: „maximus in minimis, mi- 
nimus in maximis“; talentul, am îndrăzni să spunem 
chiar geniul, lui N. Iorga nu sa manifestat decît 
in lucrările mici; peste zece pagini, scriitorul devine 
victima memorici sale acumulative, în orice caz, a 
covîrşitoarei sale prolixități, a incapacității de a 
fi limpede. Cine-i studiază stilistica e impresionat 
de dualismul de care se loveşte: al unei expresii 
lirice, rapide, imagistice, pline de sensuri în scurtele 
lui comemorări şi evocări, pe deoparte, iar pe de 
alta, al unei expresii pletorice de apă uriaşă ieşită 
din matcă şi risipită pe şesuri imense în piîriîiaşe, 
în ațe comunicante, în bălți stagnante. Nu e vorba 
numai de acumularea de erudiție, de informații 
aruncate toate într'un plan, fără alegere, anulîndu-se 
prin masă, ci şi de studiul expozitiv, mereu între- 
rupt, încălecat de propoziții incidentale, modele de 
prolixitate neatinse pînă acum. Pentru a o dovedi, 
vom reproduce două fraze, fiecare din cîte o pagină 
(p. 147 şi p. 149) din vol. III al lucrării „O viață 
de om“. 

Iată pagina 147: 

„Și aici (e vorba de Evul mediu), peste fapte, 
cunoscute, am spus-o, de la sorgintea lor chiar şi 
pline deci de mireazma care pleacă numai din 
viaţa însăşi, iar nu din mijlocirea ei, ori care ar 
fi acestea, ccea ce mă interesa, ceea ce am căutat 
să pun în lumină mai mult au fost cîteva idei 
conducătoare care mi se desfăcuseră din însăşi 
prezentarca fără prcocupaţii aprioristice a curen- 

tului ce-mi trecea înainte, albia fiind a formelor 
de unitate, adică Biserica lui Hristos, încorporată 
în cele două puteri, care, în aparenţă rivale, se 
complectau de fapt, Papalitatea Sfîntului Petru şi 
Imperiul lui David uns de Samucl: rolul covîrşi- 
tor pe care-l joacă Bizanțul, aruncat de obiceiu, 
afară de strălucitorul capitol al lui Justinian, în 
cîteva biete pagini complimentare, pline de inci- 
dente tragice, acel Bizanţ care e Imperiul, tot Im- 
periul, faţă de Apusul fără coroană împărătească, 
sau improvizind una de o simplă uzurpaţie, contra 
căreia legitimismul constantinopolitan a protestat 
totdeauna, regalităţile, ele însăşi fragmente ale unui 
Imperiu nelegitim, avînd a fi considerate sub acest 
aspect, iar nu sub acela de creaţiuni „naţionale“, 
şi al doilea, elementul de viaţă care se desface de 
la sine, spontancu, liber, capabil de ori ce creaţiune, 
de înjghebările originale ale acestui fecund mile- 
niu; cetăţi de sine stătătoare şi capabile de a se 
uni în tot felul pentru organisme mai puternice 
şi „Romanii“ ţărăneşti, pe văi, ca în Scoţia, în El- 
veţia şi la noi, dar nu numai în aceste regiuni 
caracteristice, care au rezultat din retragerea, ră- 
masă definitivă, a vechiului Imperiu roman, fără 
ca să i sc substitue, în teritorii fără valoare actu- 
ală şi imediată, stăpînirea regelui barbar“. 

Iată şi fraza de pe paginile 148— 149: 

„Din acest nou sistem de prezintare, poporul ro- 
mînesc apărea altfel: nu în ceața evului mediu, 
aşa de deasă, încît s'a putul contesta pe rînd exis- 
tenţa lui pe toate terenurile, unde ar fi putut trăi 
şi unde a şi trăit, în adevăr, fără de care nu sar 

putea explica o vitalitate ce se constată, cînd ici, 
cînd colo, înaintea anului 1200, apoi nu ca apără- 
torul de un moment, sub aripa Ungariei sau a Po- 
loniei, al frontului creştin în Orient şi, pentru par- 
tea modernă, ca „o provincie“ oarecare a Imperiului 
otoman, iar pentru cea contemporană ca un element 
politic „liberat“ împreună cu alţi „supuşi“ „balca- 
nici“ la o dată care e aceia a simplei afirmări şi 
recunoaşteri formale de către Puterile mari euro- 
pene, la 1878 — deci odată cu Sirbii, Muntenegre- 
nii, Bulgarii şi mult după cîștigarea aceleiaşi li- 
bertăţi de către Greci, ci ca un factor original, 
bine determinat şi continuu activ al vieţii euro- 
pene în toate domeniile, moștenitor al marii civi- 
lizaţii geometrice a celor mai depărtaţi stămoși, 
“Tracii, şi păstrător în arta populară şi pînă astăzi 
al acestei preţioase eredități — Pirvan era să pue 
în lumină și meritele, în protoistorie, cu luptele 
ei, de ghicit din hiîrburi, ale teritoriului însuşi, ca 
şi ale rîndurilor de oameni ce sau strecurat pe 
dînsul; alcătuitor al unei forme politice care ar 
fi putut să rămînă alături de Gali,cum o ară- 
tase aşa de bine Camille Jullian, puind pe Boe- 
rebista alături de Vercingetorix, — o strecurățoare 
a barbarilor, dacă n'ar fi intervenit distrugătorul 
plan militar al lui Traian; apoi nestrămutatul păs- 
3rător, în forme rurale, şi al tradiţiilor noi venițe 
de la colonizarea şi influența romană; creatorul 
unei ordini de libertate țărănească pe sate, văi şi 
ţinuturi, — singura Romiînie care a isbutit să for- 
meze, de la sine, fără nici o influenţă străină, un 
Stat, de teritorii bine mărginit şi de o singură 

rasă: — iar pe urmă, caz unic de perfectă auto- 
nomie, după normele bizantine, în organismul, de 
fapt roman, al Impărăţiei Sultanilor. Mă simţeam 
mândru, eu care lucrez cu oamenii vii, iar nu cu 
„nisipuri“ obiective, că am putut astfel situa na- 
ţiunea mea în acel complex al istoriei universale 
din care era exclusâpînă acum“. 

Putea fi mindru scriitorul de a-și fi situat naţi- 
unea sa în complexul istoriei universale, dar n'a 
situat-o şi în complexul unei stilistice posibile; ex- 
primate în această imensă napă mereu curmată 
de incidente ce-i întunecă înţelesul şi cele mai 
bune intenții expiră la pragul interesului. Citaţia 
este totuşi făcută din „O viață de om“, operă me- 
morialistică în trei volume, singura, în care cei doi 
Iorga, atît de ermetic separați în celelalte lucrări, 
se îmbină, fuzionează chiar într'un tot viabil. Pro- 
lixitatea expresiei şi încălecarea incidentelor, ce 
disolvă şi obosesc atenţia, este aşa cum arată pa- 
ginile citate; viaţa omului, imensa lui activitate, 
luptele lui, participarea tumultoasă la marile eve- 
nimente din ultimele patru decenii sunt însă atit 
de interesante, în cît animatorul in minimis isbu- 
teşte, nu fără convulsiuni de Encelad înlănţuit, și 
in mazimis. Pusiunea de unde a pornit toate acte- 
le lui, cele mai mari caşi cele mai mici,cu care 
s'a deslănţuit pe toate arcnele activităţii omenești 
nu la mai părăsit în pragul expresiei; scriitorul 
a reuşit să-și însufleţească năvalnica-i frazeologic 
şi să-i dea un ritm, pe care să-l comunice şi citi- 
torului cucerit de o astfel de deslănţuire de forţă. 
După primele oboseli, encrvări, desperări, cl se 

lasă dus ca un fulg pe talazurile retoricii pasio- 
nale ale omului celui mai tumultuos în expresia. 
manifestărilor lui publice. 


5) Structura sufletească dictează concepţiile, ideo- 
logia; însuşirile esenţiale sunt generatoare de ati- 
tudini. Insuşirea de căpetenie a lui N. Iorga a fost 
memoria împinsă la proporţii neobişnuite; o capa- 
citate inepuizabilă de a reține un număr incalcu- 
labil de fapte, date, ştiri din toate cîmpurile, in- 
formaţii istorice, iar în domeniul literaturii, exclu- 
ziv din istoria ei. Această calitate dominantă i-a 
impus de la sine concepţia culturală şi confunda- 
rea literaturii cu cultura. Concepţia estetică pre- 
supune mai întîi selecţiune pe bază de gust: N. 
Iorga n'a avut gust; selecţiile lui s'au făcut pe te- 
meiuri excluziv personale ori ideologice, pe bune 
intenţii morale ori naţionale; cînd au răspuns u- 
nor valori reale, e o simplă coincidenţă. Criteriul 
estetic impune de la sine o alegere şi, deci, o limi- 
tare prin eliminări şi introducerea unei scări de 
valori judicios motivată. Esteticul nu înseamnă 
zece mii de hectare, ci un ogor, îngrădit, îngrăşat; 
„culturalul“ este totalitatea terenului în care 
poate rodi orice grină de orice calitate. O foaie 
tipărită reprezintă în sine un fenomen cultural, 
nu, însă, implicit şi unul literar. Prodigioasa lui 
memorie, fără frina selectării prin judecăţi de 
valoare estetică, la împins, aşa dar, pe N. Forga 
la confuzia a două noţiuni deosebite. 

Zăgazurile rupîndu-se, porneşte ploaia atomilor 
fără declivitate şi cîrlig, pe care n'o poate opri şi 

nici consolida ori organiza. Concepţia acumulativă; 
sfatistică se poate încă aplica primelor veacuri ale 
literaturii noastre, cînd însăși cultura constitue o 
prefiguraţie estetică. De îndată ce în veacul XIX 
şi mai, ales în jumătatea a doua și în prima a 
veacului al XX literatura noastră estetică spo- 
reşte, concepţia strict culturală de înregistrare a 
tipăriturilor, fără alegere, puse în acelaş plan de 
cădere perpendiculară în vid, nu mai poate fi admisă. 

Pentru a ne mărgini numai la „Istoria literaturii 
româneşti contimporane” (Ed. Adevărul, 1934). Vom 
aminti, că, din aceiași nevoe de dilatare a erudi- 
ţiei, ea nu e făcută nici pe evoluţia genurilor li- 
terare, nici axată în jurul marilor personalităţi, 
prin studii complecte, oricît de amănunțite, cuve- 
nite unui T. Maiorescu, unui Eminescu, unui Ca- 
ragiale, unde orice informaţie nu e de prisos. In- 
trucît n'are un caracter evolutiv şi organic, con- 
cepţia lui N. Iorga este cronologică fără a fi şi 
istorică. Autorul secţionează timpul în scurte epoci 
de zece — cincisprezece ani, în care aglomcerează 
toate informaţiile ce-i stau la îndemină, adică un 
număr incomensurabil; toate manifestările publi- 
cistice sunt înregistrate în mod aproape egal ca 
fenomene culturale şi — de plario — estetice. Scrii- 
torii sunt, astfel, şi ei secţionaţi după epoci arbi- 
trare, cap, trunchiu, picioare, disjecta membra, nu 
evolutiv ci cronologic. Pentru ca haosul informativ 
să fie şi mai mare, dînd un joc şi mai liber ato- 
milor în căderea perpendiculară, activitatea lor nu 
c studiată global, sintetic, nici chiar în cadrul 
acestor epoci ci după colaborarea la reviste, fie 

ele cit de neînsemnate. Vom găsi, prin urmare, egal 
înregistraţi sute de scriitori, care au colaborat inci- 
dental la vreo publicaţie, şi alcăror nume istoria 
nare motive să-l rețină. 

Ca exemplu ales la întâmplare, dintro epocă 
recentă, deci de valori estetice, iată felul cum este 
apreciată activitatea „Convorbirilor literare”, într'o 
scurtă epocă secționată după 1890. 

„In acest timp, pe cînd, mai departe „Convorbi- 
rile” se hrăneau cu prelungirea traducerii frumo- 
sului roman al lui Kotzebue, Lascar Viorescu, cu 
versiunea lui „Don Quijote”, de Virgolici, cu con- 
tribuţiile istorice ale lui Papadopol-Calimah şi 
Burada (despre teatrul din Iaşi) cu filozofia întâr- 
ziată a lui Velovan, Strajan, Leonardescu şi chiar 
Suliotis, cu continuări de ale lui Xenofon Gheor- 
ghiu, cu filologia lui Burlă, — Alecsandri, care se 
stinge în 1890, având a fi comemorat de poezia lui 
Sava N. Şomănescu, — cu articole economice şi cu 
documentele de o minimă valoare date de G. La- 
hovary, cu poeziile populare ale lui Alexiu Viciu, 
plus poeţi ca Bicu, Bonachi şi d-ra Procopian, etc. 
ete.” Scurt citat, în care şaptesprezece nume cad 
perpendicular în vid, fără ca să aibă vreo legătură 
cu literatura. Prin ce au meritat Sava N. Somă- 
nescu, Alexiu Viciu, Bicu, Bonachi, D-ra Procopian, 
de a fi citați ca poeţi într'o istorie a literaturii 
romine, de cît doar după aplicarea criteriului de 
înregistrare statistică a tuturor celor ce la un mo- 
ment dat al vieţii lor au publicat vreo poezie? 
Aplicat la revistele mai vechi procedeul statistic 
duce la rezultate şi mai uluitoare. Aşa, de pildă, 

pomenind de' revista „Orientul latin” apărută la 
Braşov în Februarie 1874, găsim: „,Schiţele lui 
Iacob Negruzzi le imită, cam greoi, cineva care 
iscăleşte R. Calomfirescu. Un E. C. D. încearcă un 
roman Liviu Vioreanu, cu rătăciri în străinătate, 
dar şi cu note de viaţă ieșeană, cu boeri, cu tineri 
de modă nouă, cu evrei habotnici. Foiletoanele 
iscălite Radu Năsturel, o semnătură, pe care o vom 
mai întâini în Ardeal, — sunt şi ele literatură”. 
Iată-l, aşa dar, pe „cineva care iscăleşte Radu Năs- 
turel” înregistrat într'o istorie a literaturii române. 
Cînd va veni rândul „Neamului românesc literar” 
(1909), vor fi integrați istoriei literaturii ro- 
-miîne: „O fată din Roman, dispărută prea repede, 
Maria Mavrodin”, I. Popescu-Pajură, G. Vlădescu- 
Albeşti, Alexandra Moraru, Dumitrescu-Remy, I. 
Popovici, Mateescu, Adrian Lazariu, etc., etc. Iar 
din Sburătorul, după ce se enumeră toate persoa- 
nele ce au colaborat întimplător la revistă, luate, 
de altfel, după sumarele de sfîrşit de an, se intro- 
duce în aceiaş mult primitoare istoric a literaturii, 
Ana din Coştila. Accastă „poctă”, era o bătrînă de 
optzeci de ani, văduva lui V. A. Urechia, căreia i 
s'a publicat, în lipsa mea şi din eroare, o poezic, 
cred, singura ci operă ce a văzut lumina tiparului. 
Nemurirea i-a fost asigurată prin trecerea în mau- 
zoleul unei istorii a literaturii romînc, care nu 
ştie alegc. 

Literatura noastră a crescut în ultima jumătate 
de veac printr'o producţie atît de considerabilă în 
cît cunoaşterea ei constitue o disciplină capabilă 
să absoarbă totalitatea forţelor” unui cercetător 

N. Iorga a îmbrățișat atât de vaste domenii de acti- 
vitate, încît literatura romînă nu i-a servit decit 
ca un popas cu totul secundar. Exceptind producţia 
veche de valoare documentară, pe care a cunos- 
cut-o ca orice document, exceptind aria lecturilor- 
din epoca tinereţii şi cea a mişcării Sămănătorului 
pe care a sprijinit-o cîteva decenii, îi era cu ne- 
putinţă unui om cu preocupări atît de multiple să 
cunoască producţia inextricabilă a publicaţiilor 
recente, carc reclamă o specializare. Ne exprimăm 
convingerea că numeroasele romane şi volume de 
poezii caracterizate, de altfel, numai într'un rînd- 
două, sau cu un epitet, nici n'au intrat măcar în 
mîna isturiografului, ci sunt înregistrate din suma- 
rele şi notele bibliografice ale revistelor, singurele 
pe care le-a foiletat cu repeziciunea lui fenome- 
nală. De aici un număr de confuzii de scriitori şi 
de opere atribuite altora de cît autorului lor. Lui 
V. Demetrius, de pildă, i se atribue romanul Ro- 
chia albă al lui C. Ardeleanu (I, p. 305) ori ro- 
manul Casa cu fete, tot al aceluia (J, p. 306); 
Ionel Teodoreanu e confundat cu fratele său Al. 
O. Teodoreanu (I, p. 311). Despre Camil Petrescu 
se exprimă astfel (II, p. 301): „mai ales poet, le- 
gat şi de amintirea lui Macedonsky”, dintro con- 
fuzic probabilă cu Cincinat Pavelescu; cînd i se 
atribue opera Omul care și-a găsit umbra, e evi- 
dent că l'a confundat cu Cezar Petrescu; i se 
amintește apoi, statistic, toate lucrările fără nici o 
calificaţie, citind doar din revista Năzuința, IL 
No. 2, versurile: 

„Ilui suflete lu drum 

N'uuzi cum 

Se'ngină pe furiş 

Granguri, 

Ciocirlii, 

N'auzi departe cum ne 

Cheamă mii? 
care nu sunt ale lui Camil Petrescu, nici nu puteau 
fi pentru cine a citit o singură poezie a acestui 
poet. 

Cazul scriitoarei Hortensia Papadat-Bengescu, 
creatoarea romanului psihologic rominesc, e şi 
mai caracteristic. La p. 301 se aminteşte cu o oare 
care recunoaştere despre primele ei lucrări publi- 
cate şi foiletate în revista Viafa Romînească; in- 
formaţia critică şi-o mărturiseşte luată din „emi- 
nentul critic“ care a fost G. Topîrceanu, într'un 
moment cînd exista o întreagă literatură critică 
asupra acestei mare scriitoare... Scoţindu-şi indi- 
caţiile din repertoriile bibliografice, iată că, peste 
cîteva pagini, doamna Hortensia Papadat-Bengescu 
devine d. P. Bengescu trecut printre „scriitorii mai 
mărunți“ cu Balaurul şi Romanul Arianei (Adrianei)! 


După ce am stabilit metoda de lucru și de ex- 
presie a Istoriei literaturii românești contimporane, 
ar urma să ne oprim asupra criteriilor de judecată 
aplicate în 'ierarhizarea scriitorilor. In întreaga 
lui acţiune esteticul fiind sacrificat eticului şi et- 
nicului, toate aprecierile literare îi sunt fixate pe 
aceste două coordonate. E, deci, de la sinc înţeles 
că e valorificată, cu deosebire, literatura scriito- 
rilor de la Samănătorul, Neamul românesc, Drum 

drept şi de la alte publicaţii în legătură ideologică 
cu mișcarea unimatorului naţionalist. Punctul dt 
vedere odată stabilit, aplicările pe teren sunt nor— 
male; le admitem cu o fatalitate. Le vom aminti 
doar în două cazuri extreme din care poate ieşi 
evidenţa. E vorba de două opere importante ale- 
literaturii noastre: Cuvinte potrivite şi Ion, asupra 
cărora nu mai pot exista ustăzi variaţii de opinie,- 
fără primejduirea celui ce le semnează. 

Iată citeva rînduri pespre Cuvinte potrivite: 

„Cuvintele potrivite cuprind ce poate fi mai scîr— 
bos ca idee în ce poate fi mai ordinar ca formă- 
Dovadă admiratul blăstem: (urmează o strofă ci-- 
tată). Era, cum s'a spus imediat, regele nouci poezii- 
un Eminescu modern: „d. T. Arghezi e cel mai 
mare poet al nostru de la Eminescu încoace“. Ce 
decădere pentru critică! 

Incurajat, omul sănătos şi voinic, cuminte, gos-- 
podar, politicos în relaţiile sociale, foarte bun cri— 
tic teatral şi cronicar amuzant în proză, deci de 
loc bolnav, serveşte marilor săi adoratori, prinşi 
de o adevărată frenezie „zările mîncate de muce-- 
gaiuri care put“, etc. Ori: „bucăţi în care cu un 
ritm bleg se înşiră cuvinte lipsite de orice legătură 
peste un îngrozitor pustiu de ginduri şi sentimente“. 
Ori despre Agate negre: „metrul obişnuit sau cel 
poliritmic îmbracă vedenii sumbre şi curioase de 
imagini menite să nu stea nici odată alături, ros— 
togolindu-se în forţate îmbrăţişări“.!) 


1) N. Iorga. op. cil. II, p. 222 

lată acum părerea istoricului literar asupra lui 
lon,al lui L. Rebreanu: +). 

„Incumetîndu-se, apoi, a prezenta întrun mare 
roman, concentrat şi îndesat, toată viața ţăranului 
romîn din Ardeal şi a pojghiţei de intelectuali de 
deasupra lui, prin Ivun, cartea de faimă mare, uni- 
versală, dl. Rebreanu aduce încă acelaş cenușiu 
sufletesc şi acecaş proză de zilnică întrebuințare. 
Coia ce răsare astfel poate fi un adevăr local“ 
văzut printr'o personalitate permanent amărităi 
dar e deformarea, instinctivă suu voită, a unut 
atît de sănătos şi de estetic element naţional de bază, 

„In romanul cu optzeci de personagii, cu violuri 
şi omoruri, cu toate manifestaţiile brutei, prezen- 
tate crud, ca un cadavru putred, pe care lar scu- 
tura cineva de un picior, e acelaș realism de o 
sălbatecă autenticitate; ce cec mai josnic în viața 
animalică a rasei, cum i se pare autorului că a 
văzut-o în cinc ştie ce colț blăstămat de Ardeal, sc 
expune aici cu un testimoniu de ircmediabilă in- 
ferioritate, întrun rece stil de jandarm care con- 
stată infamiile petrecute în raionul său. Ardealul 
cuminte al lui Slavici, cel de o înaltă valoare 
etică a d-lui Agiîrbiceanu sunt spintecate ca să se 
vadă ncspusa mizerie ce ar fi înlăuntru, cu toate 
scăderile sale, E ca duhoarea care se desface din 
La Terre a lui Zola, povestea aceloraşi patimi elc- 
mentare prezentată acolo cu altă artă şi aceeaș 
indiferenţă morală... Ce ar trebui să fie idealist, 
nobil, „raţional“ e dulceag şi șters“, 


1) N, Iorga, op. cit. 1], p. 298 

Ori, ce este Jon ? „Răbdarea rară de a da un 
roman de două volume, plin de nume şi de fapte 
ha încă ce fapte !* Cu el autorul „își cîștigase un 
loc prim în şirul unor povestitori, dintre care mulţi 
îi erau aşa de superiori în arta prezentării“. 

Aprecieri nedeterminate de principii estetice ci 
de consideraţii etice şi naţionale. 


6) După un ocol atit de mare, întreprins cu 
scopul de a situa în cadrele ci firești, problema 
felului cum a fost fixată personalitatea şi acţiunea 
critică a lui T. Maiorescu, ajungem la subiect.!) Nu 
există un capitol, un studiu asupra marelui critic; 
la fel cu ccilalţi, c şi el secţiouat şi atomizat după 
colaboraţia lui incidentală la reviste, sau după 
epoci, la însăşi Convorbirile literare, fragmentate 
şi dînsele. Capitolul II (al primului volum) poartă 
titlul Indreptările ideologice, cu următoarele sub- 
diviziuni : I. Cei dintii învitori. 1. Agitaţii de presă, 
în care, după procedeul său cultural, presa este in- 
tegrată în literatură. Se vorbeşte, deci, de Tribuna 
Poporului, de Perseverenţa, de Gazeta de Iași, etc. 
despoindu-le, statistic, sumarul de conţinutul lor 
politico-literar fără nici un interes pentru o istorie 
estetică. 2. Jumimea şi „Convorbirile lilerare“, în 
care în citeva pagini, aproape anonim, e înglo- 
hată personalitatea lui T. Maiorescu. 3. Noile reviste 
muntene, cu acelaşi informaţii excluziv culturale. 
Urmează capitolul III. Elaborarea doctrinii unei 
noui generații: A. D. Xenopol—capitol de două 


1) N. Iorga, op. cil. I, p. 62 

ori mai mare de cît cel al Junimii şi „„Convorbiri- 
lor literare“, netratînd de altfel pe A. D. Xenopol 
ca istoric ci ca formulatorul „doctrinei nouei ge- 
neraţii“ în chiar cpoca în carc T, Maiorescu își 
pornise acţiunea revoluţionară. Vom studia mai 
tîrziu aceasta substituire de roluri istorice pentru 
a vedea pînă la ce lipsă de obiectivitate merge 
criticul nostru. Deocamdată, vom da numai indi- 
caţii asupra procedeelor de minimalizarea a lui 
T. Maiorescu în capitolul, în care e înglobat într'o 
acţiune colectivă. 

Mica lui schiţă biografică e precedată de aceste 
consideraţii: „Pioasa biografie a d-lui Simion Mehe- 
dinţi, hrănită de amintirile eroului său, ni dă toa- 
te ştirile cu privire la omul care, ca prezentare 
mai mult de cît ca spor şi ca frumuseţe de formă, 
mai mult de cît ca originalitate în ştiinţă şi în gîn- 
dire, a fost un mare profesor, precum discursul 
de intrare la Academie al d-lui G. Bogdan-Duică 
ne face să cunoaştem originile străine ale princi- 
piilor salc, nemişcate pînă la completa vestejire”. 
Tonalitatea portretului e indicată prin aceste sim- 
ple rînduri: formalism. lipsă de originalitate, lipsă 
de activitate. La Berlin, la 1860, cl nu mai găsise 
„nimic din marile convingeri metafizice şi nimic 
din puternicile avânturi romantice, nimic din 
generozitatea socială care influenţase aşa de mult 
pe Kogălniceanu... Nu crau acolo nici puternice 
convingeri politice, generaţia de la 1818 îmbătrâuise 
şi Bismarck, cu stăpânul său, regentul, apoi regele 
Wilhelm I, luase asupra lor odiul conservatorismului 
și militarismului în serviciul unui naționalism, pe 

care liberalisinul ajungea să-l umbrească, Pecetea 
epocii se pusese deci pe sufletul tînărului Romin, 
care va exprima acele elegante îndoeli“. 

La laşi, T. Maiorescu organiză ciclul de confe- 
rinţe sub numele de „prelecţiuni populare“ care 
au durat șaptesprezece ani, rămase şi acum memo- 
rabile în istoria culturală ieșeană, — „ceeace amin- 
tea, scrie N. Iorga, acel cult al formalismului, al 
cărui mare profet era să devie şi să rămână, creind 
singura şcoală care a rămas de la dânsul“. 

„Din conferințele lui T. Maiorescu, nimic nu 
sa tipărit; e în aceasta mărturisire că, oricare ar 
fi fost valoarea lor şi ca scris nu numai ca rostire, 
ele nu aduceau nimic nou în prezentarea unor 
subiecte de un interes cu totul general, fără nici o 
atingere cu starea, nevoile și aspiraţiile societăţii 
româneşti“. 

In rezumat, activitatea culturală de conferenţiar 
a lui T. Maiorescu e privită ca un „formalism“, 
fără interes şi actualitate. 

Prima lui luptă și totdeodată marea lui biruinţă 
în problema ortografică cuprinsă în Despre scrie- 
rea limbii romîne din 1866, contribuţie mai însem- 
nată de cât cea a tuturor specialiştilor, este apre- 
ciată astfel de N. Iorga: 

„Cea dintii publicaţie a învățatului profesor ieşan 
e o lucrare de ortografie, în care, fără o îndreptare 
prea sigură, pe bază de simplu practicism, punînd 
pentruă şiîaceeaşliteră: ă şilăsând fără modificare 
pe î din în, dar păstrind pe u final, pe care-l serie 
întreg, admițând etimulogismul din „adevăr“ și intro- 
ducând zădărnicia accentului pe ultima silabă a inr- 

finitivului, se căuta a se pune baza socotită indis- 
pensabilă a noii culturi, Pentru a invedera necesi- 
tatea noului decalog se prezentau multe şi felurite. 
consideraţii, pe carc nici un filolog nu le-ar fi pri- 
mit întregi“, 

A doua luptă întreprinsă şi biruință repurtată 
de T. Maiorescu în căutarea adevărului, cuprinsă 
în primul studiu de critică literară românească: 
O cercetare critică asupra Poeziei romîne dela 
1867, e apreciată de N. Iorga prin cîteva rînduri în 
chipul următor?) : 

„Intreaga desvoltare a spiritului romînese din 
fundul veacului al XVIII pînă în vremea lui îi 
apare criticului în chip incomplect şi mai fals de 
cît forma însăşi pe care o combate”, Ori: „Plecînd 
de la principii, al căror isvor n'ar fi aşa de greu 
de găsit, el se ocupă numai de neajunsurile scri- 
sului contemporan în domeniul poeziei. Cu consi- 
deraţii «filozofice, care numai la laşi puteau să 
pară atît de nouă şi atît de profunde, el caută în 
poezie înainte de toate provocarea de „imagini 
sensibile”, ca şi cum mai putea să trezești imagini 
şi cîte vrei, prin sugestia unor versuri fără nimic 
concret... Nu e mai adevărat că poezia nu poate 
exprima „0 cugetare excluziv intelectuală”... Incă 
mai puţin că poezia e „inutilă” şi deci trebue să 
fic ireală, fiindu-i interzis să dea glas intereselor 
şi patimilor unei societăţi... Studiul c, de altfel, o 
lucrare de stilistică — „scopul didactic” fiind de 
altfel mărturisit, — şi una mai curînd săracă, în 


1) N. Iorga, op. cil., I, p. 74. 

care interes ar avea doar alegerea, pe care o face 
în cuprinsul literaturii romîneşti, unde nu dove- 
deşte gustul cel mai ales. Gluma uşoară pe seama 
unor poezii proaste pînă la copilărie nu era fără 
îndoială o mare ispravă... Dacă ar fi fost în spri- 
jinul unei asemenea lupte, îndată deviată spre ne- 
dreptate, măcar o profundă credinţă sentimentală, 
servită de temperament şi întrebuinţind cuceri- 
toarea magie a talentului literar! Dar sărăcia în 
formă a lui Maiorescu se vădește şi în traducerea 
fără sunet a lui Faust, pe care o iscăleşte „M” şi 
despre care Xenopol observă cu dreptate că, dacă 
traducătorul „a înţeles bine ideea pretutindenea, 
însă a fost prea sgîrcit în cuvinte”. Cu alte vorbe, 
„lipsa de formă (!)” a lui T. Maiorescu e dovedită 
cu nişte versuri traduse şi iscălite M. iniţială, sub 
care nimeni nu l-a identificat pînă acum pe T., 
Maiorescu! 

Sub această înfățișare minimalizată, caricată 
apare personalitatea şi rolul marelui nostru critic. 


7) Din fărimiturile unei statui se făuresc deo- 
biceiu alte statui; dacă rolul lui T. Maiorescu se 
fixează în tăgăduire, bagatelizare şi trecerea în 
anonimatul acţiunii Convorbirilor literare, capitolul 
următor, al III, Elaborarea doctrinii unei noi 
generații, duce, titular, pe scutul său pe adevă- 
ratul conducător al epocii, pe A. D. Xenopol. Dacă 
bătrînul istoric ar fi trâit în 1934, sar fi mirat cel 
dintîi de rolul, pe care nu l-a avut, nu l-a rîvnit 
şi nu s'a gîndit nimeni vre-odată să i-l atribue. 
Deşi fost „elev” al lui T. Maiorescu — între dinşii 

nu era decit o diferenţă de şapte ani, ceiace-i pune 
în aceiaş generaţie. „Intre ideile lui T. Maiorescu, 
aşa de grăbit să condamne şi într'un spirit aşa de 
hursuz, şi ale lui Xenopol un conflict trebuia să 
se producă. Tînărul, aşa de tînărul student de la 
Berlin, nu era om care să se dea înlături de la o 
discuţie”. Şi unde s'a produs această discuţie is- 
torică, memorabilă, care a determinat adevărata 
ideologie a generaţiei şi l-a impus pe A. D. Xe- 
nopol ca adevăratul conducător al epocii? Intro 
scrisoare particulară din 17 lanuarie 1869 adresată 
lui Iacob Negruzzi, care n'a văzut lumina tiparului 
decît în 1932 în Studii și documente literare!) — 
adică după 63 de ani: „admirabilă scrisoare, care 
ar fi trebuit imediat tipărită, dar gîndul că ar 
putea să supere pe Maiorescu ar fi împiedicat 
aceasta”. Scrisoarea conţinea cîteva obiecţii ale lui 
A. D. Xenopol, asupra articolului lui T. Maiorescu: 
In contra direcţiunii de astăzi a culturii romîne?). 
El găseşte anume că „întregul articol este pornit 
din adinca convicțiune că ţara noastră este inca- 
pabilă de progres, că progresul aparent cu care 
ne fălim este neadevărat, ca unul ce nu a pornit 
din impulsul poporului, ci vine dela influenţe 
exterioare, nu porneşte de jos în sus, ci de sus în 
jos, etc.” Tînărul student e de altă părere, e un 
spirit conciliant; progresul nu e fals ci „e în sine 
normal, de cît în aceustă regularitate şi legitimitate 
a sa trebuia să sc producă stări anormale ca cea de 


1) 1. E. Torouţiu, op. cit., II, p. 188. 
2) Convorbiri Liierare, 1868, Il, p. 301. 

astăzi”, „căci, dacă se produc bureţi şi muşchi pe 
trunchiul încă verde, nu trebue să conchidem de 
aici că măduva însăşi e deja putredă”... „Starca 
noastră cum este ea, este foarte legitimă cu toate 
că prezintă multe nelegitimităţi.!) 

„Răul care există va trece, întrucît aceasta e po- 
sibil”... „Neadevărul există numai acolo undc există 
conștiința de el”. Teoria e ingenioasă: „Dacă sau 
falsificat la noi istorie, filologie, aceasta, desigur, 
nu s'a făcut cu conștiința falsificării sau, deşi pînă 
la un punct există, (cum rămîne cu „desigur”?), 
crau precumpănite de interesul chiar al existenţei 
şi trebuc, dacă nu privite cu recunoștință, cel 
puţin scuzate, etc. ctc.”. 

Poziţia e categoric opusă. T. Maiorescu luase o 
atitudine excluziv critică, privind lucrurile sub ra- 
portul lor absolut al valorii în sine; A. D. Xenopol 
cra un relativist, considerînd lucrurile în evoluția 
lor istorică şi scuzind toate erorile prin necesităţi 
sociale; el aparţinea deci generaţiei trecute. Unor 
astfel de teorii conciliante avea să Je răspundă 
atit de tăios T. Maiorescu în „Observări polemice“ 
(1869): „Prin urmare din accia că o stare de lu- 
cruri sc poate explica istoriceşte, nu rezultă că se 
poate justifica şi numai prin o raţionare sofistică 
var aduce un argument în contra criticei”. Sau: 
„Obiecţia cu începuturile mici este sofistică în 
aceia că se folosește de cuvintele tezei adevărate: 
toate începuturile sunt mici (în cantitatea adepți- 
lor, dar mari în valoare) pentru a-i substitui înţe- 


1) I. E. Torouţiu, op. cil, II, p. 21, p. 25. 

Jesul absurd, că toate începuturile pot fi mici în 
valoare şi mari în adepţi“. Situaţia e clar pusă şi 
cu toată activitatea ulterioară a lui A. D. Xenopol 
la Convorbiri şi în sînul Junimii literare, ca nu va 
face decît să se precizeze, lărgindu-se în acest sens 
nu numai paralel ci și divergent. Incă din această 
scrisoare A. D. Xenopol sc arată ceiace va rămîne 
pînă la urmă un optimist, un progresist, un libe- 
ral și nu un criticist intransigent. El nu admite 
teoria maioresciană că „un popor să nu aibă şcoli, 
dacă nu poate avea de cît şcoli rele, să nu aibă 
pinacotecă pentru că, ete. „A face aceasta este a 
împiedica mişcarea intelectuală care este esenţa 
progresului“. Mai mult decît atît, cel susține că 
„trebue ca mediocrităţile să fic acuma lăsate în 
pace... şi că o luptă sistematică pentru stîrpi- 
rea lor nar produce altceva de cît picirea progre- 
sului“. Şi ca ton final optimist „ultra progresist“, 
cum va spune mai tîrziu Caţavencu: „Cînd un po- 
por a ajuns la cunoștința de sine, cînd el a înce- 
put a sc desvolta, atunci el nu piere, pînă nu îm- 
plineşte rolul său istoric pe pămînt... Scuză, amice, 
această lungă scrisoare însă cfectul ce mi-a făcut 
articolul lui Maiorescu a fost prea mare pentru ca 
reacţiunea împotriva lui să nu fie tot atît de pF 
ternică. Dacă am reușit a te face să împărtăşeşti 
opiniile melc, nu știu; cît despre minc am adinca 
convicţiune în viitorul nostru şi am vrut odată să 
mă lămuresc cu însumi pentru ce am acea cre- 
dinţă“. 

Critica lui T. Maiorescu se menţine, aşa dar, 
într'o intransigenţă ideală, absolută, pornită numai 

din logică şi nu din contingenţe; şcolile trebuiau 
desfiinţate pentru că nu erau bune; procesul dela 
formă la fond nu putea fi aşteptat în evoluţia lui, 
normală. A. D. Xenopol, dimpotrivă, se menţine în 
linia realităţii; aceasta e starea de fapt şi nu-i 
nimic de făcut; mediocrităţile sunt necesităţi, nui 
trebuc să le combatem pentru a nu stinjeni însuşi 
progresul; T, Maiorescu reprezintă criticismul ju- 
nimist, iar A. D. Xenopol liberalismul pragmatic 
al jocului liber de forțe nedirijate, cu „panaşul“ 
optimismului principial al „Romînului care în vec 
nu piere“. 

In afară de aceasta, „ideile“ n'au vreo impor- | 
tanţă de cît cînd încep să devină realităţi sociale. 
Importanţa ideilor lui T. Maiorescu nu stă în ori- 
ginalitatea lor, ci în talentul, autoritatea, consec- 
vența, contagiunea răspîndită unei întregi generaţii 
de intelectuali, prelungită şi după moartea criticu- 
lui la trei alte generaţii, — stă, prin urmare, în 
dinamismul lor, prin care a produs o mișcare cul- 
turală şi chiar palitică cu rezultate ce se văd şi 
azi prin atitea semne vizibile. A minimaliza un 
astfel de rol istoric, ccl puţin în domeniul estetic, 
căutindu-l să-l treci, pe baza unui scrisori particu- 
lare sau a unui articol), lui A. D. Xenopol, care n'a 
avut şi n'a pretins nici odată să aibă vreo acţiune 
asupra dialecticei progresului nostru cultural este 
o imparitate critică. N. Iorga credea şi el că!) „stă- 
rile de lucruri crau evident trecătoare și nu „me- ` 
ritau critica şi mai ales o critică de această solem- 


1) N. Iorga, op. cil. I, p. 89. 

nitate în formă, de această goliciune în fond. 
Aici lipsa de inițiere datorită necunoştinţei totale 
a vremurilor şi împrejurărilor, în care s'a înjghe- 
bat vechea noastră literatură, îl face să tirască de 
calul ironiei sale pe Șincai, care nu e istoric, pe 
Petru Maior, care nu poate scrie, pe bunul Țichin- 
deal, pe interesantul Prale. In ciuda criticului, da, 
Vasile Pop era „un bărbat deştept şi plin de zel“, 
Gheorghe Săulescu un priceput traducător al lni 
Homer. Curiosul Scavinschi merită altceva de cît 
puţinele rînduri de batjocură. Lui Aron Pumnul 
îi lipsea, de sigur, gustul literar şi sistemul lui or- 
tografic nu s'a putnt menținea, dar Lepiurariul lui 
este pînă azi un indispensabit izvor de informaţii 
literare“. 

Punîndu-se pe linia „bunului“ Țichindeal, a 
„interesantului“ Prale, a “deşteptului“ Vasile Pop, 
a „curiosului“ Scavinschi, N. Iorga se punea pe 
linia „culturalului“, cum, întrun fel, se punea și 
semi-junimistul A. D. Xenopol, un inestetic şi el, 
— adică pe o linie ireconciliabilă cu linia estetică 
a lui T. Maiorescu, a cărui revoluţie N. Iorga 
n'o putea înţelege: din faza culturală, în literatură, 
se desprinsese faza nouă estetică, sub care trăim 
şi astăzi. 


8. Din aceași intenţie de a scobori pe T. Maio- 
rescu, după ce încercase să-i substitue pe A.D. 
Xenopol în rolul de „făuritor al doctrinii nouei ge- 
neraţii“, deşi după cum am arătat, în parte, A. D. 
Xenopol era un element de transiţie între vechea 
generație prejunimistă, culturală şi inestetică, şi 


15. 

adevărata generaţie junimistă, N. Iorga s'a încercat 
să-l umbrească şi în critica propriu zisă, exagerind 
însemnătatea unui articol al lui P. P. Curp: „în a 
judeca o operă de artă, scrie el), privită In con- 
diţiile genului în care înţelege a se ţinea, în mij- 
loacele stilistice de care se serveşte, Carp însuşi 
arătase, — cum se vede din observaţiile asupra lui 
Răzvan şi Vidra, dar mai ales în acelaş timp con- 
tribuind esenţial în acele puţine pagini, peste Les- 
sing, la teoria însăşi a fabulei, despre Fabulele lui 
Sion, — însuşiri mult inai mari de cît ale lui T. 
Maiorescu, care n'a încercat niciodată străbaterea 
în esenţa însăşi a unei scrieri, mulţumindu-se a-i 
opune anume precepte şi a ridiculiza anume păcate 
de formă?)“" 

Cele ce sunt de obiectat unei astfel de afirmări 
se pof citi în studiul meu P. P. Carp, critic literar 
şi literat?) 


9. Cum studiul scriitorilor în Istoria literaturii 
rominești nu e sintetic, ci fracţionat după epoci şi 
la întîmplare, şi T. Maiorescu este tratat după 
aceiaşi metodă, aşa că pentru a slei subiectul vom 
mai face cîteva incursiuni în diferite alte capitole. 

In Epoca realismului popular ; Indreptările ideo- 


1) N, Iorga, op. cit. I, p. 89. 

2) Cit de neinţelegător era A. D. Xenopol, culturalul, faţă 
de tot ce e expresie. adică artă şi această apreciere a lui 
faţă de articolul lui P. P. Carp: „Critica lui Carp, scria el 
lui Negruzzi la 23 Februarie 1870 e foarte bună. Alta nu e 
de spus: numai limba lui e uneori grozavă“. 1. E. Torouţiu 
op. cil. II, p. 70. 

3) Biblioleca pentru toţi. 

logice, mişcarea junimistă e „de fapt datorită noilor 
scriitori formaţi în străinătate, cugetători şi poeţi. 
Intre aceştia din urmă caracterul aşa de proaspăt, 
de nou al pămîntului ardelenesc dădea şi subiecte 
noi şi feluri pînă atunci neîntilnite de exprimare“. 
Cînd totul era pe de a gata, „s'a înscăunat“ şi T. 
Maiorescu: „Numai după ce acuma curentul se în- 
jghebase, Maiorescu a crezut că e potrivit să facă 
rezumatul dezvoltării recente, pe care-l refuzase 
lui Xenopol. Dar lipsa de o înţelegere mai adîncă 
se vede din faptul că acest „conspect“ pune îm- 
preună pe Eminescu cu Bodnărescu, ete. ete.“ „Toată 
această confuzie de tendinţi, — în numele „noui 
direcții“ şi a „junei generaţii“ +) 

Apoi mai departe: „Articolele intitulate „Direcţia 
Nouă“, foarte pretenţioase, încep prin întrebarea, 
fără rost, dacă „va avea Romînia un viitor“, dacă 
poporul din ea, nu întreg neamul romiînesc, de care 
nu voia să se ocupe are „destulă putere primitivă 
pentru a ridica și suporta sarcina culturii“. „Un 
atac contra presei se adaugă şi unul, paralel, contra 
„Academiei, de care Maiorescu, onorat cu una din 
cele dintii numiri, se despărţise foarte repede pe 
motive de ortografic şi limbă. declarînd că „pentru 
orice Stat ar fi o concentrare de neştiinţă preten- 
țioasă şi tot ce a scris Cipariu fiind, pentru acest 
judecător aşa de competenteîn filologie „un şir de 
erori“ bune doar pentru „circumscripţia Tirnavelor*“ 
şi după Epigonii, sc plasează între lucrurile „umo- 
ristice“ vechiul scris al lui Țichindeal şi Pralea, la 


1) N. Iorga, op. cil. I, p. 191. 

care adăuga pe altfel meritosul) Săulescu, pe Tăutu, 
bătrîn scriitor ieşean de o inspiraţie uşoară, dar 
uneori și de o vervă fericită şi înglobiînd în repro- 
baţia şi pe originalul Baronzi, pe Mureşeanu, omul 
vremii sale și pe Aron Densuşianu“. 

Istoricul rămâne, deci, tot pe linia culturală, pa- 
şoptistă şi duce lupta împotriva lui T. Maiorescu în 
1934, în numele lui Țichindeal, Pralea, Tăutu, Mu- 
reșeanu, Aron Densuşianu. „Direcţia Nouă“ nu pu- 
tea avea nici un sens pentru dânsul. Urma, firește, 
şi învinuirea de a nu fi apreciat îndeajuns pe E- 
minescu. Ba c învinuit şi de lipsă de gust. 

Şi pentru a încheia cu unul din numeroasele 
atacuri ale istoricului veşnic nemulţumit de orice 
ar fi făcut T. Maiorescu, mai extragem cîteva rîn- 
duri dintr'o serie nouă. „E, astfel, de mirare cum 
Maiorescu, scrie €el!)... a putut proclama quasi ne- 
existenţa studiului de istorie în această epocă aşa 
de aplecată să răscolească trecutul, făcînd răspun- 
zători şi pe cei patru profesori de Universitate, care 
ar fi fost incapabili de a da măcar o monografie 
sau colecţie de documente, tratînd cu cea mai 
mare asprime nepreţuitul „tezaur“ al lui Papiu 
Ilarian, pentrucă ia din cărţi tipărite şi dă tra- 
duceri și bătîndu-şi joc de ce adunase din arhivele ` 
italiene rîvna lui Esarcu, ba imputind lui Hasdeu 
că şi-a întrerupt publicația de documente: dacă 
Tocilescu îi place pentru greoaia lui compilaţie 
arheologică nu e așa şi cu Fragmentele lui Hur- 
muzachi, etc. (pasagiul ce de neînțeles de oarece 


1) N. Iorga, op. cil. I. p. 259. 

Te Maiorescu exprimă cea mai caldă recunoaștere 
pentru culegerea de documente a lui Eudoxiu Hur- 
muzachi, pe care, de altfel, el a adus-o în ţară). 
Cine a citit articolul Literatura romînă şi străină- 
tatea (1882) ştie cu ce prevedere şi cît de judicios 
a zugrăvit sumarul tablou al activităţii noastre 
ştiinţifice pe terenul istoriei şi filologiei naționale, 
<u ce imparţialitate, neîncredere, cînd trebue, căl- 
«duroasă adeziune iarăşi cînd trebuc, discriminează 
chiar şi opera filologică şi istorică a lui Hasdeu, 
rivalul său (altfel e preţuită Arhiva istorică a Ro- 
mâniei ori Cuvente den bătrîni şi altfel Istoria cri- 
zică a Rominilor), cu ce nuanţe judecă defectele 
şi calităţile Daciei înainte de Romani a lui Gr. To- 
cilescu, etc.; se convinge, astfel, că, fără o cultură 
de specialitate, T. Maiorescu, e un critic compre- 
hensiv şi lipsit de pasiune în judecata unor lucrări 
de erudiție. Pentru noua generaţie de istorici, recu- 
noaşterca lui se întinde și asupra lui N. Iorga. „Insă 
renaşterea şi întemeerea istoriografiei noastre na- 
ionale se datorește profesorilor universitari mai 
noi, d-lor N. Iorga şi D. Onciul, cărora li se poate 
adăoga din partea studiilor paleo-slavice d. I. Bog- 
dan. Comoara de documente descoperită şi pusă la 
îndemîna publicului de nepilduita sîrguinţă a d-lui 
N. Iorga, soliditatea cercetărilor, claritatea şi cum- 
pătarea expunerii în scricrile d-lui D. Onciul, precum 
— şi, alături de cle— monografiile d-lui Bogdan au 
făcut să se nască o literatură istorică din cele mai 
însemnate și au avut totdeodată darul să producă, 
„drept rezultat al înriîuririi asupra tinerimii uni- 
xersitare, wr şir de scriitori mai noi, care de pe 

acum garantează continuarea ei, în acelaş spirit și 
cu aceiaș conștiință.“ Acestea le scria T. Maiorescu 
în „Adaos la 1908“ +), cînd N. Iorga încetasc de a 
mai fi o „speranță“ junimistă, ci, dimpotrivă. în- 
cepuse să ia o atitudine de adversar. 


10. Ostilitatea lui N. Iorga faţă de T. Maiorescu 
s'a manifestat apoi în toate prilejurile, în timpul 
vieţii şi după moartea lui. In admirabila lui serie 
de „Oameni cure au fost“, găsim o evocare a ma- 
relui critic, chiar în momentul morţii (1917) în 
care injustiţia sistematică se îmbină cu o rară 
pregnanţă formulatoric; vom culege cîteva caracte— 
rizări: 2) 

Talentul oratoric: 

„Profesor de o mare şi elegantă elocvenţă, orator 
parlamentar  neîntrecut în sublinicrea fină a inten-" 
țiilor sale şi capabil în acelaş timp de a da cea 
mai impresionantă expresie ideilor celor mai înalte, 
dacă nu unor puternice sentimente, —pe carc a 
ținut să nu le aibă ca fiind contrare concepţiei 
ce-şi făcca despre omul public, — sctiitor corect,- 
limpede în rostirea unor păreri de bun simţ cu 
scumpătate cîntărite, el va lăsa în mintea tuturora 
o icoană de om mai mult decît amintirea unei 


opere.“ 
Despre „idealul“ vechilor Ardeleni şi despre „idea-— 
lul“ generaţiei noui — adică „sămănătorist“, — de 


fapt atît de înrudite între dinselc: 


1) T. Maiorescu, „Critice“, Ed. Minerva, vol. III, p. 37. 
2) N. Iorga „Oameni care au fosi“ 1935, II, p. 278. 

„De agonia cclui dintii a ris, de primele mișcări 
ale celui din urmă nu s'a încălzit, Faldurii tunicii 
clasice nu trebuia să se desfacă în aceste dureri 
şi nădejdi ale pămîntului“. 

„Cald şi frig nu i-a fost nimănui lîngă dînsul“ 

„Şi-a salvat opera, singura operă: iluzia superbă 
cc voia să deic despre sine însuşi“. 


11. Douăzeci de ani după accea, cu ocazia apa- 
riţiei volumelor de „Insemnări zilnice“, N. lorga 
susținea în „Cuget Clar“ că „nu c un serviciu pen- 
tru el şi nici o datorie de pietate faţă de memoria 
lui să se tipărească integral aceste note zilnice, a- 
«dese mai puţin decit banale şi oglindind un suflet, 
care, dincolo de manifestarea lui cxterioară, avea 
un cuprins aşa de restrîns, 

Al doilea volum e, la început, inferior primului, 
în care era măcar spontaneitatea anilor de studii. 
Ştiri despre climă, despre înălţimea zăpezii, despre 
nesuferite călduri, ete.“ 

Pentru prieteni potop de calificative amabile; 
Pogor „copilăros“, Papadopol-Calimah „mincinos“, 
Pentru alţii „taler cu două fețe“, „obraznic lingu- 
şitor“ etc. 

Incheerea e că „prin această publicaţie, de peni- 
bilă descifrare şi aproximativă traducere, singură 
istoria luptelor noastre politice a folosit. In ce 
priveşte pe Maiorescu însuși, din aceste „însemnări“, 
în mare parte nemţești, cititorul însuşi va judeca“. 

Iar cînd în 1940 s'a produs acel fenomen unic în 
istoria culturii romiîneşti: o comemorare, la care 
au colaborat cei mai de seamă factori ai intelec- 

tualităţii noastre printr'o nesfirşită serie de confe- 
rinţe, articole, studii, cărţi, N. Iorga a intrat într'o 
fază convulsivă de contestare a legitimităţii acestei 
înălțătoare comemorări ; la Academie, prin repe- 
tate conferinţe şi articole, în chiar anul cînd um- 
bra morţii sc lăsa peste dînsul, el protesta cu 
dinamismul lui ubiquu împotriva comemorării îna- 
intașului, „în care nu se putea cinsti o activitate 
nici chiar așa de mare şi nici așa de ambițioasă; 
cum pare, nici așa de plină de urmări cum sc 
pretinde.“ 

Iată şi necazul împotriva Ministerului de Instruc- 
lic Publică: 1) 

„Un ordin al Ministerului Invăţămintului orîn- 
dueşte ca şi în deosebitele şcoli să se comemoreze 
cineva al cărui rol nu înţeleg a-l tăgădui ci numai 
a-l arăta, care cste întradevăr, înlăturînd cexagera- 
țiile, care nu cred că vor servi orice memorie, cit 
de respectată, şi în şcolile aceste se comemorează 
acela carc, la un anume moment, a fost socotit în- 
trun cerc, care nu avea nimic a face cu o națiune, 
ca întemeetorul, deschizătorul unei noi faze în des- 
voltarea literaturii și culturii romînești. Mie mi se 
pare în afară de intenţiile acestea, pe care nu mă 
pot împicdica de a nu le vedea, că s'a trecul din- 
colo de marginile îngăduite şi mai ales că su mers 
pe un drum care nu este cel bun“. 

Şi acum pentru a nu mai răscoli în deşeurile 
aruncate de valurile patimii, vom mai face un 
singur cilat: 


1) N. Iorga, „O incercare de înviere“, în Cuge! Ciar, IV, 
37 din 21 Martie 1940. 


www.dacoromanica.ro 


REACȚIUNEA SĂMĂNĂTORISTA: N. IORGA 233 


„Pe de altă parte, societatea aceasta cste o so- 
cietate adînc pătrunsă de un spirit mistic. Il aven 
toţi mai mult sau mai puţin: unii îi dau o formulă 
filozofică, alţii îl prefac într'un instrument de agi- 
taţie, într'un factor de revoluţie. Dar noi nu vedem 
lucrurile silogistic, prin urmare, nu avem nevoe de 
învierea dascălului silogistic. In timpul lui era 
foarte bine că se ştia ce este silogismul, dar, după 
cc l-a aflat. nu mai era nevoe ca societatea s'o 
punem în forme artificiale în cugetarea sa şi din 
cugetare în acțiunea sa“, 

Dincolp de patimile și de reacţiunile personale ale 
unui temperament impulsiv, găsim, aşadar, cheia 
adevărată a ucestei înverşunări postume, conștiința 
de a reprezenta două lumi cu totul deosebite: de 
o parte, lumea „nouă“ mistică și, de alta, lumea 
raţionalistă, logică a lui T. Maiorescu; învierea 
„dascălului silogistic“ i se părea inoportună în mij- 
locul unei „lumi mistice“, care avea să-i fie atit 
de funestă chiar în anul cînd scria rîndurile de 
mai sus: căci logica e una și c condusă de rațiune, 
pe cînd misticismul e multiplu, nu cunoaște frina și pa- 
sional, poate trece de la teorii la acte și chiar la crimă. 

REACȚIUNEA MODERNISTĂ: O. DENSUSIANU 


1 Poziţia estetică a lui T. Maiorescu şi esteiizaniă a lui 
Denusianu. 2) Alacurile lui O. Densusianu. 


1. Ostilitatea lui O. Densusianu faţă de T. Ma- 
iorescu are o primă motivare psihologică: filologul 
moştenia dușmănia paternă, a amăritului Aron 
Densuşeanu, criticul dela Federațiunea budapes- 
tană, acuzatorul lui T. Maiorescu de plagiat, autor 
nefericit de epopei şi de hore „oţelite“, victima 
acelui cumplit „In lături/“, prin care, totuşi, amin- 
tirea îi va rămîne în istoriile literaturii. Dacă oa- 
menii ar trăi prin „idei“ şi nu prin afecte, şi, dacă, 
chiar şi în domeniul ideologici, ar avea viziunea 
justă a limitelor lor, O. Denusianu ar fi trebuit 
să fie mult mai aproape de T. Maiorescu de cît, 
de pildă, S. Mehedinţi, care e, de fapt, la antipodul 
revoluţiei împlinite de dascălul său de natură pur 
estetică, singura valabilă peutru noi, urmașii, Este- 
tismul lui se baza însă, ca fond, pe un material 
etnic, împins la ruralism şi la „specific naţional“; 
ca formă, se turna în tipare clasico-romantice: totul 

dictat şi de temperament și de formaţie. Pardgdoxul 
situaţiei este acesta: de o parte, T. Maiorescu puţin 
cunoscător al folklorului şi dovedindu-și ignoranţa 
de cite ori făcea un citat, — devenit, totuşi, nu 
numai, ceeace era natural, apărătorul poeziei 
populare, ci susținînd că poezia {cultă trebue să 
ţină contactul cu poezia populară, poziţie valabilă 
numai la începuturile unei literaturi. Iar pe de- 
alta: O. Densusianu, cunoscător şi adunător proe 
fesional de folklor, căruia i-a închinat numeroase 
studii, luînd poziţie împotriva sămănătorismului 
a ruralismului, a poeziei populare ca punct de 
plecare al literaturii romîne. l 

Şi unul şi altul se aflau, de fapt, pe acelaş con- 
tinent estetic, — al artei pentru artă — singurul 
determinant; deosebirea dintre dinşii era de nuanţă 
şi nu de esenţă. 

T. Maiorescu era un critic estetic cu un gust 
foarte precis, limitat, fireşte, mai mult în cadrul 
literaturii în carc sc formase; O. Densusianu era 
un critic, dacă-l putem numi aşa, estetizant, neîn- 
țelegînd de cît o singură formulă de artă, simbo- 
lismul. Cceace numai prin improprictate s'ar putea 
numi „critică“ i s'a îndreptat cu înverşunare îm- 
potriva tuturor scriitorilor sămănătorişti (M. Sado- 
vcanu, Octavian Goga, cte.) fără distincţie, deşi în 
acel moment, acestea erau valorile reale ale lite- 
raturii şi nu simboliştii academici de la Vieafa 
Nouă; nici chiar în sînul modernismului, el n'a 
receptat, de altfel, adevăratele inovaţii şi talente, 
mai presus de orice, criticul neputind suferi suc- 
cosul altora. 

2. T. Maiorescu nu s'a exprimatinici despre lite- 
ratura .poetului Ervin, nici despre critica lui O. 
Densusianu; opinia i se poate, totuși, deduce din 
atitudinea generală faţă de literatura modernistă, 
în care vedea numai „mievrerii“, decretind că 
„poezia noastră n'are aface cu efeminarea scricrilor 
decadente“. Cît despre activitatea lui filologică, în 
trei rînduri o pomeneşte cu recunoaștere. 

Am cercetat aiurea !) atacurile lui O. Densusianu 
împotriva lui T. Maiorescu şi a Junimii, cuprinse 
mai ales în două articole. In articolul Alecsandri 
şi Junimea, °) cu prilejul apariţiei volumului de 
Scrisori al lui Alecsandri, citînd cîteva fragmente 
din scrisorile poetului către Negruzzi în chestia 
limbii, criticul vrea să atribue bardului meritul 
campaniei impotriva Ardelenilor. Din fragmentele 
publicate nu reiese decît că Alecsandri se bucura în 
1868 de campania lui T. Maiorescu pornită în 1866. 

In cel de al doilea articol O legendă literară *) 
combate pretenţia lui T. Maiorescu exprimată în 
Direcția nouă că revista Convorbiri Literare ar 
fi „singura revistă critică ce am avut“. Considerînd-o 
ca o „impostură“, O. Densusianu citează Dacia 
literară (1840), România literară (1855), Revista 
Română (1861) cu aceeaşi atitudine critică a Con- 
vorbirilor dar înaintea lor. In realitate, aceste 
reviste ccreau critica, dar n'au practicat-o, pentru 


1) E. Lovinescu, T. Maiorescu, II, p. 130 
2) Vieaţa nouă, I. 1905, p. 97 
3) Vieaţa nouă, no. 14-15 din 1905, p. 313 

că nici M. Kogălniceanu, nici V. Alecsandri, nici 
Al. Odobescu nu erau critici. Critic a fost numai 
T. Maiorescu. In nici un caz Aron Densuşianu ori 
O. Densusianu, buni cărturari, dar judecători strimbi 
şi poeţi mediocri. 

CARACTERELE ACESTEI GENERAȚII 


Intiia generaţie postmaioresciană se compune, 
cum am văzut, din studenţii mai apropiaţi ai das- 
călului, generaţie mai mult de „filozofi”, de pro- 
fesori, de culturali, oameni de carieră. Unii şi-au 
ridicat la început scuturile împotriva materialis- 
mului istoric şi a crilicei gheriste, care tindea să 
ia locul estetismului maiorescian; au făcut-o însă 
fără să fie profesionişti ai criticei şi, după primele 
ciocniri s'au retras în îndeletnicirile carierei. Ca- 
racteristica acestei generaţii, care îi înglobează pe 
toţi fără distincţie, e de a fi creat un cult maio- 
rescian al recunoştinţii, dacă nu şi al învăţăturii 
sale estetice; unii au întemeiat o adevărată litera- 
tură apologetică şi o ortodoxie lipsită cîteodată de 
substanţă şi chiar de unele însuşiri fundamentale 
maioresciene. Deţinînd informaţiile de la T. Maio- 
rescu, tot atît de autentice ca şi cele din Însemnări, 
de la ei pleacă orice biografie; ei sunt la originea 
tuturor comemorărilor şi a amintirilor ce întreţin 


16 

vie în conştiinţa publică personalitatea îndrumă- 
torului. Această primă generaţie a fost însă acri- 
tică; din viaţă, n'a ieșit din vorba dascălului; după 
moartea lui a rămas pe linia recunoştinţei. Singur 
Mihail Dragomirescu a făcut o carieră critică, ur- 
mâînd linia principală a esteticei maioresciene, la 
început într'o dependenţă totală, mai pe urmă des- 
părțindu-se şi de dinsul şi de Convorbiri; înte- 
meind o revistă de concurenţă, a mers tot pe li- 
nia maioresciană, împingînd-o în norii aristofanici 
ai unui temperament excesiv, fără frina bunului 
simţ, în construcţia ideologică, a gustului, în eva- 
luările practice. 

Odată cu generaţia a doua postmaioresciană în- 
cepe critica ...criticei şi atitudinii maioresciene. In 
afară de I. Petrovici format încă în preajma lui 
T. Maiorescu, ceilalţi scriitori l-au cunoscut puţin 
sau de loc; ei nau suferit nici farmecul nici jugul 
personalităţii lui şi, mai cu scamă, nu-i leagă de 
dinsul vreo recunoştinţă personală. Literatura apo- 
logetică scade sau dispare; începe examenul critic 
al omului şi al operei, examen, pe care îl trec 


toate marile personalităţi în faţa generaţiilor suc- 
cesive. 

I. 
|. PETROVICI 


1) Legăturile lui I. Petrovici cu T. Maiorescu. 2) Prin siruce 
tura talentului |. Petrovici e cel mai aproape de T. Maiorescu. 
3) Spiritul „Junimii“ şi I. Petrovici. 4) „Literatura maio- 
resciană“ a lui l. Petrovici şi caracterele aceslei literaturi. 


1. Corespondenta lui T. Maiorescu cu I. Petrovici 
e prea neînsemnată pentru a constitui un clement 
apreciabil în stabilirea graficului relaţiilor lor!). 
Dintr'însa reiese doar prețuirea profesorului, cum 
reiese, de altfel, şi din prefața făcută primei sale 
lucrări filozofice din 1904, „O problemă filozofică“: 
„Mai întîi este scrisă în cea mai bună limbă romi- 
nească, apoi dovedeşte o deplină pătrundere a 
teoriei idealiste şi — mai pre sus de toate — este 
o încercare originală de a duce explicarea şi apli- 
carea cunoștinţii omeneşti cu un pas mai departe“; 
interesul afectuos al lui T. Maiorescu l'a urmărit 
şi là studii în străinătate şi chiar în debuturile 
conferenţiariatului universitar la Iaşi. Ultima scri- 


1) I. E. Forouţiu, op. cil. V. p. 266. 

soare publicată e din 12 Noembrie 1906, probabil 
şi ultima trimisă!). Relaţiile par a se fi răcit, din 
motive probabil politice. Sub titlul de consecvență 
T. Maiorescu cerea o fidelitate absolută, tiranică, 
în toate domeniile vieţii publice; preţul interesului 
său afectuos constituia o servitute morală, pe care 
m'au realizat-o în chip absolut de cît, poate, numai 
S. Mehedinţi, I. A. Rădulescu-Pogoneanu şi P. P. 
Negulescu; de ceilalţi s'a desfăcut imediat, ară- 
tîndu-le unora o duritate implacabilă: de A. D. 
Xenopol, de mult, declarîndu-l „idiotizat“, din mo- 
tive ce vor fi desbătute în alt volum, de I. Slavici 
în 1884, în urma plecării lui la Sibiu pentru alua 
conducerea Tribunei, socotindu-l „om al lui Sturdza“, 
de Caragiale, cum se va vedea aiurea; de G. 
Coşbuc, la apariţia poeziei „Vrem pămînt“, cînd a 
înapoiat şi numărul Vetrei cu indicaţia „se refuză 
primirea“) ; de Al. Vlahuţă, de D. Ollănescu-Ascanio 
„secătura cinică“, de N. Petraşcu „mişelul“; de 
Duiliu Zamfirescu, în mod public la 16 Mai 1909, 
şi chiar de I. Al. Brătescu-Voineşti; dintre disci- 
polii lui universitari de C. Rădulescu-Motru şi de 
M. Dragomirescu în 1906. Nu este exclus ca acea- 


:) In privinţa raporturilor literare dintre T. Maiorescu şi 
I. Petrovici se pot citi cu interes paginile din Fulgurații 
jilozofice şi literare (Bıbl. p. toți No. 1543 — 46, p. 301 şi 
următoarele) apărute chiar în momentul tipăririi acestei 
cărţi. E vorba de o discuţie din 1902 în jurul volumului Un 
colţ de viață, de versuri şi cu cele două poeme dramatice 
într'un act: O sărulare şi Pe urma iertării. Se poate vedea 
atitudinea criticului faţă de debutanţi. 

2) 1, Slavici, „Amintiri“, ed. Cultura Naţională, 1924, p. 158 

sta să fi fost, latent, şi atitudinea lui faţă del. 
Petrovici. 

E poate locul unor consideraţii generale privitoare 
la noţiunea de „caracter“ ce se leagă atit de strîns 
de personalitatea lui T. Maiorescu. Caracterul nu e 
o formă a inteligenţei, a culturii sau a talentului; 
unite uneori, ele prezintă alte dăţi independente, 
singuratice. Deşi sar părea că se condiţionează, 
aceste calităţi intelectuale se prezintă mai adese 
izolat; este dela sine înţeles că, întrucît nu e 
o funcţie intelectuală ci morală, caracterul se 
află într'o legătură şi mai slobodă faţă de ele, cu 
toate că se înfățișează uneori şi în simbioză, cum 
e în cazul lui T. Maiorescu. Inteligent, cult, talentat 
întrun grad eminent, a fost şi un om de caracter, 
adică o valoare morală mai rară de cît valorile 
intelectuale. 

In ce constă caracterul, care-i elementul lui gene- 
rator? In aparenţă, din puţin lucru: din unitatea 
de reacțiune în faţa împrejurărilor. Pus în acelcaşi 
condiţii, omul de caracter reacţionează la fel şi nu 
se schimbă de la caz la caz, din impulsivitate. In 
succesiunea contradictorie a stărilor de conştiinţă, 
unitatea de reacțiune reprezintă o constantă; prin 
ea personalitatea se regăseşte pe sine în momentele 
cele mai tulburi, intactă, indestructibilă. Fenome- 
nele sufletești nu se produc în voia lor. prin acţiunea 
momentană a unor agenţi nesupravegheaţi > ci sub 
controlul unui regulator, care îndrumă reacţiile 
într'o direcţie invariabilă, unică. Manifestindu-se 
prin egalitate cu sine de la momentul incert al 
adolescenţei pînă la adînci bătriîneţe, psihologia lui 

T. Maiorescu a fost eleatică: sibi constat, cum spunea 
poetul latin; psihologie destul de comună; embrionar, 
ne găsim cu toţi în sămînță. Nota lui caracteristică 
n'a fost însă egalitatea unci individualităţi evolua- 
bile, ci o egalitate fără evoluţie, manifestată printr'o 
perfecţie prematură, neschimbată. Identitatea lui 
sub raportul inteligenţii, al culturii, al talentu- 
lui, categorii intelectuale relativ elastice, implică 
de la sine şi o identitate în ordinea morală a ca- 
racterului, în genere, o invariantă, cu foarte puţine 
alterări prin presiuni din afară. T. Maiorescu a 
activat, deci, în sens uaic într'o jumătate de veac 
de viaţa publică, călăuzit de o ideie şi în cadrul 
unui singur partid; minime, variațiile lui de opinie 
se pot număra, avînd totdeauna o justificare logică 
dictată de o experienţă nouă. 

Oamenii de caracter, cu o constanţă de reacțiune, 
cu o structură profund morală, privesc, la rîndul 
lor, toate valorile omeneşti prin prisma aceleiaşi 
constanțe de reacțiune, a caracterului. Nu se poate 
spune că T. Maiorescu nu avea măsura exactă a 
literaturii celor din jurul lui, a prietenilor dela 
Junimea; în judecăţile lui găsim totdeauna o fină 
distribuție a nuanţelor, peste îngăduinţa prieteniei 
sau a solidarităţii de grup. Nu e mai puţin adevărat 
că se constată şi o înăsprire de atitudine, faţă de 
cei ce s'au abătut dela linia jundimistă; cu toate 
că disocia principial valoarea estetică de cea morală, 
i-a învinuit pe unii dce lipsă de caracter cu o repulsiune 
prefăcută pe nesimţite în ostilitate estetică, înglobînd 
scriitori şi opere, reacţiunile fiindu-i dominate. de 
imperativul valorificării oamenilor prin consecvenţa 

lor morală. Caracterul cere caracter, consecvență 
fără circumstanţe atenuante în ordinea pozitivă; 
în ordinea negativă. ea impune însă servitutea. 
Junimismul nu e un bloc ci un mănuncbhiu de idei 
ce se pot admite şi respinge în amănunte, după 
libertatea de judecată a fiecăruia. Discuţia nu 
poate începe de cît de la intervenţia intereselor 
materiale. 


2. Anii trecînd, lucrurile pot fi privite în totali- 
tatea lor fără pasiuni definitiv încheiate; se poate 
deci afirma că o parte importantă din moştenirea 
lui T. Maiorescu a trecut asupra lui 1. Petrovici. Nu 
c vorba de împrejurări exterioare, cum ar fi, de pildă, 
faptul de a fi luat succesiunea catedrei, ori că e la 
Academic, ca alţi postmaiorescicni, sau că se află 
în fruntea unui Minister, pe care l-a onorat cîndva 
T. Maiorescu, ci din împrejurări privitoare la 
structura talentului. 

Din posteritatea întiei generaţii maioresciene 
singurul cu repniaţia de orator e S. Mehedinţi; ca 
în toate, el a şi fost preferatul lui T. Maiorescu: 
„Mehedinţi are genialitate ca orator“, îi scria el lui 
Iacob Negruzzi la 16—29 Iulie 1902, dîndu-i relaţii 
asupra Congresului de la Liric. S. Mchedinţi e, 
într'adevăr, orator, dar specia oratoriei lui n'are 
nici o legătură cu oratoria strinsă, logică, de „de- 
bater“ a lui T. Maiorescu, ci e explozivă, retorică, 
plină de pasiune şi de exageraţie, mişcînd prin 
efectul a ccia ce se cheamă „acţiunea oratorică“. 
In arta vorbirii şi a scrisului, dintre discipoli, I. 
Petrovici e probabil mai aproape de maniera das- 

călului său. Nu ne referim, de sigur, nici la preg- 
nanta, nici la lapidaritatea, nici la incizivitatea stilu- 
lui lui T. Maiorescu, unice în felul lor, ci la lipsa de 
retorism a frazei, fără ca să-i ridice totuşi relieful 
şi culoarea și la acea invizibilă căutare şi găsire a 
limpidităţi, scopul ultim al oricărui stil. In proza 
modernă, în care s'au realizat atît de multe ino- 
vaţii și progrese în sensul imagisticei, al pitores- 
cului, al vehemenţei sensoriale, al expresei elip- 
tice, trebue să preţuim continuitatea acestui stil 
clasic de a lungul literaturii romîne spre care se 
îndreaptă, în definitiv, oricine, odată cu maturita- 
tea şi cu experienţa artistică; T. Maiorescu sa 
născut cu dînsul şi, egal cu sine, l-a păstrat pînă 
la urmă.. In eseistica filozofică nimeni nu e mai 
aproape de stilul lui de cît I. Petrovici, subsumînd 
totul clarităţii, simplicităţii, proprietăţii de expresie, 
limpidităţii frazei unduioase. Uniformitatea ce ar 
putea urma simetrici T. Maiorescu o rupe din cînd 
în cînd prin ironie transcendentă, iar I. Petrovici 
printr'un accent liric, esenţial evocatorului, tradus 
printr'o imagine din disponibilităţile poetului de 
odinioară şi ale oratorului de totdeauna ce-și în- 
treține atenţia ascultătorilor prin ținta de aur a 
unei icoane poetice. Voind, de pildă, să plasticizeze 
jertfa adusă de T. Maiorescu ţării sale, prin pă- 
răsirea studiilor de înaltă speculație filozofică în 
beneficiul unor modeste preocupări de interes local, 
scriitorul își fixează idsia în imaginea pregnantă 
a unui codru ce ar renunţa la o parte din mantia 

sa bogată „pentru a da lemne vetrelor sărace, care 
i se adăpostesc la poale“1). Toată literatura eseis- 
tică şi de memorialist, ca şi discursurile lui I. Petro- 
vici, sunt punctate de astfel de fulgurări poetice 
ce luminează şi impiedică armonia de a nu luneca 
în monotonia acromatică. Adaptarea fondului şi a 
formei într'o unitate clarificatoare n'a posedat-u 
în aşa măsură nimeni din întîia generaţie postmaio- 
resciană; pe S. Mehedinţi îl deosebeşte de dascălul 
său retorismul, principiul generator al expresei lui 
cu tot ce aduce el, vehemenţă, dilataţie verbală, 
imagistică, coloare; P. P. Negulescu reprezintă o 
egalitate cu sine, a cărei uniformitate nu o între- 
rup nici un relief, nici un accident pitoresc; la 
C. Rădulescu-Motru, expresia nu e considerată în 
sine ca un element al valorificării ideilor; M. Dra- 
gomirescu a descoperit formula stridenţei stilistice: 


3) Scopul acestei cărţi nu este de a studia pe 
critici şi cu atît mai puţin pe filozofi; în cadrul 
strict al specialităţii, nici war intra în competinţa 
autorului; la critici sau la teoreticienii culturii am 
întreprins-o doar în vederea apropierilor şi a sta- 
bilirii disocierilor, cum am făcut-o, de pildă, la C. 
Rădulescu-Motru, continuatorul Junimii în disciplina 
filozofiei culturii. 

Despre I. Petrovici nu poate fi vorba de un stu- 
diu asupra problemelor de logică sau altele de 
acest fel; încadrarea cugetătorului în categoria spi- 
rituală a Junimii e totuşi evidentă şi a schiţat-o de 


1) Cultura Română, 1909 

curînd T. Vianu într'un articol 1). I. Petrovici se 
aşează în criticismul junimist raţionalist, care, 
pornit din concepţii streine, s'a aplicat aproape cu 
excluzivitate la fenomenul cultural așa cum se 
prezintă la noi; fundatorii Junimii s'au străduit 
să organizeze o cultură romînă în toate direcţiile, 
o şcoală, o ştiinţă, o artă, cătînd cu neîncredere 
la tot ce se produsese pînă atunci şi chiar la tot 
ce se înfăptuia sub ochii lor; nu priveau problema 
culturii, ca, de altfel, toate problemele, sub un- 
ghiul de vedere speculativ ci pragmatic. Din a- 
ccastă pricină T. Maiorescu şi-a interzis repede 
orice velcitate de activitate filozofică; pe cînd în 
1870 plănuia o Teorie a percepției, în 1872 se mul- 
tumia să scrie o „Gramatică romînă pentru școlile 
elementare“. Integrindu-se raționalismului junimist, 
I. Petrovici a lărgit totuşi unghiul viziunii lui, 
privind problemele nu numai din punctul de ve- 
dere pragmatic al culturii naţionale ci în cadrul 
lor universal ; „aparţinînd unei epoci de spiritua- 
lism şi de renaştere a metafizicei, — pe cînd T. 
Maiorescu era liber cugetător, — d. Petrovici acordă 
raţiunii şi posibilitatea de a găsi motivele credinţii 
în Dumnezeu și în viața nemuritoare a sufletului“. 


4. Din generaţia a doua de postmaiorescieni, I. 
Petrovici e contemporanul literaturii de evocare a 
lui T. Maiorescu. El a asistat la ultimii ani ai ac- 
tivităţii lui profesorale, de apus de soare, şi, ur- 


1) T. Vianu, /. Petrovici şi spirilul filozofic al „Junimii“ 


în Preocupari literare, VII, 6-7, lunie-lulie 1942, — Numă- 
rul închinat lui [. Petrovici. 

mind filozofia, a intrat cu dinsul în legături mai 
intime, T. Maiorescu păstrînd încă interesul pentru 
lucrările şi evoluţia intelectuală a studenţilor re- 
marcați în încercările de seminar, Aşa făcuse cu 
prima generaţie pustmaioresciană şi, într'uw măsură 
oarecare, aşa făcea şi acum cu I. Petrovici, Const. 
Antoniade, Mircea Djuvara, etc., iar pe latura li- 
teraturii cu P. Cerna, G. Vislan, etc. Relaţii mai 
strînse şi similitudinea preocupărilor filozofice 
i-au dat, aşa dar, posibilitatea de a-şi alimenta evo- 
cările dintr'un strat mai bogat de amintiri perso- 
nale, spre care îl imboldea şi rasa moldovenească 
de povestitori, răsfrîntă mai mult asupra trecutu- 
lui decit asupra prezentului, imprimîndu-i o notă 
esenţială, într'o literatură mai bogată, dincelo de 
T. Maiorescu, ce leagă firul fragedei copilării cu 
cel al maturității într'o scrie de momente calde, 
lirice, duioase. Numeroasele pagini despre T. Ma- 
iorescu sunt, astfel, rodul unei dispoziţii generale 
sufleteşti ce înglobează aspecte diferite ale timpu- 
lui şi ale spaţiului. In afară de asta, mai există 
alte două motive pentru a explica abundența lite- 
raturii sale maioresciene: talentul oratoric la pus 
în situaţia de a fi evocatorul dascălului cu ocazia 
diferitor comemorări şi solemnităţi. Ultima sa cu- 
vîntare „la centenarul lui Titu Mhiorescu“ ţinută 
la şedinţa publică solemnă a Academiei Romine 
de la 16 Februarie 194) încoronsază doar o serie 
mai lungă de astfel de cuvîntări festive. Se mai 
adaugă faptul că, de mai multe ori Ministru al 
Culturii Naționale, prin însăşi situaţia sa ofi- 
cială, a avut prilejul de a se rosti în public 

asupra înaintașului său. Toate aceste împrejurări 
la un loc: legătura între profesor şi student în 
cadrul unor preocupări comune, talentul evocării 
lirice a trecutului, talentat oratoric, situaţia de 
Ministru al Culturii Naţionale, — i-au înlesnit a- 
ceastă bogată literatură „maioresciană“, a cărei 
deosebire de nuanţă faţă de literatura primei ge- 
neraţii rămîne să o precizăm. 

In literatura maioresciană a lui I. Petrovici în- 
timpinăm dela primele rînduri caracterele nouei 
generaţii postmaioresciene: independenţa faţă de 
model, de unde decurge criticismul. Literatura 
primei generaţii, am spus-o, e o literatură excluziv 
apologetică, literatură de fidelitate absolută, oma- 
gială, fără urma obiecţiei sau a criticei. T. Maio- 
rescu e un erou venerat și nediscutat. 

Odată cu generaţia a doua atitudinea se schimbă; 
legăturile ei directe cu „profesorul“ sunt cu mult 
mai slabe sau nule; obligaţiile personale faţă de 
diînsul fiind minime sau inexistente, spiritul critic 
nu mai suferă comprimarea unui ascendent, a 
unei recunoştinţe personale; moartea a slobozit 
rezervele. Iată pentru ce numai odată cu această 
gentraţie începe criticismul faţă de opera şi perso- 
nalitatea lui T. Maiorescu. Ne punem din punctul 
de vedere chiar al admiratorilor, al continuatorilor, 
al lui I. Petrovici în filozofie şi în viaţa publică 
şi al altora în critică. Apologetica s'a prefăcut în exe- 
geză. Iată, de pildă, o situare exactă a valorii lui 
T. Maiorescu ca filozof!): 


1) I. Petrovici, „Personalitatea lui Titu Maiorescu“ apărută 


întâiu în Viaja Românească din Septembrie 1523 şi repro- 
dusă în Biblioteca pentru toți, 1537-1538. 

» Dar Titu Maiorescu n'a lăsat o astfel de operă 
după dinsul şi nu se poate vorbi despre o filozofie 
a lui Maiorescu, așa cum se vorbeşte despre una 
a lui Descartes, Leibniz, Kant sau Spencer nici 
măcat cît despre aceea a unor filozofi mai puţin 
uriași, ca Victor Cousin, Jouffroy, Thomas Reid, 
Fries, etc. şi nici chiar în măsura în care se vor- 
beşte despre opera filozofică a compatrioţilor săi, 
Vasile Conta sau A. D. Xenopol. 

Ne-ar rămiînea atunci într'o asemenea cercetare 
să scoatem la iveală influenţele suferite şi împru- 
maturile făcute de F. Maiorescu de la alţi cugetă- 
tori în scrierile sale filozofice, precum și în acele 
lucrări, care, fără a fi de filozofie propriu zisă, 
porneau totuși în deobşte de la principii filozofice 
şi sunt animate de un suflu de cugetare înaltă. Ar 
fi să vedem căror curente şi căror maeştri ai gîn- 
dirii T. Maiorescu a fost tributar, ce anume filo- 
zufi i-a pus la contribuţie în cercetările şi studiile 
sale, ce şcoală sau şcoli filozofice a reprezentat. 
Ar fi să arătăm, de pildă, că estetica sa în latura 
ei metafizică a fost înrîurită de Schopenhauer (teoria 
contemplării impersonale, în care egoismul indivi- 
dului dispare), iar în partea technică de teoriile 
hegeliene (probabil prin intermediul esteticianului 
Vischer), că metodologia sa, în deosebi în paragra- 
ful inducției, este vasală logicei inductive a lui 
John Stuart Mill, că evoluționismul lui Herbert 
Spencer l'a așezat la baza concepţici sale politice, 
potrivit cu care condamna orice salturi în reforma 
legislativă, că acelaş evoluţionism îl ajută să scape 
de consecințele metafizice schopenhaueriene, fă- 

cându-l să nădăjduiască întrun progres de ameli- 
orare treptată; că definiţia lui Comte: „savoir 
c'est prévoir“ şi-o însușise pe deantregul şi că ierar- 
hia ştiinţelor din sistemul aceluiaş filozof îl făcea 
să ceară omului politic o cultură mai vastă de cît 
ori cărui specialist, întru cît sociologia presupune 
cunoştinţa prealabilă a tuturor ştiinţelor pozitive 
etc“, 

Numai din compararea acestei pagini cu cele 
citate ale lui S. Mehedinţi şi I. A. Rădulescu-Pogo- 
neanu simțim că am păşit într'o nouă fază post- 
maioresciană, în care admiraţia pentru dascăl se 
îmbină cu critica liberă. Investigația ar putea merge 
chiar şi mai departe. Literatura hagiografică por- 
nită de la biografia lui Soveja din 1910, conţine 
şi astăzi anumite exemple edificatoare pentru a 
arăta marea dezinteresare a lui T. Maiorescu; de- 
zinteresarea e reală dar unele exemple se pot con- 
tesfa. Faptul, de pildă, de a fi fost revocat de la 
catedra lui la laşi de o dispoziţie nedreaptă a 
Generalului Chr. Tell la 28 Nocmb. 1871, fără ca, ajuns 
Ministru, să se reintegreze, cum făcuse cu adversarul 
său Nicolai Ionescu, revocat dia acelaş motiv, Pam 
pus aiurea în adevărata lui lumină: intrând în 
Parlament şi Minister, T. Maiorescu renunţase de 
a se mai întoarce la Iaşi, catedra îi devenise prin 
urmare indiferentă 1). Reîntegrarea lui la catedra de 
Logică şi Istoria filozofiei moderne a secolului XIX, 


1) O dovadă avem în amănuntul că din 1872 îşi vînduce casa 
din Iaşi: „vîndut casa din Iaşi lui Demetru Rosetti pentru 
3800 galbeni în mînă; pe mine ma costat 2500“. Jnsemnări, 
I p. 213 Ja data de 10 Ianuarie 1872. 

la Universitatea din Bucureşti, (10 Octombrie 1884) 
e prezentată de biografia oficială ca un act dez- 
interesat al guvermului dc reparare a unei ncdrep- 
tăţi; cercetarea documentelor ne-o dovedeşte ca efec- 
tul unor tratative de ordin excluziv politic cu 
guvernul I. Brătianu, ce au durat doi ani 1). 

Alt exemplu „edificator“ e reprodus de toţi bio- 
grafii de la Soveja pînă la I. Petrovici: proectul 
de lege al lui T. Maiorescu, din 1991, înterzicînd 
pe viitor Miniştrilor de Justiţie de a pleda cinci 
ani după ce şi-au părăsit funcţia; neizbutind să-l 
treacă în parlament, dar simțindu-se legat moral- 
mente de proectul său, el şi l-a aplicat sic-şi la 
ieşirea din Minister. Proectul e discutabil, dar nu-l 
vom discuta; nu interesează decit atitudinea auto- 
rului. Din cercurile baroului, mi se afirmă că T. 
Maiorescu nu mai pleda dinainte de a fi conceput 
proectul; lucrul merită să fie verificat; reținem 
însă un fapt pozitiv. Ciîţiva ani după retragerea 
din Minister, I. Petrovici i-a adus aminte într'o 
scrisoare de apropiata împlinire a :sorocului de 
cinci ani şi de oportuna lul reînscriere în Barou, 
căreia T. Maiorescu i-a răspuns la 16 Februarie 1906: 
„Cu prevederea d-tate în privinţa advocațurii mele s'a 
întîmplat cum se va fi întimplînd adeseori cu ase- 
menea prevederi (şi aceasta încurcă pozitivarea 
sociologiei): s'a realizat fiindcă mi-ai comunicat-o. 

Nici nu mă gindeam la advocatură, cînd mi-a 
sosit scrisoarea d-tale; dar după ce am citit-o, am 
găsit argumentarea d-tale (a d-tale, nu a mea căci pînă 


1) E. Lovinescu, T. Maiorescu, II, p. 160. 

atunci nu-mi trecuse prin cap) aşa de îhtemeiată, 
încît la 11 Februarie (în ajunul împlinirii celor 
cinci ani din proectul de lege) am cerut reînscri- 
erea în barou. 

De unde rezultă că scrisoarea d-tale nu a cu- 
prins o simplă prevedere, oarecum teoretică, ci a 
devenit un element cauzal şi s'a amestecat în rea- 
litatea practică“, 

Ce reiese din analiza acestei scrisori? Că T. Ma; 
iorescu uitase cu desăvirșire împlinirea celor 
cinci ani, — dovadă că se retrăsese definitiv din 
barou; renunţase la advocatură, odată cu virsta 
de şaizeci de ani, fără gîndul de a se mai 
înscrie. A aplica o lege restrictivă unor oameni 
tineri la începutul carierei lor publice, atunci cînd 
tu ai sfîrşit-o, nu e echitabil. De ce s'a reîntors 
totuş în barou în urma „prevederii“ lui I. Petro- 
vici, deşi uitase de o chestiune ce nu-l interesa, . 
întrucît n'a mai pledat vreodată nici după aceia? 
Nu putem ocoli bănuiala că-și dăduse seama că 
era momentul unui gest edificator ad pompam et 
ostentationem, pentru a-i întrebuința expresia favo- 
rită, vrednic de reţinut în literatura apologetică 
a posterităţii, în istorie poate. Personalitatea lui T. 
Maiorescu. e prea mare pentru a avea nevoe de 
astfel de retușări. 


1) I. E. Torouţiu, op. cit. V., p. 274. 

1. Inițierea; legăturile lui cu T. Maiorescu şi cu Convor- 
birile Literare 2. Poziţia Paşilor pe nisip (1906) faţă de 
critica maioresciană. 3. Primete articole despre T. Maore- 
scu după plecarea dela Convorbiri Literare /1915). 4. Po- 
ziția Istoriei civilizaţiei romîne moderne (1928; faţă de 
ideologia socială junimistă. 5. Istoria literaturii romîne 
contimporane din 1926 şi T. Muiorescu. 6. Istoria litera- 
turii romîne contemporane din 1937, pune în „autonomia 
estelicului“ principiul revoluţiei lui T. Maiorescu; din aces- 
le aprecieri pornește şi monografia asupra lui T. Maiore- 
scu. 7. Lipsa de receplivilale a lui T. Maiorescu peniru 
formele noi în artă. 8. Critica modernistă pe baza de rela- 
livism şi diferenţiere. 9. Influenţa de ordin moral. 


1. Dincolo de contact şi influenţă, structura lui 
E. Lovinescu e maioresciană. In casa sa familială 
a deschis ochii pe colecţia Convorbirilor literare 
şi, dacă îndemnul propriu zis al criticei i s'a tre- 
zit mai tîrziu prin scrisul lui Emile Faguet, din 
tomurile săptămînalei Revue bleue, din acelaş 
mediu familial, primele iniţieri, idei generale şi 
consideraţii asupra literaturii romîne le-a cîştigat, 
cu deosebire, din criticile lui T. Maiorescu și din 
atmosfera revistei; de pe băncile şcoalei sa sim- 
tit „junimist“, cum a rămas şi astăzi; prin fil- 


17 

trul marelui critic a înregistrat toate valorile noas- 
tre culturale, morale, literare, politice; puțin s'a 
schimbat pînă astăzi din peisagiul sufletesc format. 
atunci sub acţiunea unei influenţe, în care a in- 
trat imparţialitatea, claritatea expresiei, olimpia- 
nismul atiludinii, superioritatea ironiei şi acea 
magistrală îndemînave polemică ce l'a dus la 
biruinţă. Pe toate personalităţile cunoscute mai 
tirziu, profesori sau oameni de cultură, i-a văzut 
aşa cum i-a fixat el în judecăţile lui sobre. 
rezumate uncori la cîteva rînduri sau chiar la 
o calificaţie de cîteva cuvinte ori la un epitet: 
pe N. Ionescu şi pe V. A. Urechia, pe A. Densuşianu. 
pe B. P. Hasdeu, pe G. Panu, pe D. A. Sturdza, pe 
I. Kalinderu, etc, etc. fără să mai vorbim de apre- ' 
cicrile lui incizive asupra oamenilor trecutului, G. 
Şincai, Petre Maior, Eliade, T. Cipariu, S. Bărnuţ, 
August Treboniu Laurian, G. Sion, A. Pelimon. 
etc, Nimic din aprecierile lui T. Maiorescu nui 
sa clintit din conştiinţă; în timp ce nici una 
din acuzările lui B. P. Hasdeu, V. A. Urechia, A. 
Densuşianu, G. Panu, etc. n'a rămas în picioare. 
»Cosmopolitismul“ „germanofilismul', „plagiatele* 
criticului sunt gunoacle, pe care istoria literară le 
înregistrează pentru a arăta din ce îngrăşăminte 
se hrănesc marile personalităţi. 

Venit la Bucureşti cu o astfel de formaţie lite- 
rară şi intelectuală, în anul „comun“ al Univer- 
sităţii, a urmat cursul obligatoriu de logică; a 
trecut anonim un examen de sfîrşit de an; înscri- 
indu-se apoi la filologia clasică, a audiat iutermi- 
tent numai cursurile de Istoria filozofiei moderne, 

fără prilejul contactului cu profesorul; literatură 
nu făcea încă şi nici nu-şi bănuia o vocaţie lite- 
rară. 


Pentru a da impresia trezită scriitorului nostru 
de T. Maiorescu în 1900, adică în pragul celui de 
al şaizecilea an al existenţei sale, reproducem o 
pagină dintr'un articol omagial închinat lui I. 
Petrovici cu ocazia împlinirii aceleiaş vîrste, publi- 
cal în Preocupări literare, din [Iunie - Iulie 1942. 


„Acum patruzeci şi doi de ani, în primul an al 
Universităţii, T. Maiorescu trecea el însuși prin 
meridianul unei virste, în care oamenii s'au o- 
bişnuit să pună începutul bătrîneţii. Il văd şi acum 
înfipt în podiul catedrei, cu obișnuita lui elastici- 
tate sufletească şi trupească, cu expresivitatea fi- 
gurii mobile şi a elocuţiei subliniate de gesturi 
apăsate, în care mîna colabora cu fulgurarea ochi- 
lor sub sprîncenele stufoase şi cu muşculatura vie 
a figurii, îl văd privind din propileele vîrstei ultime 
spre pajiştea apropiată a asfodelelor morţii, cu 
ochi senini, lipsiţi de spaime. Vorbea mai cald de 
bătrineţe decît ar fi făcut-o despre tinereţe, cu 
sentimentul unei împăcări cu destinul implacabil, 
cu seninătatea lui Socrate dinaintea paharului ine- 
vitabil de cucută. Avea conştiinţa unei meniri 
împlinite ori atitudinea calmă, filozofică în faţa 
ireversibilităţii destinului? Eram nedumeriţi, de- 
oarece nu ne închipuiam că omul atît de viu, de 
tînăr încă în mişcări, poate privi cu seninătate 
vălurile fumurii ale orizonturilor tot mai scunde; 

îl bănuiam mai de grabă că-şi sporeşte retoric 
nepăsarea dinaintea posterităţii pe care o reprezen- 
tam noi. 

După patruzeci de ani, iată că am pășit la rîn- 
dul nostru pragul propileclor, dincolo de care 
nu e Partenonul ci Ceramicul!... Cu ajutorul In- 
semnărilor zilnice am pătruns de atunci mai adînc 
în procesul intim al psihologiei lui Maiorescu: s'au 
mai adăugat şi experienţă vieţii şi adulmecarea 
morţii. Am ajuns astăzi la convingerea că în acel 
ceas de iarnă cînd profesorul nostru rostea atit 
de calm elogiul bătrîneţii nu dansa în faţa oglinzii 
ochilor noştri, ci îşi exprima fondul adevărat al 
personalităţi lui. 

A fost T. Maiorescu un „pesimist“? m'am între- 
bat adese, aşa cum sau întrebat mulţi alţii în faţa 
contrastului aparent dintre teoriile lui filozofice 
şi natura generoasă a temperamentului său optimist. 
Am ajuns la concluzia că a fost şi una şi alta, aşa 
cum trebuie să fie orice om de cugetare dar şi de 
echilibru sufletesc. Nimeni dintre cei ce nu se lasă 
în voia instinctelor oarbe şi meditează asupra 
lumii şi vieţii nu poate să nu fie pesimist, copleșit 
de tragicul destinului nostru. La apariţia studiului 
meu asupra lui T. Maiorescu, în care înregistram 
după Însemnările zilnice conflictele de conștiință, 
sbuciumările împinse pînă la repetate intenții de 
sinucidere, un cunoscutluptător ortodox mi-a obiec- 
tat că. dacă Maiorescu ar fi avut convingeri reli- 
gioase, ar fi păsit în credinţă un zăgaz împotriva 
acestei invadări a morţii în viaţă. Negreşit, credinţa 
e cea mai puternică apărare faţă de neantul univer- 

sal. Credinţa nu este însă un fenomen de persuasiune 
ci rezultatul unei dispoziţii structurale; trebue să 
te naști cu ea sau să o capeți prin cine ştie ce 
convulsiuni sufletești. Faptul că, fără credinţă, 
Maiorescu şi-a putut înăbuși rumoarea furtunilor 
interioare, ne dovedeşte, totuşi, că, în lipsa ei, în 
temperamentele robuste, echilibrate şi raţiunea 
poate împlini o acţiune de potolire, de reculegere. 
Dacă pesimismul filozofic, dela temelia cugetării 
libere şi lucide, sar traduce în fapt prin negația 
tuturor iniţiativelor ce sporesc viaţa, el ar deveni 
steril, antisocial, adevărat principiu de anarhie 
morală. Din pesimismul fundamental, omul echi- 
librat se reculege, resemnîndu-se în fața inevita- 
bilului; înconjurat de inexplicabil, iragismul se 
rezolvă în acceptarea destinului, întru cît reacți- 
unea ar fi inutilă; cu pumnii de carne, nu te poţi 
lupta cu ziduri de oţel... Scos afară din universul 
fizic, nu-i rămîne decît universul moral, domeniul 
conșştiinţii lui, în care poate lucra în libertate, cu 
un simţ optimist al creaţiei, al solidarităţii, al bi- 
nelui și al prosperității sociale. Cine isbuteşte să 
altoiască pe un fond de pesimism, adică de con- 
statare a neantului universal, vitalismul robust al 
muncii creatoare, este un om armonios echilibrat. 
Un aslfel de om a fost T. Maiorescu. 

Iată pentru ce în seara aceia de iarnă, când 
sexagenarul vorbea atît de cald şi de împăcat cu 
bătrîneţea, în faţa studenţilor săi — printre care 
trebue să fi fost şi I. Petrovici — el nu lua o ati- 
tudine solemnă față de posteritate, ci exprima în- 
săşi formula personalităţii lui: amestec de pesi- 

mism teoretic şi de optimism practic, transmis şi 
unora dintre discipolii lui, şi în rindul întîi din 
generaţia noastră, lui I. Petrovici, a cărui activi- 
tate, ca şi la Maiorescu, se prelungeşte şi în do- 
meniul politicului, formulă ce s'ar putea fixa aşa: 
„lucrează în cadrul conștiinţii tale morale, ca şi 
cum ai lucra pentru eternitate, deşi din adincurile 
sufletului eşti convins că totul se petrece în neîn- 
teles şi se distramă în neant. Numai aşa, în pragul 
celor şaizeci de ani, poţi avea mulţumirea celor 
ce ai făcut, fără să ai şi regretul celor ce nu vei 
mai face. Din contemplaţia relativităţii universale, 
bătrîneţea nu poate părea decit ca o apropiată eli- 
berare. Mors ultima linea rerum, cum spunea bu- 
nul nostru prieten Horaţiu”. 


Pe T. Maiorescu l'a cunoscut la congresul pro- 
fesorilor de limbi clasice prezidat de dînsul, 
unde tînărul avea calitatea de raportor; între- 
ruperea lecturii studiului său asupra pronunțării 
limbii latine în epoca clasică; publicarea lui prin 
intervenirea în discuţie a lui Spiru C. Haret, 
prezent la şedinţă, cu o prefaţă, în care autorul 
sublinia ironic procedeul prca cxpeditiv al lui 
T. Maiorescu; invitarea la el acasă şi „convorbi- 
rea“ plină de pitoresc, ce a urmat, sunt povestite 
în Memorii, I. Deşi atitudinea antisămănătoristă 
a debutului său se inspira din învăţătura lui T. 
Maiorescu, colaboraţia la Epoca (1904 — 1906) nu 
s'a făcut printr'însul. In urma intervenţiei lui N. 
Iorga de a-l scoate de la foiletonul ziarului, a fost 
chemat de două ori de critic, în cendiţii relatate 

chiar în volumul de faţă. Celelalte convorbiri nu 
i-au lăsat amintiri precise. La întrunirile lui lite- 
rare, dacă se mai ţineau, n'a fost niciodată; nu i-a citit 
nimic, nu i-a pomenit de planuri literare; criticul nu 
şi-a exprimat nici o dată verbal opinia despre începu- 
turile activităţii lui şi nici nu părea să-l fi citit. 
işi închipuia chiar că nu-i trimisese nici una din 
cărţile lui, dar adnotările amănunțite alc lui T. 
Maiorescu pe un exemplar al piesei „De peste 
prag“ (1966) publicate de C. Georgiade într'un ar- 
ticul (Tara de jos, iunie 1925), i-a schimbat pă- 
rerea. Deşi cunoştea ruptura lui M. Dragomirescu 
de T. Maiorescu şi competiția dintre cele două 
„eviste, începînd cu titlul, a colaborat cu sîrguință 
la Convorbirile critice în timpul studiilor sale la 
Paris (1907—1916); nu bănuia pe atunci şi nici 
nu lar fi interesat concepţia foarte riguroasă a 
lui T. Maiorescu asupra obligaţiilor „convorbiriş- 
tilor“ săi; nu cra, de altfel, convorbirist; trimisese 
mai de mult din Italia nişte impresii de călătorie 
și se opinasc, se pare, că, deoarece publicarea pri- 
melor foiletoane pornise la Epoca, era bine să con- 
tinue tot acolo. Prin 1907 îi scrisese dela Paris lui 
S. Mehedinţi, fostul lui profesor de la Liceul in- 
ternat din laşi, exprimîndu-și dorinţa să colaboreze 
şi la Convorbiri literare: „Aş voi, îi scria cl la 
10/23 Decembrie 1907, să public o serie de articole 
relativ la mişcarea literară occidentală, a celor 4 
sau 5 literaturi, pe care le urmăresc mai cu inte- 
res şi prin mine însumi. Aceasta o voi face de 
altminteri şi aiurea (E, probabil, vorba de Viața 
"omâînească, la care colabora cui articole de litera- 

tură franceză și italiană) în vederea unei lucrări 
pe care o plănuesc. Dacă aceasta convine Convor- 
birilor, aş voi să am cuvîntul Dv. In orice caz, în 
aceste articole nu aş vrea să mă ocup de literatura 
romînă, nici să suflu în vechile certuri literare de 
la noi“. Prudenţa nu i-a servit la nimic; colabo- 
raţia a fost amiînată pînă la risipirea unor „im- 
ponderabile“; numai tîrziu a înţeles că „imponde- 
rabilele“ erau de natură maioresciană: imposibili- 
tatea morală de a colabora la reviste „rivale“, 
Tot la Paris, cu ocaziu trimiterii uneia din tezele 
sa'e de doctorat: J. J. Weiss, sa vie et son oeuvre, 
a primit de la T. Maiorescu singurul lui autograf: 
»T. Maiorescu mulţumeşte pentru studiul asupra 
cameleonului J. J. Weiss“ — fără apreciere asupra 
cărţii în sine, dar cu una, în tonul lui obişnuit la- 
pidar, asupra laturii morale a activităţii politice 
a marelui ziarist, de intransigenţă inflexibilă. 
Colaboraţia la Convorbiri literare n'a pornit 
decît la întoarcerea în ţară, în vara anului 1910, 
odată cu încetarea Convorbirilor critice, judecîn- 
du-se, probabil, „imponderabilele“ dispărute, S. 
Mehedinţi îi solicită colaboraţia. Dintr'o scrisoare 
din Fălticeni 22 Iunie 1910 reiese înţelegerea avută 
aupra permanenţii ei. „Cred că ne-am înţeles asu- 
pra permanenţei acestei rubrice, care aş vrea să 
fie ceva mai cuprinzătoare, — decît o contribuţie 
intermitentă și întîmplătoare la procesul literar al 
clipei de faţă“). Tot din această scrisoare se mai 


1) -I. E. Torouţiu, op. cit. XI, p. 320. Volumul n'a fost 
pus. încă în comerţ. 

vede că linia viitoarei sale activităţi, nedesminţită 
trei zeci de ani, era trasă de pe atunci. „Al doilea 
articol, pe August, ce vi laş trimite la timp din 
Paris, cere o înţelegere prealabilă cu dv. El ar 
purta titlul: „Spre Franţa!“ sau aşa ceva, însă 
war conţine nimic insidius. Plecînd dela campania 
de acum cîțiva ani, împotriva înrîuririlor străine 
şi mai ales a celei franceze (se vorbia de vamă 
pe cărţi streine!) aş arăta cît de salutare sunt în- 
rîuririle străine în orice literatură şi cu deosebire 
cît suntem de datori înrîuririi franceze, nu prin 
imitații, ce sunt pieritoarc, ci prin deşteptare de 
întregi curente literare, care, vădindu-se în forme 
naţionale, au intrat în patrimoniul literaturii noas- 
tre. Căci ce e mai naţional de cît Cântarea Romi- 
niei şi totuşi cîte înrîuriri streine s'au topit într'în- 
sa!“1) Adică ideile ce aveau să fie desvoltate două 
zeci de ani după aceia în Istoria literaturii ro- 
mine contemporane; că articolul propus n'a apă- 
rut, e o dovadă că, probabil, n'a fost găsit oportun 
pentru Convorbiri Literare. Colaboraţia a durat 
cîțiva ani cu destulă regularitate, datorită mai mult 
insistenţei şi nervozităţii criticului ce nu admitea 
aminări de la număr la număr °); fricţiunile se 


1) I. E. Torouţiu, op. cil. XI, p. 312 

2) Scrisoare din 28 Mai 1911: „Retrag deci articolul cu 
hotărîre .„şi cu aceasta activitatea mea la C. L. încetind de 
a fi un act reflex, încetea-ă dea fi tiranică, rămînind a se 
produce numai atunci cînd i se va simţi nevoia mai mult 
şi-mi va fi cerută expres“. In acelaş ton e şi scrisoarea 
din 9 Oct. 1911: „Vă trimit articolul despre care am vorbit; 
mi se pare că e scris cu seninătatea cea mai mare: nu 

pot urmări în corespondenţa tipărită în colecţia lui I. 
E. Torouţiu, fără să fie pusă la îndemîna publicului. 

Viața Românească nu înceta, dealtfel, să înveni- 
neze raporturile dintre critic şi directorul Convor- 
birilor, numindu-l mereu adevăratul conducător al 
revistei; N. Iorga continuă să-o afirme şi în 1934 
în Istoria literaturii româneşti : „Direcţia critică 
scrie cl, o primia de la 1910 înainte capriciosul 
impresionist E. Lovinescu, ale cărui ambiţii de sin- 
tetizator şi îndi umător întreceau, de altfel, scopu- 
rile revistei:)“. In răstimp, tînărul critic şi-a trecut 
docenţa, a pornit un curs de literatură romînă la 
Universitatea din Bucureşti, a fost numit supli- 
nitor la Iaşi, cu o aventură pavestită de mai multe 
ori,2) Succesiv Ministru și primministru, pc T. Maio- 
rescu nu l'a mai văzut și n'a comunicat cu dînsul. 
Şedinţele literare nu se mai ţineau de foarte multă 
vreme în strada Mercur ; iar la diferiţi colaboratori 
unde aveau loc n'a fost decît de foarte puţine oris 





însă cu seninătatea morţii. Căci din nenorocire sunt încă 
viu. Nici nu văd cum s'ar putea face critică fără să am o 
părere oarecare în bine sau în rău. Am cercat cît am putut 
cu articole de istorie literară, căci răposaţii nu protestează, 
etc.“ Alte scrisori au acelaş ton. Fricţiunea venea din faptul 
că S. Mehedinţi credea oportun să practice politica de abţi- 
nere a struţului; nu era deci voie să se pomenească în 
revistă de Viața Româneasqă ori numele lui M. Dragomi- 
rescu şi G. Ibrăileanu. Acţiunea critică era prin aceasta, 
mult stinjenită din libertatea ei indispensabilă. 

1) N. Iorga, op. cit. II, p. 163 
2 E. Lovinescu, „Memorii“ i. „Anonymus Nolarius'* în 

E. Lovinescu, 1942 

„Maiorescianismul“ lui independent nu se exprima de 
cît pe foaia albă de hirtie, fără urme de aderenţă 
personală. 
Li 

2. Incă din primele volume de încercări „Pasi 
pe nisip“ (1906), atitudinea lui critică pornea de la 
fundamentul maiovrescian al disociaţiei conceptului 
estetic de elementul etnic şi etic, cu care semănă- 
torismul îl confunda; în loc să ne consolidăm în 
faza estetică spre care ne îndrumase T. Maiorescu, 
reveneam îndărăt la faza culturală de dinaintea re- 
voluţiei maioresciene.. Mijloacele de luptă nu aveau 
gravitatea de ton cuvenită unor probleme atît de 
importante ; era însă o chestiune de inexperienţă, 
de temperament şi de influenţă faguetiană, La lu- 
mina acestei disociaţii sunt, în deosebi, scrise 
cele două studii mai mari „Arta și morala“ şi „Ten- 
dințele în artă“ din volumul al doilea al Pașilo: 
pe nisip. „Sfera artei, susţinea el, e foarte largă: 
religia sau morala nu-i pun nici o limită; singura 
ei limită stă numai în estetic“. In materic de ten- 
denţionism, conchidea că trebue să recomandăm par- 
tizauilur artei pentru artă de a nu fi prea in- 
transigenţi, admiţind că unele opere literare remar- 
cabile pot avea tendinţi (aniendarea deci a teorici 
maioresciene că: „unde începe tendinţa, sfîrşeşte 
arta“) iar partizanilor artei tendenţioase că arta 
n'are altă valoare de cît atît cît e artă, tendinţele 
fiind elemente indiferente sub raportul estetic. 
Şi în problema excluzivei maioresciene împotriva 
„patriotismului“ ca expresie artistică, deşi se aso- 
cia acţiunii criticului în contra confuziunii ce a- 

corda o valoare estetică oricărei producții pa- 
tiotice prin însăşi această calitate, susținea că, la fel 
cu orice sentiment omenesc, patriotismul poate 
fi creator de frumos. In raportul asupra poeziilor 
lui Octavian Goga, însuşi Maiorescu avea, de altfel, 
să revină, explicîndu-şi atitudinea prin necesitatea 
psihologică a luptei împotriva abuzului. Prin aceste 
mici note diferențiale, putea, oricum, părea încă de 
pe atunci în lumina unei disidențe de la ortodoxia 
maioresciană. 


3. Incetîndu-şi colaborația la Convorbiri Literare, 
criticul se simțea mai liber de a evoca personali- 
tatea întemeetorului criticei romîneşti în tonul şi 
nuanţa de ton cerute de independența lui morală. 
Aceasta a făcut-o în patru articole publicate în 
Flacăra, adunate astăzi în vol. III al ediției defi- 
nitive din 1928+). Rolul istoric al lui T. Maiorescu 
in evoluția culturii rcmîne, poziția lui ideologică 
în lupta împotriva „neadevărului“ de la baza tu- 
turor manifestărilor spiritului publie sunt cercetate 
şi aprobate în linie generală. Incă din aceste arti- 
cole preliminare, se schiţează însă unele obiccții 
ce avea să formuleze apoi cu mai multă energie 
față de excesele unei critice care considera, prici- 
pial, ca primejdioase toate formele culturale intro- 
duse pînă acum și cerea înlăturarea lor în vederea a- 
devăratei evoluţii de la fond la formă. „O formă 





1) Au apărut întîi în „Critice”, III, ed. Flacăra, 1915; 
apoi în „Critice”, ed. Alcalay ; şi în sfirşit în „Critice”, 
ed. definitivă Ancora - Benvenisti, 19:8. Citaţiile le facem 
din această ultimă ediţie. 

fără fond, susţinea încă de atunci, reprezintă nu 
numai o simulare ci şi o stimulare... Forma fără 
fond nu trebue înlăturată ca ceva dăunător culturii 
şi, deşi nu e cultura însăşi, nu o vatămă ci o sti- 
mulează. Aşa dar, mai bine o pinacotecă rea de 
cît de loc; mai bine un Teatru Naţional rău de cît 
nici unul; mai bine o Universitate mediocră, de 
cît nici o Universitate. Prin acest proces invers şi 
prin exerciţiul continuu al unor simulacre, formele 
culturii noastre au început, astfel, în unele privinţe, 
să se adapteze fondului“. 

'Obiecţiile exprimate sunt de natura celor expri- 
mate de A. D. Xenopol în scrisoarea lui din 1869 
către Iacob Negruzzi. Cu aceeaşi independenţă de 
atitudine e combătută 'şi ideia lui T. Maiorescu 
exprimată în articolul „Poeți și Critici” (1886) că, 
odată cu producerea unei literaturi bune, „scădea 
trebuinţa: unci critici generale”. Din momentul în 
care se face mai bine, acest fapt însuşi este spri- 
jinul ccl mai puternic al direcţiei adevărate. Mai 
erau doar necesare „apreţierile critice izolate”, pe 
cînd „sinteza generală în atac, izbirea unui întreg 
curent periculos, o credem acum ștearsă dela or- 
dinea zilei, pentru părţile esenţiale în literatură 
proprie şi în ştiinţă teoretică“. „Lucrări de amă- 
nunt?” exclamă în acel articol din 1915, noi le 
numim critică, adică una din cele mai bogate la- 
turi a activităţii literare a epocei noastre, nelimi- 
tată la „apreţieri izolate”, ci constituind o vastă 
disciplină crescută în jurul operelor de artă. Fe- 
nomenul estetic trezind în noi felurite probleme, 
nu e de ajuns să-l judecăm, ci trebue să-l studiem, 


www.dacoromanica.ro 


270 E. LOVINESCU 


să-l așezăm în timp și în spaţiu, adică să-l legăm 
de spiritul vremii şi de evoluţia întregei literaturi, 
să-l cercetăm în influenţe, în isvoare şi în elabo- 
rarea ei. În critică se întretaie speculaţiile propriei 
noastre cugetări, cu cele ale altora, cercetarea is- 
torică cu cercetarea biografică, indicaţiile scoase 
din studiul comparativ al literaturilor şi expresia 
propriei noastre emoţii. Critica este, prin urmare, 
ştiinţă, istorie, poezie”. 

Se accentua apoi limita criticei maioresciene la 
directiva culturală, fără a fi păşit la critica pro- 
priu zisă, aşa cum o concepem noi astăzi. „Limitat 
la formele abstracte ale cugetării logice şi la ca- 
drele culturii generale, T. Maiorescu nu s'a sco- 
borît la critica literară. Pregătit sufletește prin 
simţ artistic şi cultură universală, el şi-a declarat 
menirea încheiată și socotind că prezenţa unei 
bune literaturi presupune în'sine şi critica litera- 
turii rele, a lăsat altuia marea cinste de a înte- 
meia adevărata critică romînă“. 

In studiul asupra lui C. Dobrogeann-Gherea, scris 
tot în acea epocă (1915),:) se preciza, că, dacă T. Ma- 
iorescu era Cristoforul Columb al crilticei, C. Do- 
brogeanu-Gherea luase locul lui Amerigo Vespuciu 
al noului continent descoperit de T. Maiorescu. 
„Orice rezerve am face asupra ideilor, asupra in- 
tuiţiei critice şi, mai ales, asupra insuficienţii sale 
stilistice, nu-i putem totuşi tăgădui lui C. Dobro- 
geanu-Gherea meritul de a fi pus temeliile criticei 
literare romîneşii. Incepută atît de sănătos dar 


1) E. Lovinescu, „Critice“ VI, ed. definitivă, p. 59 

repede curmată de nihilismul omului ce leagă de 
neantul fiinţei sale neantul cosmic, fără să înţe- 
leagă procesul evoluţiei critice în sensul speciali- 
zării literare, acţiunea lui T. Maiorescu a fost con: 
tinuată de criticul socialist, din a cărui activitate 
răsare, în adevăr, o primă impresie şi un prim 
merit : credinţa viguroasă, masivă şi plebeiană 'ca 
formă, dar sinceră şi mistică în fond, în critica 
literară sau „ştiinţifică“, punîndu-i în slujbă o me- 
todă şi o disciplină necunoscute pînă la dînsul în 
literatura noastră“. 

Astfel de principii, primite astăzi de mai toată 
critica, puteau fi privite ca schismatice de'T. Ma- 
iorescu însuşi şi, cu siguranţă, de cei din jurul 
lui; încă de pe atunci era firesc să se trezească 
bănuiala că ar fi antimaiorescian şi „antijunimist“, 
cum avea să o afirme mai tîrziu unul din direc- 
torii Convorbirilor Literare 1), atribuindu-i o „,ve- 
che antipatie faţă de Cercul Junimii“. Ori : „Mînat 
de o veche ură, d. E. Lovinescu a părăsit obiec- 
tivitatea, crezînd nimerită ocazia de a înjosi pe 
reprezentanţii unei ideologii cu care nici odată nu 
sa putut împăca“. 

In enumărarea meritelor criticei lui T. Maiorescu, 
articolele conţineau totuşi o mare lacună, neinsis- 
tînd asupra unuia, cu atît mai important cu cit nu 
şi-a pierdut actualitatea nici astăzi. Faptul de a fi 
disociat esteticul de elementele eterogene într'o 
epocă, în care, înainte de a se fi înjghebat o lite- 
ratură, se infiltrau în noţiunea artei multe alte 


1) Al. Tzigara-Samurcaş. 

filoane, lăudabile ca intenție dar dăunătoare ei, 
constitue un element pozitiv cu atît mai însemnat 
cu cît s'a produs chiar dela început, deşi, după în- 
şişi principiile evoluționismului junimist, ar fi tre- 
buit să apară mai tîrziu într'o epocă de maturitate. 
Interdependența culturii europene a determinat, 
astfel, de'la obîrşie în T. Maiorescu o expresie vi- 
guroasă autonomiei esteticului. Omisiunea a 'estui 
merit esențial se explică, probabil, prin faptul că 
în 1915 apele sămănătoriste se retrăseseră şi revo- 
luția estetică a lui T. Maiorescu nu mai era pri- 
mejduită nici de socialism, nici de cticism şi etni- 
cism. Numai de pe la 1937 încoace problema a în- 
ceput să capete o nouă actualitate, devenind obiec- 
tul de căpetenie al preocupării criticilor din a doua 
şi a treia generaţie postmaioresciană. 


4) Prin însuşi obiectul ei, peste zece ani, Istoria 
civilizaţiei române moderne (1925) nu se putea 
ocupa de cît de ideologia junimistă faţă de pro- 
cesul de formaţie a civilizaţiei noastre. Schiţată 
încă în articolele din 1915 prin enunţarea legii psi- 
hologice de simulare — stimulare şi prin admiterea 
unui proces invers de la fond la formă, poziţia 
criticului față de această problemă se organizează 
în volumul al doilea al cărţii, în „Forțele reacționare“. 
Problema a fost reluată, pe scurt, şi în volumul II 
al monografiei lui T. Maiorescu, aşa că nu rămîne 
decît să facem doar o succintă punere la punct. 
Privind revoluţia noastră socială şi culturală ca o 
evoluție normală, susţinea criticul, junimismul i-a 
pretins o desvoltare organică. Sub aparențele evo- 

luţionismului riguros al filozofiei culturale, ela: 
săvirşit, deci, o eroare de diagnoză socială. Sub în- 
făţişarea unei procedări strict fenomenaliste împo- 
triva raționalismului liberal, a rămas încă pe teren 
raționalisi. Studiind în abstracto legile evoluţiei 
popoarelor, a crezut că ni le poate aplica şi nouă. 
Critica junimistă n'a pornit dintro cunoaştere 
adincă a trecutului nostru naţional; după cum li- 
beralismul a fost o replică a revoluției franceze 
tot așa şi junimismul reprezintă replica evolu- 
ționismului german şi englez. Procesul formaţiei 
civilizaţiei noastre ca şi cel al altor state intrate 
brusc în contact, în solidarismul unci vieţi cu mult 
mai înaintate, n'a fost evolutiv ci revoluţionar. 
Faptul e nciîndoios şi, oricare ar fi rezervele şi chiar 
dezaprobarea cu care lam privi, decurge dintr'o 
fatalitate sociologică; dacă în decursul veacurilor 
trecute cu atît de puţine mijloace la interpene- 
traţie, formele vieții intelectuale şi sociale se pot 
reduce la un spirit unitar, procesul de unificare 
prin nivelare a devenit elementul caracteristic al 
civilizaţiei moderne. Principiul se poate fixa în for- 
mula sincronismului vieţii contemporane, care, cu 
toate abaterile aparente; este realitatea însăşi, pe 
cînd credinţa în putinţa unci desvoltări proprii îm- 
potriva spiritului veacului nu e decît punctul de 
plecare al unor perturbări trecătoare... Junimiştii 
au încercat să reziste acestei formaţii revoluţionare; 
ineficacitatea rezistenței nu se datorește însă lipsci 
de valoare a oamenilor, în adevăr, superiori și lu- 
minaţi, ci faptului că acţiunea lor avea un reazăm 
ideologic dar nu și o tradiție naţională solid orga- 


18 

nizată, care să sc opună deslănţuirii revoluţionare 
a formelor apusene, forme ieşite din trecutul no- 
stru consolidate în veacuri de independenţă. Dacă 
am fi avut o tradiţie viguroasă, cu siguranţă că ac- 
țiunea ideologică a Junimii ar fi fost mai rodnică: 
Inatacabilă sub raportul corectitudinii spirituale și 
logicii abstracte, poziţia ei în procesul de formaţie 
a civilizaţiei noastre a fost depăşită de evenimente 
şi de legilc sociale, ce au determinat alt ritm şi alt 
făgaş. Studiul criticului nu arată preferinţe perso- 
nale; venind după un proces consumat, lui nu-i 
răminea decît să constate şi să înregistreze reali- 
tatea, luîndu-și doar sarcina să studieze legile so- 
ciale obscure, prin care am fost împinși dincolo de 
prevederile oamenilor de structură ştiinţifică. 

Constatarea stării de fapt a problemei a putut da 
unora impresia ostilității faţă de Junimea, cu toate 
că, în realitate, nu arăta de cît că nu logica ci <- 
venimentele i-au desminţit normele. 


5) In Istoria literaturii române contemporane 
si anume în primul ci volum intitulat Evoluţia 
ideologiei literare, din 1926, atitudinea lui T. Ma- 
iorescu este privită ca o îmbinare armonioasă a 
„ideilor civilizaţici apusene cu elementul naţional“. 
Prea elastică, formula poate justifica existenţa şi 
a modernismului şi a tradiţionalismului, diferenţială 
numai prin dozare şi prin insistență mai mult 
practică de cît teoretică, întrun sens sau altul. 
Insuşi T. Maiorescu s'a clătinat după împrejurări, 
accentuînd cînd pe nevoia asimilării culturii străinc, 
cînd stăruind asupra principiului naţional ca punct 
de plecare al literaturii noastre. 

„Naționalismul“ literar al lui T. Maiorescu, dra- 
gostea lui pentru poczia populară şi literatura 
isvorită din inspiraţie populară, arătate în discursul 
«de recepţie a lui Duiliu Zamfirescu sau în rapoar- 
tele asupra literaturii lui M. Sadoveanu şi Oct. 
Goga ¡wau fost pricinuite de mişcarea Sămănăto- 
rului şi de recrudescenţa poporanismului literar, ci 
se integrează în unitatea concepţiei estetice a lui 
T. Maiorescu, găsindu-se, de pildă, şi în articolul 
din 1868 asupra Poeziilor populare române, adunate 
de V. Alecsandri. Legitimă, susţinca criticul, la 1868, 
considerarea pocziei populare ca punct de plecare 
al literaturii culte nu putea fi de cît întîrziată la: 
1909. Crescut în atmosfera renașterii literaturii 
germane prin influența epocci folkloristice, a lui 
Brentano şi Arnim, era firesc ca T. Maiorescu să 
preţuiască, după meritul său momentan, culegerea 
lui Alecsandri din 1868 şi să sublinieze influenţa 
curentului poporan în desvoltarea literaturii noa- 
stre culte; clasată mai mult în categoria obiectelor 
de studiu ştiinţific la 1909, poezia populară nu mai 
putea fi considerată ca punct de plecare al litera- 
turii culte”... 

Una din temele esenţiale ale problematieci mu-: 
ioresciecne este lupta împotriva amestecului cle- 
mentului politic în poezie: „politica este un pro- 
duct al raţiunii; poczia este şi trebue să: fie un 
product al fanteziei, una dar exclude pe cealaltă”... 
In lupta împotriva politicului, cl a înglobat apoi 
şi „patriotismul”. „Există în toate dramele lui Cor- 
neille un singur vers de patriotism francez?” — 
exclama el în articolul asupra lui Caragiale. Nu 

există, dar există în Leopardi şi în atîția mari po- 
eţi. Raportul lui asupra lui Goga nu reprezintă 
atit o contrazicere şi o retractare, cum lau învi- 
nuit adversarii, cît o disjungere noţională şi d pre- 
cizare: „Patriotismul, convenia el, este în inimile 
sincere, în afară de orice tendință politică, un 
simţimînt adevărat şi adînc; întrucît este astfel 
poate fi în aceste împrejurări născător de poezie”, 
Patriotismul, ca orice alt sentiment este, aşa dar, 
susceptibil de a deveni artă; primejdia era doar 
în abuzul ce se făcea cu dinsul în epoca debutu- 
rilor lui T. Maiorescu și confuzia între valori ce 
pot coincide dar nu se confundă. Asemănarea apa- 
rentă a acestor idei maioresciene cu ideile sămă- 
nătorismului nu trebue să fie privită ca o identi- 
tate; „întrucît, conchidea criticul, N. Iorga a văzut 
în literatură, „o misiune de îndreptare şi de mo- 
ralizare”, adică prin confuzia eticului cu esteticul, 
n'a dat decit un rol funcţional esteticului, pe care 
Maiorescu îl disociase cu îngrijire, ca o valoare 


autonomă, sămănătorismul reprezintă o soluţie de 
continuitate faţă de junimism”. 


lar în altă parte: „Mişcarea Sămănătorului a 
fost o reluare a tradiţici epocci eroice a literaturii 
romine de dinainte de criticismul junimist; în 
acest sens, ea a reprezentat, în realitate, o soluție 
de continuitate faţă de trecutul mai apropiat şi o 
anulare a tuturor ciîştigurilor junimiste. In prac- 
tica sa critica sămănătoristă a confundat din nou 
ctnicul cu esteticul, pe care T. Maiorescu rcuşise 
să le disocieze”"!), 


1) E. Lovinescu, op. cil, I, p. 21, 

Meritul lui T. Maiorescu în această disociere este 
arătat, prin urmare, încă din 1926; el nu va fi pus 
în adevărata lui valoare decît după zece ani, cînd 
împrejurările vor arunca asupra lui o lumină 
crudă. 


6. Apele „culturale“ ale sămănătorismului retră- 
sîndu-se în matca lor firească şi acţiunea literară 
a’ lui N. Iorga ieşind cu totul din actualitate, au- 
tonomizarea esteticului pornită de T. Maiorescu 
«levenise un bun comun necontestat, așa că nui se 
putea bănui adevăratul, imensul lui merit; de aceia 
a şi fost destul de sumar indicat în Pași pe nisip, în 
Critice şi chiar în Istoria literaturii romiîne contem- 
„porane. Abia de pe la 1937 încoace, ela trecut în primul 
plan al actualităţii, şi străduinţele criticului s'au 
îndreptat spre punerea în lumină a operei incom- 
parabile a lui T. Maiorescu în eliberarea artei de 
sub ipotecile sub care zăcea la 1867, sub care încă- 
puse al nou la 1900, odată cu mișcarea sămănă- 
1oristă, prin amestecul tendenţios, propagandistic, 
al etnicului şi eticului în artă. 

Inlăturat din actualitatea literară de aproape un 
sfert de veac, N. Iorga îşi crezu momentul sosit; 
treizeci de ani după părăsirea Sămănătorului, scoa- 
se „Cuget Clar“, „Noul Sămănător“, propăvăduind 
aceiași ideologie, pocnind bicele de foc ale amără- 
ciunii unei atît de îndelungate retrageri de pe a- 
rena literară. Campania împotriva scriitorilor, 
dintre care unii de talent, se orhestră nu numai în 
presă, în publicistica liter ară,ci şi în cele mai înalte 
instituţii culturale ale ţării. In mijlocul vijelici 

stirnite, criticul s'a străduit să-şi solidarizeze acţi— 
unea 'cu cea a lui T. Maiorescu, împrospătindu-i 
amintirea principiilor lui în orice împrejurare pole- 
mică. „Problema desbătută într'o atmosferă, de răz-- 
boi civil, scria într'un articol din 1937, este, în reali- 
tate, o problemă rezolvată de mult în ţările civili- 
zate şi soluţionată şi la noi acum o jumătate de 
veac de T. Maiorescu. Deși există „artă“, deşi exisță 
„pornografie“, nu există „artă pornografică“ întrucît 
noţiunile sunt antinomice şi nu se pot contopi. Arta 
reprezintă o combustiune de elemente cterogene: 
într'o unitate spirituală, morală prin ea însăşi; 
funcțiunea ei esențială stă în despersonalizarea și 
în ridicarea prin contemplaţie îritr'o lume ideală. 
Nu poate fi, deci, vorba de existența pornografiei 
în artă, după cum nu poate fi vorba de existența 
oricăror alte elemente tendenţioase. Cînd combusti-— 
unea nu s'a făcut în sensul impersonalizării emoţiei,. 
opera nu este realizată estetic şi deci nu mai e 
artă“. 

In Istoria literaturii romine contemporane, ed- 
Socec (1937) rolul lui T. Maiorescu este, în sfirșit.. 
arătat pe măsura evenimentelor ce-l sporeau: „TI. 
Maiorescu, încheie el 1), e cel dintii la noi care a 
considerat fenomenul estetic ca un fenomen izolat, 
eliberîndu-l din simbioza altor elemente, cu care 
se amestecă şi se confundă. Lupta era cu atît mai 
necesară și mai grea, cu cît epoca era mai haotică 
și confuzia mai totală, Prin însăşi structura ele- 
mentelor materiale ce o compun, arta e naţională 


1) E. Lovinescu, op. cit, p. 387. 


www.dacoromanica.ro 


E. LOVINESCU 279 


şi poate și afirmaţia cea mai înaltă a etnosului; 
prin însuşi efectul ei de a ridica prin contemplaţie 
la emoţii impersonale, arta este morală, şi poate 
expresia cea mai puternică a moralității, care con- 
stă în anularea egoismului: naţională şi morală, 
arta 'nu trebue să fie însă nici naționalistă nici mo- 
ralistă. Iată linia de demarcaţie a acțiunii lui T. 
Maiorescu în cadrele literaturii noastre: de o parte, 
confuzia culturalului, a educativului, a patrioticu- 
lui cu noţiunea artei, iar de alta, izolarea ei în 
cadrul unor legi interioare şi cu singurul scop al 
emoțţiei estetice, care de la sine c şi culturală și 
educativă şi naţională şi morală. O astfel de acţiu- 
ne oarecum revoluționară nu putea fi primită fără 
lupte într'o epocă de nediferenţiere; împotriva. ci 
sau ridicat, aşa dar, toate misticismele naţionale și 
morale ce bîntuiau pe la jumătatea veacului trecut, 
toate curentele naţionaliste şi latiniste, cc-stăpîncau 
şi opinia publică şi posturile de comandă ale ofi- 
cialităților culturale (Academia, Ministerul Is- 
trucţiunii Publice, Universitatea, cte). Veacul tre- 
cut s'a sfîrşit, astfel, pe această mare bivuinţă 
indiscutabilă a lui T. Maiorescu”, 

Văzind, aşa dar, că ideile estetice sintetizate în 
formula „autonomiei esteticului“ n'au fost numai 
puse în discuţie, operaţie dialectică normală, dar 
urmărite ca elemente subversive, a simţit atunci 
nevoia de a le stabili o filiaţie genealogică, punîu- 
du-le sub patronatul lui T. Maiorescu. Pornită atunci 
şi apărută în două volume, cu ocazia centenarului 
naşterii, monografia se prelungeşte prin volumul de 
faţă. Pentru indicarea spiritului în care a fost con- 

cepută e destul să cilăm pagina finală : „Indrumă- 
torul“ i-am spune încheind aceste rînduri, nu fără a 
preciza: rolul îndrumătorilor este de obiceiu legat de 
o epocă! el devine repede istoric şi se transformă 
întrun monrent al evoluţiei culturii. Soarta lui T. 
Maiorescu a fost să rămînă actual şi astăzi, adică 
după trei sferturi de veac şi; din nefericire, îucă 
pentru multă vreme; în materie de cultură evo- 
luţiile nu sunt perpetui, nici liniare; cîud crezi că 
ai pus mîna pe țărm, un val te smulge departe îu 
larg; pînza ţesută ziua se desface noaptea; apele 
sc ascund sub 'nisip şi ciulinul crește pe marmura 
cetăţii ruinate; în adăpostul limpezit odinioară îţi 
umple ochii cerneala norilor învolburaţi. Optimis- 
mul nostru trebue să fie însă la fel cu cel al lui 
T. Maiorescu: „birui-va gîndul“, cum spune înţe- 
lepciunea cronicarului și inscripţia deasupra uşci 
bibliotecii criticului. Altfel la ce am mai trăi? 

La răspîutiile culturii romînc veghează ca și odi- 
nioară degetul lui de lumină: pe aici ce drumul. 
Autoritatea is’ menţinut și astăzi pentrucă pleacă 
din însăşi isvoarele spirituale fără moarte ale lo- 
gicei, bunului simţ, bunului gust. şi sa realizat 
într'o formă pură, fără vîrstă“ 1). 


7. In volumul II al monografici se găsesc cîteva 
indicaţii asupra atitudinii lui T. Maiorescu. mai 
mult eventuale decît reale, fală de literatura mo- 
dernistă. Cultura lui literară s'a format între 1855- 
1865; ca e esenţial clasică, cu lecturi din Shakes- 


1) E, Lovinescu, T. Maiorescu, IL, p. 429. 

peare, Dickens, din clasicii germani şi francezi şi, 
după cît cunoaştem din „Însemnările“ şi scrisorile 
lui, aproape fără nici o informaţie asupra litera- 
turii moderne franceze. Dacă din Taine a citit pu- 
țin, n'a cunoscut probabil pe Sainte-Beuve; de Bau- 
delaire i se lega numai o vagă noţiune de deca- 
denţă transmisă apoi pasiunii retorice a celor din 
jurul lui. La noi pe singurul talent existent în fața 
lui Eminescu, Al. Macedonski, l'a trecut alături 
de Aricescu şi Aron Densuşianu, închipuindu-și că 
Ostașii lui Alecsandri „vor curăța atmosfera viţiată 
de Macedonski“. In raportul academic asupra po- 
eziilor lui Goga (1906) afirmă că „poezia noastră 
mare aface cu efeminarea scrierilor decadente”, 
susținînd că poezia este „de-a-dreptul isvorită din 
cîntecele populare” şi că aşa este şi aşa trebue să 
rămînă, pe cînd, de fapt, dacă poezia noastră cultă, 
ea probabil şi cea a altor popoare, a isvorit, cum 
e şi firesc, din poezia populară, evoluţia ei se În- 
scrie pe măsura îndepărtării de isvorul de la care 
a plecat: Mallarmé, Valery, Poč, Georg Stefan şi 
Eminescu chiar, în latura lui cea mai înaltă, n'au 
nimic comun cu poezia populară. Dictate de sen- 
sibilitatea şi de formaţia lor sufletească, limitele 
criticilor pot avea o oarecare elasticitate. T. Ma- 
iorescu a fost însă lipsit de o adevărată evoluţic: 
la două zeci de ani structura lui intelectuală şi 
artistică era definitiv închegată; paginile scrise de 
dînsul în „Anuarul gimnaziului şi internatului din 
Iași, în 1862”, au echilibrul şi perfecţia discursu- 
lui academic din 1909; ideile sunt identice nu 
numai în orientarea ci şi în expresia lor: reversul 

personalităţilor închegate prea timpuriu. Activi- 
tatea lui de îndrumător se sfirşise la 1872, adică 
la vîrsta de 32 de ani; puţinul ce a scris pe urmă 
e numai ocazional şi exemplificator. Raza lectu- 
rilor lui literare nu pare a se fi întins prea mult; 
profesor, avocat, bărbat politic, om de cultură fi- 
lozofică şi generală, ocupațiile nu i-au îngăduit 
investigaţiile în literatura nouă europeană, ară- 
iîndu-i, printr'un joc sufletesc obicinuit, un fel de 
ostilitate, trecîud-o şi primei generaţii postmaio- 
rescicne. 

A continua nu înseamnă însă a reproduce ; con- 
tinuarea sc face pe o linie. generală de orientare, 
dar nu se înscric pas în pas, ci evolutiv, în etape 
succesive. Una era situaţia literară la 1867 cînd 
pornia T. Maiorescu, şi alta în 1909, cînd prezinta 
destinul poeziei romîne legat încă de poezia po- 
pulară, ea însăşi ieşită din faza creatoare; dar 
dacă T. Maiorescu nu dovedeşte o evoluţie orga- 
nică, fiindu-i fiecăruia greu să iasă din psihologia 
şi formaţia sa, urmaşii trebue să-l continue potri- 
vit noilor condiţii de viaţă spirituală. Două sunt 
principiile, în care se cristalizează acțiunea critică 
a lui T. Maiorescu: 

1. Lupta împotriva „minciunii“ în toate domeniile: 
cultural, ştiinţific, politic, etce.; în ea biruința 
poate fi privită ca desăvîrşită. 

2. Disocierea esteticului de elementele eterogene, 
pe care o credeam consumată, cîştig definitiv; 
mişcarea sămănătoristă și cele ce sau întîm- 
plat pe urmă i-au dovedit însă precaritatea. 

A-lL urma pe T. Maiorescu înseamnă a-l urma pe 
aceste două mari linii generale de orientare şi nu a 
frămînta terenul cercului îngust al investigaţiei 
sale literare sau chiar a sensibilităţii estetice limi- 
tate, şi de epocă şi de formaţie. In trei sferturi de 
veac literatura romînă a luat cu totul altă înfăţi- 
şare; dacă nu e menirea criticului de a fi revolu- 
ționar, el trebuie să ţie pasul vremii, evoluționist.. 
aşa cum o proclamă însuși T. Maiorescu. 


8. In problema procesului de formaţie a civili- 
zaţiei romîne criticul s'a despărţit de punctul de 
vedere maioresciau şi junimist în genere. Distincția 
i-o impunca timpul, de oarece, scriind Istoria ci- 
vilizației române moderne, o jumătate de veac 
după fixarca ideologiei junimiste „avea posibilitatea 
de a privi problema întrun plan istoric, ca ceva 
consumat. Junimiştii constituiau în vremea lor un 
element militant în lăuntrul acestui proces pornil 
odată cu mişcarea revoluţionară de la 1818; ci 
reprezentau ideia evoluționistă împotriva revolu- 
tiei şi voiau să pună o frînă unei invadări preci- 
pitate de forme fără fond corespunzător; acțiunea 
lor era logică în principiu şi întrucîtva, e drept în 
slabă măsură, salutară. Nu pentru că nu era bine 
cugcetată ci pentru că fenomenele sociale nu-s 
totdeauna conduse de logică; revoluțiile se propagă 
pe căi de contagiune şi nu după norme ştiinţifice 
spre binele popoarelor. Poziţia cercetătorului din 
1925 era deci cu totul alta de cît cea a luptătorilor 
din 1867; lui nu-i rămiînca de cît să constate că re- 
voluția formelor s'a înfăptuit şt să înregistreze sau 

să nădăjduiască o evoluţie inversă de la formă la 
fond; totul pe baza legii interdependenţei, a sincro- 
nismului, pe care o recunoaştem astăzi cu ochii 
noştri şi mai puternică de cît era în 1925. 

Pornind dela legea socială a sincronizării, nu se 
putea să nu ajungă la concluzii identice şi în ceia 
ce privește literatura, aplicînd-o în cele cinci volume 
apărute din Istoria literaturii romîne contempo- 
rane construită pe două axe: a sincronismului şi 
a diferenţierii, „Cum nu reprezintă valori absolute 
<i valori relative, declară el în introducerea operei 
sale, literatura unui popor nu trebuic studiată în 
fixitatea unei idei platoniciene, ci în mobilitatea 
ci; nu există o ştiinţă a literaturii, ci o istorie a 
ei, care n'o cercetează prin raport la un imutabil 
ideal estetic, ci prin raportare la momentul istoric, 
adică la congruenţa tuturor factorilor sufleteşti ce 
i-au determinat stilul“. Şi mai departe: „Scriitorii 
vor fi judecaţi şi din punctul de vedere al caracte- 
rului de sincronism cu desvoltarea vieţii noastre 
sociale şi culturale şi cu multiplele întretăicri de 
curente ideologice dar şi din punctul de vedere al 
efortului de diferenţiere faţă de ce a fost, diferen- 
tiere de material de inspiraţie, în sensul capacită- 
ţii limbii de a se înoi prin imagine şi armonic 
cte.“ 1) 

Pc aceste principii de relativism, de sincronism 
şi de diferenţiere nu şi-a creiat numai un sistem 
ideologic teoretic „ci l-a şi aplicat la studiul înire- 
geci noastre literaturi din veacul al XX. O astfel 





1) E. Lovinescu, Istoria literaturii romîne contemporane; 
I, p.8 

de critică este mobilă, deci modernistă; ea se ţine 
de pasul vremii, plecînd dela convingerea că evo- 
luţia constitue însăşi legea existenţei oricărei forme 
de viaţă. Creaţie a spiritului omenesc, fără exis- 
tenţă obiectivă, frumosul se realizează în percep- 
ţia individului, aşa că, dacă nu poate fi determinat 
ştiinţific, într'o imobilitate absentă, poate fi studiat 
istoric în mobilitatea lui, adică în seria de formule, 
expresii tangibile ale unor idealuri estetice condi- 
ționate de cei doi factori esenţiali, rasa şi timpul. 
Că indiferent de concept, plăcerea estetică se des- 
compune întrun număr nemărginit de variaţii, 
după individ și în individ după stări de conştiinţă 
succesive, faptul nu priveşte istoria esteticei, în- 
trucît ea nu înregistrează de cît evoluţia conceptu- 
lui estetic al diverselor civilizaţii și nu pulveriza- 
rea lui în numărul nemărginit al indivizilor. 

O astfel de critică sincronică, evoluționistă, con- 
siderînd literatura ca un organism în creștere, re- 
lativistă, a fosi şi este încă violent combătută; nu 
e locul de a o supune unei cercetări şi discuţii. Ea 
e privită de unii ca „antinaţională“, în sensul 
negării factorului etnic, pe cînd ea se întemeiază 
tocmai pe rasă cu adausul că numărul „creațiilor“: 
unui popor e limitat, pe cînd -numărul imitaţiilor 
neliminat; imitaţia este o formă obișnuită a origi- 
nalităţii; nu e vorba, bineînţeles, de transplantarea 
integrală, ci de adaptarea şi elaboraţia sub formă 
proprie. în “care factorul rasei are un rol impor- 
tant; în afară de facultatea de creaţie proprie, 
(la noi folklorul, I, Creangă, etc.) invențiile ideo- 
logice streine se refractă în chip personal şi unghiul 

de refracție constitue o parte din originalitatea fie- 
cărui popor, 

„Din aceste exemple, afirma criticul în „Mutaţia 
valorilor estetice“ 1) tragem concluzia că rasa 
există ca o forţă indiscutibilă, cu o putere de creaţie 
tot atît de neîndoioasă, deşi mult mai redusă de 
cît sc crede, dar, în schimb, cu o forţă de asimilare, 
de adaptare ncmăsurată;. în rău sau în bine, ea 
transformă tot ce absoarbe în creaţii proprii, ori- 
ginale, declasate sau caricaturale, cum se întîmplă 
la rasele inferioare, sau evoluate, îmbunătăţite prin 
contribuţii personale. Universalitatea esteticului este, 
chiar la început, limitată la factorul rasă, căci, din 
cele expuse mai sus, vedem că mărginirea capaci- 
tăţii de invenţie -a raselor nu le exclude de loc 
unicitatea sufletească şi, deci, posibilitatea de a-şi 
elabora o civilizaţie propric. 

S'a mai spus că o astfel de critică modernistă încu- 
rajează toate modele şi extravaganțele, ceace nu 
este adevărat; prin însăşi structura sa sufletească 
criticul nu e un propulsor ci un reactor; el 
reprimă şi moderează; nu refuză principial ori ce 
încercare de diferenţiere; caută în ca viabilul, 
ştiind că mai toate formele estetice sunt caduce, 
dar conţin într'însele elemente și experiențe ce 
servesc evoluţiei conceptului estetic; diferenţierea 
nu înscamnă prin sinc valabilitate. 

Astfel de ticorii nu izvorăsc din brazda învăţă- 
turii lui T. Maiorescu; critica acestuia sc cristalizase 


1) E Lovinescu, Istoria literaturii romine contemporane, 
NI. p. 11. 

in 1870, a urmaşului în 1925; trebue să-i dăm şi 
timpului dreptul de a-şi impune legile şi experien- 
tele lui. Importanţa lui T. Maiorescu nu stă în 
fixitatea idealului său estetic, limitat de epocă și 
de formaţie, ci, după cum am mai spus-o de atitea 
ori, în eliberarea conceptului estetic din, simbioza 
altor elemente. 


9. In afară de aceasta orientare, criticul îi 
datoreşte lui T. Maiorescu şi o influență de 
ordin moral, fixată încă din 1937 într'o pagi- 
nä, pe care o reproducem ca încheiere: „,Acţi- 
unea cea mai puternică asupra generaţii mele, 
adică asupra celei de a doua generaţiei cu un oare 
care contact cu fruntașii ei, rămîne încă de ordin 
moral. Privim ca un miracol faptul că. în mijlocul 
unei epoci de bijbiieli şi de apetenţe pur mate- 
riale, a unei dorinţi de parvenire și de îmbogăţire, 
a unui politicianism fără frînă morală şi a unci 
lipse de cultură şi de seriozilate şiiinţifică, sau 
săsit cîţiva oameni, reuniți numai de un mănunchiu 
de idei comune, căpătate lu universităţi străine şi 
de o identitate de caracter, a cărui notă esenţială 
a fost dezinteresarea. Dacă ar fi să determinăm 
diferenţa specifică a junimismului, poate în această 
dezinteresare am pune-o, așa cum o găsim la Maio- 
rescu, Eminescu, Carp, T. Rosetti şi la alţi fruntaşi, 
prin prezenţa unci spiriiualităţi cu desăvîrşire des- 
legată de interese materiale, a unei gratuităţi de 
preocupări intelectuale şi literare şi a unei recti- 
tudini de caracter în viața publică, a cărei forţă 
morală o simţim şi azi. A continua Junimea nu 

înseamnă a repeta ca simplu beneficiar şi moşte- 
nitor idei revizuite şi corectate de timp, ci a par- 
ticipa activ la puterea de idealism şi dezinteresa- 
re a acestui tenomen unic de spiritualitate din 
jumătatea a doua a veacului trecut, pe care l-a 
reprezentat miscarea de la Iași“ 1). 


1) E. Lovinescu, Memorii, IH, p. 226 

PAUL ZÁRIFOPOL 


Incadrarea lui Paul Zarifopol în acļiunea „Junimii“ 


— Deşi scrisul lui Paul Zarifopol nu e conse- 
cutiv şi, prin„ lipsa de obiectiv romînesc, se în- 
cadrează prea puţin sau aproape de locîn ritmul 
mişcării noastre literare, şi în planul teoretic şi în 
planul pragmatic, atitudinea lui se fixează, totuşi, 
limpede pe linia maioresciană a autonomiei es- 
tetice şi a eliminării tuturor elementelor eterogene 
ce întunecă puritatea artei. Dacă ar fi avut o ac- 
tivitate susținută, militantă în domeniul criticei 
naţionale, cu siguranță că ar fi jucat un rol în- 
semnat în generația a doua postmaioresciană. In- 
transigența în privința autonomiei merge pînă a 
lua o poziție chiar şi împotriva lui Kant, care sub- 
ordona arta moralei, cînd scria, de pildă, că „gus- 
tul este, în definitiv, capacitatea de a judeca ide; 
morale îmbrăcate în forme sensibile“. Cu atît mai 
mult se îndreaptă împotriva istorismului şi a cri- 
ticei științifice şi psihologice. Colaborator al Vieţii 
rominești, atacurile lui împotriva poporanismului 
sunt totuşi cunoscute : „Arta, afirma el într'un ar- 


19 

ticol, nu poate fi tendenţioasă, operele pot fi, dacă 
le considerăm în afară de existenţa lor, ca opere 
de artă. Şi aceasta se poate face curent și ușor, 
pentrucă majoritatea oamenilor nu ia seama la 
ceia ce e artisiic şi estetic şi pentrucă despre lu- 
cruri atit de complexe, cum sunt cărţile literare, 
poţi să-ţi faci idei şi definiţii aproape la discreţie“, 
Sau : „Intervenţii străine de artă sunt, în operele 
de artă, un păcat şi o grosolănie, pentru care nu 
cunosc scuză“. Chiar şi în Viața românească scria!) : 
„pe Caragiale l-a mustrat Dobrogeanu-Gherea că 
„ride cu poftă şi nu se indignează“, — o obiecţie 
care constitue mi se pare un monument enorm şi 
ciudat de moralism civic absolut. Fiindcă este doar 
evident că Gherea, vorbind astfel, cerea, deadrept 
tul, anularea comicului şi a rîsului ca atare, ceia 
ce este orişicum excesiv“, 

Nu numai în atitudinea lui estetică yci şi în cea cul- 
turală, morală, Paul Zarifopol poate fi integra- 
sufleteşte în mişcare „junimistă“. Lupta lui împo- 
triva „grimasei“, a „modei“ din seria eseurilor 
„Din registrul ideilor gingaşe', esenţială pentru mo- 
ralist şi cultural, nu este de cît echivalentul luptei 
junimiste împotriva formei fără fond. Ca o con- 
cluzie firească, lupta lui se îndreaptă și împo- 
triva artei clasiciste.. „Timpul omoară orice crea- 
ţie intelectuală, în total sau în parte, scrie el în 
articolul „Clasicii“'2). Veşnica tinereţe a eternelor 
modele este o frază ineptă, ieşită din minţi strimte 


1) Paul Zarifopol, „Publicul şi arta lui Caragiale“ în Viaţa 
rominească, XIV, 1922, No. 6, lunie. 
3) Viața Românească, XVI, No. 7. 

şi leneşe. Arta, indiferent de materialul în care 
se manifestă, este graiu. Caşi graiul vorbit, ea îşi 
schimbă formele pentru că se schimbă cuprinsul 
care l'a zămislit. Este totdeauna o doză de strim- 
hătură, să vorbeşti de oamenii de altă dată: aici 
e originea, aici e candoarea marei grimase clasi- 
ciste. Fiecare vreme vorbeşte pe potriva botului 
sau a.minții sale“. Idei, pe care sub denumirea 
de modernism. de sincronism, le susțin de vre-o 
douăzeci de ani. Conştiinţa integrării lui spirituale . 
în acţiunea Junimii a avut-o şi el însuși, după 
cum o găsim formulată în, probabil, ultimul său 
articol înainte de moarte întitulat „Cultura“. „Pro- 
blema culturii, scria!'), s'a ridicat acut şi aproape 
brusc în Principalele romîne acum un veac. Odată 
cu această problemă, s'a ridicat asupra societăţii 
romiîneşti şi primejdia grimasei culturale. Sa în- 
timplat atunci ca să se grupeze în capitala Mol- 
dovei, cîţi-va oameni, care prin excelenţă simțeau 
greutățile problemei şi primejdia, înaintea cărora 
se află societatea romînească. Junimea a făcut 
front energic contra oricărei grimase a culturii. 
Prin acţiunea ei, acea grupare ne-a lăsat o moş- 
tenire şi prețioasă şi grea: aceia a unei obligaţii 
supreme de a combate cultura neautentică sau 
cum s'a zis mai tîrziu: moftul. Imitarea cu orice 
preţ a trebuit, negreşit, să fie o buală a copilăriei 
societăţii romînești moderne. Boala se prefăcu în 
viciu. Fără îndurare, fără osteneală, Junimea a 
pus cuțitul oriunde a văzut petele uricioase ale 


1) Revista Fundaţiilor Regale, no. $, Aprilie 1934 

acelei boli ce s'a prefăcut în păcat. Cu o stăruinţă 
pasionată pînă în gradul de a fi involuntar meto- 
dică, a prigonit Junimea ridicolul străinismului, 
născător de monstruozităţi culturale şi eminent a 
ajutat grupul vechilor Convorbiri Literare la creş- 
terea spiritului şi a feţei societăţii romîneşti. Să 
nu uităm că tot ce a meritat numele de „,mahala- 
gism“ şi de „moft“ în vocabularul critic inspirat 
de Junimea, era, în esenţă, caricatura unur ele- 
mente de cultură străine. Totuşi nu a fost acu- 
zare adusă Junimii cu o atît de perfidă stăruinţă 
ca acea de nepatriotism, de spirit cosmopolit... Ju- 
nimea a contribuit în chip superior la o metodo- 
logie a culturii romînești“. 

E de regretat că un om de o lectură atît de bo- 
gată şi de o putere disociativă atît de ascuţită n'a 
contribuit mai mult în dialectica literaturii noastre. 

IV 
D. CARACOSTEA 


1) Amintiri maioresciene de studenţie ; simpatii moder- 
niste încă din 1900 2) D. Caracostea critic estetic, moder- 
nist. 3) D. Caracosteu critic etnogra[.4) D. Caracostea cri- 
tic genetic, 5) D, Caracostea critic al expresivilăţii : „Arta 
cuvîntului la Eminescu“, 1938. — Semnificaţia lui Titu Maio- 
rescu, 1940. 6) D. Caracostea critic „funcțional“, 


1. Fără să-i fi fost elev propriu zis, de cît doar la 
logică, cursul de anul întîi pe atunci comun tu- 
turor studenţilor facultăţii de litere, D. Caracostea 
a apucat ultimii ani ai profesoratului lui T. Maio- 
rescu. Ne-o aminteşte, de altfel, singur, în evocarea 
unui examen, la care a asistat, examenul lui St. O. 
Iosif și St. Petică. Cum aproximativ în aceiaş epocă 
(1940) am evocat, indepedent, şi eu aceiaş scenă, 
la care am fost de faţă tot din întîmplare voi tran- 
scrie ambele versiuni, în vederea unei concluzii : 

„Era un examen, scrie d-sa, la care, alături de 
St. O. Iosif, se prezenta St. Petică, din care gus- 
tasem muzicalitatea şi atmosfera de sugestie a unor 
poezii remarcabile. Dacă-mi aduc bine aminte, a 
fost vorba şi de inducție. Şi la un moment, poetul 
voind să-şi tălmăcească idea : o cunoaștere ştiin- 
ţifică directă, pronunţă — de aceasta îmi aduc a- 

minte — cuvîntul intuiţie. La aceasta s'a adăugat for- 
ma frazei, cam nebuloasă, dar în care poetul încerca 

să-și nuanţeze gindirile. De aici, ironiile maestru- 

lui faţă de o poziţie care mi se părea îndreptăţită. 

Rare ori am avut impresia a două lumi mai deo- 

sebite de cît acea pe care mi-a lăsat-o insuccesul 

lui Petică la acel exameu. Se vedea că elevul se 

căznise să înţeleagă ceva din profesor, maestrul 

însă nu avea intuiţia virtualităţilor unui suflet ales, 

care, în gîndire şi în exprimare, ise părea straniu. 

Mai tîrziu, cînd m'am oprit asupra paginilor minu- 

nate ale acestei arte de a cunoaște oamenii: Din 

experienţă, mi-a revenit stăruitor în minte examenul |. 
lui Petică. Şi, pe lîngă toate normele de cunoaş- 

tere exactă, aş fi dorit o pagină răspicată: intui- 

ţia a ceea ce nu s'a afirmat încă deplin, dar poate 

să conţină în sine o lume. 


Alături de Petică, a fost examinat și St. O. Iosif, 
care nu era tocmai acasă în chestiunile de logică 
şi de istoria filozofiei şi chiar în metrică, în care 
maestrul a încercat un derivativ. Mi-a rămas în 
amintire contrastul dintre îngăduinţa faţă de poetul 
care începuse să fie consacrat şi felul tăios faţă 
de cel, care, dacă lăsa impresia de nebulus, era 
mai bogat şi de o altă esenţă, mai greu de valori- 
ficat. Azi înţele + de ce feciorul lui Ion Trifu din 
Bucerdea, înţelept ca o cărare de munte, nu putea 
risca. Dar din ziua aceea am început a mă simţi 
depărtat de T. Maiorescu“.1) 


1) D. Caracostea, Semnificaţia lui T, Mâiorescu, ed. Ins- 
titutul de istorie literară şi folclor, 1940, p. 20. 

lată acum evocarea mea: 1) 

„Intro zi călduroasă de Iunie intrasem din în- 
tîmplare în sala, în care Maiorescu îşi ţinea exa- 
menul de sfîrşit de an la logică. Candidaţii şedeau 
înşiruiţi în banca întîia, în fața căreia Maiorescu, 
surd'de o ureche, îşi plimba singur scaunul pen- 
tru a pune întrebări. In momentul acela se oprise 
în faţa a doi studenţi mai maturi, le luă carnetul 
şi le citi numele: — Aha, d. St.O. Iosif, bun şi aha, 
d. Ştefan Petică, care va să zică poezia se pune în 
regulă cu logica frumos. 

Pe Iosif îl cunoşteam din versuri; de Petică au- 
zisem numai. Iosif înlemnise trist, adormit şi plîn- 
gător ca o salcie. Petică avea ceva donchișotese 
în el, o bărbiţă caprină, neverosimilă, pete ruginii 
pe umerii obrazilor. 

— Buun, mormăise Maiorescu, mîngiindu-şi bar- 
bişonul. Nu vom fi pretenţioşi... nu aşa? poeţi, 
mă rog! Aşa dar, Domnule Iosif, să începem cu 
începutul, spune-mi ce este o nuţiune? 


Ca şi cum n'ar fi auzit întrebarea, Iosif nu se 
clintise; salcia dintr'însul plîngea deasupra lacului. 


— Atunci să ne spună domnul Petică. 

Omuleţul slab, numai oase, cu obrajii înfloriţi 
de ftizie, începuse a mişca brusc din miîini, ca o 
paiaţă dezarticulată, repezindu-se în vorbe mari, 
bătînd fără pudoare cîmpii. Uluit de atîta risipă 
verbală, Maiorescu îl măsurase rece. 

— Aha, care va să zică n'aţi studiat chestiunea 


asta. Se întîmplă. Să ne spună atunci d. Iosif ce 
este o judecată? 


1) E. Lovinescu, Aqua forte, ed, Contemporană, p. 132. 

Iosif stăruise în acelaşi mutism, sculurindu-şi 
frunzele pe luciul bălții; nici un cuvint, nici o 
mişcare, ca şi cum n'ar fi fost vorba de dinsul, pe 
cînd Petică se risipise din nou într'o frenezie de 
gesticulaţie şi de vorbe goale, fără legătură cu 
chestiunea. Enervat, Maiorescu se încruntase din 
nou, 

— Atunci, cunoaşteţi poate mai bine teoria si- 
logismului? 

Iosif rămase egal cu sine, într'o tăcere integrală, 
iar Pctică întv'o vorbărie insuportabilă. 

— Doamne, exclamâse Maiorescu, poezia nu prea 
are nevoe de logică, dar aici e vorba de logică şi 
nu de poezie. Să o lăsăm să se coacă pe la toamnă: 


Işi mutase apoi scaunul la candidaţii următori. 
De atunci nu pot înlătura de la Petică (redactor 
al unei reviste sociologice şi autor de articole fi- 
lozofice) imaginea omuleţului cu ceva atit de za- 
darnic agitat”. 

Iată valoarea subiectivă a amintirilor chiar cînd 
sunt de bună credinţă — şi sunt: quia procul a 
nobis. Mai presus de autenticitatea amănuntelor 
rămase mai mult la discreția memoriei şi a inter- 
pretării de cit a realităţii lor, e sigur că în piep- 
tul studentului D. Caracostea bătea o inimă mo- 
dernistă. Simpatiile lui mergeau mai mult spre 
poctul simbolist al lui: 


Botticelli întristatul, 

Mult vestitul Fiorentin, 
Suflet dulce ca'nsieluiui 

Cer de-al noptii farmec plin, 

Urmărit de viziunea 
Sfintă a lumilor de sus 
Maiestril-a fin minunea 
ldealului apus. 
de cit spre St. O. Iosif, bardul specificului naţional. 

Riîndurile acestea erau culese, cînd apariţia căr- 
ţii Fulgurații filozofice şi literare a lui I. Petro- 
vicit) ne-a dat o nouă versiune a scenei. In vara 
anului 1900, am asistat, aşa dar, toţi trei, studenţi 
anul întîi, atunci probabil necunoscuţi între noi, 
la examenul de logică al lui T. Maiorescu și, după 
patru decenii, fiecare l-a descris fără să ştie unul 
de celalt. Iată această versiune: 

„De voie, de nevoie, Iosif s'a văzut antrenat de 
obligaţiile calităţii sale de student şi a trebuit să 
se prezinte după un an la cxamenul de logică, la 
Titu Maiorescu, unde asista aproape tot atîta lume, 
ca la curs. 

Examenul a fost lamentabil, iar magistrul cu o 
asprime, la care nu m'am așteptat faţă dc un poet, 
pe care îl preţuia, i-a spus că-i dă o bilă roşie, 
dar să promită că nu va urma filozofia. Eşecul lui 
Iosif s'a mai îndulcit puțin, prin căderea la acelaș 
examen, îndată după el, a altui poct, Stefan Pe- 
tică, ale cărui răspunsuri au fost categoric stupide”, 


Versiunea este identică cu cea a mea; versiunea 
lui D. Caracostea rămîne excluziv ,,modernistă”, 
dictată de o atitudine momentană. 


2. Nouă ani după aceia, D. Caracostea își făcea 


1) Biblioteca pentru toți, Nr. 1543—1546, p. 309. 

ucenicia modernistă la Vieafa nouă a lui O. Den- 
susianu; în această calitate publică articolul „Cu 
prilejul sărbătoririi d-lui T. Maiorescu” 1), în care, 
după ce recunoaște meritele profesorului, omului 
politic, personalităţii, întrun cuvînt, ale sărbăto- 
ritului, adaugă și următoarea caracterizare a situ- 
aţiei critice a lui T. Maiorescu: „Apoi, prin tem- 
perament, scria el, ca şi prin convingere era de 
o prudenţă, exagerată adesc, faţă de manifestările 
noi; nici odată n'a fost iubitor de noutăți şi nici 
n'a fost, ori cît sar părea de paradoxal, un îna- 
inte mergător în sensul larg al cuvîntului. Pe Wag- 
ner nu-l admitea, pe Nietzsche îl privea cu ironie; 
mișcările noui literare i se păreau „mievrerii mo- 
derne”; socialismul, sub zodia căruia, orice sar 
zice, se îndrumează societatea contemporană, îi 
apărea ca o perspectivă de tiranie; ceea ce s'a 
numit la noi „activitate extraşcolară”, o necesitate, 
întru cît dascălii sunt singurele elemente mai lu- 
minate la ţară, i se părea un pericol, şi cînd, în 
urmă, un academician arăta nevoia ca literatura 
să se îndrumeze către un ideal mai înalt de artă, 
D. Maiorescu devenia tăios. Aştepta ca o ideie să 
se impună, ca să-şi facă probele de trăinicie pentru 
a o accepta. Căile, pe carc le-a arătat la noi, nu 
revelau un adevăr nou, ci o normă veche, de bun 
simţ, de mult intrată în patrimoniul culturii din 
alte părţi. Cînd a luat deplină conștiință de me- 
nirea sa în cultura noastră a încetat de a mai 
merge pari passu cu mişcarea filozofică a apu- 


1) Vteala nouă, 1 Decembrie 1909. 

sului: îl interesa, nu ceea ce se adăuga, dar 
ceea ce fusese în deobște recunoscut. Mişcările re- 
cente din Apus, prea complexe, nu-i prezentau 
perspectiva, care să-i îngădue o alegere prudentă, 
o deosebire sigură a ceea ce va rămîne, de ceea 
ce trece... A face o astfel de alegere, îţi cere să 
urmăreşti tot ce se produce. Din învăţătura sa, se 
desprindeau însă ca o normă, deși nemărturisită, 
îndemnul: lucrează numai cu cei necontestaţi, lasă 
pe cei mai noi să fie definitiv recunoscuţi de 
alţii”. 

Punctul de vedere al autorului din 1909 este 
aproximativ cel al studentului din 1900; severi- 
tatea faţă de T. Maiorescu, din pricina ostilităţii 
lui pentru curentele noi apusene, modernism, 
simbolism în deosebi; punctul de vedere al lui O. 
Densusianu şi al moderniştilor momentului. Conti- 
nentul, pe care se aflau cu toții, era însă acelaș 
continent estetic. 


3. După câţi va ani de studii romanistice la Viena, 
consolidat cu erudiție germană, criticul estetic 
din 1909 publică în 1914 un articol asupra lui Gala 
Galaction cu o atitudine cu totul schimbată: nu 
mai priveşte spre apus, unde îl îndemnase şi pe 
T. Maiorescu să privească, ci spre sud-estul euro- 
pean. Literatura romînă nu mai era o problemă 
de estetică, prin definiţie universalistă, ci o faţetă 
a situării etnografice: „Literatura romînă e o lite- 
ratură est-europeană.... literatura romînă nu poate 


1) Viaţa Românească, IX, 1914, p, 83- 

fi lămurită de cît pe temeiul esteuropean.... litera- 
tura veche, pînă acum 80-90. de ani, era în cea 
mai mare parte a ținuturilor romiînești, o anexă 
a literaturilor esteuropene, iar literatura romînă, 
chiar cea contemporană, oferă, adesea uimitor, un 
paralelism cu desvoltarea literaturilor din răsări- 
tul Europei, Uitînd, astfel, de ultimele emisiuni 
poetice ale Parisului, criticul se încadra acum în 
folklor și făcea din critică un capitol de etno- 
grafie şi de comparatism balcanic. 


4. În cel dintîiu volum al său, „Poetul Brătescu- 
Voineşti (1921) 1), critica lui nu mai e nici moder- 
nisiă, nici etnografică, ci abordează terenul nou al 
geneticului, trudindu-se să scoată din creaţia artis- 
tică experienţa umană a scriitorului. Pe cînd unii 
critici procedează dela scriitor la operă, D. Cara- 
costea întreprindea să scoată personalitatea scrii- 
torului din creaţia lui, în cazul prezent „vibrația 
specială a lui ÍI. Al. Brătescu-Voinești, în faţa valori- 
lor omenești“. E o critică ce sa mai făcut şi de 
alţii şi maiales de Sainte-Beuve; a lumina o operă 
de artă prin elementele de psihologic a artistului, 
se poate concepe pînă la un punct, ba chiar, cu 
toate protestările estetismului absolut al lui M. 
Dragomirescu, de pildă, care susţinea că personali- 
tatea umană n'are nici o legătură cu personalitatea 
artistică, este o operaţie folositoare. A căuta să cuno- 
şti psihologia unui scriitor după literatura lui, nu 
e totdeauna profitabil. Omul din I. A. Brătescu- 
Voinești nu va interesa viitorimea ci numai opera sa. 


1) Ed. Viaţa Rominească, 1921. 


www.dacoromanica.ro 


D. CARACOSTEA 301 


Dacă în critica sa simbolistă, D. Caracostea se 
situa încă în posteritatea maioresciană, în critica 
lui antropogeografică și cea genetică se așeza dincolo 
de estetism şi de maiorescianism. Caracteristic în 
amindouă fazele este însă nevoia de a inova, dea 
deschide „perspective vaste“, de a restaura demni- 
tatea ştiinţifică a criticei, pierdută de la T. Maio- 
rescu încoace, cerind criticilor uriașe cunoștiinţe 
filologice balcanice şi antropogeografice; mai detesta 
cu dcosebire talentul „foiletoniştilor“ profesioniști 
şi audiența lor în faţa publicului cititor. Aversi- 
unea i-a rămas dealtfel şi azi. „Cît priveşte ţinuta, 
scrie d-sa în Arta cuvîntului la Eminescu, din 1938, 
interpreţii literaturii noastre au nevoe nu numai 
de o altă pregătire de cît cea a foilctonismului 
curent dar şi de o nouă etică... Cu satisfacţie, constat 
că, de pe acum, niciunul dintre autorii lucrărilor 
publicate aci (e vorba de lucrările studenţilor săi 
apărute în biblioteca Institutului) n'a luat calea 
trîmbiţatelor curente şi a polemicilor la modă“.!) 
Fel cufemistic de a spune că nu le-a citit nimeni 
de cît doar, şi încă nu e sigur, comisiile de premii 
variate, în vederea cărora au şi fost, probabil, 
scrise. 


5. De cîțiva ani scriitorul pune temeliile unei 
noi ştiinţe critice, care nu mai e nici genetică 
nici antropogeografică. „A întemeia cu toate ce- 
rințele moderne critica formei, scrie d-sa în Arta 
cuvîntului la Eminescu, concepută nu ta un for- 


1) D. Caracostea, „Arta cuviniului la Eminescu, 1938,p. XXIX. 

malism sec şi estetizant, dar ca arta de a vedea 
şi ca singura posibilitate de a face pipăită prin 
imanenţa structurii, esența transcendentă a poe- 
ziei, iată ce urmăresc aci”!1). Noua critică inau- 
gurată e cea a „cxpresivităţii”, categorie în mare 
favoare în cercetările linguistice ale apusului, cu 
aplicaţii excluziviste ce deformează echilibrul ele- 
mentelor felurite, intrate în noţiunea criticei, mult 
mai vastă de cît problema ,,fonemelor” şi a „,este- 
melor”. Cu tot caracterul particular al acestor in- 
vestigaţii, nu li se poate tăgădui natura estetică. 
Din această fază penultimă a activităţii sale, ne 
mai rămîne ca să semnalăm o revenire la pro- 
blema poziţiei lui T. Maiorescu în critica noastră, 
în disertaţia „Semnificația lui Titu Maiorescu”, 
1940, cu ocazia aniversării centenarului, reluînd 
vechea învinuire din 1909, de a nu fi fost,,modernistă”. 
„Singurul aspect într'adevăr deficitar al criticei ma- 
ioresciene, — scria el la 1940, — este problematica 
modernismului, care, s'o recunoaștem însă, pînă 
către 1910, era mai mult o atmosferă, adesea ne- 
buloasă și cu elemente eterogene, decît o răspicată 
afirmare de creaţiuni”. Criticul se simte deci din 
nou modernist. Că T. Maiorescu a avut o recepti- 
vitate limitată de însăşi formaţia lui clasico-ro- 
mantică şi, deci, neprimitoare faţă de valorile noi, 
am arătat-o de atîtea ori în cursul acestor pagini. 
Un om închegat în jurul lui 1860 nu se mai putea 
reface pentru a gusta literatura din jurul lui 1900. 
Revoluţia lui T. Maiorescu e alta: e faptul de a 


1) D. Caracostea, „Arta cuvîntului la Eminescu”, 1938.p. XVI. 

Ti strămutat întreaga literatură pe unicul plan 
estetic; în sînul acestui „estetism“ se putea 
desvolta forme nui de artă, pe care el nu le mai 
înțelegea; principalul era, însă, împlinit; cadrul 
literar fixat; se ştia ce este literatură şi ce nu 
este. 

lată acum rîndurile finale alc disertaţiei: „Pretu- 
tindeni, am constatat la Maiorescu nu o poziţie 
extremistă, dar o sinteză de elemente în aparenţă 
contradictorii. Aceasia în concordanţă cu toată făp- 
tura lui spirituală de structură clasică, în care 
rațiunea nu tăgăduia, dar stăpînea emotivitatea, iar 
acțiunea vrea să fie una cu „biruit-au gîndul“. 

Incadrînd acum personalitatea sa în perspectiva 
largă a destinului spiritual al poporului nostrii, 
vare această îmbinare de clemente contrare într'o 
unitate stăpînită şi armonică, nu este însăşi pro- 
blema capitală, pe care neamul nostru este ursit 
"o rezolve într'o formă originală? Elementele mul- 
tiple, înfrățite printr’o fericită ascendență în ființa 
lui: energia constructivă a Ardeleanului aliată cu 
receptivitatea Munteanului şi cu agerimea Aro- 
mîunului, totul lămurindu-se în el în mediul senin 
şi temperat al spiritualității moldovene, nu-l pre- 
destinau oare toate aceste componente să fie, pe 
planul gîndirii filozofice şi al intuiției critice, 
o primă întrupare a virtualităților sădite de istorie 
în ființa noastră condiționată de moştenirea romană? 
Şi nu exprimă oare personalitatea genială a lui 
Eminescu, în sfera superioară a creaţiei de artă, 
aceiaşi promițătoare sinteză între facultățile con- 

structive ale Apusului şi problematica nelimitată 
a Răsăritului?“ 

Acum două zeci şi opt de ani criticul nostru 
găsia în Gala Galaction „o primă încercare inte- 
gralistă de împreunare în o sinteză nouă, de ele- 
mente şi direcţii ce păreau neîmpăcate“. Intr'o 
broşură asupra Personalității lui Eminescu d-sa sc 
întreba: „Nu ştiu dacă cele invederate în firea lui 
Eminescu sunt reprezentative pentru poporul nos- 
tru şi dacă în cle dăinuieșşte sau nu ceva din felul 
excesiv al Traco-llirului, stăpiînit prin înţelegere, 
prin disciplină romană şi limpezit prin artă“ 

A căuta mereu ipotetice sinteze în marele şi micile 
personalităţi, rccurgind la datele imprecise ale 
psihologiei etnice, cu sondagii iluzorii chiar în 
protoistorie, e un joc dialectic, din care nu iese 
ştiinţă ci verbalism ostentativ. 

Constatăm doar că la noul țărm al expresivităţii 
la care a debarcat, criticul din 1909 şi-a reluat, 
momentan cel puţin, vechile unelte estetice lustru- 
ite azi însă cu mai multă erudiție. 

Dacă ar fi să caracterizăm critica autorului 
nostru în cîteva cuvinte, am putea spune că ea 
se  desvoltă sub semnul hipertrofiei de gîndire şi 
de expresie în tot ce-l priveşte: orice atinge se di- 
lată la proporţii vaste şi importanţă cosmică. 

Problemele și rolul său şi tratarea lor devin 
imediat istorice. Vom da două exemple. Carac- 
terizîndu-şi activitatea de un an la' conducerea unei 
reviste oficiale, el scrie 1) „Mai întîi era nevoe să pre- 


1) D. Caracostea, Creativitatea războiului în Revista 
Fundațiilor, 1 Sept. 1942 (IX, p. 494). 

zint o concepţie despre literatură, potrivii marilor 
prefaceri și cuceriri săvirșite în ştiinţele spiritului. 
Şi tot atît de necesară era o altă fundare a valo- 
rificării etnicului romînesc. In istoria literară, 
în ideologie, în critica actualităţii, în valorificarea 
limbii şi a patrimoniului folcloric, am pus, număr 
de număr, pietre de temelie şi am tras contururile 
construcției a cărei ridicare se impunea.“ 

lată, aşa dar, bilanţul unui singur an: 

A prezentat, o nouă „concepţie despre literatură 
potrivit marilor prefaceri şi cuceriri săvîrşite în 
ştiinţele spiritului“ 

A stabilit altă fundare a valorificării ctnicului 
român. 

A pus „pietrele de temelie“ şi a desemnat „cuntu- 
rurile construcţiei“ în istoria literară, în ideologie, 
în critica actualităţii, în valorificarea limbii şi a 
patrimoniului folcloric“ 

A prefăcut revista întrun stup plin de zumzetul 
albinelor „noi“, adică al scriitorilor ce înalţă clă- 
direa pe temeliile trase de domnia sa. 

N'au mai rămas pe din afară decit doar reprezen- 
tanţii „vechilor curente de destrămare“ (sic) adică 
urmașii fericitului întru pomenire T. Maiorescu. 
Celălalt exemplu e scos din articolul Hotare, din 
Revista Fundațiilor Regale, 1 oct. 1941 p. 135. Director 
¿l acestei reviste, scriiturul îşi propune să pu- 
blice nişte reflecţii asupra literaturii. li răminea 
să le găsească un titlu. Sa gîndit la început să 
le intituleze: „Crîmpeie“, „Fragmente“, „Firimituri“, 
dar aceste titluri i s'au părut „că nu purced dintr'o 
vedere totală“ Inclină un moment spre „Firimituri“ 


20 

„termen simpatic; nu ştim pentru ce însă se gîndi 
la firimiturile de la masa lui Homer, deşi Homer nu 
oferă astfel de sugestii; își părăsi deci intenţia... 
Zăbovi o clipă la Şiruri rupte. Titlul îi sugeră 
iarăşi, nu ştim pentru ce şi din ce reminiscență, 
unde's şirurile rupte... A înlăturat deci şi „,Crim- 
peie“ şi „Fragmente“ şi „Firmituri“ şi „Şiruri rup- 
te“. „Mam hotărît, deci, îşi încheie nedumerirea, la 
titlul generic hotare cuprinzător de mai mult 
dramatism. Şi apoi ce caracteristic cuvînt romînesc! 
(Toate cuvintele ce-i vin sub pană sunt vaste, cuprin- 
zătoare, caracteristice). Mai există oare o altă limbă 
care dela denumirea pentru graniţă să fi derivat 
însuşi termenul pentru deciziune : hotărire, hotă- 
rîitor? In cuvîntul hotar, neamul rominesc a pecet- 
luit atitea înţelesuri, încît, nevăzînd altul mai potri- 
vit pentru rubrica pe care vreau s'o deschid, o 
aşez sub paza lui“. Pur şi simplu... A pleca de la 
„firimituri“, „crîmpeie“, „fragmente“, — şi a ajunge 
la hotare e un fenomen de păsări-lăţi-lungilă. In 
orice, d. Caracostea pune temelii şi hoţare. 


6. D. Caracostea ne-a rezervat o nouă supriză; 
abia începusem să ne familiarizăm cu vastele pers- 
pective ale noului continent al „expresivităţii“, 
cînd valurile i-au luat barca spre alte ţărmuri: 
„Formele noi, declară d-sa, cer şi o nouă formă şi 
funcţiune a criticei“. Poezia nu mai e estetică ci 
„funcţională“: „pornită din viaţă, (poezia) prin 
expresie slujeşte viaţa,-cum o slujesc cîntecele de 
nuntă, cele de leagăn, doinele, bocetele, colindele, 
basmele, legendele, baladele, întrun cuvînt toate 

expresiile poporane. In partea cea mai aleasă a 
creaţiunilor, poezia împlinește funcțiunea de a fi 
o cunună a vieţii, nu a destrămării“. 1) 


Prin urmare, după critica simbolistă ori modernistă 
din 1909, după critica antropogeografică din 1914, 
după critica genetică de natură strict psihologică 
din 1921, după critica expresivităţii din 1938, iată 
acum şi critica „funcţională“, în care poezia trebue 
să slujească vieţii ca bocetele, cîntecele de leagăn 
sau de nuntă. Criticului, ce-l învinuia pe T. Maio- 
rescu că nu e „modernist“, nimic nu i se pare mai 
primejdios și mai disolvant decît critica „esteti- 
zantă“ (ca şi cum peiorativul ar putea scuza linia 
frîntă). Anno Domini 1942. 


—— 


1) D. Caracostea, „Ce ne este cintecul poporan“ în Revista 
fundațiilor regale, 1 Octombrie 1941, VIII, no. 10, p. 17. 

REACȚIUNEA POPORANISTĂ: G. IBRĂILEANU 


1. Spiritul critic în cultura romineasc, 1909 2. Contradic- 
jia cu sine a crilicei poporaniste, 3. Pompiliu Constanti- 
nescu şi „maiorescianismul“ lui G. Ibrăileanu. 4. „Spetificul 
național“. 


1. Critic social şi cultural, G. Ibrăileanu s'a ocu- 
pat de T. Maiorescu în cadrul studiului Junimii în 
Spiritul critic în cultura romiînească (1909). Se 
înţelege dela sine că, în limita subiectului, nu se 
putea ocupa de cît de critica culturală a lui T. 
Maiorescu şi nu de critica literară, pe care o găseşte, 
de altfel, foarte redusă în opera lui; faptul e cert 
dar explicaţia alături. „Dacă ea este, scria G. Ibră- 
ileanu, mai mult o afirmare de principii teoretice 
de cît disecare de opere, pe lingă alte principii, 
pe care le-o fi avind d. Maiorescu (model de stil), 
de sigur că principale sunt teoriile sale estetice, 
care, orice s'ar zice, sunt o piedică pentru consi- 
derarea unei opere de artă ca_o manifestare de 
viaţă pur şi simplu şi nimic alta. Acest defect s'a 

exagerat apoi la epigonii săi1)“. Nu teoriile estetice 
pot constitui o piedică ci structura sufletească. T. 
Maiorescu n'a fost un critic analitic ci un îndru- 
mător. 

Inaintea lui, spiritul critic se manifestase în Mol- 
dova prin M. Kogălniceanu, C. Negruzzi, A. Russo, 
V. Alecsandri, prin organele de luptă: Dacia lite- 
rară, Propășirea, Romênia literară, Steaua Dunării... 
premergătoare Convorbirilor literare. Criticul îi 
contestă lui T. Maiorescu (la fel cu O. Densusianu) 
dreptul de a proclama că „pentru întîia oară s'a 
arătat în Convorbiri o direcţie în contra limbii 
obicinuite pe atunci în multe scrieri ale literaturii 
romîne“. Lupta o pornise Al. Russo în Romênia 
literară (1855) ; Steaua Dunării, Revista Română 
(1861) se ridicaseră la fel împotriva stricătorilor 
de limbă, mai ales ardeleni. Al. Russo, V. Alecsan- 
dri, Al. Odobescu, C. Negruzzi au luptat însă ca 
scriitori, oameni de gust cu simţul artistic al lim- 
bii, pe cînd adevărata luptă pe teren ştiinţific a 
dus-o T. Maiorescu în „Despre scrierea limbii ro- 
mâne“ (1866), prelungind-o peste trei decenii, adică 
pînă la rapoartele citite la Academia Romiînă asu- 
pra modificărilor ortografiei (1880 şi 1904), pe calea 
dreptei soluţionări. In orice realizare sunt precur- 
sori ; locul întîi i se cuvine celui ce a cristalizat 
definitiv sforţările predecesorilor. Valoarea princi- 


1) Alt model de stil G. Ibrăileanu: „De altminteri, critica 
literară nici nu se putea naşte pe vremea aceia, căci n'avea 
pentru ce. Nu exista o literatură care să merite, mai bine, 
care să comporte ceea ce se chiamă: „critica literară“. 
Spiritul critic etc, p. 12. 

piilor nu se determină de cît prin acţiunea lor 
asupra spiritului public. 


2. E inutil să caracterizăm critica poporanistă a 
lui G. Ibrăileanu ; prin natura ei socială ea este 
la antipodul criticei estetice a lui T. Maiorescu. 
Nu-l interesează viaţa însăși ci atitudinea scriitoru- 
lui faţă de dînsa. Arta nu mai e, după definiţia 
lui Kant „forma finalităţii fără reprezentarea fine- 
lui“, ci are o finalitate dincolo de. estetic, o ten- 
denţă socială. Iată vulgaritatea gîndirii cu care 
explică G. Ibrăileanu recunoașterea caracterului 
autonom al artei de T. Maiorescu 1) „D. Maiorescu, 
scrie el, nu putea profesa țendenţionismul pentru 
că atunci arta poate fi bună sau rea din punct de 
vedere al tendinţelor nu numai din punct de ve- 
dere al puterii artistice ; tendinţele unei opere de 
artă numai atunci vor fi bune cînd vor fi umani- 
tare, cînd vor manifesta cea mai mare simpatie 
pentru cît mai mulți și este evident că interesele 
reacționare ale unei clase nu pot da naştere la 
singurele tendinţi compatibile cu arta, şi, deci, e 
împotriva interesului reprezentanţilor acestui cu- 
rent a se vorbi de tendinţele operei de artă“. In- 
treaga estetică a veacului, de la Kant pînă la Bene- 
detto Croce, e explicată, aşa dar, printr'un interes 
de clasă socială; toţi esteticienii sunt împotriva 
tendenţionismului în artă din motive reacționare, 
pentru a nu îmbrăţişa cauza celor mulţi. a umani- 
tăţii nevoiaşe. 


1) G. Ibrăileanu, Scriitori si curente, p. 17. 

E d ciudată contradicţie în faptul că G. Ibrăi- 
leanu, ca şi întreaga critică socialistă, a combătut 
principiul artei pentru artă, ca reacţionar, şi ele- 
mentele privite ca reacționare din operele de artă, 
arătînd totuşi o atitudine de simpatie faţă de Emi- 
nescu, Caragiale, ce s'au manifestat împotriva idei- 
lor „umanitariste“. Că atît Eminescu ca şi socia- 
liștii au pornit dela critica societăţii actuale, nu 
constitue o explicație suficientă, deoarece punctul 
lor de vedere şi tendinţele spre care se îndreptau 
erau cu desăvirşire contrare. Peste ideologie, biru- 
eşte, în realitate, arta; chiar şi cei ce cred că 
„esenţialul într'o operă de artă este atitudinea 
scriitorului“ — sunt cuceriţi de prestigiul 'ei. 


3. Pompiliu Constantinescu scrie undeva!) : „Din- 
tre criticii imediat post-maiorescieni, între care fac 
parte d. Mihail Dragomirescu şi d. E. Lovinescu, 
G. Ibrăileanu este primul glosator interesant al 
valorilor estetice junimiste... Pe premisele criticei 
maioresciene carc afirmase importanţa lui Creangă, 
Eminescu şi Caragiale, el trage fructuoase con- 
cluzii din însăşi judecăţile ei de valoare, prin ana- 
lize estetice, prin investigaţii istorico-literare şi 
prin disociaţii sociologice... In evoluţia criticei de 
analiză, G. Ibrăileanu apare astăzi mult mai a- 
proape de T. Maiorescu de cit propriii lui discipoli 
şi mult mai depărtat de Gherea, cu toate aderenţele 
lui la „critica ştiinţifică“ a veacului trecut; iar prin 
teoriile asupra „specificului naţional“, G. Ibrăileanu 





1) Pompiliu Constantinescu, E. Lovinescu: P. P. Carp, 
critic literar şi literat, în Vremea, & Martie 1842. 

este total opus gherismului, depănind fire maiores- 
ciene, din care şi-a constituit apoi o dogmă, depă- 
şind şi pe T. Maiorescu însuşi şi N. Iorga... Fapt 
cert este că, în ducerea mai departe a criticci ana- 
liste, numai schițată de T. Maiorescu, denigratul 
critic ieşean are mult mai multe merite (cel puţin 
cît priveşte momentul prim al criticei junimiste) 
decît toţi discipolii direcţi şi indirecţi ai sistemului. 
maiorescian. Descoperind şi practicînd tirziu critica 
estetică, după ce trecuse prin sociologia gheristă 
şi steristă, prin istoria literară, «prin biografia şi 
studiul valorilor de artă, duce și mai departe spiri- 
tul iniţiator al maiorescianismului. Un G. Călinescu, 
un Perpessicius, un Şerban Cioculescu şi un Vladi- 
mir Streinu, cu mijloace diferite şi în sectoare 
speciale, perpetuiază, în ce priveşte adincirea lui 
Eminescu, Creangă, Caragiale şi Maiorescu, (pen- 
tru cel din urmă şi pe d E. Lovinescu), — atît pe 
schematicu! T. Maiorescu, cît şi pe analistul, istori- 
cul literar şi criticul de texte G. Ibiăileanu, ale 
cărui iniţiative au menţinut treaz interesul pentru 
primele valori clasice ale scrisului romîn“. 
Intenţiile sunt bune şi constatarea de la care 
pleacă justă ; concluziile scoase depăşesc însă 
cu mult ceia ce conține. Constatarea este a- 
ceasta : după ce a făcut teoretic şi practic critică 
socială, elev al lui C. Dobrogeanu-Gherea cu deri- 
vaţie poporanistă, adică cu „specific naţional“, prin, 
urmare cu maiorescianism de mină stingă, ca să 
zicem aşa, G. Ibrăileanu şi-a închinat modestele lui 
strădanii analizei cîtorva valori junimiste, unele 
„artă pentru artă“, altele cu ideologie antiumanita- 

ristă şi antiliberală chiar : M. Eminescu, I. Creangă, 
Caragiale, I. Al. Brătescu-Voineşti. Contradicţia ră- 
mine o contradicţie şi nu e spre lauda cuiva: fie 
prin prestigiul talentului ce se impune fără să ţină 
seama de „ideologie“ şi de tendinţe sociale, fie mai 
ales prin faptul că desvoltarea literară a criticului s'a 
făcut sub influenţa acestor scriitori contemporani sau 
aproape ; neavînd nicio cultură istorică, criticul nu 
s'a putut ocupa de valorile trecutului. Faptul de afi 
analizat cîţiva scriitori junimişti nu stabilește nici 
un fel de filiaţie între dînsul şi T. Maiorescu. 
Marele nostru critic n'a fost un spirit analitic, 
aşa că exerciţiile de analiză ale lui G. Ibrăileanu 
nu au nici o legătură cu dinsul. Cît despre valoa- 
rea estetică a acestor „analize“ mă refer la apre- 
cierea chiar a lui Pompiliu Constantinescu. Cum 
M. Ralea susţinuse că „ceia ce e mai caracteristic 
în toată critica literară a lui G. Ibrăileanu, e ana- 
liza psihologică a proceselor estetice“, Pompiliu 
Constantinescu îi replică 1) : „Pentru a-și ilustra afir- 
maţiile, D. Ralea ne trimite la naiva şi didactica 
analiză a presupuselor mobile de inspiraţie a Ba- 
laurului d-lui M. Sadoveanu, la acel unic exemplu 
de „galimatias“ şi pedantism meschin prin creş- 
terea importanţei unor banalităţi dezolante la ran- 
gul de înalte principii de estetică şi care se nu- 
mește Vara, o mediocră poezie a lui Coşbuc, schin- 
giuită pe masa de disecţie a unui elev ce-şi aplică 
sumara „poetică“, ne citează multicolorul magazin - 
de platitudini torturate în formule, „acea mină 


1) Pompiliu Constantinescu, „Opere și autori“, p. 52 

inepuizabilă de observaţii estetice“, Creaţie şi ana- 
liză, cum devot şi servil o apreciază d. Ralea, sau, 
în sfîrşit, studiul asupra lui I. Al. Brătescu-Voineşti 
înecat în tot soiul de observaţii secundare: socio- 
logice, etice, psihologice, dar de o indigenţă fra- 
pantă în comprehensiunea estetică“. 

Iar, ca încheere, pe care o subscriem întru totul: 
„Crescut din trunchiul păduros al stilisticei ghe- 
riste, constructor al ideologiei sociologice din ace- 
laş ram, comentator periferic în domeniul esteticei 
pure, G. Ibrăileanu reprezintă, în critica contem- 
porană, balastul tendenţionismului și relicva fazei 
defuncte a atitudinii uzurpatoare a cultului estetic, 
instaurat cu atîta autoritate de Titu Maiorescu, 
precursor pe adevăratul drum al disciplinei critice, 
luminat numai de accidentul variat şi pitoresc al 
specificului estetic, capricios, ca reflexele inutile, 
dar fermecătoare ale undelor marine”. 


Un astfel de critic, nu poate fi, aşa dar, urma- 
şul lui T. Maiorescu, numai prin faptul că s'a 
ocupat de cîțiva scriitori junimiști, în spiritul de 
care ne pomeneşte însuşi Pompiliu Constantinescu. 
„Critica postmaioresciană”, cum o numeşte d-sa, nu 
poate găsi într'însul „un precursor”, care, prin cri- 
tică de texte, prin istorie literară, prin biografism 
şi studiul valorilor de artă, duce mai departe spi- 
ritul iniţiator al „,„maiorescianismului”. T. Maio- 
rescu n'a făcut, de altfel, nici critică de texte, nici 
istorie literară, nici biografii. 


4. E una din ciudăţeniile vieţii literare de a 
constata cum acest socialist internaţional, devenit 

poporanist, vede mai întîi în artă obligaţia unei 
simpatii active faţă de țărănime, iar în scriitor, o 
datorie faţă de ea, cu fel de fel de atenuări apoi. 
E cea mai categorică poziţie a artei tendenţioase. 

După ce a părăsit mai mult tacit „datoria“, „,ati- 
tudinea scriitorului“, obligativitatea originii rurale 
a scriitorului, G. Ibrăileanu s'a concentrat în ultima 
fortăreață, am putea-o numi, reacționară a „spe- 
cificului național“ ; de la umanitarismul tinereții 
a trecut la un etnicism excluzivist dar tot de ca- 
tegorie socială. Preocupările lui critice se concen- 
trează în jurul acestei probleme fără legătură cu 
estetica. „Cei mai talentați scriitori coincid de cele 
mai multe ori cu cei mai naționali“; „se poate 
spune că între doi scriitori de un egal talent na- 
tiv, acela va fi mai mare, în opera căruia se va 
simţi mai puternic sufletul poporului şi se vor 
oglindi mai bogat şi mai bine realităţile „,naţio- 
nale“ etc, etc., Nu e locul să discutăm aici aceste 
teorii ; ţinem să amintim doar că „specificul na- 
tional“ devine în mîna lui G. Ibrăileanu o armă 
împotriva modernismului. T. Arghezi, I. Minulescu, 
Al. Philippide, etc. au sfîrşit prin a cuceri revista, do- 
vadă că teoriile nu pot stăvili cursul normal al 
lucrurilor. Poziţia lui G. Ibrăileanu față de feno- 
menul estetic se încadrează în ideologia sămănă- 
toristă, dînd artei o funcţiune naţională sau socială. 
Ceea ce vrem să subliniem încă odată şi aici e că 
poporanismul caşi sămănătorismul ar fi putut găsi 
în T. Maiorescu unele puncte de sprijin ale teorii- 
lor lui. Tot aşa, cînd G. Ibrăileanu aşează proble- 
ma limbii literare în cadrul poeziei populare, şi 

chiar cea a valorii poeziei în sine în măsura in- 
fluenţei poeziei populare asupra ei, sar fi putut 
referi la unele teorii ale lui T. Maiorescu. Ca şi 
N. Iorga, n'a făcut-o totuş, simțind că, deşi, prin 
unele preferinţe, se pot găsi la T. Maiorescu texte 
etniciste şi eticiste, principial, dogmatic, T. Maio- 
rescu a impus concepţia autonomiei esteticului şi 
că, prin urmare, între sămănătorism, poporanism 
şi continentul estetic naiorescian este o prăpastie 
de netrecut. 

l. 
CARACTERELE ACESTEI GENERAȚII 


Criticii dintre patru zeci şi cincizeci de ani, cînd se 
încheagă deobicei personalitatea critică, constitue 
în totalitatea lor (G. Călinescu, Şerban Cioculescu, 
Pompiliu Constantinescu, Perpessicius, Vladimir 
Streinu, T. Vianu), a treia generaţie postmaiores- 
ciană. Cea dintii generaţie a debutat în lupta în- 
cinsă între critica estetică şi aşa zisa critică „ştiin- 
țifică““, de partea „artei pentru artă“ şi împotriva 
„artei cu tendinţe“ ; nefiind o generaţie de critici, 
acţiunea ei s'a limitat aici, consacrîndu-se apoi cul- 
tului maiorescian şi punînd bazele literaturii apo- 
logetice. Maiorescian integral în acea epocă, singur 
Mihail Dragomirescu a continuat opera înaintaşu- 
lui în tot cursul şi al celei de a dona generaţii, 
luptînd alături de ea pe poziţiile estetice, prezi- 
dind-o oarecum prin vîrstă; această generaţie a 
stăvilit cele două reacţiuni antiestetice ale epocii, 
sămănătorismul şi poporanismul. Generaţia a treia 
sa format în timpul „regalității“ maioresciene, în 
epoca de linişte ce a urmat după înfringerea „ba- 
laurilor“ antiestetici : gherismul devenise de mult 

istoric; sămănătorisinul şi poporanismul intraseră 
şi ele în eategoria simplelor preocupări culturale. 
Trecerea prin „seminarul“ universitar al lui M. 
Dragomirescu i-a ajutat probabil pe aceşti critici 
să se menţină pe linia estetică. Oameni de măsură 
şi cu simţ artistic, c o fericire că n'au moştenit de 
la profesorul lor nici intemperanţa speculativă, nici 
didacticismul proliferat atît de dăunător în cadrele 
învăţămîntului secundar. Deşi n'a participat la lupte, 
tinăra generaţie a profitat de pe urma lor. Sa năs- 
cut „estetică“, cum te naşti cu ochi albaştri; a 
fost „maioresciană“ fără să ştie ; nu şi-a cunoscut 
înaintașul şi nici nu s'a ocupat de diînsul exegetice. 
Numai evenimentele literare din urmă le-au trezit, 
într'o măsură oare care, o conștiință maioresciană, 
simţul solidarităţii spirituale şi nevoia apărării po- 
ziţiei lui care e şi a lor. 

Specializîndu-se, critica a devenit o profesic, o 
disciplină cu diverse preocupări, dominate toate de 
principiul estetic. Urmîndu-şi înclinările tempera- 
mentale, fiecare s'a dedat, după preferinţe, istorio- 
grafiei, analizei, speculaţiei estetice, portretisticei 
moralc, şi, cum nu suut lipsiţi de talent literar, 
nivelul stilistic al acestei critice estetice sa ridi- 
cat cu mult faţă de ce sa scris înainte. Dacă mau 
ajuns cu toţii la studii sintetice, se datoreşte poate 
şi formației tardive a personalităţii critice : nu tre- 
bue uitat totuşi că, după cele cinci volume asupra 
lui M. Eminescu,G. Călinescu, ne-a dat cea din- 
tîi sinteză a Istoriei literaturii romine, că Perpes- 
sicius a pornit monumentala ediţie critici a lui 
M. Eminescu, că, după ce a scriso Estetică, Tudor 

Vianu nea dato serie de volume de eseistică filozofi- 
că estetică, şi de ediţii critice, că, după ce a publicat 
cîteva tomuri din Operele complecte ale lui I. L. Ca- 
ragiale, Şerban Cioculescu ne-a dat şi un volum 
istoriografic asupra dramaturgului. In studiile lor 
documentate, în spirit ştiinţific modern, cu subiecte 
limitate, în genere la fenomenul literar, contem- 
poran, al zilci, cronică şi eseu, ahdispărutcu desă- 
vîrşire vechile discuţii asupra etnicului, a „,spe- 
cificului naţional“, a „ruralismului“, a „folkloris- 
mului“, care, pornind chiar de la T. Maiorescu, au 
înflorit pe timpul sămănătorismului şi al popora- 
nismului, obiectul polemicilor de eri. Cînd au în- 
„ceput să se formeze, problemele aceste erau cel 
puţin inactuale, dacă nu chiar moarte, cum sunt 
de mult în Franţa şi aiurea; probleme de la în- 
ceputurile oricărei culturi. Intro epocă de matu- 
ritate, fiecare ştie că arta nu poate fi de cît expresia 
sufletească a unui popor dat; nimeni nu scrie de cît 
cu psihologia neamului său, cu limba frămintată în 
gînguritul copilăriei, cu ochii ce se odihnesc pe 
cîmpii, pe dealuri şi pe munţi. Psihologic, arta 
este, așa dar, etnică și nu poate fi altfel; a reveni 
mereu asupra acestor probleme prin interminabile 
studii şi polemici, a pipăi în continuu pulsul lite- 
raturii, pentru a-i înregistra ritmul naţional, în- 
-seamnă că nu suntem un popor fuzionat sufleteşte 
și că stăm cu oglinda deasupra gurii pruncului, 
ca să vedem dacă se abureşte şi dacă e viabil. 
Astfr" de probleme nu sunt legitime de cît în ne- 
siguranţa începutului. Criticii „acestei generații o 

ştiu şi nu şi le mai pun; interesul lor nu porneşte: 
de cît de la studicrea formelor de expresie estetică 
a sufletului etnic, de care nu se mai îndoesc; ei 
mai ştiu că studiul poeziei populare, al folklorului, 
prezintă un mare interes pentru psihologia etnică 
şi chiar pentru estetică, dar că, pornind de la ele, 
evoluţia literaturii culte se descrie in sensul de- 
părtării de tiparele placentare. Sub auspiciile aces- 
tor convingeri, criticii generaţiei a treia s'au năs- 
cut, s'au format şi au activat, făcînd din critică o 
profesiune de utilitate publică. Ar fi putut avea o 
bătrineţe liniştită, după cum le-a fost şi tinereţea, 
cînd, în chip neprevăzut, i-a apucat furtuna. Lite- 
ratura romînă a intrat de cîţiva ani în convulsiu- 
nile unei crize de o violenţă necunoscută pînă acum. 

A patra generaţie postmaioresciană se va rosti, 
dacă și intrucit generaţia a treia a fost la înălţimea. 
sarcinii combative ce i sa impus în timpuri atît 
de grele. 

G. CĂLINESCU 


1. „Istong literaturii romîne”, cea dintii istorie estetică 
=și deci critică. 2. Prezentarea lui T. Maiorescu în această 
Istorie. 3. Maiorescianismul autorului. 


1. Numărul obiecţiilor întemeiate asupra Istoriei 
literaturii romîne a lui G. Călinescu sporeşte mereu, 
dînd multora satisfacția de a se dovedi judiciaşi. 
Meritele cărții îi acopăr însă lipsurile. Prin întin- 
derea spaţiului îmbrățișat, ea nare alt echivalent 
de cît în cele opt volume ale Istoriei literaturii 
rominești ale lui N. Iorga, monument de erudiție 
informativă, greu de descifrat din pricina ames- 
tecului de planuri, culturalul fiind confundat cu es- 
teticul, esenţialul, semnificativul fiind înăbuşite de 
vegetaţia amănuntelor moarte, rumeguşul unei me- 
morii prodigioase, fără capacitatea de a selecta; 
în ultimele două volume asupra veacului al XIX, 
cînd istoricul ar fi trebuit să cedeze pasul criti- 
cului, situaţia se complică şi mai mult; nu-i vorba 
numai de judecarea literaturii printr'un sistem 
ideologic, ci şi de lipsa discernămîntului critic ce-l 

face să rătăcească chiar şi în domeniul deschis 
percepţiei sale estetice. Erorile lui sunt, astfel, mai 
grave de cît cele ale lui G. Călinescu, în care, cu 
toate deviaţiile dictate de impulsiuni afective, stă 
de veghe un simţ estetic ascuţit, o putere de gene-- 
neralizare, de raportare în diferite domenii este- 
tice şi, mai presuş, un talent literar, e drept, mai 
mult de ordin pamiletar şi plastic, capabil de 
a se menţine viu pe spaţii mari, pe cînd talentul 
literar, excepţional, al lui N. Iorga, nu se menținea 
decit în scurte şi fulgurante ţîşniri, repede înăbu-- 
şite de infinitezimalele informative. 

Lucrarea lui N. Iorga fiind de caracter mai mult 
— sau chiar excluziv — cultural, Istoria litera-- 
turii romiîne a lui G. Călinescu e, prin urmare, 
cea dintii încercare de a ne da o viziune pur es-- 
tetică a literaturii noastre, însufleţită de un mare 
talent literar, mai ales portretistic. 

„Este un lucru care de obiceiu se trece cu ve-- 
derea, scrie el în prefaţă, dar care este totuşi ca- 
pital: istoria literară este o istorie de valori şi ca 
atare cercetătorul trebue să fie în stare întîi de 
toate să stabilească valori, adică să fie un critic. 
Mulţi istorici literari îşi închipue că operele de 
mîna a doua sunt importante, întru cît ele zugră- 
vesc o epocă şi că, prin urmare, istoricul se cade 
să studieze orice fenomen. Este o poziţiune fasă, 
ieșită dintr'o opinie despre raportul dintre viaţă 
şi artă. Se crede anume că există un spirit al vremii 
care înrîureşte pe artist şi că, studiind acest spirit“ 
în operele mediocre, vom ajunge să înţelegem ope- 
rele de creaţie. Se confundă deci istoria spiritului 

public cu istoria operelor de artă, ca rezultate ale 
efortului artistic... Nu există în istoria literară lite- 
ratură mediocră, dar reprezentativă, dacă n'am 
definit întîi valorile estetice absolute. O istorie li- 
terară fără scară de valori este un non-sens, o 
istorie socială arbitrară. In concluzie dar, după 
noi, istoria de erudiție rămîne o seacă cronologie, 
(ceia ce uu înseamnă că respingem erudiţia ca in- 
strument), iar istoria literară nu se poate face de 
cît de un singur autor cu vocaţie. Ea e o operă de 
disciplină accidental, la temelie rămîne o operă de 
creaţie critică”. 

Singură această poziţie estetică opusă poziţiei lui 
N. Iorga, de caracter cultural, înglobînd medio- 
critatea ca un element propriu, reprezentativ al 
operelor studiate mai mult statistic, în suprafaţă 
şi nu în adincime, pune Istoria tinărului critic în 
linia posterităţii lui T. Maiorescu. El ne-a dat, 
astfel, global, masiv, o privelişte a literaturii noastre, 
cea dintii şi pînă acum ultima, de un caracter pu- 
ţin ştiinţific, minată de un impresionism violent şi 
de impulsiuni uluitoare, dar menţinindu-se mereu 
în planul estetic, dacă nu şi obiectiv, într'o con- 
tinuă sforţare de creaţie artistică. Nicăeri nu vom 
găsi în această „Istorie”, judecata estetică tulbu- 
rată de consideraţii streine esteticei, de ordin prin- 
cipial: tendenţa etnică şi etică nu se amestecă 
pentru a devia linia de apreciere: singur persona- 
lismul acut, pasiunea deformatoare l-au impins la 
multe nedreptăţi, trezind nu numai nemulţumirile 
legitime ale scriitorilor, ci şi observaţiile judici- 
oase ale recensenţilor, care stau grăbit să restabi- 


www.dacoromanica.ro 


328 E. LOVINESCU 


lească erorile evidente de aprecicre. Orienlarea 
rămîne însă ferm maioresciană; cu toată strădu- 
inţa autorului, devierile, din nefericire prea nu- 
meroase, sunt temperamentale, căci! „Epoca mo- 
dernă, declară el în prefață, e cea mai iritantă şi 
e cazul a asigura pe toți, că am pus cea mai strictă 
nepărtinire, unită cu voința cea mai caldă de a 
afirma talentul oriunde s'ar afla. Cei care se în- 
doesc de acest lucru, nu ne cunosc, ori au despre 
critică o idee foarte greşită”. Dovezi contrare au 
adus aproape toţi recensenţii obiectivi; întrun sector 
limitat şi mai mult personal, vom da aici numai 
un exemplu, cu singurul scop al producerii evi- 
dențţii. 

In Istoria literaturii romiîne, expresie originală 
a unei personalităţi puternice dar inegală și pi- 
torească, se poate găsi, după cum am spus, a“ 
proapt orice: pagini admirabile de vervă pam- 
fletară, portrete colorate şi caricate, flexibilitate 
ideativă, pasagii descriptive de romancier, asociaţii 
personale de idei şi de fapte, dar mult mai pu- 
țină cumpănire în judecată și simţ al răspunderii, 
care nu pot ţișni decît din convingerea că criticul 
îşi acoperă cu propria-i persoană. părerile şi că 
adevăratul examen în faţa opiniei publice nu-l 
dau scriitorii judecați, ci cl. 

Nu e vorba de a analiza judecăţile lui de va- 
loare şi cu atît mai puţin de a ne substitui lor 
Opera criticului constitue un bloc şi este expre- 
sia unei personalităţi, în jocul aprecierilor căreia 
nu putem intra aici pentru a le contesta valabili- 
atea şi a ne lua o sarcină ce nu ne aparține; nu 

e de altfel, necesar ca aprecierile lui să coincidă 
cu cele ale lioastre; ar fi mai de folos să exami- 
năm principiile, după care s'a construit o operă 
atît de vastă, cum e Istoria literaturii romîne sau, 
cel puţin, unele din coordonatele secundare, în 
jurul cărora se pot grupa o serie de fapte de aceiaş 
tonalitate; o vom întreprinde numai pentru una 
singură, de o importanţă foarte relativă, semnifi- 
cativă totuși. 

Cu riscul de a cădea viclima unei iluzii, afir- 
măm, așadar, că, de pildă, una din aceste coordo- 
nate în ceea ce priveşte literatura nouă, a tinerilor, 
este spiritul de contradicţie, foarte conştient, faţă 
de judecăţile de valoare exprimate de mine. Ca să 
nu par a luneca în mirajul obişnuit al scriitorilor, 
vom da cîteva exemple în speranţa că ele vor pu- 
tea produce evidenţa ; repetăm că e vorba numai 
de producţia cu totul nouă, ne fixată încă în istoria 
literaturii, în care exprimarea judecăților de va- 
loare conține riscul discreditării şi recompensa 
autorităţii. In acest domeniu neexplorat, unde se 
face dovada gradului de percepţie estetică a criti- 
cului, orientarea lul G. Călinescu pleacă dela un 
sentiment de adversitate principială faţă de orice 
ași fi afirmat eu mai întîi, în intenţia vizibilă de 
a mă elimina din cîmpul acţiunii sale critice. 


Să începem cu Ioachim Botez, la apariţia volu- 
mului căruia am scris un articol „Un mare proza- 
tor“ — cules în Memorii, 11], cu limitarea afirma- 
tiei la expresie şi nu la creaţie, de care scriitorul 
e strein, — articol ce se poate circumscrie la propo- 

ziţia finală: „Pentru voluptatea unei astfel de 
vieţi aproape de natură, cu bucurii simple şi or- 
ganice, scriitorul are şi un sentiment puternic şi o 
posibilitate de expresie artistică matură, ce-l pun 
în rîndul celor mai de seamă stilişti ai noştri, din 
stirpea iubitorului de viaţă primitivă Hogaş, cu 
respiraţia largă şi cu o plenitudine ritmică de şu- 
voi, în care se oglindeşte și firul de romaniţă pre-: 
sată a unor meditații livreşti“. 

lată acum cele cîteva rînduri ce-i consacră criti- 
cul (op. cit. p. 838): „Singura îndreptăţire a citării 
lui Ioachim Botez este faptul curios (dovadă a to- 
talci dezorientări din ultimul deceniu) că notele 
lui despre şcoală, Insemnările unui belfer, bine 
intenţionate, jurnalistic erudite şi sentimentale în 
modul filistin, au fost socotite de unii ca semnul 
unei vocaţii de povestitor, de rasa Hogaş. Cartea 
n'are nici o atingere cu arta“. 

Cum valoarea literaturii lui loachim Botez a fost 
confirmată de unanimitatea criticei actuale (Tudor: 
Vianu, Pompiliu Constantinescu, Perpessicius, Vladi- 
mir Streinu, Şerban Cioculescu), nu putem privi 
atitudinea lui G. Călinescu de cît ca o voinţă de 
a se afirma prin contradicţie principială. 

De vreo şapte-opt ani atrag atenţia cititorilor a- 
supra literaturii lui Dan Petraşincu (Memorii, II, 
Istoria literaturii romine contemporane, 1937, Aqua- 
forte). „Strălucita culegere de nuvele Omul gol îl 
situiază printre continuatorii literaturii psihologice 
a Hortensiei Papadat-Bengescu“ susțineam încă în 
Memorii, Il]. G. Călinescu se exprimă altfel (op- 
cit. p. 879): 

„Publicistul n'are talent literar, dovedind doar- 
o mare voință de analist. Temele sunt sinistre, 
luate (printr'un greşit dostoiewskism) din domeniul 
morbidului“... Despre Monstrul: „Romanul e în 
genul hidos, indirect şi nedelicat gidian'“. Despre 
Miracolul : „Nici un roman nu e realizat, aci apar 
în stil semnele necultivării şi ale simplităţii“ Etc... 
E de prisos să adaug că articolele lui Pompiliu 
Constantinescu, Perpessicius, Şerban Cioculescu etc. 
pun afirmaţiile criticului tot printre manifestările 
spiritului de contradicţie principială faţă de mine 
şi nu faţă de scriitor. 

Mai caracteristic e cazul Luciei Demetrius. Cînd 
am publicat foiletonul meu releviînd „ţipetul de 
geniu“ al acestei scriitoare din primul ei roman 
Tinerețe, în care „isbutise să scrie în chip natural 
numai în febră, şi s'o comunice şi altora printr'o 
rară putere de expresie profundă, prin nimic osten- 
tativ şi teatral“ — G. Călinescu s'a grăbit să pole- 
mizeze cu mine, negind orice talent scriitoarei. 
Trebue să adaug că toate aceste caracterizări nega- 
tive din Istoria literaturii au fost mai întîi articole 
de revistă, în care criticul mă ataca direct pe mine, 
susținînd că de cîtva timp mi-am pierdut discernă- 
mâîntul critic în selectarea "noilor valori literare. 
In Istoria literaturii aceste incursiuni polemice au 
dispărut, din speranţa că se va uita sursa de pură 
„chestiune personală“ a judecăților sale în contra- 
sens. „In nici un fel n'a fost îndreptăţit, se mulţu- 
meşte el acum să scric în ton general, interesul unor 
cronicari pentru romanele Luciei Demetrius“ etc. 
Cum talentul tinerei scriitoare a fost confirmat de 

întreaga noastră critică literară, atitudinea criticu- 
lui intră tot în categoria manifestărilor pornite a 
contrario și prelungite ad absurdum. 

A fost deajuns ca să pun în lumină valoarea 
expresivă a literaturii lui lon lovescu, legînd-o, cu 
mari discriminări totuşi, de literatura lui Creangă 
(„Pe cînd Creangă e un mineral extras, curăţit, 
șlefuit. tînărul romancier se prezintă, deocamdată, 
sub forma unui enorm zăcămînt de materii prime, 
de folklor, de umor popular“) pentru ca criticul 
să se repeadă: „Acest roman n'ar fi meritat o a- 
tenţie deosebită, dacă d. E. Lovinescu n'ar fi văzut 
în Ion lovescu un nou Creangă“ pentru a conchide: 
„In loc să observe vorbirea mahalalei dunărene și 
s'o stilizeze, Ion Jovescu face, după pilda lui Ionel 
Teodoreanu, o proză metaforică, punînd în gura 
eroilor noţiuni culte şi chiar pretenţioase, îmbrăcate 
doar în: vocabular valah. Metaforismul acesta (de 
obicei trivial) e cu desăvirșire falş“ etc. | 

La fel cu Lupii lui Dinu Nicodin, în care relc- 
vam „proza somptuoasă şi ritmică, inegală, origi- 
nală, cu vigoare de viziune plastică, scrisă într'o 
limbă romînească autentică, uneori rurală, pură, 
alteori arhaică, umflată de sevă şi savoare“... „Ex- 
presivitate incontestabilă cu stridenţe voite“. Criticul 
s'a grăbit să vadă în scriitor „un publicist bizar, 
snob cum nu se mai poate“ iar în carte, asupra 
căreia „presa a tras încheicri aiuritoare“* „o pe- 
trecere de amator, modestă, curînd uitată“, deşi, 
la apariţia Lupilor, criticul se exprimasc foarte 
elogios într'un articol ce-l credea uitat. 

Pentru a mai da un singur exemplu, numai în 

aparenţă de altă natură, voi mai cita cazul lui 
Duiliu Zamfirescu, nu în ceiace priveşte literatura 
căzută de mult în domeniul istoriei literare, ci a 
corespondenței lui cu T. Maiorescu publicată de 
Em. Bucuţa în 1937, asupra căreia am insistat pe 
darg chiar în acest volum. Corespondenţa mi s'a 
părut o adevărată revelație şi am arătat-o într'o 
conferinţă la Radio reprodusă în Memorii, III, afir- 
mind că „odată cu publicarea acestei corespodenţe, 
intră şi arta epistolară ca gen special în literatura 
noastră“. A fost de ajuns ca să iau această poziţie, 
pentru ca criticul să ia o poziţie contrară în lungi 
coloane ale Istoriei literaturii... „Scrisorile sunt 
compuse spre a fi admirate, cu o vervă factice... 
Părerile despre contimporani sunt distractive... 
Impresiile lui despre Italia, cu rari excepţii, sunt 
în general plate... Cind pune mai multă coloare, 
scriitorul nu iese din clișeile de carte poștală“... 
Şi aşa mai departe, cu încercări de ridiculizare, în 
contra timp, de vreme ce unanimitatea criticei 
(T. Vianu, Şerban Cioculescu, Pompiliu Constanti- 
nescu etc.) recunoaşte în Duiliu Zamfirescu pe cel 
dintîi „epistolier“ al nostru. 

Am luat aceste exemple numai din Memorii, III 
— adică pentru o epocă, în care însuși G. Căli- 
nescu exercita o magistratură critică şi avea posi- 
hilitatea să afirme valorile în care credea, ceea ce 
n’a făcut. A întrebuința o astfel de metodă de ne- 
gaţie principială a altuia se poate încă înţelege în 
foiletonistica militantă ; a o menţine ca o coordo- 
nată într'o Istorie literară, mai ales după ce toate 
bătăliile au fost pierdute, mai înseamnă, pe lîngă 

o insuficiență de discernămiînt critic, şi o lipsă de 
tact. 


2. Datorind totul apariţiei lui T. Maiorescu în 
literatura noastră şi înscriindu-se în descendența 
lui spirituală, ne rămîne să vedem rolul ce-i recu- 
noaşte înaintaşului său, Vom avea de studiat, ast- 
fel, un portret plin de elemente juste, de observaţii 
fine, de critici de amănunt îndreptăţite, în afară 
de arta portretistică, de adunarea abilă de pulbere 
informativă într'un anumit sens şi de caracterizare 
psihologică tăioasă, care, exact în multe componente, 
e departe, totuş, de a da icoana reală a persona- 
lităţii lui T. Maiorescu. Vom vedca, astfel, prin- 
trun singur exemplu că, în ultimă analiză, critica 
e o problemă de viziune a ansamblului, de cădere 
de lumini pe laturile esenţiale ale unei personali- 
tăți şi nu o culegere de observaţii parţiale care, 
chiar întemeiate, nu fixează contururile şi nu deter- 
mină proporţiile. Plin de caracterizări drepte, por- 
tretul lui T. Maiorescu rămîne în afară de realitate 
prin interpretarea tendenţioasă a amănuntelor cu- 
lese. Iată, dintr'un început, felul cum sunt utilizate 
Insemnările zilnice în fixarea psihologiei copilului“): 
„El e teribil de precoce. La 15 ani începe să-și 
întocmească un jurnal, jurnal nu de tînăr cu viață 
interioară excesivă, ci de ambițios, care ţine să se 
corecteze. Fără îndoială, copilul se revelă dela 
început o personalitate, dar cu structura omului 
care va izbuti în viaţă nici de cum a geniului. 


1) G. Calinescu, Istoria literaturii romine, p. 343. 

Mentalitatea e a unui bucher suficient şi inuman 
de serios. Şcolarul urmăreşte eminenţa exterioară, 
hotărît să ajungă întiîiu în clasă. Cite odată după 
ce stă închis toată ziua în casă şi începe a cînta 
din flaut, plinge, dar fără sublimitate, căci, oroare 
a precocităţii, ştie că plînsul îi poate veni din 
lupta între adolescenţă și bărbăţie. Probabil însemnă- 
rile de felul acesta sunt poze erudite: Desper cu 
totul; pling şi plîng căci nu mă pot convinge că e 
un Dumnezeu! Şi ce e omul fără Dumnezeu etc.“ 
Amănunte alese cu intenţii de minimalizare, cu 
elogii repede anulate prin pretenţia de a cere alt- 
ceva decît ceia ce este și trebue să fie. Insăși prezenţa 
acestor Insemnări la un copil de 15 aui nu e sesi- 
zată în toată importanţa ei psihologică, aproape 
unică în istoria oamenilor mari. „Copilul e precoce“ 
dar jurnalul lui nu dovedeşte „o viaţă interioară 
excesivă“ ci, „cea a unui ambițios“. Copilul se re- 
velă „o personalitate“ dar „cea a unui om care va 
isbuti“ şi nu a „geniului“; mentalitatea lui e a unui 
bucher „suficient“, inuman de serios. Juste, notele 
sunt deviate în pretenţii absurde ori în concluzii 
minore. Copilul e, în adevăr, precoce, dar „ambiția“ 
lui nue de „,bucher“. Maiorescu a fost un şcolar 
strălucit; a ţinut, cum era şi natural, să fie cel 
dintii în clasă, în şcoală; scopul lui nu era îusă 
acesta; din toate însemnările lui vedem universa- 
litatea interesului lui pentru discipline și arte, 
pentru teatru, frecvetnîndu-l masiv și scriind peste 
ceia ce încearcă orice tînăr, pentru muzică, mer- 
gînd continuu la operă, dar şi cîntînd din flaut, şi 
pentru limbile şi literaturile străine, ce nu se aflau 

în programe; el nu se încorda, deci, excluziv pentru 
lauri şcolari. Mai mult de cît atît, după obţinerea 
succeselor, găsim indiferența față de dinsele, deta- 
șarea filozofică, un simţ al relativităţii remarcabil 
la un copil faţă de aceste aparenţe, prezent apoi 
şi în acţiunile vieţii lui publice, ca la un am for- 
mat la şcoală lui Schopenhaucr. „Insemnările“ ne 
mai dovedesc o viaţă interioară neaşteptat de bo- 
gată, în latura afectivă şi religioasă chiar, la un 
tînăr înclinat, înainte de toate, de a se forma sub 
raportul intelectual şi cunoscut prin stăpînirea de 
sine pină la glacialitate. Nimic nu ne îndreptăţeşte 
de a lua crizele de lacrimi, crizele religioase drept 
„poze erudite”. A-i cere să plingă cu „sublimitate” 
e excesiv; a-i cere să fie un „geniu? e absurd; 
ajunge că relevă o „personalitate”. Nimeni n'a avut 
pretenţia de a face din T. Maiorescu un „geniu” şi 
nici de a găsi într'însul „sublimitate”; a fost un 
om de mare cultură, de ordine intelectuală, o minte 
clarificatoare, de gust şi de echilibru, adică tocmai 
ce ne trebuia într'o epocă de dezordine „romantică”, 
în criză de creştere. Informaţiile Insemnărilor sunt 
valorificate printr'o lumină aruncată abil; biografia 
e schiţată aşa dar în ton restrictiv, cu elogii urmate 
repede de rezerve ironice şi gratuite. „Tot ce face 
Maiorescu (e vorba de debuturile lui la Iaşi) e ex- 
celent şi patriotic: prelegeri populare, lecţii de 
gramatică pentru preparanzi, cursuri de Univer- 
sitâte. Dar lucrurile acestea împiedică închiderea 
în bibliotecă, reculegere”. Adică revoluţia culturală, 
pe care o îndeplinea la laşi, mişcarea care avea 
să rămînă unică în istoria culturii noastre, cu ur- 

mări incalculabile, e „excelentă şi patriotică” (elc- 
gii mici, dar elogii); — criticului îi trebuia însă 
ca T. Maiorescu să se fi închis în bibliotecă pentru 
a deveni un erudit. In cazul acesta ar fi fost poate 
un profesor mai mult şi nu un stilp de lumină. 
„Nepotul de protopop vedea la Iaşi numai fii de 
bani gata, moşieri ca Pogor, Negruzzi şi Carp, o 
„ciocoierie”, ale cărei priviri de sus le detesta, dar 
cu care voia să emuleze”. Cu alte cuvinte, P. Carp, 
V. Pogor, I. Negruzzi sunt consideraţi prin la- 
tura lor întîmplătoare de „,moșieri” și nu caex- 
ponenţii unei mari culturi de tendinţi asemănă- 
toare; a găsi în această apropiere ideologică un 
sîmbure de parvenitism social e absurd. Junimea 
nu este la început „o înjghebare politică cu aspecte 
culturale”, ci, dimpotrivă, o înjghebare culturală 
cu aspecte politice. I se recunoaște meritul de a fi 
susţinut, băneşte chiar, mulţi tineri ce şi-au câşti- 
gat apoi nume în istoria literaturii, „toate aceste 
solicitudini au şi o latură supărătoare. Universitatea 
devine aproape o creaţie a lui T. Maiorescu, pro- 
pagînd fanatic judecăţile bune-rele ale maestrului, 
retransmiţindu-le şcoalelor secundare, unde stăpi- 
nesc şi astăzi cu o încăpăţinată rezistență”. Cum 
„judecăţile” lui T. Maiorescu au fost confirmate 
de istorie, nu ne-am putea decît bucura; nu credem 
însă, din nefericire, că influenţa elevilor lui să fi 
fost atit de profundă. 

Lăsîndu-i la o parte „biografia”, nc oprim la o 
apreciere globală a criticului: „Ceia ce se remarcă 
numai decît la T. Maiorescu, este îngustimea re- 
cepţiei sale critice, sărăcia sufletească. Ingustimea 

însă, adăugată la o cultură solidă, care ajută izo- 
larea repede a fenomenelor artistice, de structură 
superioară şi la un talent de exprimare a ideilor 
excepţional şi pentru acca vreme miraculos, face 
un critic marc. Acea doză de platitudine ţine pe 
Maiorescu la nivelul epocii lui şi-i dă consimţirea 
contemporanilor. Un Maiorescu estet al escnţelor 
rare ar fi fost un desgustăt, un neîncrezător în li- 
teratura romînă. Scrisul vremii nu cra încurcat de 
loc şi criticul n'avea nici o greutate să afirme va- 
loarea lui Eminescu, după ce cu atita norocoasă 
ușurință o afirmase Vulcan: Maiorescu nu ,opera 
cu gustul ci cu simţul altitudinii intelectuale, al 
limbii, cu cîteva principii sănătoase. Cu asta a 
promovat infailibil aproape toute valorile vremii”. 
Amestec de lucruri contradictorii. Concluzii cate- 
gorice; „critic mare”, promotor „al tuturor valo- 
rilor vremii”, infirmate de atenuări inexacte sa 
indiferente. Dovedirea „îngustimii de recepţiune” 
a lui T. Maiorescu prin faptul că n'a gustat muzica 
lui Wagner, cum a gustat-o Baudelaire, nare nici 
un scns şi chiar lipsa lui de receptivitate faţă de 
școala naturalistă franceză. Inţelegerca anticipată 
a formelor noi nu c obligatorie la critici; spiritul. 
lor de iniţiativă e adese frina de cultură, de for- 
melc trecutului. Nu se poate totuși spune că, „doza 
lui de platitudine i-a dat consimţirea contempora- 
nilor” şi că „dacă ar fi fost un estet, ur fi fostun 
neîncrezător în literatura romînă”, că „nu-i cra 
greu să descopere valoarea lui Eminescu, cînd i-o 
descoperise Vulcan”. 

T. Maiorescu a fost un revoluţionar și a trezit 

ostilitatea timp de cîteva decenii; a fost „un estel’ 
şi deci „ncîncrezător în literatura romînă”, do- 
vadă polemicile epocii; recunoaşterea meritului 
excepţional al lui Eminescu reprezintă o antici- 
paţie; Vulcan n'a apreciat pe Eminescu ci pe Bo- 
lintineanu din Eminescu. 

Criticul intră apoi în analiza studiului O cerce- 
tare critică asupra poeziei romine de la 1867 şi 
în genere, a esteticei maioresciene, cu severități 
datate 1940. „T. Maiorescu, arată el, e împămiînte- 
nitorul la noi a acestei falşe estetice dualiste, după 
care frumosul operei de artă este derivat din fru- 
museţea în sine a formei şi ideei. Există cuvinte 
poetice şi cuvinte prozaice. Atunci, se înţelege, cinc 
alege cuvintele frumoase condiţionează, prin chiar 
această alegere, frumosul. Din înălţimea de ordin 
superlativ a esteticei schopenhaueriene T. Maiorescu 
cade în cea mai pompoasă retorică“. Ori: „din ci- 
tatele pe care le face esteticul nostru luate din 
poczii rele, argumentaţia e în general viţioasă“. 
Că noi cei de azi avem altă elasticitate în înţele- 
gerea comparaţiilor, a metaforei, e un fapt ncîn- 
doios, dar reducerea comparațţiilor la stricta reali- 
tate nu mai e un fapt tot atit de riguros: poezie 
nu înscamnă logică. Cînd T. Maiorescu comprimă nişte 
versuri Ía schema: 

„Talie înaliă, ochi verzi și mină mică fac un cer stelos", 
<riticul adaugă: „Adică o femeie nu poate semăna 
cu cerul! Dar, instinctiv, poetul n'a făcut compa- 
rarea prin acest criteriu ci numai a constatat că 
gingăşia talici, întunecarea ochilor, mîna mică şi 
cerul cu stele stau hine la olăltă ca simboluri de 

sublimitate“. In realitate, versurile sunt rele, com- 
paraţia neroadă, iar argumentația criticului spe- 
cioasă şi cu mult mai greşită de cît logica lui T. 
Maiorescu. La fel și cu celelalte cazuri citate: deşi 
în principiu metoda poate fi defectuoasă, dreptatea 
e cu T. Maiorescu. O salvează gustul. 

»T. Maiorescu nu avea plăcerea analizei cărților. 
Pentru el critica este o datorie de cetățean (?) pe 
care o îndeplineşte cu multă hotărîre și cu mult 
talent“... „T. Maiorescu nici nu are bănuiala exis- 
tenţei unei critice analitice. E chiar de observat 
că el pomenește de Lessing dar niciodată de Sainte- 
Beuve, de Taine şi ceilalţi“. E tot atît de adevărat 
că instrumentele lui critice sunt insuficiente, redu- 
se la cîteva consideraţii ce ne par astăzi de o mare 
sărăcie; raportîndu-se mai mult la limbă, la rime, 
la imagini aprecierile lui se limitează la genera- 
lităţi ca „o simţire aşa de curată si de puternică 
a naturii“, „limbă frumoasă“. „nicăieri declamaţii 
politice, simţiri meșşteșugite, extazieri şi desperări 
de ocazie, pretutindeni concepţie naturală și un 
aer răcoritor de putere şi sănătate sufletească (despre 
Pastelurile lui Alecsandri). La Eminescu apreciază 
„farmecul limbajului“,„concepția înaltă“; mai la toţi 
laudă „înălţimea ideilor“, „limba corectă“, „tot- 
deauna ferită de înjosiri“. Poeziile unora produc 
„plăcere“, „recunoştiinţă“ prin „eleganța limbaju- 
lui“; la I, Al. Brătescu-Voineşti laudă „căldura de 
stil, care cîştigă dela început inimile cititorilor şi 
le lasă impresia unei binefaceri sufleteşti“. Și aşa 
mai departe, în consideraţii pur personale asupra 
limbii ori stilistice. T. Maiorescu, e drept, n'a fost 


www.dacoromanica.ro 


G. CALINESCU 341 


un critic în accepţia modernă a cuvîntului, n'a 
practicat nici una din metodele criticei actuale; 
adevărata critică analitică a început cu C. Dobro- 
geanu-Gherea. Critica lui T. Maiorescu a fost numai 
îndrumătoare. Cu toate acestea, în operaţia lui 
„judecătorească“, a fost infălibil: o recunoaşte şi 
autorul: „Articolele, prin urmare, in care T. Maio- 
rescu face critică aplicată sunt cu totul insuficiente 
şi cu cît vremea înaintează şi tonul didactic apare 
anacronic, ele se vădesc şi mai puerile. Critic de 
analiză, de creaţie, n'a fost Maiorescu şi singura 
valoare a criticelor citate este aceia care decurge 
din acţiunea lor: adică acordarea autorităţii unor 
scriitori, care s'au dovedit vrednici de această 
onoare“. Nu importă ce n'a fost T. Maiorescu: n'a 
fost critic analitic, cum n'a fost geometru ori ento- 
molog ori cum n'a fost, pe cînd era copil, „geniu“ 
sau „sublim“. Importă numai ceeace a' fost 
într'o calitate cu totul eminentă ; dezvoltatul 
său gust a făcut dintr'însul un judecător aproape 
fără greş, promovatorul tuturor valorilor timpului, 
fără necesitatea analizei. 

Sunt multe alte observaţii judicioase: confuzia, 
de pildă, între ideea de universalitate a pasiunii 
(pe care el o punea la baza poeziei) cu inteligibi- 
litatea 1), etc.; totul cade în domeniul amănuntului. 
Meritul lui T. Maiorescu, meritul covîrşitor, se 
poate însă rezuma într'o singură formulă: meritul 
«le a fi proclamat autonomia esteticului, disociindu-l 
din simbioza celorlalte noţiuni „ori cît de impor- 


1) E. Lovinescu, T. Maiorescu, I, p. 222. 


www.dacoromanica.ro 


342 E. LOVINESCU 


tante ar fi ele în alte priviri“. Nu e un merit oare- 
care, ci o revoluţie în critica romînă, de o impor- 
tanţă şi de o actualitate şi mai mare astăzi decît 
acum şapte zeci de ani. Nici criticului nu i-a scăpat, 
de altfel, importanţa meritului: „T. Maiorescu a 
făcut un mare serviciu contemporanilor atrăgîndu- 
le atenţia, că simpla versificare de ştiri istorice- 
ori de judecăţi nu este poezie. El are noţiunea 
gratuităţii, pe care cu vorbele d-nei de Staël o- 
numește „une .noble inutilite“. Inlăturarea din 
sfera artei a consideraţiilor impure, mai ales în- 
tro vreme preocupată de valoriile relative, este 
un titlu de glorie a criticului. Şi astăzi poziţia 
lui strict estetică mai are de învins obstacole ce 
se ridică mereu. El respinge patriotismul din artă, 
privit ca o cauză de frumos, admiţindu-l numai 
întimplător cînd atingea impersonalitatea unei sim- 
tiri adevărate şi universale, precum repudia crite- 
riul moralității, punînd arta, pe deasupra preocu- 
părilor practice şi stabilind cu argumente schopen- 
haueriene, că într'atit arta e morală, întru cît ne 
ridică deasupra josnicului egoism şi deci asupra 
oricărei posibilităţi de contagiune în rău“. Pentru 
noi, pentru literatura noastră, o astfel de învăţă- 
tură (de mult recunoscută în alte literaturi) este 
capitală şi incomparabil superioară tuturor rezer- 
velor ce se pot face; cu toţi scriem azi critică sub- 
semnul ei; şi G. Călinescu, care a compus cea dintii 
Istorie a literaturii romine cu caracter estetic 
îi datoreşte cel dintii recunoaştere şi recunoştinţă, 
Și de data aceasta, ca de atitea ori, se poate, prin 
urmare, constata că critica este o artă de „dozaj“ 

a luminilor. Toate meritele lui T. Maiorescu se 
găsesc în portretul lui G. Călinescu: potretul este 
totuşi nedrept scoborîndu-i valoarea ; din pricina 
lipsei de „dozaj“, luminile cad egalipeste calităţi şi 
lipsuri foarte inegal. Meritul de a fi pornit o 
revoluție şi un întreg gen literar e acoperit de 
lăstarele unor consideraţii secundare, reale sau nu, 
expuse fără simț istoric, în ton diminutiv. 

După ce i-a arătat marele merit, fără a-i da însă 
proporţiile cuvenite, criticul se grăbeşte, de altfel, 
să i-l sape prin rezerve, care nu-s lipsite de oare- 
care temei. Observațiile au mai fost făcute şi de 
alţii, dar autorul deschide râna şi mai adînc pen- 
tru a deșuruba statua înaintașului. 

„Deşi criticul, scrie de pildă, scosese arta de sub 
orice constrîngere a eticei, vom observa că, înlă- 
turînd anume lucruri „de neiertat“* în poezie, cl 
deschide poarta pentru consideraţiile morale. Azi 
cineva ar putea foarte bine osîndi imoralitatea și 
trivialitatea în artă, bizuindu-se pe texte scoase 
chiar din T. Maiorescu. Căci criticul condamnă 
orice „înjosire în concepţie şi expresie“ iar „no- 
bleţea de simţimînt*“ din poezia populară îl atrage. 
Iubirea acolo i se pare „curată“, fiindcă „curate 
şi alese“ sunt simțimintele ţăranului. Pornind, prin 
urmare, de la schopenhaueriana teorie a purificării 
prin artă, Maiorescu îşi face o estetică ctică, în 
care frumosul ceste echivalent cu transcenderea 
lumii de toate zilele, a vulgarităţii“. E drept că 
unii din cei mai apropiaţi de T. Maiorescu cre- 
deau că învăţătura lui mergea spre o artă morală, 
de pildă, I. Al. Brătescu Voineşti. „Există şi azi, 

replica acesta uniiarticol al meu din 1937, într'un 
discurs la Academie, o pleiadă numeroasă, carc 
nu cred că preocupările etice ar fi vătămătoare 
esteticei“. I-am răspuns: T. Maiorescu ne-a învă- 
tat că „preocuparea morală sau oricare altfel de 
preocupare socială, filantropică, culturală, națională 
sunt prin definiţie dăunătoare artei“, D-sa mi-a 
replicat din nou că T. Maiorescu n'a afirmat de 
cît că „în evaluarea unei opere de artă considera- 
tiile etice nu au ce căuta şi nu că „preocupările“ 
sunt păgubitoare esteticei“. Iată însăşi cuvintele 
lui T. Maiorescu: „Orice emoție estetică face pe omul 
stăpînit deea să se uite pe sine ca persoană şi 
să se înalțe. Inălţarea impersonală este o condiţie 
aşa de absolută a oricărei impresii artistice, în cît 
tot ce-o împiedică şi o abate este un dușman al 
artei. Chiar patriotismul nu are ce căuta în artă 
ca patriotism“. Aşa dar, o piesă de teatru cu di- 
rectă tendinţă morală este imorală în înţelesul 
artei. Ce tendinţă de morală practică esteîn Othello? 
Falstaf.. Alcestc... unde ce moralitatea ?. 

Şi mai departe: 

„Orice concepţie estetică este în csenţa ei ideală, 
căci ne prezintă reflexul unci lumi închipuite. In 
lumea artei adevărate nu poate fi vorba de tri- 
vial. „Trivial“ este o espresie relativă din lumea 
de toate zilele ca şi decent şi indecent“. 

Chiar şi în raportul din 1907 asupra volumului 
de nuvele In lumea dreptății, T. Maiorescu îşi ex- 
primase astfel rezervele: „Toată expuncrca are 
defectul de a fi ostensibil tendenţivasă, iar unde 
începe tendinţa încetează artaj. Ceeace este egal 

cu „unde începe preocuparea, fic de orice natură 
ar fi, încetează arta“. 

Confuziunea vine de acolo că teoreticianul artei 
fără preocupări morale era personal un om foarte 
moral şi aprecierile lui de amănunt mergeau tot- 
deauna spre puritatea de sentiment, spre elevația 
expresiei, spre nobleţa morală a eroilor, spre tot 
ce e distins, discret, cu spaimă de vulgaritate; arta 
„răcoreşte sufletește“, „înviorează“, „înalţă“ şi „bu- 
cură“. Nu putem spune că percepţia lui cstetică 
cra prea strîmtă, deoarece a apreciat pe Caragiale 
dar preferinţele lui intime sunt certe. Elc au dus, 
la impresia unui T. Maiorescu moralizator. 

Altă observaţie a autorului dă loc iarăși la dez- 
voltări şi punere la punct. 

„Toate ideile Sămănătorului, scrie d-sa, sunt în 
Maiorescu şi totuși criticul a fost atacat ca adver- 
sar. Dealtfel, ideile temeinice ale criticei noastre 
ca şi toate platitudinile vin dela Maiorescu. El 
este întiiul formulator, încă timid, al „specificului 
naţional“, în spiritul filozofiei lui Schopeuhauer. 
După filozoful german ideile platonice revelindu- 
se în concret şi ideia metafizică a naţici (admitea 
o asffel de idec) încorporiîndu-sc în naţiunile is- 
torice, o literatură universală nu există de cît prin 
mijlocirea individualităţii etnice. Schopenhauer 
este rasist şi pune limba germană mai presus de 
oricare alta“. 

Tratată şi în Isturia literaturii romine contem- 
porane, problema e desbătută şi în volumul de faţă 
în capitolul consacrat lui N. Iorga, şi în alte cîteva 
pasagii, aşa că c de prisos să o mai reluăm aici. 

3. Filiaţia Istoriei şi a autorului ei cu maiores- 
cianismul e, totuşi, evidentă pe dubla linie a prin- 
cipiului estetic, de care am vorbit, şi a raţionalis- 
mului, de care ne rămîne să pomenim în cîteva 
rînduri. Şi prin luciditate şi printr'o mare vioi- 
ciune dc expresie polemică, pamfletară chiar, ca- 
pitolele cele mai interesante ale acestei Istorii sunt 
cele îndreptate împotriva curentelor mistice con- 
temporane ca: Ortodoziștii, Momentul 1926, Ico- 
nografia mistică, Doctrina miracolului, Noua ge- 
nerație, Momentul 1933, Filozofia neliniştii și a 
aventurii, Literatura .„experiențelor“* N. Iorga, Nae 
Ionescu, Vasile Pârvan, gravuri de mare artă por- 
tretistică 1). 

Talentul, largul lui spirit sintetic şi chiar cura- 
jul polemic i-ar fi destinat criticului un însemnat 
rol în desbaterile sumbre ale prezentului, dacă nu 
i-ar fi surpat autoritatea numeroasele variaţii ; 


Li 
w 


sbîrnîindu-le prea capricios, coardele autorității 
plesnese sub degete. 


1) C. (ălinescu. op, cil. p. 789 şi următoarele. 

Din generaţia nouă de critici, Şerban Cioculescu 
e unul din cei mai bine înzestrați pentru polemică, 
nu în sensul maiorescian al folosirii ei în anumite 
momente oportune, armă care ştie să se odihnească, 
pumnal în teacă, ci unică formă de expresie a per- 
sonâlităţii. Spirit vioi, dialectic, deşi nu „estetizant“, 
scrisul lui s'a desvoltat totuși în plan estetic; era 
maiorescian fără să ştie, numai cînd s'a deslănţuit 
furtina, şi-a dat scama că are un cămin glorios 
de apărat; la coapsă îi atîrnă o [spadă ascuţită cu 
care poate nimeri în inima chestiunilor. Din 
atita harţă a trecutului şi-a fixat, în sfîrşit, o ati- 
tudine; are puncte de orientare, temperamentale, 
singurul mijloc de a face din polemism un instru- 
ment util şi nobil. De la masa succesorală a bu- 
nicului n'a plecat legatar universal; s'a ales însă 
cu raționalismul și luciditatea lui. Furtunile ce au 
„doborît“* maiorescianismul nu sau deslănțuit de 
odată; ele mugiau de mult în peştera lor eolică, 
Ortodoxismul, misticismul, „criterionismul', .,trăi- 
rismul“, „pîrvănismul“ cu toate derivatele lui: ge- 

tism, dacism, scitism, cimerianistu, orice, numai 
„fondul .npstku' roman“ nu, agită de.mult tînăra ge- 
neraţie, convergind spre scopuri previzibile; spiri- 
tele critice mai înţelegătoare de rosturile lor ideale 
ar fi trebuit să se organizeze de mult pe un front 
comun împotriva adyersarului ce se arăta la ori- 
zont mai ameninţător de cît gherismul, sămănă- 
torismul ori poporanismul. N'au înţeles totuşi pri- 
mejdia în realitatea ei, şi pau luptat de cît inci- 
dental. Mai înzestrat în această privinţă, Şerban 
Cioculescu a tras și el cîteva focuri de puşcă şi a 
nimerit. Articolele răzlețe împotriva misticilor şi 
e mistagogilor sunt cele mai bune, singurele care 
transpun lupta întrun plan ideologic, legitimînd-o. 
Este poate o eroare de apreciere a întregei critici de 
după războiu de a fi subestimat noile mișcări, pri- 
vindu-le mai mult cu ironie de cît cu teamă; dacă 
nici una dintr'însele nu era serioasă, proliferarea 
lor trebuia să dea de gîndit că nu era la mijloc fan- 
tezia şi goana după originalitate a unor tineri ci 
o boală spirituală care a cuprins o generaţie în- 
treagă cu grave repercuţii sociale; e drept că, pen- 
tru a-i ţinea piept, ar fi trebuit autoritatea şi ma- 
rele spirit polemic al lui T. Maiorescu dintre 1867- 
1872. Epoca nouă nu ni le-a dat. Abia la apropierea 
zaverei, înţelegînd primejdia, unii critici au luat 
o poziţie defensivă, alţii nu vor însă să pornească 
nici acum la luptă, sub cuvînt că în mahalaua lor 
nu s'au auzit descărcături de armă. Tout est pour 
le mieux dans le meilleur des mondes. 

Cu ocazia centenarului, Șerban Cioculescu a scris 
cîteva articole judicioasc asupra înaintașului. In 

cartea sa despre Caragiale şi întrun articol „Titu 
Maiorescu și Eminescu“, cercetîndu-le raporturile 
personale, el ne-a dat două modele de istoriografie 
literară, spre care îl îndeamnă, de altfel, un spi- 
rit pragmatic și o bogată informaţie. Oţelul tem- 
peramentultii polemic se călește aruncîndul-l incan- 
descent în apă rece. 

Pompiliu Constantinescu este * „criticul“* aces- 
tei generaţii, fără ca prin aceasta să se tăgădu- 
iască altora merite recunoscute. Locul şi-l dato- 
reşte, în primul rînd, calităţilor morale indispen- 
sabile oricărui critic: seriozitatea profesională iz- 
vorită dintro mare conştiinţă a rolului împlinit 
ca un sacerduțţiu laic, obiectivitatea deci, curajul şi 
lipsa de oportunism. Cu aceste însuşiri, criticul 
avea elementele necesare ale unei meserii care cere 
mai întîi de toate probitate sufletească, egalitate 
temperamentală. El se aplică astfel asupra obiec- 
tului studiat, numai din dorinţa de a-l lumina şi 
nu de a se pune în lumină pe sine; co jertfă a 
persoanei sale, prin care tocinai şi-o sporeşte. Cele 
trei articole din Vremea +), de pildă, asupra primu- 
lui volum de Însemnări zilnice pot servi de model 
al „șelectării unor texte pentru construirea por- 
tretului lui T. Maiorescu, care nu-i văzut de Pom- 
piliu Constantinescu, ci e așa cum se zugrăvește 


1) „Vremea“, 28 Februarie, 14 Mařtie, 21 Martie 1937. 

singur în notele lui zilnice. Din aceleaşi „,Insem 
nări“ sau din corespondenţa lui Duiliu Zamfirescu 
cu T. Maiorescu, din mici citaţii abil alese, trun- 
chiate, combinate, G. Călinescu a creat nişte „por- 
trete“ tendenţioase, ce se integrau în viziunea lui 
personală asupra celor .doi scriitori. Pompiliu 
Constantinescu stoarce din subiecte conţinutul fără 
să-l mînjească cu aurul sau cu noroiul imaginaţiei 
sale. Circumscrise chiar şi în cadrul lor limitat, 
instrumentul criticului merge central ; nu se ocupă 
decît de elementele esenţiale, nu atacă problemele 
lăturalnice prin digresiuni şi amănunte ; drept sau 
nedrept, el nu analizează de cît miezul, asupra 
cărui îşi exprimă o părere categorică, fără nuanţe, 
ce pot fi interpretate după voinţă, nu-şi rezervă 
portiţe de scăpare şi trape în care să se facă ne- 
văzut, în timp de primejdie. De cîtva timp, influ- 
enţa lui Thibaudet se face tot mai simțită în cri- 
tica lui: tratind pînă acum subiecte izolate, mărgi- 
nîndu-se mai mult la cronica literară, criticul le 
incadrează azi în grupuri, în familie de spirite, 
fie că e vorba de autor, fie că e vorba de opera 
lui ; îşi prefaţează astfel articolele cu o introducere, 
în care defineşte ambianța, filiaţia, specia, înainte 
de a proceda la analiză; după un exerciţiu atit 
de lung şi o stăpînire atît de exactă a literaturii 
noastre contemporane e de la sine înţeles, că, miş- 
cîndu-se pe coordonate sigure, generalizările criti- 
cului sunt judicioase. Maiorescian, Pompiliu Con- 
stantinescu a luat de la început o atitudine răspi- 
cată împotriva sămănătorismului, poporanismului 

şi e chiar un precursor al antipirvanismului 1): n'a 
combinat estetismul cu poporanismul cum a făcut-o, 
de pildă, G. Călinescu în „Istoria“ lui, în capitolul 
asupra lui G. Ibrăileanu. Nu și-a schițat însă ar- 
borele genealogic şi nu şi-a proclamat strămoşul 
care, de altminteri, dormea în mauzoleul „regali- 
tății“ lui; numai acum, în urmă, de cînd s'au în- 
flăcărat zările literare a revenit la realitate. Dintre 
toţi criticii, Pompiliu Constantinescu s'a pătruns 
poate cel mai mult de idea că, în împrejurările de. 
astăzi, T. Maiorescu nu nee un strămoş indiferent 
ci o relicvă scoasă la secetă mare. Articolele lui 
în curs de publicaţie în Vremea sunt remarcabile 
şi prin pregnanţă şi prin oportunitate. Dacă alarma 
wa fost auzită de toţi criticii, el a auzit-o și a răs- 
puns chemării momentului. 


* 
+ * 


Ca dovadă de pătrundera exegetică a criticului 
vom analiza un fragment din articolul intitulat 
„Titu Maiorescu fafă de noi" privitor la una din 
cele mai gingaşe probleme ale maiorescologiei. 
si, anume, la capitolul raportului dintre „uni- 
versalitate şi naționalism“, ce a dat posibilitate, 
nu numai esteţilor să-l revendice pe T. Maio- 
rescu ci şi naționaliștilor. Ce înseamnă urmă- 
toarele rînduri din Literatura romînă și străinğ- 


1) Pompiliu Constantinescu, „Opere şi Autori“, ed. Ancora, 
1928. Trei articole asupra lui Vasile Piîrvan. 


2) Revista Fundațiilor, VII, Martie 1940, p. 584. 

tatea' (1882) ? „Toţi autorii aceștia, părăsind oarba 
imitare a concepţiilor străinc, s'au inspirat din viaţa 
proprie a poporului lor şi 'ne-au înfățişat ceia ce 
este, ceia ce gîndeşte şi ceia ce simte Rominul în 
partea cea mai aleasă á firii lui etnice. Acest 'ele- 
ment original al materiei întru cît ia forma estetică 
a artei universale, păstrînd şi în această formă ca 
o rămăşiţă din pămîntul său primitiv, a trebuit să 
încînte pe tot omul luminat şi să atragă simpatica 
lui luare aminte asupra poporului nostru. Căci ori 
ce individualitate de popor îşi are valoarea ci abso- 
lută şi, îndată ce e 'exprimată în puternica formă 
a frumosului, întîimpină un răsunet de iubire în 
restul omenirii, ca o parte integrantă a ci“. 

Iată acum interpretarea pătrunzătoare a comen- 
tatorului : 

„Maiorescu nu făcea un scop în sine din substra- 
tul ctnic al creaţiei artistice ci-l socotea doar ca un 
fond latent, viu, ca un „olement orginal al ma- 
teriei“, pe care-l valorifica atunci cînd era „îmbră- 
cat în forma estetică a artei universale“. 

Sau din articolul „Eminescu și poeziile lui“ : 

„Fiind astfel cîştigată o temelie firească, cea din- 
tii treaptă de înălţime a literaturii naţionale, în 
legătură strinsă cu toată aspirarea generaţiei noas- 
tre spre cultura occidentală, trebuia neapărat să 
răspundă la două cerinţe : să arate întîi, în cuprin- 
sul ci, o parte din cugetările şi simţirile care agită 
deopotrivă toată inteligenţa europeană în artă, în 
ştiinţă, în filozofie, să aibă, al doilea, în forma ei 
o limbă adaptată fără silă la exprimarea credin- 
cioasă a acestei amplificări“. 

Iată comentariul tot atît de judicios al lui Pom- 
piliu Constantinescu : 

„Universalitatea operei de artă ţine, aşa dar, în 
concepţia maioresciană, nu de un pretins cosmo- 
politism, ci este un corolar al puterii de contem- 
plativitate, pe care o exercită asupra tuturor oameni- 
lor adevărata creaţie artistică ; căci, cum spune el, 
chiar, „în forma estetică a artei universale“ se păs- 
trează în opera de artă, „ca o rămăşiţă din pă- 
mâîntul său primitiv“. Această „rămăşiţă“ se păs- 
trează şi în poezia eminesciană şi Maiorescu este 
cel dintîi care o simte, o scoate în lumină şi-i a- 
rată aderențele cu universalitatea ei; niciodată, 
teoreticianul estetismului în critica noastră n'a tăiat, 
cum cred unii, sau cum au lăsat să se creadă, „,cor- 
donul ombilical“ dintre originalitatea fondului etnic 
cu particularitățile lui şi universalitatea, în contem- 
plaţie, a creaţiei artistice“. 

Această e poziția adevărată a artei: arta este 
etnică prin material dar e universală prin ridicarea 
lui la o valoare estetică. Cosmopolitismul nu intră 
ca un element al discuţiei. E şi punctul de vedere 
şi sensul cărții de faţă. 

PERPESSICIUS 


1. „Necunoscuta“ lui T. Maiorescu 2. Un prelins studiu 
al lui T. Maiorescu asupra lui I. Creangă. 


1. Modernistă, critica lui Perpessicius se situează 
de la sine în plan estetic şi supraestetic: ea este, 
deci, maioresciană și mai modernistă de cît ar fi 
voit-o bătriînul critic. Din scrisul ocazional asupra 
lui, vom desprinde două contribuţii de istorie lite- 
rară, întrucit de la pornireu ediţiei definitive a lui 
Eminescu, Perpessicius și-a deschis un cîmp de 
activitate şi în acest domeniu ; lam fi crezut numai 
horticultor, iată-l că defrişează. 

In capitolul VI al volumului II al monografiei 
mele asupra lui T. Maiorescu, spuneam 1) : 

„Cu totul neliniştitor pentru psihologia lui T. 
Maiorescu și aproape neexplicabil, în ziua cînd 
trimitea scrisoarea atit de energică Clarei şi cîteva 
zile înainte de a pleca cu Mite într'o călătorie în 
Germania, el scria și unei necunoscute o scrisoare 


3) E. Lovinescu, T. Maiorescu, Il, p. 9). 

foarte înflăcărată netrimisă şi rămasă între hiîrtiile 
Emiliei Maiorescu-Humpel *) : 


Bucureşti, 1/13 Iulie 1878- 


„Epistola de faţă fusese scrisă, pusă în plic şi 
francată, apoi, totuşi, nu ţi-am expediat-o. Dev- 
dată mi sa părut că prea dau ghes la tine și te 
necăjesc, ceia ce tocmai n'aş dori. Mai tîrziu ţi-am 
telegrafiat numai, iar răspunsul tău a fost ca și 
un uşor avertisiment: lasă-mă în pace! 

„Acum o iau iar de la început! 

„Cum să te las în pace, cînd vreau să fii a mea, 
trebue să fii? Nu-mi imaginez, cum îmi poţi re~ 
zista! Iţi mărturisesc doar că nu mai pot trăi fără 
tine. Vreau inimii tale să-i fac culcuş cald în su- 
fletul meu, unde s'o laşi cîtva timp să stărue în 
pasivitate, înainte de a lua o hotărîre definitivă.. 

„Mite, care te adoră, vrea deocamdată să meargă 
la tine, apoi împreună să plecaţi la Borsec sau 
aiurea. Voi veni şi eu la voi, prin 20 Iulie, pentru 
cîteva zile. Te rog, răspunde-mi telegrafic, imediat 
ce primeşti scrisoarea aceasta. 

„Nu mă las de tine. Nu fii recalcitrantă, ci ama- 
bilă cum ai fost totdeauna cu mine”. 

Necunoscuta e probabil Ana Rosetti, viitoarea 
lui soţie (1887), al cărei nume apare în anul acestia 
(1878) în Insemnăre şi intervine ca un element 
esenţial în drama sentimentală a lui T. Maiorescu.“ 

Era singurul fel plauzibil de a interpreta o seri- 
soare atît de pătimaşe, scrisă în nişte împrejurări. 


2) I. E. Torouţiu, op. cil. VI, p. 27. 

de altfel, tot atît de ciudate. Cinci zile după tri- 
miterea acestor propuneri înflăcărate, T. Maiorescu 
pleca cu Mite în Germania într'o călătorie ce se 
poate numi „călătorie de nuntă”, cu „femeia în 
care mam răsfirat sufleteşte”, însemna el!). Nu 
se explica totuşi cum conceptul acestei scrisori 
amoroase, bănuită a fi fost trimisă Anei Rosetti, 
a ajuns în pachetul de 26 de scrisori către Emilia, 
date „publicităţii de Elena C. Meissner şi nici pentru 
ce era scrisă în nemţeşte. Oricum, prezenţa unei 
„necunoscute” în viața sentimentală a lui T. Ma- 
iorescu părea evidentă. 

In unul din cele cinci articole din studiul său 
„E. Lovinescu şi T. Maiorescu” 2), Perpessicius reia 
chestiunea şi ajunge să identifice „necunoscuta” 
în însăşi soru-sa Emilia Humpel, de unde şi pre- 
zenţa scrisorii în pachetul ei de corespondenţă şi 
redactarea ei în limba germană. Argumentarea criti- 
cului aduce numai o ipoteză şi ar aduce şi un fel 
de evidenţă, dacă n'ar respinge-o simţul moral. In 
acelaşi pachet se află și o scrisoare datată din 24 
Iunie 1878, nu numai cu idei ci şi cu expresiuni 
asemănătoare: „Dragă Emilie, cît farmec cuprinde 
vorba „tu as ma seule pensée”. Si c'est comme 
cela, alors je tai et il faut, que tu saches une 
chose: je ne te lâche plus. Cînd pleacă soţul tău? 
Telegrafiază-mi te rog, imediat. De va fi Miercuri 
seara şi Joi în ziua de Sîn Petru, ora 1 şi jum., 
voi fi la tine. Trebue să te găsesc gata de drum 


1) T. Maiorescu, Insemnări, I, p. 303. 
2) eae în volumul „E. Lovinescu”, ed. Vremea, 1942, 
p. 152. 

şi cu un capitol din viaţă încheiat; în aceiaş zi, pe 
la 3 şi jum., plecăm la gară şi apoi la Bucureşti, 
unde vom sosi Vineri dimineaţa. Profesia de avo- 
cat reclamă Vineri prezenţa mea aici. Se poate 
astfel? Şi-ţi convine? Telegrafiază-mi un cuvînt şi 
nu-mi distruge temelia noii mele vieţi, vino! As- 
cultă-mă!”. 

Identitatea unor termeni atrage după sine iden- 
titatea de persoană: „necunoscuta” e însăşi Emilia 
şi nu Ana Rosetti, — mai ales că în Insemnări se 
notează pe data de 1 Iulie 1878: „scris Emiliei”. 

“După producerea evidenţei, criticul eludează bra- 
talitatea concluziei prin următoarea frază finală: 
„Că cele două texte se complectează şi că timbrul 
e unul şi acelaş, iată ce mi se pare neîndoios. Ma- 
iorescu nu este numai fratele atent şi iubitor, care 
peste necazurile sale, se încarcă şi cu cele ale su- 
rorii, dar el mai este şi un epistolier de infinite 
resurse sentimentale, un virtuos al nuanţelor şi 
al persuasiunii, etc., etc.”. 

„Frate atent şi iubitor”, „un virtuogal nuanţelor 
şi al persuasiunii“ — cînd i se adresează atît de 
categoric şi de posesiv: „cum să te las în pace, cînd 
vreau să fii a mea, trebue să fii! Nu-mi imaginez, 
cum îmi poţi rezista. Iţi mărturisesc că nu mai 
pot trăi fără line”, ori: „Si c'est comme cela, alors 
je tai et il faut que tu saches une chose: je ne 
te lâche plus”. 

Identificarea lui Perpessicius mi s'a părut ului- 
toare, prin vălul de suspiciune ce lasă peste fizio- 
nomia morală a lui T. Maiorescu. 

Dintr'o lângă nedumerire, din care nu ne puteam 

întrema de cît prin refuzul instinctiv al unui complex 
catastrofal, nu ne-a recules deplin decît publicarea 
cu totul recentă a unei nui scrisori către Emilia, 
din 11/23 Februarie 1897, din care extragem fi- 
ralul1): 

„Am îmbătrînit, ajungem pe sfirşite şi pe cînd 
situaţia mea şi ca mulțumire şi ca sănătate şi ca 
vivacitate a minţii, a devenit cu desăvirşire bună, 
a ta nu se îmbunătăţeşte, grijile nu descresc, munca 
silnică e continuă,. afară de satisfacția ideală a 
unei grele datorii, admirabil împlinite, nu e nimic 
care să te încălzească liniştit în fibrele interne ale 
personalităţii tale şi tu rămii ceia ce ai fost de 
cînd cu nefasta cunoșştiință cu Humpel: martira 
inimii. 

Cînd cu vacanţa de Crăciun, (ne mai scrisesem 
despre o întîlnire de încercat) am aflat dela Na- 
talie Negruzzi despre grozavul caz cu moartea 
unei eleve în şcoala ta şi ştiam şi epidemiile din 
Iaşi şi ne închipuiam, cu un fel de descurajare 
neputincioasă, toată situaţia ta. Tu nu prea crezi 
(cu felul tău de îndoială în privinţa mea, unde 
nu faci îndestul partea lui Humpel în judecarea 
purtării mele şi unde suntem uneori wie zwei ver- 
liebte Schulmädchen, die sich plötzlich fachees 
erklären), dar eu tot ţi-o scriu fiindcă e aşa: gîn- 
dul la greutăţile tale aruncă singurul dar marele 
văl negru peste viaţa nvastră. 


1) Scrisoarea e în posesia lui Gh. T. Kirileanu și a fost 
publicată de George Juvara, O scrisoare a lui T. Maiorescu, 
Iaşi, 1942. 

Cum aş vrea să rup vălul acesta! Nu mă mai 
gîndesc la ruperea definitivă, cum îmi păruse un 
moment posibilă acum vreo 15 ani, cînd voiam să 
te fur dela Iaşi, şi cum nu o mai poate face acum 
decît incalculabila soartă, dar mă gîndesc la ruperi 
parțiale şi intermitente, la întărirea unei părți aşa 
de slabe în tine: a curajului de a voi să-ți procuri 
o plăcere, o distracție, care în cazul tău îmi parę 
deadreptul ca o datorie, numai că nu ţi-o admiţi. 

Scapă-te pe cîteva zile, pe vre-o 2-3 săptămîni 
din Gehena! Dar sistematic, regulat de vre-o 2-3 
ori pe an. Nu poţi veni acum la noi? Sau mai bine: 
nu vii cu noi de Paşti unde-va: unde vrei. Mai 
aproape, mai comod şi mai eftin, şi foarte frumos, 
la Abbazia ? 

Cînd mă gîndesc la minunata ta minte, la idea- 
lismul tău cald şi puternic, la puterea 'primordială 
acumulată cine ştie cîte secole de ereditate în su- 
fletul tău, şi că toate aceste excepționale însușiri 
se consumă ca o candelă dinaintea icoanei într'un 
colţ de biserică: sc învirtește inima în mine. Tot- 
dcauna, totdeauna. 

Was ist da zu machen ?? 
Titu 
Te sărut dulce, dulce. 
Anicutza.!) 


Fragmentul ultim evocă tocmai împrejurările ce 
au provocat scrisoarea atît de enigmatică trimisă 
„necunoscutei“ din 1 Iulie 1878, care nu era decît 
soru-sa. Dragostea lor fraternă era de mult ştiută : 


1) Adaos de mina Anei Maiorescu. 

nu se putea însă bănui că era capabilă să isbuc- 
nească în accente pătimaşe pînă la echivoc. Perpessi- 
cius avea dreptate; nefericită în căsnicie cu bărbatu- 
său, pianistul Humpel, profitind de o absenţă alui, 
T. Maiorescu se hotărăşte să „o fure“ şi să o aducă 
la el la București; pentru a o convinge întrebuin- 
ţează termeni exaltaţi, neobişnuiţi astăzi. Rezervat 
şi glacial în manifestările lui publice, el ni se arată 
şi în această împrejurare — după cum ni se ară- 
tase în Însemnări în afecțiunile lui frenetice faţă 
de unii camarazi de la Theresianum, ce, din feri- 
cire, n'au căzut sub scalpelul psihanalizei, cu o ex- 
ploziune de sentimente afectuoase, în a căror lavă 
s'ar părea că licăreşte o scînteie erotică. 


2, In acelaş studiu Perpessicius aduce în discuţie 
încă o problemă de istoriografie maioresciană, cău- 
tînd, de altfel numai ipotetic şi nu prin afirmaţie 
categorică, să-i atribuie lui T. Maiorescu un studiu 
întitulat Z. Creangă din Convorbiri literare, XXVII, 
no. 8 din 3 Decembrie 1893.“ sub pseudonimul Lico. 
Cu acest pscudonim a mai publicat un studiu 
„Lexicografia la noi: Dicţionarele d-lor Bonifaciu 
Florescu și Frederic Dame, în Convorbiri literare, 
no. 10, 1 Februarie 1894“. Nimeni nu l’a identificat 
însă pînă acum şi ca autor al studiului asupra lui J. 
Creangă, şi nu se poate admite că autorul n'a cules 
în operele sale un articol de zece pagini mari ale 
revistei, cînd a cules atîtea articolc de mai mică 
importanţă. 

Ipoteza criticului găseşte astăzi o înlăturare de- 
finitivă într'o scrisoare a lui P. P. Negulescu către 

Simion Mehedinţi :) : Dacă-l vezi pe Teodorescu 
(G. T. Kirileanu ?) spune-i din parte-mi că Maio- 
rescu ar vrea să scrie articolul asupra lui Creangă, 
dar nu ştie dacă-l va putea scrie şi şi-a luat timp 
să se gîndească, făgăduindu-mi că are să mă în- 
știinţeze. Cînd voi primi dar răspunsul lui Maio- 
rescu îi scriu şi eu lui Teodortscu.““ 

Scrisoarea e datată 18 Noembrie, Ploeşti. Dintr'o 
frază: „La 1 Ianuarie Convorbirile îşi măresc 
comitetul. Pe lingă czi vechi, mai intră într'însul 
Bogdan, Onciul, Mehedinţi, Litzica, Missir, Philip- 
pide, etc.“ ceia ce sa întîmplat în Ianuarie 1900 
— tragem concluzia că scrisoarea e din 18 Noem- 
brie 1899 — adică șapte ani dela apariţia articolu- 
lui lui Lico asupra lui I. Creangă; cum în 1900 
T. Maiorescu nu se decidea (şi nici nu s'a decis) 
să scrie despre Humuleştean, nu putea fi el au- 
torul studiului din 1893. Lico era probabil un pseu- 
donim colectiv. 


1) I. E. Torouţiu, op. cit., LX, p. 298. 

f. „Edgar Poë şi scriitorii romini“. 2. „Spre Titu Maio- 
rescu“. 3. „Maiorescu și rolul criticei”. Poziţia criticului 
faţă de criza actuală. 

1. Contribuţia maioresciană a lui Vladimir Streinu 
nu datează de la apariţia Insemnărilor zilnice 
(1937) sau dela ocazia aniversării centenarului 
(1940) ci încă din 1935. 

Plecînd de la o notă a lui T. Maiorescu la Cer- 
cetarea critică a poeziei Romiîne de la 1867, formu- 
lată astfel: „Compară Edgar Po€ analiza poeziei 
sale „Corbul“, publicată în traducere franceză în 
histoires grotesques et extraordinaires“, criticul 
a scris un studiu „Edgar Poë şi scriitorii romini“, 
cu apropieri între teoriile lui T. Maiorescu privi- 
toare la structura poeziei şi geneza unui poem al 
lui Edgar Poë, apropieri pertinente, pe care au- 
torul łe strînge în următoarele concluzii: „T. Maio- 
rescu, pentru cultura noastră, propagă şi consolidea- 
ză cu teoria psihologică a operei poetice, cu carac- 
terul de scurtă întindere, dar şi de „abundanță“ a 
poemului, cu problema valorilor de sugestie, cu 

ideia strofei finale, considerată ca începînd creaţia 
şi silindu-i procesul la răsturnări de realizare, cu 
normele de liricitate ale artei poctice, în sfîrşit, 
— un ideal ingineresc al poeziei, formulat pentru 
întiia dată complet de Edgar Po&“. Esecul este un 
model de interpretare comparativă şi de strecurare 
de aţe de lumină pe gaura cheici.!) 


2. Studiul „Spre Titu Maiorescu“ pricinuit de 
apariţia primului volum de „Insemnări zilnice“ 
(1937) are o parte privitoare la Introducerea lui 
I, Al. Rădulescu - Pogoneanu, document de literatură 
apologetică, specifică primei generaţii postmaio- 
vescienc. Cu elementele acestor Însemnări criticul 
construieşte psihologia iniţială maioresciană mai 
judicios de cît editorul lor. Dintr'o discuţie cu un 
camarad italian, Chiesa, el desprinde exclamaţia 
copilului: „Cum nu se pot ridica oamenii ăştia 
peste naţionalităţi; să privească lumea cu un ochi 
general etnografic şi filozofic, fără partide? Dar 
ce să le faci! Ce e italian trebue să fie bun“. 
Pentru cunoaşterea adevăratului Maiorescu, citatul 
este mai relevant de cît toate extrasele biografului 
său liric; cu aceiaș sagacitate criticul îi studiază 
şi masca finală „de o mare frumuseţe cristalogra- 
fică, dar şi cu margini definitive“. Se mai adaugă 
o oportună punere la punct a încercării lui N. lorga 
din Istoria literaturii rominești contemporane de 
a substitui lui T. Maiorescu pe A. D. Xenopol 


1) Vladimir Streinu, „Edgar Poë şi scriitorii romini“ în 
Revista Fundațiilor Regale, 1935, II, p. 630 


www.dacoromanica.ro 


VLADIMIR STREINU 367 


şi pe P. P. Carp, lipsă de prevedere critică agra- 
vată cu resentimente personale.!) 


3. O judecată asupra lui T. Maiorescu şi rolul cri- 
ticii sale se află în articolul asupra aniversării centc- 
narului ?). Atitudine justă faţă de unele propoziţii 
maioresciene, care, secundare, sau rău interpretate, 
cum au şi fost, pot deforma imaginea adevărată 
a creatorului criticei excluziv estetice. Iată, de pildă, 
un pasagiu din Răspunsurile Revistei contimpo- 
rane : „Orice carte, orice jurnal devine astfel o 
întrebare de ordine publică şi viața literară a unui 
popor în întregimea lui, crescută prin libertatea 
fiecăruia de a-şi exprima opiniile, s'ar cobori la 
cea din urmă degradare, dacă nu sar simţi şi nu 
s'ar recunoaşte dreptul şi datoria cel puţin a cîtorva 
scriitori, de a veghea asupra celorlalţi şi de a le 
spune din cînd în cînd fără nici o cruţare: aici 
aţi greşit dacă în adevăr au greşit“. Libertatea cri- 
ticei fără cruţare nu e în discuţie; a privi însă 
valoarea literaturii în cadrul ordinii publice poate 
autoriza abuzuri și vexaţii mult mai dăunătoare 
de cît însăși literatura rea. Din alte texte 'şi din 
spiritul general al criticei maioresciene, dreptul 
de control revine excluziv criticei în rolul ei social 
«le supraveghere şi oarecum educativ întrucît se 
adresează „junei generaţii“, rol rău înţeles de 
apologeţii primei faze postmaioresciene, moraliști 


1) Vladimir Streinu, Pagini de critică literară, Ed. Fun- 
dația pentru literatură şi artă Regele Carol 1J, 1938. 

2) Vladimir Streinu, Maiorescu şi rolul criticii în „Revista 
Fundațiilor Regale“, No. Martie 1940; p. 616. 

prin structură, de vreme ce menirea artei nu e peda- 
gogică şi moralizatoare în sens didactic, ci e mora- 
lizatoare prin însăşi esenţa ei, ridicînd pe cititor 
în sfera ideală a contemplaţiei dezinteresate. Rolul 
criticei nu e, prin urmare, de a impune arta mora- 
lizatoare ; nu e un rol de poliţie sanitară; el a 
fost precizat de T. Maiorescu în „Comediile d-lui 
Caragiale“ unde se, formulează principiul artei 
pentru artă, căruia noi. îi spunem astăzi autonomia 
esteticului. Scris în 1940, eseul reactualizează o 
chestiune acută, tragică chiar în 1937. 


4. Critica lui Vladimir Streinu se desvoltă în 
plan estetic; însuşi scrisul său elegant, nuanţat, 
liric, este o admirabilă expresie estetică. In ceiace pri- 
veşte criza actuală a maiorescianismului, nu-i vede 
gravitatea; cîţiva critici ocupîndu-se de ea acum cîtva 
timp în unele ziare, d-sa a pus-o pe seama faptu- 
lui că „chiar în timpul verii, pagina a doua trebue 
şi ea umplută cu o materie oarecare“. Căci, în reali- 
tate, primejdiile au fost în trecut, cu sămănătoris- 
mul, cu poporanismul, nu acum. „Soarta criticei 
estetice, scrie. d-sa'), încercată serios prin imixtiuni 
politico-sociale, s'a ușurat din nou în ultimul timp 
prin evoluţia aceloraşi stări sociale. Azi nimic nu 
mai împiedică libertatea criticei. Mai mult.. Singurii 
critici cu o activitate notorie sunt cei cari cred 
în valorile neconrupte ale esteticei.. Ei lucrează 
nestingheriţi la înălţarea pe această cale a spiritului 
nostru public“. Pentru circumstanţă criticul semnea- 


1) Preuvcupări lule:are, VII, No. 8 9, Aug.-Septem. 1942. 

ză Apollonius: un Apollonid, care nu se va decide 
să-l spinzure pe Marsyas de ramura copacului, de 
oarece aceste rînduri au fost scrise abia cîteva luni 
dupăce domnia sa, împreună cu absolut toţi criticii, 
şingurii care reprezintă în momentul de faţă una 
din laturile importante ale culturii noastre, au fost 
concediaţi fără preaviz de la o revistă, la care au 
colaborat de la începuturile ei, sub această formă 
neobişnuită: „Incepînd cu numărul acesta se sus- 
pendă timp de şase luni colaborarea la Revista 
Fundațiilor regale a criticilor de formaţie fie este- 
tizantă, fie liberalizantă... De la această dată rce- 
vista va primi colaborările vechilor critici numai 
în măsura, în care se va face dovadă că ei recu- 
nosc cerinţele literare ale vremii“. 

Că se pot scrie chiar din sînul breslei noastre 
astfel de enormilăţi e un semn care nu îndreptăţeşte 
nici un optimism. 


24 

1. „Ideile estetice ale lui Titu Maiorescu“, 2. „Influenţa lui 
Hegel în cultura romînă“. 3. „T. Maiorescu estetician şi cri- 
tic literar“, 4, Arta prozatorilor Romiîni“. 


1. De la un estetician ca Tudor Vianu era de 
aşteptat o atenţie deosebită faţă de întemeietorul 
criticei noastre estetice. Primul său eseu „Ideile es- 
tetice ale lui Titu Maiorescu“ apărut în volumul 
„Fragmente moderne“) se referă aproape excluziv 
la principiile, pe care se reazimă studiul lui T. Maio- 
rescu din 1867 „O cercetare critică asupra poeziei 
romine“, făcînd legătura între definiţia frumosului 
ca „manifestarea ideei în materie sensibilă“ şi es- 
tetica hegeliană. Cu simţul istoric, pe care-l are 
faţă de orice problemă, Tudor Vianu se ocupă, în 
deosebi, de sensibilizarea expresiei prin figuraţie 
recomandată de T. Maiorescu, problemă de stilistică 
tratată şi de Aron Densuşianu în legătură cu Fr. 


1) T. Vianu, Fragmente moderne, Cultura Naţională, 1926; 
republicat în „Arta şi Frumosul. 1931. 

Th. Vischer. Silinţa poetului nu trebue în realitate 
să se îndrepte către materializarea expresiei prin 
imagini ci către găsirea expresiei energice, cu ră- 
sunetul vibrant şi profund, prins într'o ţesă- 
tură ritmică, încărcată cu un dinamism puternic. 
T. Maiorescu nu s'a preocupat însă de problema 
cum imaginea sensibilă, al cărei suport e cuvîntul, 
devine la rîndul ei suporiul unui sentiment sau 
pasiuni, așa că partea a doua a studiului său 
„Condiţia ideală a poeziei“ se desvoltă indepen- 
dent de prima parte, „Condiţia materială a poe- 
ziei“, dînd mai mult o impresie de juxtapunere de 
cît de tot organic. 

Pe cînd ştiinţa, în concepţia lui T. Maiorescu, 
pune mintea într'o veșnică mişcare, înapoi către 
cauze şi înainte către cfecte, arta „prinde atenţia 
neliniştită şi agitată spre infinit şi înfăţişindu-i o 
idee mărginită în forma sensibilă a frumosului 
ii dă liniştea contemplativă şi un repaus intelectual“. 

Poezia trebue să se ocupe de aceia cp senti- 
mente şi pasiuni, pentru că sunt acte de sine stă- 
tătoare în viaţa omenească: „ele au un început 
simţit şi o catastrofă hotărită şi sunt dar obiecte 
prezentabile sub forma limitată a sensibilităţii”. 
Luată de la Hegel, concepţia această a ideei „pre- 
zentabile sub forma limitată a sensibilităţii”, la fi- 
lozoful german alcătueşte caracterul excluziv nu- 
mai al artei clasice. Trecînd la analiza condiţiilor 
speciale ale poeziei cerute de T. Maiorescu, se con- 
stată că nu idealul clasic îi conduce cercetările, de- 
oarece exemplele lui sunt luate mai mult din ro- 
mantici, din Heine în deoscbi, unde ecoul „psihice 

nu se mărgineşte în limitele expresiei, ci se pre- 
lungeşte dincolo. 

| „Teoria maioresciană, încheie criticul, despre ca- 
litatea sensibilă a limbii poetice, este astăzi cu ne- 
putinţă de a mai fi susţinută. Că expresia poetică 
nu trezeşte în noi imagini, este un lucru pe care 
îl dovedeşte chiar cea mai sumară introspecţie. 
Poezia descarcă însă curente sentimentale şi care 
este relaţia între acestea şi expresia poetică alcă- 
tueşte problema esenţială, pe care Maiorescu o 
ocoleşte. Evaziv se arată Maiorescu şi în ce pri- 
veşte idealul poetic, care conduce cercetările sale 
căci, pe cînd în principiu el afirmă clasicismul, 
desvoltările sale arată unele predilecţii roman- 
tice. Amintiri retorice, ca de exemplu imperativul 
gradaţiei poetice către catastrofa finală, complec- 
tează fizionomia ideilor estetice examinate aici 1).** 


2. In studiul său „Influența lui Hegel în culiura 
romînă”?) din 1937, criticul închină, fireşte, un ca- 
pitol şi lui T. Maiorescu. Studiul porneşte de la 
Einiges philosophische in gemeinfasslicher Form, 
scris sub dubla influenţă a lui Herbart şi, în ceia 
ce priveşte mai ales filozofia religiei, sub cea a 
lui Feuerbach, reprezentant al „stîngei hegeliene”. 
El este, de altfel, membru în „Philosophische Ge- 
sellschaft” — societate de studii hegeliene, con- 
dusă de C. L. Michelet; aici ţine conferenţa sa 


1) Asupra acestor chestiuni, a se vedea E. Lovinescu: T. 


Maiorescu, I, p. 208 şi următoarele. 
2) Academia Romină, Memoriile secțiunii literare, seria 


III, tom V. 

„Vechea tragedie franceză şi muzica lui Wagner” 
publicată în Der Gedanke (t. II p. 112) şi tradusă 
în Anezele cărţii eseistului; discuţia în jurul con- 
ferenţei este rezumată de dinsul, cu observaţii per- 
sonale asupra apropierilor ce se pot face între ideile 
expuse în conferenţă şi cele ale lui Hegel. D-sa 
crede tot de esenţă hegeliană critica de mai tîrziu 
a lui T. Maiorescu asupra formaţiei civilizaţiei noa- 
stre, atitudinea potrivnică revoluţiei franceze şi, în 
genere, ideei de revoluţie, raționalismului ideologic 
şi politic din 1848, abuzului de legiferare. Problema 
poate fi mai complexă şi a fost discutată aiurea; 
e una din temele Istoriei civilizației romîne mo- 
derne (1927). Tudor Vianu o pune în legătură cu 
tendinţa cugetării europene în epoca numită a 
Restauraţiei, reprezentată prin de Bonald, Joseph 
de Maistre, Saint-Simon, Auguste Comte, etc. 


3. La aniversarea centenarului naşterii lui T. 
Maiorescu, eseistul a participat cu o prelegere ți- 
nută la Facultatea de Filozofie şi Litere, publi- 
cată în Viața Românească!) sub titlul Titu Maio- 
rescu estelician şi critic literar. 

In ceia ce priveşte estetica, împotriva vechilor 
acuzaţii aduse de Aron Densuşianu, că T. Maio- 
rescu ar fi „plagiat” pe Fr. Th. Vischer, autorul 
susţine filiaţia ideilor lui Maiorescu direct din 
Hegel (aşa cum o afirmase în altă lucrare a sa); 
cînd există, asemănările cu Vischer au la bază 


1) Tudor Vianu, „Titu Maiorescu estetician şi critic lile- 
rar” în Viața hominească, 1940 (XXXII) Aprilie. 

izvorul comun; unele exemple identice se pot şi 
ele explica prin reminiscențe ori sunt bunuri de 
o circulație mai intensă. 

T. Maiorescu e şi el unul din cei dintîi esteți, 
care a crezut necesară îndrumarea idealismului he- 
gelian către psihologism. De data aceasta escistul 
se ocupă şi de faza a doua a ideilor estetice ale 
lui T. Maiorescu, exprimate mai ales în studiul 
asupra lui Caragiale (1885), idei de esență schopen- 
haueriană, după cum schopenhauerian e -şi por- 
tretul făcut lui Eminescu., Trecerea de la Hegel la 
Schopenhauer înseamnă trecerea de la idealismul 
concret la cel abstract, de oarece, pe cînd pentru 
Hegel frumosul e întruparea ideei în materie sen- 
sibilă, pentru Schopenhauer frumosul e întruparea 
ideei pure, a ideei platoniciene. 

In ccia ce priveşte critica, autorul e de părere 
că „puţinele lui articole de critică literară, sunt 
mari date ale literaturii”. Maiorescu a fost un cre- 
ator de valori noi literare (Eminescu, Casagiale, 
M. Sadoveanu, Oct. Goga, I. Al. Brătescu-Voineşti, 
etc.), nici odată nu l-a înşelat gustul. In articolele 
sale, preocuparea de căpetenie merge spre expre- 
sie, spre elementele de formă. El este, aşa dar, 
„creatorul esteticei filozofice. în cultura noastră. 
„Critica literară, încheie eseistul, a resimţit nevoia 
să devină mai activă, ma militantă, poate ceva 
mai deschisă formelor noi de expresie. Exigenţele 
mai recente mau alterat însă cu nimic puritatea 
şi înălţimea modelului venerabil al disciplinelor 
noastre. Ele n'au produs pe nimeni care să-l ega- 
leze în echilibrul teoretic cu aplicarea lui practică. 

Poate că în cursul timpului s'au ivit capete mai 
bogate în idei şi talente critice mai pline de hăr; 
nicie. Nimeni n'a purces încă la opera de jude- 
care a literaturii, cu o înălţim= mai mare de ve- 
deri şi, de pe înaltele foişoare ale principiilor 
sale, nimeni n'a privit cu mai multă stăruinţă că- 
tre fenomenul literar. Astfel cînd în configuraţia 
actuală a culturii noastre, întimpinăm de atîtea 
ori pe teoreticianul abstract, figurînd alături de 
empirismul critic, nu putem să nu salutăm în 
echilibrul realizat de T. Maiorescu nu numai mo- 
delul ncîntrecut, dar şi ţinta permanentă a năzu- 
inţelor noastre”. 


4. În recentul volum, „Arta prozatorilor romîni” 1). 
eszistul a închinat un capitol artei lui T. Maio- 
reszu, scoțiad în relief şi r>flacţiila inzidzata le ale 
marelui critic asupra prozei altora și propriile lui 
caracteristice stilistice. Idzea dela care porneşte 
autorul e, că, deşi a luptat împotriva retorismului 
paşoptist, judecat în propria lui artă, T. Maio- 
rescu nu e opus retoricei clasice. Fiind un mare 
orator, el şi-ar scoate mijluacele sale stilistice din 
atelicrul oratoriei. Idcie paradoxală în genul celor 
ale lui Paul Zarifopol; exemplele citate nu sunt 
convingătoare; dacă tonul sentenţios, dacă maxi- 
mele, apoftegmele sunt privite ca manifestări ora- 
torice, atunci toţi marii stilişti sunt oratori; e o 
lărgire a noţiunii care o face să-i primească în 


1) Tudor Vianu, „Arta prozatorilor romini”, Ed, Contem- 
porană, 1941. 

sînul ci, la fel, pe Homer ca şi pe La Hochetou- 
cauld. In înţelesul strict, stilul lui este o reacțiune 
antiretorică, nu numai în proza atît de sobră şi 
de sterilizată de amplificare, ci chiar şi în dis- 
cursurile lui expozitive de „debater”, fără pate- 
tism şi retorism. 


De la un estetician ca Tudor Vianu nu se putea 
aştepta de cît la o atitudine estetică față de artă. 
Scrisul său rămîne cel mai adese în planul ese- 
istic al unor discuţii ideologice, privind genetic 
problemele de artă, în organicitatea şi evoluţia lor, 
cu foarte rare incursiuni în actualitatea militantă. 
Articolele sale sunt totdeauna informate, de o eru- 
diţie ce nu înăbuşe, întrun stil de o demnitate de 
expresie abstractă, ce-i dau un accent de gravitate 
şi de plenitudine remarcabile. 

In studiul celor două "generaţii de postmaiores- 
cieni, am cercetat paralel şi reacţiunile ce s'au 
produs; n'o vom face şi în studiul celei de a treia. 
De zece, cinci spre zece ani cultura şi literatura, 
romină sunt minate de o serie întreagă de feno- 
mene îngrijorătoare legate în bună parte de con- 
secinţele răsboiului trecut. Ori cum s'ar numi, toate 
sunt bazate pe carenţa raţiunii, a logicei, şi, în ce 
ne priveşte, a esteticei şi a maiorescianismului, 
proclamat „inactual“. A studia toate aceste miş- 
cări, cu o publicistică bogată şi cu imense reper- 
cuții sociale, reprezintă munca de cîțiva ani pe 
care, dacă n'o voi îndeplini-o eu, din pricina tim- 
pului şi a timpurilor, va trebui să o întreprindă 
unul din criticii generaţiei a treia: iată de ce lip- 
seşte din cartea de faţă. 

Ca încheiere, în cadrul subiectului nostru, adică 
al lui T. Maiorescu, constatăm că pe linia lui sunt 
astăzi toţi criticii, conduşi de spiritul lui raţionalist, 
de logică, de principiul unei autorităţi tolerante, 
de disociere noţională, de smulgerea literaturii din 
vălmăşagul luptelor politice, urmînd calea proprie 

a realizării pur estetice, iar, împotrivă, se află ge- 
neraţia nouă a unor tineri ce se luptă pentru idea- 
luri, care, oricît de nobile ar fi, nu anticipează 
nimic asupra valorii de creaţie, ceia ce nu în- 
lătură însă şi coincidenţele fericite, talentele mari 
afirmîndu-se sub orice formă; cei mai mulţi re- 
prezintă însă invazia lipsei de cultură: 

In destinul postum al lui T. Maiorescu distingem 
însăşi formula procesului de formaţie a oricărei 
culturi, al cărei progres îl putem presupune „inde- 
finit“, şi trebue să-l credem aşa pentru a găsi o în- 
dreptăţire a activităţii noastre altfel paralizată;— 
este însă sigur că nu se desfăşoară liniar, printr'o 
evoluție treptată spre scopuri considerate ca ade- 
văratele idealuri ale omenirii; nu creşte din sine, 
ineluctabil, prin destinul germenului ce-l conţine, — 
ci se desvoltă prin popasuri, prin întoarceri la po- 
ziţii de mult depăşite, prin contradicții violente ce 
par a-i desminţi continuitatea şi organicitatea. Dru- 
mul progresului nu e drept, nu e nici măcar în 
zig-zag, ci dominat de acel principiu de „corsi“ și 
de „ricorsi“ al filozofului italian, înaintînd şi re- 
trăgindu-se, făcînd şi desfăcind întrun continuu 
proces de creaţie şi de destrămare, de Meșşter Ma- 
nole zădărnicit de forţele destructive ale nopţii, 
Deși văzut cu ochi contemporani, progresul pare 
adese o stare pe loc, cînd nu o reintoarcere la forme 
de mult întrecute, el este totuşi real şi se înseamnă 
într’o linie ascendentă, chiar cînd e curmat de se- 
cole de involuţie. Mersul civilizaţiei nu trebue con- 
siderat pe spaţiul îngust al uneia cau chiar al mai 
multor generaţii, ci istoric, raportat la veacuri 

numai printr'o largă perspectivă se poate desprinde 
firul lui roş prezent prin orice oprelişti ar trece. 
Omenirea are idealuri uşor de precizat întrucît se 
văd la capătul unor trude de veacuri şi de mi- 
lenii, și drumul spre dinsele e însingerat de jertfa 
atîtor generaţii luptătoare; orizonturile nu sunt 
realităţi de fier ce înăbuşe pămîntul, ci simple ilu- 
ziuni optice permeabile... 

Pentru a reveni la T. Maiorescu, linia acţiunii 
lui poate dispărea pentru moment în mintea unei 
generații cu preocupări, a căror legitimitate nu o 
contestă nimeni într'o epocă de probleme mai vi- 
tale pentru existenţa noastră decît cele estetice, 
— dar nu poate muri şi va reapare la cea dintii 
schimbare a momentului istoric. Convingerea în 
perenitatea ei nu ne-o dă numai verificarea prin 
cele trei generaţii postmaioresciene rămase pe linia 
învăţăturii dascălului, ci însumarea ei la însăşi evo- 
luţia cugetării critice, aşa cum s'a desvoltat la toate 
popoarele civilizate de pînă acum, oricîte inter- 
mitenţe ar fi suferit din vicisitudini... 


T. Maiorescu n'a fost un cugetător original; me- 
ritul lui nu trebue căutat în noutatea gîndirii, în 
inventivitatea ipotezei sau în arhitectonica unui 
sistem, ci în adaptarea unor principii estetice de 
mult verificate în cultura apuseană la împrejură- 
rile vieţii noastre culturale de acum şaptezeci de 
ani. Situaţia din acea vreme era însă atît de îna- 
poiată şi de haotică, bintuită fiind şi de febra cri- 
zei de creştere ce produce senzaţii euforice, încît 
aplicarea celor cîtorva principii elementare ale lui 

T. Maiorescu în cadrele literaturii romîne, a apă- 
rut o acţiune revoluţionară şi chiar antinaţională! 
şi a fost primită cu o înverşunare nepotolită timp 
de mai multe decenii; numai încetul cu încetul ea 
s'a limpezit ca singura linie posibilă de evoluţie a 
culturii noastre în prelungirea liniei tuturor celor- 
lalte culturi; rezerva şi chiar ostilitatea cu care 
o întimpină generaţia de tot tînără nu se datorește 
lipsei ei de soliditate şi de siguranţă ci nouei crize 
de creştere, prin care trecem în chip atît de îm- 
bucurător din alte puncte de vedere... Arta are, ne- 
greşit, modalităţi de cxpresie trecătoare, legate 
de gustul unei generaţii; este, întrun cuvînt, prin 
formă, temporală. Ea are însă şi puncte cardinale 
spre care cugetarea critică a orientat-o, scoţindu-le 
de altfel, nu din speculație proprie ci din procesul 
de formaţie a oricărei creaţii. Acţiunea lui T. Maio- 
rescu — punctul iniţial al criticei romiîneşti — îşi 
va păstra actualitatea istorică întrucît se identifică 
cu însăşi linia de evoluţie a arici privită ca o exis- 
tență autonomă. 


Pe morţi hu trebue să-i cinstim numai comemo- 
rîndu-i la aniversări şi ocazii solemne ci să-i adu- 
cem printre noi, oricînd e nevoe de exemple şi de 
îndreptare, în dialectica unei culturi, ale cărei pro- 
grese nu ies decît din ciocniri contradictorii ; ei 
sunt şi degete de lumină ce ne arată drumurile şi 
catapulte ce le curăță... Intreaga critică actuală 
este, după cum am spus, „estetică“ adică maiores- 
ciană. Nu ajunge însă de „a fi“; îi mai trebue să 
aibă şi conştiinţa poziţiei sale culturale și a obli- 

gaţici ce i-o impune, întrun moment istoric atît de 
nepriclnic... Faţă de rezerva şi chiar de acţiunea 
violentă a publicisticei de eri sau faţă de o litera- 
tură abătută dela linia normală a cvoluţici artis- 
tice, criticilor noştri le incumbă datoria unei ati- 
tudini militante, bărbătești. 


25 

